
Opus inscriptum LITURGIA DIVINI OFFICII, a dilecto 
filio Nostro Sac. ^Emilio Ferrais, in isto Episcopali Semi- 
nario Juris Canonici et S. Liturgiae Professore, nuper com- 
positum, alius ejusdem Seminarii Nostri Praeceptor, idemque 
rerum liturgicarum peritissimus, Canonicus Jo. Baptista 
Pighi, post sedulum examen, et materiae amplitudine et 
methodi claritate praestans, ideoque tum Clericorum, tum Sa- 
cerdotum studio perutile judicavit. 

Libentissime igitur ut typis in publicum edatur permitti- 
mus, ejusque studium Clericis et Sacerdotibus omnibus hujus 
Nostrae Dicecesis enixe commendamus, ut digne, attente ac 
devote puHico munere septies in die laudem dicendi Deo 
perfungi valeant* 

Veronce ex AZdibus £fiscopalibus 
KaUndis Octobris A. MCMIV. 

© Card. B. BACILIERI Episc. 

PR/EFATIO 



Cum tractatione de Sacrosancto Missce Sacrificio 
arcte corinectitur tractatio de Divirio Ofjtcio; utroque 
enim tam sancto munere Deutit; Ejusque mysteria 
atque Codites a suis Ministris quotidie coli Ecclesia 
voluit. Aequum igitur erat, ut, edita jam Liturgia 
Missae, quod duobus abhinc annis prcestiti, etiam 
quce Diuinum Ojfficium spectant conscriberem et pu- 
blici juris facerem. Hoc quidem, Deo adjuvarite, 
absolvere mihi datum est, prcesenti opere } cui titulum 
conferp: Liturgia Divini Officii. 

Quum vero non doctis et peritis scientice liturr 
gicce scripserim, sed potius Clericis, qui primo hac 
disciplina instituuntur , nil mirum triulta desiderari 
ab iis qui hanc rem optime callent. Sed illa omittere 
vel tantum attingere, ad faciliorem elementorum, 
quce in scholis trqduntur, acquisitionem plurimum 
conferre, experientia comperi; sperandum enim est 
tirones serius universce liturgicce disciplince studio 
mentem suam esse addicturos. 

Magis fui sollicitus in ordine materice impri- 
mendo, qui rerum claritati et perceptioni multum 
prodest ; necnon in conferendis tum reformatis Bre- 

viarii Romcmi Rubricis, tum S. Rituum Congrega- 
tionis authenticis Decretis, tum recentiorum Litur^ 
gistarum sententiis f quod valde dictis auctoritatem 
parit. 

Utile futurum hoc alterum meum opus, mens 
est illustrissimi Canonici et Professoris fo. Baptce 
Pighi, cujus examini illud subjici voluit Eminentis- 
simus Episcopus f et tanti viri sententice libenter 
aquiesco; at simul lectorum maximce indulgentice 
ipsum committere volo. 

Veronae. In festo SS. Rosarii B. M. V., anno 1904, quo 
Deiparse Immaculatae Conceptionis quinquagesimum a de- 
finito dogmate anniversarium solemniter celebratur. 

Sac. iEMiLius Ferrais. 

TITULUS I. 
DE BREVIARIO ROMANO 



CAPUT I. 
De Breviario ejusque materia. 

i. Ingenitum est sacerdotii naturae, qyod ab eo 
preces jugiter Deo fundantur, ut officiis, quibus 
singuli devinciuntur horaines erga supremum re- 
rum Dominum, satis, quo magis licet, fiat et peti- 
tiones auxiliorum, quibus cuncti indigent, Deo exhi- 
beantur ab iis, qui propius eidem inserviunt. Quare 
testatur historia nullum unquam extitisse, vel inter 
ethnicas gentes, sacerdotium, cui pro omnibus pre- 
candi non fuerit concredita cura, onus impositum. 

Hoc quidem longe nobiliori simulque efficaciori 
modo praestat sacerdotium a Christo Jesu institu- 
tum, quod ipse Redemptor noster « semper vivens 
ad interpellandum pro nobis * » sibi associavit in 
munere offerendi Deo preces supplicationesque pro 
populo, ad opus salutis aeternae perficiendum. 

2. Factum quod spectat, e sacris Litteris et 
priorum scriptoribus saeculorum edocemur consue- 
tum fuisse, ab Ecclesiae incunabulis, laudes Deo 

i) Hebr. VII. 2j. 

2 DE BREVIARIO ROMANO 

offerri per psalmos et hymnos, communi voce re- 
citatos a fidelibus una cum clero adunatis, sive in 
Oratoriis, sive in privatis aedibus, idque statutis 
etiam horis, seu tertia, sexta et nona, fieri l . Illius 
autem, sive Presbyter esset, sive Episcopus, qui 
praesidebat conventui, erat determinare quinam 
psalmi et hymni canerentur. 

Hinc varietas psalmodiae in Ecclesia. Quam va- 
rietatem nequaquam abstulerunt formae speciales, 
quae determinatae fuerunt prius in Ordinibus mo- 
nasticis, dein in religiosis S. Dominici et S. Fran- 
cisci, ac demum in choris etiam Clericorum sae- 
cularium. 

Uniformitatem sacrae psalmodiae pro universa 
Ecclesia inducere conati sunt RR. Pontifices, eam 
reformando et abbreviando, atque ejusdem recita- 
tionem suadendo. Praestiterunt hac in re Grego- 
rius IX., Nicolaus III., Clemens VII., Paulus IV. 
et Pius IV. 

3. Verum, ut, quod cordi maxime erat supre- 
mis Ecclesiae Pastoribus, non tam facile negotium 
absolveretur, lex erat statuenda, qua unica psal- 
modiae forma omnibus praeciperetur. Et S. Pius V. 
P. M., qui Missalis quoque unitatem induxit 8 , 
etiam Breviarii curavit unitatem, et hoc edidit 
suo Brevi « Quod a Nobis » die 7 Julii 1568, sub 
nomine Breviarii Romani. 

Dein Clemens VIII. P. M., quum Breviarium a 
S. Pio V. editum, progressu temporis, in multis 
depravatum comperisset, illud per pios et eruditos 



1) Cf. /. Corinth. XIV. 26. Ephes V. 19. Tertullianus L. II. 
al uxor. et de Orat. Justinus. Apolog. I. N. 67. Cf. etiam 
A or. II. is; X. p, 30. 

i>) Cf. Liturgia Missce, n. 1. 

DE BREVIARIO ROMANO 3 

viros examini subjecit et in statum pristinum re- 
stituit, sicque restitutum in Typographia Vaticana 
iniprimi ac divulgari jussit Brevi « Cum Ecclesia » 
die 10 Maji 1602. 

Urbanus VIII. P. M. pariter denuo examinavit 
Breviarum Romanum et a pluribus, quae irrepse- 
rant, mendis expurgavit; hymnos ad metri et la- 
tinitatis regulas revocavit ; in psalmis et canticis 
interpunctionem vulgatae editionis restituit ; ser- 
inones, homilias et Sanctorum historias, collatis ve- 
teribus manuscriptis, recognovit, prout constat ex 
Brevi « Divinam Psalmodiam » dato die 25 Ja- 
nuarii 1631. 

Tandem Leo XIII. P. M., pluribus mutatis Ru- 
bricis, nonnullis reformatis Sanctorum historicis 
lectionibus, novis etiam adjectis Officiis, recentio- 
rem confici jussit editionem Breviarii anno 1885, 
qua modo, cum variationibus anno 1897 insertis, 
utimur, et quam sequimur in hoc opere conscri- 
bendo. 

Quare Breviarium, quod impraesentiarum adhi- 
betur, inscriptum legimus : Breviarium Romanum 
ex decreto SS. Conctlii Tridentini restitutum } S. Pii V. 
P. M.jussu editum } Clementis VIII. Urbani VIII. et 
Leonis XIII. auctoritate recognitum. 

4. Est igitur Breviarium Romanum : Liber Apo- 
stolica auctoritateeditus,continens psalmos,hymnos, 
lectiones, aliasque preces, ad onus Officii persol- 
vendum ab illis quibus est impositum, pro diversis 
anni temporibus et singulis diebus. 

Attamen inseri solent psalmi graduales et poeni- 
tentiales cum Litaniis Sanctorum, ordo commen- 
dationis animae, formula ad impertiendam indul- 
gentiam plenariam in articulo mortis, benedictio 
mensae et itinerarium Clericorum. 

4 DE BREVIARIO ROMANO 

Ratio autem nominis inde repetenda est, quod 
Breviarium sit breve orarium (ab orare\ vel res ab- 
breviata, seu compendium eorum, quae in sacris 
Litteris utriusque testamenti, in Ss. Patrum monu- 
mentis et actis Sanctorum continentur, quaeque 
orando legimus \ 

CAPUT II. 
De auctoritate Breviarii Romani. 

5. Ex Brevibus simul collatis, quae ab initio le- 
guntur Breviarii Romani, et quibus hujus authen- 
ticae editiones publicari jubentur, constat: 1. anti- 
quiora Breviaria fuisse suppressa; permissiones au- 
tem, consuetudines, statuta, privilegia et indulta 
precandi et psallendi more et ritu illorum revocata 
esse ; 2. Breviarium Romanum, a Summis Pontifi- 
cibus editum, in toto orbe ex praecepto esse obser- 
vandum, nihil in eo esse mutandum, addendum et 
detrahendum a , et quoscumque obligare, qui tenentur 
Horas canonicas persolvere, secus eos non satis- 
facturos oneri suo s ; 3. ab omnibus Praelatis esse 

1) Dicunt etiam Breviarium ita vocari ccepisse ex quo 
Gregorius IX. concessit Franciscalibus usum novi Officii, 

2uoa erat antiqui abbrevatio. Cf. Lapini Istituzioni Liturgiche 
ez. XXX VI. 

2) Leo XIII. sua Const. « Officiorum v 25 Jan. 1896, sub 
num. 18, prohibitas declaravit novas editiones Tibrorum liturgi- 
corum a S. Sede approbatorum, in quibus quidquam aliquis 
immutaverit. 

3) Quare qui Breviario Romano, ad quod recitandum te- 
netur, caret, certo non obligatur ad Omcium dicendum ex 
alio Breviario non adprobato, et forte ne quidem ex alio 
inter adprobata, v. g. Ambrosiano, Benedictino, etc. Cf. Balle 
rini. Opus TheoL Mor. Tr. IX. C //. n. 212. 

DE BREVIARIO ROMANO 5 

introducendum tam in choro, quam extra chorum ; 
4. nova exemplaria edi non posse, nisi juxta exem- 
plar Vaticanum et habita Ordinariorum licentia, 
sub poena excommunicationis latae sententiae ; cujus 
licentiae copia initio vel in calce cujusque exem- 
plaris imprimi debet '. 

6. Verum S. Pius V. excipi voluit a suppres- 
sione a se facta Breviaria illa, quae, ex institutione, 
vel usu, excedebant biscentum annos. Sed et haec 
in novum Breviarium Romanum, consentiente Epi- 
scopo cum universo suo Capitulo, commutari ex- 
presse permisit. 

Intelligitur etiam posse RR. Pontifices Breviaria 
a Romano diversa quandocumque adprobare et 
particularibus Ecclesiis, vel personis concedere. 

Quum autem non desierint ipsi Pontifices ur- 
gere obligationem legis Pianae et etiam nunc ur- 
geant, manifestum est nullam contrariam consuetu- 
dinem valuisse aut valere contra id quod lex ipsa 
disponit 8 . 

7. Rubricas quod spectat Breviarii Romani, sive 
generales, quae illi praeficiuntur, sive particulares 
in corpore insertas, generatim eas esse plus mi- 
nusve praeceptivas solet admitti. Directivaehabentur, 
in recitatione quae fit extra chorum, illae quae situm 
corporis, vel signa crucis respiciunt 3 . 

Ceterum, haec magis intersunt ordinatorum Ca- 
lendarii, quippe qui, juxta regulas a Rubricis in- 

1) Cf. etiam S. R. C. 3 Mart. 1674, n. 1502, ad I. ; 7 Apr. 
1832, n. 2692; Decr. Gener. 26 Apr. 1834, n. 2716. 

2) Cf. Bouiz. De jure liturgico. P. IV. C. II. §J.prop. 6. 
Intelligitur hoc de consuetudine, quam certo scimus post 
Bullam Pii V. inductam. 

3) Cf. Gury. Comp. Theol. Mor. Vol. II. nn. 71, 80. S. R. C. 
12 Nov. 1831, n. 2682, ad XLI. 

6 DE BREVIARIO ROMANO 

dicatas, Officia recitanda pro singulis diebus debent 
disponere, dum alii Calendario proposito se con- 
fermare tenentur, quousque non appareat error, 
qui sit evidens, licet probabilius judicent Calenda- 
rium errare \ 

CAPUT III. 
De Breviarii partibus 

8. Breviarium Romanum, pro quatuor tempo- 
ribus, in quse annus ecclesiasticus dividitur, in qua- 
tuor distribuitur partes, quae sunt : Pars hiemalis, 
a Dominica I. Adventus ad Dominicam I. Quadra- 
gesimae ; pars verna, a Dominica I. Quadragesimae 
ad Dominicam SS. Trinitatis ; pars cestiva, a Do- 
minica SS. Trinitatis ad Dominicam I. Septembris ; 
pars autumnalisy ab hac Dominica ad Adventum. 

Aliquando in totidem volumina distincta qua- 
tuor istae partes distribuuntur ; aliquando eas con- 
tinet unicum volumen, quod vocari solet Totum. 

Sed Horae minores, una cum Laudibus, Vesperis 
et Completorio, seorsimi quoque evulgantur, unico 
libro, qui nuncupatur Dturnale, vel Horce Diurnce 
Breviarii Romani, cujus nominis ratio infra pater 
bit (cf. n. 15). 

9. Singulae ex praedictis quatuor partibus in 
quinque alias subdividuntur, quibus Brevia Ponti- 
ficia, tabellae temporariae cum Calendario perpe- 
tuo et Rubricae generales praemittuntur. 

Prima pars inscribitur : Psalterium, et continet 
psalmos distributos per dies infra hebdomadam, pro 
singulis Horis canonicis. 



1) S. R. C. 13 Iunii 1899, n. 4031, ad V. 



Digitized by VjOOQIC 



DE BREVIARIO ROMANO 7 

Secunda pars titulum habet : Proprium de tem- 
pore, et comprehendit lectiones dominicales et fe- 
riales, quae, cum adjectis responsoriis, dicuntur in 
Matutino per annum ; insuper alia refert, quae 
spectant ad Officia de Dominicis, de feriis et de 
nonnullis mysteriis. 

Tertia pars est : Proprium Sanctorum, et Officia 
continet, quae sunt Sanctorum et quorumdam my- 
steriorum propria, incipiendo a die XXIX. Novem- 
bris, quae proximior esse solet Dominicae I. Ad- 
ventus, a qua ecclesiasticus annus habet initium. 

Quarta pars dicitur: Commune Sanctorum, et in 
ea reperiuntur Officia, quae Sancto cuicumque, pro- 
prium non habenti, communia sunt, prout agitur 
de Apostolis, vel Evangelistis ; de uno, vel pluribus 
Martyribus ; de Confessore, sive Pontifice, sive 
Doctore, sive non Pontifice ; de Virgine, vel non 
Virgine, sive Martyre, sive non. Accedunt Officia 
in Dedicatione Ecclesiae, in festis B. Mariae V., de 
eadem B. Maria V. in Sabbato, tum parvum ejus- 
dem, et Officium Defunctorum. 

Quinta pars exhibet Officia sex votiva con- 
cessa a Leone XIII. P. M. anno 1883, pro diversis 
diebus hebdomadae, scilicet : de Ss. Angelis, de 
Ss. Apostolis (Romae, de Ss. Apostolis Petro et 
Paulo), de S. Joseph, de SS. Eucharistiae Sacra- 
mento, de Passione D. N. J. C. et de Immaculata 
Conceptione B. Mariae V. Item ea Officia, quae pro 
aliquibus tantum locis sunt concessa. 

Additur Appendix habens Officia pro singulis 
Dicecesibus adsignata. 

In quarta parte, post Officium Defunctorum, 
quaedam inseruntur, quae sunt extra ordinem Offi- 
ciorum, prout innuimus n. 4. 

10. Exstat et alius liber, dictus Octavarium Ro- 

8 DE BREVIARIO ROMANO 

manum, complectens lectiones in Matutino recitan- 
das infra octavas Sanctorum, quae in Breviario 
non continentur, utpote particulares locorum. 

Hujusmodi Octavarium imprimi potest seorsim 
a Breviario, at ejusdem usus, quamvis commenda- 
tus, praeceptus tamen non est dicendus \ 

Persaepe particularia quaedam Officia in distinctis 
libris imprimi videmus, ut v. g. quae propria sunt 
Majoris Hebdomadae, Officia votiva, Officia festo- 
rum solemniorum, Officia Defunctorum, etc. Et hi 
libri vulgari permittuntur, dummodo conditiones 
serventur, quae pro integro Breviario edendo prae- 
scriptae sunt (cf. n. 5). 

1) De Herdt. S. Liturg. Praxis. T. II. n. 248. 

TITULUS II. 
DE DIVINO OFFICIO IN GENERE 



CAPUT I. 

De notione, nomine et excellentia 
Divini Officii. 

ii. Divinuin Officium potest cum S. Thoma 
definiri : Oratio communis, quae per ministros Ec- 
clesiae in persona totius populi fidelis Deo offertur \ 

Dicitur : i.° Oratio t quia precibus maxime con- 
stat. Sunt et laudes Dei, vel Sanctorum, piaeque 
sacrae Scripturae lectiones, quae nomine veniunt 
orationis, sive quia mentem elevant ad Deum, sive 
quia Deo, ceu actus cultus, offeruntur, ad impe- 
tranda populo fideli ejus beneficia. 

2. Oratio communis f quum nomine totius com- 
munitatis christianae, e&que, ut olim frequentior 
erat usus, participante, recitetur; quo etiam in- 
nuitur hanc orationem esse debere vocalem. 

3. Per ministros Ecclesice, nam, licet olim fi- 
deles ad simul orandum cum clero convenirent, id 
tamen neque ex lege fiebat, neque ullo modo nunc 
fieri solet. Verum Ecclesia jubet hanc orationem 
per suos ministros solvi, quippe qui constituti 
fuerunt pro populo in iis quae sunt ad Deum. 

1) S. Thomas. Summa 2. 2. q. LXXXIIL ar. XII. 

IO DE DIVINO OFFICIO IN GENERE 

4. In persona totius populi fidelis, totus enim 
populus per ministros Ecclesiae, tamquam per suos 
legatos, apud Deum repraesentatur. 

5. Deo offertur, quia illa oratio est veluti quod- 
dam sacrificium, cujus fit Deo oblatio, juxta illud 
psalmorum: Sacrificium laudis honorificabit me l m 

12. Hujusmodi oratio nuncupatur Ojficium, quod 
est idem ac munus, quatenus et jus quoddam ho- 
norabile dicit, et obligationem importat. Vocatur 
autem divinum, sive quia ad cultum Dei refertur, 
sive quia res continet divinas, et divinas exigit in 
recitante dispositiones, et rite recitantem veluti di- 
vinum facit. 

Hinc et aliae appellationes fuerunt illi propriae, 
seu Opus Dei et Pensum servitutis, Missa, ob di- 
missionem populi, quae, oratione soluta, dabatur *, 
Synaxis, vel Collecta, eo quod omnes convenirent 
ad Oflicium recitandum (cf. n. 2), et Horce canonicce, 
quia ejusdem partes, juxta leges seu canones Ec- 
clesiae, determinatis recitantur horis. 

13. Est igitur recitatio Divini Officii opus su- 
perexcellens, quo majus concipi nequit, praeter 
actum illum, quo laudes Dei perpetuo praecinit Ec- 
clesia in ccelis triumphans. Res enim Officium con- 
tinet divinis, ut plurimum, verbis expressas, quae 
utriusque naturae, visibilis nempe et invisibilis, pul- 
chritudinem et mysteria pandunt; quapropter ad 
Deum animos movet et in his devotionis sensus 
atque virtutum omnium dilectionem excitat etfo- 
vet, exemplis exhibitis praeclarissimis Jesu Christi, 
B. Mariae V. pluriumque Sanctorum tum veteris, 
tum novi Testamenti. 



1) Ps. XLIX. 2j. 

2) Cf. Liturgia Missce, n. 18. 

DE DIVINO OFFICIO IN GENERE II 

Est insuper oratio universalis, quippe quae a 
solis ortu usque ad occasum offertur, eosdemque 
renovat sensus, qui ex corde olim fluxere Patriar- 
charum et Prophetarum, ac dein Christi Domini, 
Apostolorum et Ss. Patrum, vel Doctorum Ecclesiae. 

Quare ajebat S. Maria Magdalena de Pazzis, in 
comparatione Officii divini, quamlibet orationem, vel 
devotionem minus mereri ac efficacem esse apud 
Deum. 

14. Ex quo patet quanta cum diligentia ac pie- 
tate opus tam grande et sanctum sit persolvendum, 
cujus rei innumera nobis praebuerunt exempla 
sanctissimi viri, ceu, ut plures omittamus, S. Au- 
gustinus, S. Ignatius, S. Philippus Nerius, S. Fran- 
ciscus Xaverius, qui profusis lacrymis ac pectore 
divini amoris flammis aestuante, canonicas Horas 
persolvebant; atque, prae ceteris, S. Felix Valesius, 
qui illud singulare promeruit, ut ei, in pervigilio 
Nativitatis Domini Matutinum in choro recitanti, 
B. Maria V., cum Angelis eam comitantibus, ap- 
paruerit et preces cum eo interseruerit \ 

CAPUT II. 
De partibus divitii Officii. 

15. Partes in quas Divinum Officium distribui- 
tur, Horce vocantur, eo quod, ut jam praemonuimus 
(n. 12), determinatis diei horis illarum recitationem 
Ecclesia adsignavit. 

Septem autem numerantur; qui numerus my- 
sterium habet tum apud Hebraeos, tum apud Chri- 

1) Breviar. Rom. Lect VI. in festo diei 20 Nov. 

stianos \ Sunt vero: Matutinum una cum Laudibus, 
Prima, Tertia, Sexta, Nona, Vesperae et Comple- 
torium. 

Matutinum constituit Officium nocturnum } quia 
noctis decursu, et aliquando tribus distinctis horis, 
vigiliis nuncupatis, solebat recitari, quod etiamnum 
apud quosdam religiosos obtinet ; ideoque in tres 
dividitur partes, quae nocturni adhuc vocantur *. 
Laudes et ceterae Horae diurnum efformant Offi- 
cium ; quare, ut jam adnotavimus (n. 8) Diurnale 
appellamus librum, in quo ipsae tantum continentur. 
Usu tamen communi, rrima, Tertia, Sexta et Nona 
solent nuncupari Horce minores, dura ceterae suum 
retinent nomen. 

16. Singulae Horae constant psalmis, antiphonis, 
capitulis, hymnis, versiculis atque orationibus, et 
Matutinum etiam lectionibus cum responsoriis ; et 
hae partes fere nunquam desunt. Insuper habentur 
preces, commemorationes ac suffragia, quae non 
semper dicuntur. 

17. Psalmus idem est ac cantus ad pulsationem 
musici instrumenti, quod Psalterium dicitur, e- 
ratque in usu apud Hebraeos. Liturgice vero psal- 
terium est ipsa psalmorum collectio, ea nempe quae, 
ut vidimus (n. 9), primam partem Breviarii efformat. 

Psalmi dividuntur in matutinales et vesperales : 
illi adsignantur Matutino, Laudibus et Horis mino- 
ribus; isti adsignantur Vesperis. 

Porro in Psalterio ita distributi inveniuntur, lit 

1) Cf. Macri. Hierolexicon v. Horce canonicce. 

2) Matutinum derivat a voce matuta, idest aurora t et ita 
coepit appellari postquam, ex novo inducto more, Officium 
nocturnum cum Laudibus, quae mane recitantur, fuit conjun- 
ctum. Usus recitandi Matutinum nocte apparet ex hymnis 
quae in Officiis de tempore leguntur. 

primo occurrant matutinales pro singulis diebus 
hebdomadae, dein, pari ordine, vesperales; ultimo 
loco illi sunt positi, qui recitantur quotidie in Com- 
pletorio et invariabiles sunt. 

At quum Officium non dicitur de tempore, sed 
de aliquo festo, psalmi Matutini, et saepe etiam Ve- 
sperarum, reperiuntur in Proprio, vel in Communi 
Sanctorum (cf. n. 9). 

Numerum quod spectat psalmorum, qui in Of- 
ficio recitantur, haec generatim dicimus : In Matu- 
tino de Dominica psalmi sunt duodeviginti, seu 
duodecim in primo nocturno, tres in secundo et 
tres in tertio. In Matutino de feria unicum est 
nocturnum constans duodecim psalmis. In Matutino 
de festo habentur tres psalmi in unoquoque ex 
tribus nocturnis. Laudes habent semper quinque 
psalmos ; singulae Horae minores habent tres \ 
Vesperae quinque et Completorium quatuor psalmos. 

Ad instar psalmorum sunt cantica, quae obtinent 
tantum in Laudibus, Vesperis et Completorio. 

18. Antiphona idem dicit ac opposita vox, seu 
cantus reciprocus et alternatim ductus, ut in choro 
fieri solet. Sensu tamen Rubricarum est brevis 
sententia, vel ex divinis Scripturis, vel ex historia 
deducta. 

Generatim, ante unumquemque psalmum aliqua 
antiphona legitur, quae post illum repetitur. Ali- 
quando tamen sub unica antiphona plures dicuntur 
psalmi, ut, v. g., in Horis minoribus et Completorio 
contingit. 

Etiam ante et post cantica Benedictus in Lau- 
dibus, Magnificat in Vesperis, et Nunc dimiitis in 

1) Verum ad Primam, in Officio de tempore, sive domi- 
nicali, sive feriali, pluries additur alius psalmus. 

Completorio, dicitur antiphona, quae saepius et lon- 
gior est et deducta ex historia. 

Pro diversitate ritus, quo Officium persolvitur, 
antiphonae modo duplicantur, seu dicuntur integrae 
tum ante, tum post psalmos, vel cantica, modo, 
antea enunciantur tantum, seu usque ad interposi- 
tum asteriscum (cf. dicenda n. 37) l * 

19. Capitulum constat duabus vel tribus sen- 
tentiis e Scriptura decerptis, et quidem, ut pluri- 
mum, ex ipsa Epistola, quae in Missa, Officio re- 
spondente, legitur. 

Capitula obtinent in singulis Horis, Matutino 
excepto, et quae spectant ad Officia dominicalia, 
vel ferialia, reperiuntur in secunda parte Breviarii; 
quae spectant ad Officia festorum, in tertia, vel 
quarta parte suum tenent locum. (cf. n. 9). Omit- 
tuntur autem prorsus a Feria V. in Coena Domini 
ad Sabbatum in Albis et in Officio Defunctorum. 

20. Hymnus est cantus metricus, quo Dei laudes 
celebrantur, cum relatione ad qualitatem Officii, 
quod recitatur, et singulae Horae suum hymnum 
habent. Multiplex est metri species, qua hymni ef- 
formantur et hi pluribus constant strophis, quarum 
prior est veluti introductio, postrema est conclusio. 
Haec conclusio solet continere exclusive laudes 
SS. Trinitatis, quo casu communis appellatur ; quod 
si aut nullimode laudes praedicat SS. Trinitatis, 



1) Quando antiphona eadem est ac primus versiculus 
psalmi, qui subnectitur, illa recitata, hic est praetermittendus, 
lta ut a secundo versiculo psalmus initium habeat. Item, 
quando antiphona non integra enunciatur, sed verba pro- 
lata usque ad asteriscum eadem sunt ac prima psalmi verba, 
antiphona incohata, psalmi primus versiculus continuatur a 
verbo quo antiphona desiit, prioribus non repetitis. Breviar. 
Rom. Rubr* Gener. Tit. XXl. n. 7. 

aut, praeter istas, exprimit quoque laudes veljesu 
Christi, vel B. Mariae V., vel Sanctorum, vocatur 
propria. 

Exempla conclusionis communis exhibent hymni 
Horarum minorum, et generatim conclusiones com- 
munes sunt hujusmodi : Deo Patri sit gloria — 
Ejusque soli Filio, etc. Prcesta, Pater piissime — 
Patrique compar unice, etc. Virtus, honor, laus 
gloria — Deo Pairi cum Filio, etc. Laus et peren- 
nis gloria — Patri sit, atque Filio, etc. 

E contra, sunt propriae hae conclusiones : Jesu, 
tibi sit gloria — Qui natus es de Virgine, etc, quae 
dicitur in plerisque festis Domini et B. Mariae V.; 
Deo Patri sit gloria — Et Filio, qui a mortuis, etc, 
quae obtinet tempore paschali ; Te nunc, Redemptor, 
qucesumus — Ut Martyrum consortio, etc, quam 
habet hymnus Matutini de Communi plurimorum 
Martyrum; et aliae quae in Breviario inveniri possunt. 

21. Regula est l , quod in Officiis, quae dicuntur 
tum paschali tempore, tum in festis Domini, aut 
B. Mariae V., tum infra horum octavas, quamvis 
in his diebus Officia fiant de Sanctis, et octavae 
occurrentis commemoratio omittatur 2 , hymni, qui 
ad singulas recitantur Horas, si conclusionem com- 
munem habent, eam mutant in propriam occur- 
rentis festi Domini aut B. Mariae V., vel hujus 
octavae, vel temporis paschalis, dummodo tamen 
diversa non sit metri mensura, ut contingit in 

1) Breviar. Rom. Rubr. Gener. Tit. XX. 

2) S. R. C. 29 Nov. 1755, n. 2439, ad II. Ita, v. g., ubi in 
Dominica infra octavam Assumptionis B. M. V. fit festum 
S. Joachim Conf. sub ritu Dupl. 2 classis, in hoc omittenda 
est commemoratio octavae B. Mariae V. ; sed in hymnis Of- 
ficii praedicti festi conclusio usurpatur propria octavae, seu 

Jesu, tibi sit gloria, etc. 

hymno Ave, Maris Stella, et in alio Iste Confessor, 
etc. quibus aptari nequit conclusio Jesu, tibi sit 
gloria, vel similis. 

Dicimus : si conclusionem communem habent ; 

3uia si jam habent propriam, ut hymnus Matutini 
e Communi plurimorum Martyrum (cf. n. 20), eam 
in aliam propriam non mutant. 

Quid speciatim in Vesperis et Completorio sit 
servandum, alibi dicemus (cf. n. 80). 

22. Aliud adnotandum occurrit in hymno de 
Communi Confessoris Iste Confessor, etc, cujus 
prima strophes concluditur verbis . . . meruit beatas 
— Scandere sedes, quae dicuntur cum Sanctus, de 
quo fit Officium, colitur ipsa die sui obitus et per 
octavam, si hanc festum habet. Quando vero Sancti 
Confessoris Officium recitatur extra diem obitus, 
vel extra hujus octavam, dicta verba mutantur in 
alia : . . . . meruit supremos — Laudis honores \ 
(cf. n. 41). 

In Breviario, pro Sanctis Confessoribus, quorum 
Officium fit extra diem ipsorum obitus, solet indi- 
cari mutatio facienda in hymno per litteras m. t. v. 
(mutatur tertius versus). 

De casu singulari, quoad hanc mutationem, alias 
sermo erit (cf. n. 80). 

23. Versus, seu versiculi, a vertendo dicti, quia, 
recitatis psalmis, ad alios affectus excitandos mens 
vertitur, sunt breves sententiae scripturales, vel 
etiam invocationes, duplici versu contentae, quae 
recitantur in Matutino, post omnes psalmos unius- 
cujusque nocturni ; in Laudibus et Vesperis, post 

1) Ia festo Impressionis Ss. Stigraatum S. Francisci (die 
17 Sept.), strophes hymni ita mutatur : . . . meruit beata — 
Vulnera Christi ; idque etiamsi in aliam diem festum trans- 
feratur. S. R. C. 2 Sept. 1741, n. 2365, ad III. 



Digitized by VjOOQIC 



DE DIVINO OFFICIO IN GENERE 17 

hymnum. Ex ipsis autem versibus, praesertim ex 
iis, qui post nocturnos Matutini dici solent, effor- 
mantur responsa brevia, quae obtinent in Horis mi- 
noribus et in Completorio. 

24. Oratio pro singulis Officiis assignata, sive 
propria, sive communis, dicitur post quamlibet Ho- 
ram, praemisso Dominus vobiscum si recitans, etiam 
sine ullo socio, sit saltem Diaconus, sin minus, prae- 
misso Domine exaudi orationem meam. Ad Primam 
tamen et ad Completorium orationes quotidie di- 
cuntur eaedem, prout jacent in Breviario. 

Si post Matutinum non recitantur continuo 
Laudes, illud concluditur oratione Officio assignata, 
additis Dominus vobiscum, Benedicamus Domino, 
Fidelium animoe et Pater noster f prout fit post sin- 
gulas Horas \ 

25. Lectiones obtinent tantum in Matutino, et 
tres sunt pro unoquoque nocturno. Desumuntur 
autem, pro primo nocturno, e S. Scriptura, sive 
unius, sive alterius Testamenti *, non tamen ex psal- 
mis, vel libris Evangeliorum, et hae reperiuntur in 
secunda parte Breviarii distributae per singulas Do- 
minicas et ferias, nisi aliae, vel propriae, vel de com- 
muni, sint alicui Officio assignatae ; pro secundo no- 
cturno, aut e sermonibus Ss. Patrum super lectiones 
primi nocturni, aut ex narratione vitae illius Sancti, 
de quo fit Officium, aut e sermonibus, vel tracta- 



1) S. R. C. 18 Maji 1883, n. 3574, ad II ; 1 Febr. 1886, 
n. 3653. Circa modum concludendi orationes cf. Uturgia 
Missce, n. 68. 

2) Pluris faciendae sunt lectiones illae, quae referunt im» 
tium alicujus libri scripturalis. Eaedem enim, quando sua die 
dici non possunt, alia die resumuntur ; dum, e contra, ceteras, 
si impediatur ipsarum lectio, die qua occurrunt, praetermit- 
tuntur. 

tibus Ss. Patrum in laudem Sanctorum, mysterio- 
rum, etc, aut ex monumentis Ecclesiae; pro tertio 
nocturno, ex homiliis Ss. Patrum super Evang*e- 
lium Officio respondens l , praemisso illius initio 8 . 

Aliquando nona lectio, quae est tertia in tertio 
nocturno, desumitur ex vita Sancti illius, de quo 
eadem die recolitur memoria, quin tamen integrum 
de eo dicatur Officium; vel desumitur ex homilia 
super aliud Evangelium, cujus pariter initium prae- 
•enunciatur, pertinens ad Dominicam, vel feriam, 
vel vigiliam die eadem occurrentem 8 , de qua in- 
tegrum Officium minime persolvitur. Ita v. g., die 
28 Aprilis legitur Officium de festo S. Pauli a 
Cruce ; sed nona lectio est de vita S. Vitalis Mar- 
tyris, cujus itidem occurrit festum ; et singulis 
feriis Quadragesimae nona lectio est semper de 
Evangelio feriae. 

Quod si eadem die occurrit tum nona lectio 
de quodam Sancto, tum nona lectio de Dominica, 
vel de feria, vel de vigilia, haec illi est praeferenda 
et prior, quae est de Sancto, omittenda. 

26. Singulis lectionibus adnectitur responsortum, 
<juod, brevi sententia, saepe continet conceptus in 
lectione expressos, vel etiam historiam in illis enar- 
ratam prosequitur. 

Constat duabus partibus, scilicet responsorio 
proprie dicto et versu, quibus, extra tempus Pas- 



1) Idem Evangelium legitur in Missa, quae recitato Officio 
respondet. 

2) Quando vero unicum obtinet nocturnum in MatutinQ, 
tres tantum sunt lectiones, seu de Scriptura, vel de homilia, 
ut in feriis; aut prima de Scriptura et aliae de Sancto, utiu 
♦'•*stis ritus Simplicis. 

3) Quare in Missa legitur idem Evangelium in fine, loco 
Kvangelii S. Joannis. 

sionis, in responsorio tertio uniuscujusque nocturni, 
additur Gloria Patrt\ etc. Verum, exceptis Officiis 
de Dominica, vel de feria, quae occurrunt tempore 
Adventus et a Septuagesima ad Pascha, post ul- 
timam lectionem tertii nocturni, nullum dicitur re- 
sponsorium, sed huic substituitur hymnus Te Deum. 
Hoc quidem adnotare praestat, nonam lectionem 
de vita Sancti eadem die occurrentis, de qua supra 
egimus (n. 25), non esse legendam in illis Officiis, 
in quibus, post ultimam lectionem, omisso hymno 
Te Deum, recitatur nonum responsorium. 

27. Preces sunt quidam versiculi, qui in nonnullis 
Officiis inseruntur ante orationem. Saepius obtinent 
ad Primam et ad Completorium ; aliquando vero ob- 
tinent etiam ad Laudes et ad singulas Horas minores. 
In primo casu vocantur dominicales, quia in Officio 
de Dominica solent habere locum, licet et aliis 
diebus recitentur; in altero casu feriales nuncu- 
pantur, quia solummodo in Officiis ferialibus di- 
cuntur. 

Attamem si Officium exigens dictas preces oc- 
currat infra quamcumque octavam, preces prorsus 
omitti debent. 

28. Commemoratio est exigua pars Officii, quae 
huic, per integrum aut ex parte impedito, substi- 
tuitur, ut ejus teneat locum. 

Regula enim est unum tantum, unaquaque die, 
Officium esse persolvendum. Quum autem frequen- 
ter contingat duo, vel plura, die eadem, fore Officia 
dicenda, ideo unum ex iis integrum recitatur, alio- 
rum vero pars exigua, seu commemoratio dicitur. 

Commemorationes autem, si quae occurrunt, 
locumhabent solummodo inLaudibus ac in Vesperis, 
et consistunt in antiphona, quae in dictis Horis ad 
Benedictus et ad Magnificat assignatur, sive pro- 

pria, sive communi, cum respondentibus versiculis 
et oratione, pariter propria, vel communi. 

Quod si ejusdem generis sit tum Officium, 
quod integrum recitatur, tum illud, cujus fit tantum 
commemoratio, v. g. ambo de Martyre, vel de 
Virgine, etc, ne eadem antiphona cum suis ver- 
siculis repetatur in eadem Hora, ea quae pro corn- 
memoratione usurpatur ad Laudes debet sumi ex 
Vesperis, et vicissim ad Vesperas desumenda est 
ex Laudibus *. 

Quo ordine sint faciendae commemorationes, 
quando plures occurrunt, infra videbimus (cf. n. 69). 

29. Suffragia Sanctorum sunt species cumme- 
morationum, et nuncupantur etiam commemorationes 
communeSy ut a specialibus, de quibus supenus 
actum est (n. 28), discernantur. 

Illas insertas invenimus in Breviario, vel in 
Diurnali, immediate ante Completorium, sequenti 
dispositas urdine : de Cruce, de S. Maria, de 
S. Joseph, de Apostolis, de Patrono vel Titulari 
Ecclesiae, de Pace. Obtinent autem ad Laudes et 
ad Vesperas tantum, post orationem et commemora- 
tiones speciales, in quibusdam Officiis, sive de tem- . 
pore, sive de festo. 

Id porro est notandum, commemorationem com- 
munem omitti de quo dictum est, ea die, integrum 
Officium, vel facta fuit commemoratio specialis, ne | 
bis de eodem agatur. 

De Patrono, vel Titulari Ecclesiae commemo- ' 
ratio in suffragiis tenet penultimum locum ; nisi I 



r) Breviar. Rom. Rubr. Gener. TiL IX. n. 8 ; heic alise 
minus frequentes variationes indicantur. Supponitur quidem 
alterutram antiphonam non esse propriam ; secus enim nulla 
esset repititio et ideo nulla variandi necessitas. 

tamen sit de divinis misteriis vel Personis, tunc 
quippe locum habet ante commemorationem de 
S. Maria, vel nisi sit de Angelis aut de S. Joanne 
Baptista, de quibus agitur ante commemorationem 
de S. Joseph l . 

Ubi consuetudo viget, adjungi potest comme- 
moratio Patroni principalis loci et Diceceseos. Haec 
quidem, ceteris paribus, postponenda est comme- 
morationi Patroni, vel Titularis Ecclesiae, tum quia 
haec altera, utpote ex Rubricarum praescripto, prae- 
cedentiam obtinet *, tum quia inter Patronos prior 
commemoratur qui magis proprius est ; magis 
autem proprius est Patronus Ecclesiae particularis, 
quam Patronus alicujus loci, vel Dioeceseos. 

Commemorationem Patroni vel Titularis Ecclesiae 
agere tenetur quilibet, sive saecularis, sive regu- 
laris, alicujus Ecclesiae servitio, quocumque cano- 
nico titulo, addictus, dummodo Ecclesia sit publica, 
quamvis non sit consecrata, sed tantum solemniter 
benedicta \ Cf. tamen dicenda Tit. VI. Cap. I. 

Titularis autem Ecclesiae Cathedralis commemo- 
ratio agitur ab iis dumtaxat, qui sunt de gremio 
ipsius ; et majoris Ecclesiae Seminarii Titularem 
coromemorare debent seminaristae et professores, 



i) Commemoratio Omnium Sanctorum, in Ecclesia quae 
hunc Titulum habet, fit post commemorationem de Ss. Apo- 
stolis, neque ceterae omittuntur. E contra, in Officio de Ss. An- 
gelis omittitur commemoratio S. Michaelis, ubi hic est Titu- 
laris, non vero S. Gabrielis, vel S. Raphaelis, cum horum 
antiphonae et orationes diversas sint. Item non fit commemo- 
ratio S. Crucis, vel SS. Sacramenti, in Officio de Passione* 
S. R. C. 13 Jan. 1899, n. 4006, ad VII. et VUI. 

2) Cf. Ephem. Liturg. an. ipor. pag. 181. 

3) S. R. C. 28 Nov. 1891, n. 3752, ad I.; 27 Junii 1899^ 
n. 4043, ad I. 

sive isti ibidem, sive alibi Officia divina celebrare 
soleant *. 

Regulares addunt commemorationem proprii 
Fundatons, cui, nisi aliter exigat personalis digni- 
tas, anteponenda est commemoratio Titularis Ec- 
clesiae, quia haec est magis particularis et propria 2 . 

Suffragia Sanctorum omittuntur, etsi Officium 
illa exigat, a prima Dominica Adventus ad diem 
octavam Epiphaniae, et a Dominica Passionis ad 
diem octavam Pentecostes ; item infra quascumque 
octavas. 

CAPUT III. 
De multiplici Officiorum specie. 

30. Diversa Officiorum species determinatur 
potissimum ab ipsorum objecto. Spectato enim 
objecto, Officia habentur : i° de tempore, nempe de 
Dominica, vel de feria, 2 de festo, 3 de octava, 
4 de vigilia. 

31. Dominica t sic dicta quia Domino ejusque 
mysteriis principaliter dicata, primum tenet locum 
singulis hebdomadis, ita ut dies ceteri locum se- 
cundum, tertium, etc. postpraecedentem Dominicam, 
habeant, ab eaque ordinem numerationis sumant. 

Dividuntur Dominicae in majores, seu privtle- 
giatas, et minores, seu per annum. Illae sunt in qui- 
bus potiora creationis et redemptionis mysteria co- 
luntur, atque ita distinguuntur, ut aliae sint I. classis, 



1) S. R. C. 4 Sept. 1745, n. 2388, ad VIII; 28 Sept. 1872, 
n » 3279» ad I- et II. Cf. etiam 7 Sept. 1850, n. 2980, ad II. 

2) Cf. S. R. C. 17 Julii 1900, ap. Ephem. Liturg. an, ipoo 
P<*g- S37- 

aliae II. classis. Priores, seu I. classis, nulli cedunt 
festo, quia earum Officium est integre recitandum, 
et octo numerantur, videlicet : Prima Adventus, 
prima Quadragesimae, Passionis, Palmarum Pa- 
schatis, in Albis, Pentecostes, SS. Trinitatis. Po- 
steriores cedunt tantum festis ritus Duplicis I. clas- 
sis; in his quippe illarum non quidem integrum. 
Officium recitatur, sed sola.fit commemoratio, et 
novem existunt, scilicet : Secunda, tertia et quarta 
tum Adventus, tum Quadragesimae, Septuagesima, 
Sexagesima et Quinquagesima. 

Ceterae Dominicae sunt minores, et cuicumque 
festo ritus Duplicis cedunt; verum, semper sibi 
vindicant commemorationem in Officio diei, cum 
IX. lectione ex homilia in Matutino (cf. n. 25). 
Excipiuntur perpaucae Dominicae, seu incidentes 
in festa diesque octavas Nativitatis Domini, S. Ste- 
phani, S. Joannis Ap., Ss. Innocentium et Epiphaniae 
ac in hujus vigiliam, quaeque Dominicae vacantes 
nuncupantur, de quibus nec Ofticium, nec comme- 
moratio fit. 

32. Ferice dicuntur dies, qui Dominicam inse- 
quuntur, et prima quae in hebdomada occurrit vo- 
catur feria II., dein est feria III., feria IV., etc. ; 
sed quae septimum tenet locum, nomen Sabbati, a 
vetere Testamento, propter hujus auctoritatem f 
mutuatur. De etymologia vocis dicemus infra. 

Dividuniur feriae in majores et minores. Majores, 
de quibus aut Officium, aut saltem commemoratio 
debet fieri, eae sunt quae occurrunt in Adventu, 
Quadragesima, Quatuor Temporibus et feria II. 
Rogationum. Ex his, quaedam sunt privilegiatce } sci- 
licet feria IV. Cinerum et omnes infra Majorem 
Hebdomadam, quae nulli festo cedunt; aliae sunt 
communes et commemorationem exigunt. 

Ceterae feriae sunt minores, de quibus nulla fit 
commemoratio in occurrente Officio l . 

33. Festa sunt dies illi, qui Sanctis vel peculia- 
ribus mysteriis colendis deputantur. 

Multiplex est eorum species. Etenim dividunturr 

i° ratione rttus, in duplicia, semiduplicia, et 
simplicia. Duplicia vero subdividuntur in duplicia 
I. et II. classis, majora et minora. Patet eo digniora 
esse festa, quo altiorem habent ritum ; eaque, 
prout infra explicabimus (cf. Cap. seq.), potioribus 
fruuntur privilegiis. 

2 ratione qualitatis, in primaria et secundaria ; 
quae quidem distinctio olim festis dumtaxat Dupli- 
cibus I. et II. classis et majoribus aptabatur, dein 
ad Duplicia minora et adSemiduplicia fuit extensa *. 

Qualitas hujusmodi, tum ex rei natura, tum 
etiam ex voluntate bcclesiae pendet ; quare elen- 
chum referre praestat, quo dignoscatur quibus festis 
unam alteramve qualitatem Ecclesia assignaverit 
(cf. Append. in fine Cap. seq.). 

Generatim, ea festa quibus recolitur unutn ex 
praecipuis mysteriis Domini vel privilegiis Deiparae 
Virginis, aut transitus Sanctorum, primaria sunt; 
cetera sunt secundaria. 

3. ratione intrinsecce dignitatis, in habentia di- 
gnitatem insignem, et habentia dignitatem non in- 
signem f seu exiguam. Habent insignem dignitatem 
festa : a) Domini, sive Deum unum aut trinum re- 
spiciant, sive unam ex divinis personis, sive Jesum 
Christum, sive adnexa mysteria ; b) B. Mariae Vir- 

t) Excipitur feria VI. post octavam Ascensionis Domini, 
cujus commemoratio fit in Officio et Missa. Feriae III. et IV. 
Rogationum agitur commemoratio in Missa, non autem in 
Oflicio. 

2) S. R. C. 14 Aug. 1894, n. 3837. 



Digitized by VjOOQIC 



DE DIVINO OFFICIO IN GENERE 25 

ginis ; c) Ss. Angelorum, sive omnium, sive plurium, 
sive unius ; d) S. Joannis Baptistae ; e) S. Joseph, 
Sponsi B. M. V.; /) Ss. Apostolorum et Evangeli- 
starum. Ordo hic descriptus determinat quoque 
majorem minoremve dignitatem qua pollent festa 
indicata, prout sese invicem praecedunt, vel sub- 
sequuntur. 

Cetera festa non insignem, sed exiguam habent 
dignitatem, et quidem juxta hunc ordinem : a) Mar- 
tyrum Pontificum ; b) Martyrum tantum ; c) Con- 
fessorum Summorum Pontificum ; d) Confessorum 
Episcoporum ; e) Confessorum ;/) Virginum et Mar- 
tyrum ; g) Virginum tantum ; h) Martyrum non 
Virginum ; i) nec Virginum, nec Martyrum. 

4 . ratione solemnitatis } in solemnia et non so- 
lemnia. Illa aguntur cum quadam solemnitate plus 
minusve magna, v. g. cum feriatione et praecepto 
audiendi Sacriim, cum Indulgentia plenaria, cum 
populi concursu, cum solemni cantu Officii, etc. 
Alia sine ulla extrinseca solemnitate celebrantur. 

Ex prioribus tamen, quaedam habentur tamquam 
festa omnibus solemniora, aut pro Ecclesia univer- 
sali, aut pro locis particularibus. Pro tota Ecclesia 
censentur solemniora fesla Nativitatis Domini, Cir- 
cumcisionis, Epiphaniae cum ejus die octava, Pa- 
schatis et Pentecostes cum integra eorum octava, 
Ascensionis, Corporis Christi, Immaculatae Con- 
ceptionis, Annuntiationis et Assumptionis B. Mariae 
V., Nativitatis S. Joannis Baptistae, S. Joseph Sponsi 
B. Mariae V., Ss. Apostolorum Petri et Pauli et 
Omnium Sanctorum. Pro particularibus locis so- 
kmniora sunt festa Dedicationis Ecclesiae propriae, 
Patroni loci, vel Religionis et Titularis Ecclesiae. 

5 . ratione stabilitatis, in immobilia, seu fixa et 
mobilia. Immobilia dicuntur quae certis diebus sunt 

affixa, juxta computationem anni civilis, nec, nisi 
per accidens, solent ab iis dimoveri. E contra rao- 
bilia ea sunt, quae, nulli certo diei raensis affixa, 
alicui Dominicae, vel feriae adnectuntur, eorumque 
sedes pendet a die in quam singulis annis incidit 
festum Paschatis, v. g. Paschatis, Pentecostes, A- 
scensionis, Cordis Jesu, etc. 

Sunt quoque nonnulla festa, quae aliquibus de- 
terminatis Dominicis celebranda assignantur. Ex 
his quaedam fuerunt Dominicis affixa, tamquam in 
die propria, pro Ecclesia universa ; quare in Ca- 
lendario universali inserta reperiuntur, ut v. g. 
festa S. Joachim, SS. Rosarii, VII Dolorum B. Ma- 
riae V., etc. * Alia vero indulta fuerunt et Domi- 
nicis addicta pro particularibus tantum locis, ut 
v. g. festa Maternitatis, Puritatis et Patrocinii 
B. Mariae V., etc. 2 Jamvero, prioris generis festa 
improprie dicuntur mobilia et verius immobilibus 
accensentur, atque adnexam habent feriationem ; 
festa alterius generis mobilia sunt et talia vocan- - 
tur, et feriationem non habent per se adnexam, 
licet in Dominicis celebrentur. 

6) ratione extensionis, in universalia et particu- 
laria. Illa toti Ecclesiae sunt concessa ; haec nonnisi 
loco alicui, puta regno, provinciae, Ordini religioso, : 
Dioecesi, etc. Ex posterioribus, quaedam dicuntur 
etiam propria, quae scilicet ad locum particularem 
habent relationem. Hoc sensu propria sunt festa 
Dedicationis, Patroni, Titularis Ecclesiae et Sancto- 

i) Hujusmodi sunt quoque festa SS. Nominis tum Jesu, 
tum B. Mariae V., Patrocinii S. Joseph, et Pretiosissimi San- 
guinis D. N. J. C. 

2) Ad hoc genus pertinent etiam festa Divini Pastoris 
Matris, de Perpetuo Succursu, Purissimi Cordis B. Mariae V. r 
SS. Redemptoris, Reliquiarum Sanctorum. 

rum qui ortu, vel obitu, munere, praedicatione, mi- 
raculis, etc, alicubi fuerunt illustres, vel inibi Re- 
liquia eorum insignis asservatur, vel ad religionem. 
aliquam pertinuerunt, etc. \ 

Exinde patet festa, et consequenter Officia, quae. 
propria sunt, esse quoque particularia, non e con- 
tra, licet haud raro has duas determinationes simul. 
confundi reperiamus apud Auctores, ac si nulla 
detur inter eas distinctio. 

7) ratione obligationis } in proeceptiva, faculiativa 
et ad libitum. Praeceptiva imponuntur omnibus ad. 
quos praeceptum fertur, ita ut hi non valeant sese 
eximere ab obligatione ea celebrandi vel in choro 
tantum, idest quoad Officium et Missam, vel in 
foro quoque, idest etiam cum onere audiendi 
Missam et abstinendi ab operibus servilibus. Fa- 
cultativa ex peculiari concessione recoluntur, sed. 
quamvis acceptari possint, vel non, semel tamen a 
Superiore acceptata, obligant omnes et tamquam 
praeceptiva habentur. Ad libitum concessa, quibus-- 
dam in casibus possunt vel omitti, vel recitari, sed 
nonnisi die a S. Sede assignata sunt celebranda^ 

secus, si impediantur, sunt omittenda 2 . 

34. Octavce sunt spatium octo dierum, quo festa, 

solemniora continuantur. Prima dies est ipsum fe- 

stum ; postrema dicitur dies octava; dies intermedii, 

vocantur dies infra octavam. 

Dividuntur octavae in privilegiatas et communes., 

1) Cf. Cavalieri. T. II. Dec. 121, n. j. Gujetus. L. L 
c. 14, q. 4. 

2) Iq Calendario universali duo occurrunt Officia ad libi- 
tum, seu S. Canuti Reg. et Mart. (19 Januarii) et S. Re- 
migii Ep. Conf. (1. Octobris) ambo ritus Semiduplicis. Hoc 
alterum tamen est praeceptivum sub ritu Simplici, unde sal-. 
tem sub hoc ritu debet celebrari. 

Privilegiatae quinque enumerantur, videlicet : Nati- 
vitatis Domini, Epiphaniae, Paschatis, Pentecostes 
et Corporis Christi. Ratione vero privilegiorum, 
xjuibus fruuntur, praestant ceteris octavae Paschatis 
^t Pentecostes ; his succedit octava Epiphaniae, 
dein octava Corporis Christi et ultimum tenet lo- 
-cum octava Nativitatis Domini. 

Aliae octavae, sive universales, sive particulares, 
tomraunes sunt. 

Id est notandum, dies infra octavam quamcum- 
que haberi tamquam secundarios ; diem vero octa- 
vam esse primariam, vel secundariam, prout unius, 
vel alterius qualitatis est festum ad quod illa per- 
tinet * (cf. n. 33 (2 ). 

Item praetereundum non est, a die 17 De- 
cembris usque ad Epiphaniam, et a feria IV. Ci- 
nerum usque ad Dominicam in Albis, necnon a 
Vigilia Pentecostes ad SS. Trinitatem, omnes octa- 
vas particulares, nisi praesto sit indultum, prohi- 
beri et incceptas abrumpi. Diximus octavas parti- 
-culares; nam quae pro universa Ecclesia vigent, 
non vetantur, ut v. g. octavae Nativitatis Domini, 
S. Stephani, Pentecostes, etc. 8 . Quod si tempus, 
quo prohibetur octava, cessat antequam haec, iam 
inchoata, compleatur, non ideo fas est dies, octavae 
ejusdem, qui supersunt, celebrare s . 

Infra quascumque octavas omittuntur suffragia 
Sanctorum (cf. n. 28) et preces (cf. n. 26), etsi Of- 
ficii ritus has et illa per se exigat (cf. n. 37). 

35. Vigilioe sunt dies, quae immediate praecedunt 

1) S. R. C. 21 Febr. 1896, n. 3886, ad I. et II. 

2) E contra, ubi festum S. Luciae (die 13 Dec.) agitur cun> 
octava, puta ratione Titularis, de ea fit usque ad diem 16 
Decembris, non ultra. 

3) De Herdt. S. Lit. Praxis, T. II. n. 242. 

festa et ad haec veluti disponunt animum peculia- 
ribus precibus et aliquando etiam jejunio. 

Quare in primis vigiiiae dividuntur in eas quce 
jejunantur et eas quce non jejunantur. Priores, de 
jure communi, sunt quae praecedunt festa Nativitatis 
Domini, Pentecostes, Assumptionis B. Mariae V., 
S. Joannis Baptistae, singulorum Ss. Apostolorum \ 
S. Laurentii et Omnium Sanctorum ; et quamvis. 
hodie non in omnibus servetur jejunium, liturgice 
tamen adhuc habentur ceu vigiliae quae jejunantur. 
Posteriores sunt quae festa praecedunt Epiphaniae 
Ascensionis et Immaculatae Conceptionis. 

Secundo, dividuntur in privilegiatas et com- 
munes. Privilegiatae tres indicatur ab Auctoribus *, 
videlicet, vigiliae Nativitatis Domini, Epiphaniae et 
Pentecostes. 

Ceterae vigiliae, sive habeant, sive non habeant 
adnexum jejunium, sunt communes et dici possunt 
minores. 

CAPUT IV. 

De multiplici Officiorum ritu. 

36. In subjecta materia, ritus vocatur modus 
diversus, quo Officia, pro diverso eorum gradu,, 
sunt recitanda. 

1) Attamen excipitur vigilia Ss. Philippi et Jacobi, quae 
occurrit tempore Paschali, et vigilia S. Joannis Ev., quae 
incidit infra octavam Nativitatis Domini. 

2) Dicimus ab Auctoribus, cum enim Decreta S. R. Con- 
gregationis ab Indultis excipiunt vigilias privilegiatas, non 
solent inter has vigiliam accensere Epiphanias. Quare non 
desunt qui, sicut ferias, ita et vigilias dispescunt in majores 
et minores, majores autem in privilegtatas et non privilegiatas, 
Majores dicunt vigilias Nativitatis Domini, Epiphaniae et 
Pentecostes, quarum prima et tertia ut privilegiatas habent,. 
secundam ut non privilegiatam. 

Primitiva enim Ecclesia nonnisi Domini, Dei- 
parae Virginis, Apostolorum et Martyrum festa 
celebrare solebat, et horum quidem Sanctorum 
per solam commemorationem in Officio et Missa 
de tempore peractam. Serius, Apostolorum et Mar- 
tyrum, ac deinceps aliorum quoque Sanctorum 
Officia introducta fuerunt * ; quapropter, juxta majo- 
rem minoremve ipsorum dignitatem, aut intrin- 
secam, aut extrinsecam, necesse fuit diversum mo- 
dum, magis vel minus solemnem, in illis Officiis 
persolvendis praestituere, seu constituti sunt ritus 
diversi. 

37. Tres sunt, juxta Rubricas 2 , ritus, scilicet : 
Duplex, Semiduplex et Simplex. 

Quin de vocibus ipsis inquiramus, quarum ety- 
mologicus sensus non unus est penes diversos Au- 
ctores, rem illis expressam, quatenus per ipsas litur- 
gici determinantur effectus, tantummodo exponimus. 

Porro, ritus Duplex hoc in primis habet pro- 
prium, quod in Officio, cui ille assignatur, exceptis 
tamen Horis minoribus et Completorio, duplican- 
tur antiphonae, scilicet integrae dicuntur tum ante, 
tum post psalmos, vel cantica (cf. n. 17), et per hoc a 
Semiduplici et Simplici distinguitur. Sed insuper 
duplices, per se, habet Vesperas, seu pridie (primce 
Vesperae) et ipsa die festi (secundce Vesperae) ; Ma- 
tutinum tribus constans nocturnis s , cum tribus psal- 
mis totidemque lectionibus in unoquoque nocturno*; 

1) Cf. Benedictus XIV. De Canoniz. Sanctor. L. I. c. V. 

2) Breviar. Rom. Rubr. Gener. initium. 

3) Verum Matutinum quod legitur in Dominicis et per 
octavas Paschatis et Pentecostes, unicum habet nocturnum 
cum tribus psalmis et totidem lectionibus. 

4) Unde Officia ritus Duplicis vocantur quoque Officia 
^novem lectionum. 

item, nec Suffragia Sanctorum (cf. n. 28), nec 
preces (cf. n. 26) admittit. 

Hoc ritu decorantur Otficia quatuor Dominica- 
rum Paschatis, in Albis, Pentecostes, SS.Trinitatis *; 
item ultimi tridui Majoris Hebdomadae ; item plu- 
rium festorum Domini, B. Mariae V. et Sanctorum, 
necnon diei octavae in quibuscumque octavis. 

Ritus autem Duplex, utut unicus sit, subdividitur 
in quatuor gradus ; unde habetur Duplex I. classis, 
Duplex II. classis, Duplex majus et Duplex minus. 

Ritus Semiduplex differt a Duplici, quia in Of- 
iicio antiphonae, ante psalmos, vel cantica, enuncian- 
tur tantum. Nihilominus, non secus ac Duplex, et 
duplices habet Vesperas et Matutinum tribus con- 
stans nocturnis 2 ; e contra, admittit suffragia Sancto- 
rum et preces dominicales, salvis supra indicatis 
exceptionibus (cf. n. 28, 33). 

Habent Officium ritus Semiduplicis omnes Do- 
minicae, praeter quatuor supra indicatas ; quaedam 
Sanctorum festa ; dies infra octavas 8 ; vigiliae Na- 
tivitatis Domini ante Laudes, Epiphaniae et Pente- 
costes cum feria VI. quae hanc antecedit *. 

Ritus Simplex ab aliis distinguitur quia secundis 
caret Vesperis. Insuper, unicum nocturnum obtinet 
in Matutino, seu feriale cum duodecim psalmis tri- 



1) Attamen Gardellini validis argumentis probat Domini- 
cam SS. Trinitatis ritu Semiduplici tantum potiri. Cf. Suffraq. 
sup. Decr. n. 2632, in Coll. auth. Decret. S. R. C. VoL IV. 
P«g- 244. 

2) Etiam Officia ritus Semiduplicis vocantur Officia novem 
kctionum. 

3) Dies II. et III. infra octavas Paschatis et Pentecostes 
sunt ritus Duplicis I. classis. 

4) Officia votiva an. 1883 a Leone XIII concessa, pro sex 
infra hebdomadam diebus, sunt ritus Semiduplicis. 

busque lectionibus * ; non habet antiphonas dupli- 
catas, et exigit suffragia Sanctorum ac preces etiana 
feriales, tempore quo hae praescribuntur (cf. n. 27) *• 

Hujus ritus Officium habent : feriae omnes, ex- 
ceptis tribus ultimis Majoris Hebdomadae ; nonnulla. 
Sanctorum festa; vigiliae communes (cf. n. 35). 

At, praeter hunc ritum, qui dici potest Simplex 
per se, et alius exstat, qui dicitur Simplex per ac- 
cidens, et habetur quando festum aliquod ritus Du- 
plicis, vel Semiduplicis, quod, propter superveniens 
impedimentum, nequit per integrum Officium sua 
die celebrari, redigitur ad ritum Simplicem, ut 
saltem ejus commemoratio non omittatur. Hoc 
quidem casu festum illud simplifkari dicitur (cf* 
dicenda n. 45). 

APPENDIX. 

38. Ut innotescat quaenam festa, ex voluntate 
Ecclesiae, uti primaria, vel secundaria retinenda 
sunt, expedit Catalogum hic referre, quem S. R* 
Congregatio Decreto Generali edidit anno 1893 3 „ 

FESTA PRIMARIA 

In Calendario universali. 

§ I. Duplicia primae classis. 

Nativitas Domini. 
Epiphania Domini. 
Pascha Resurrectionis. 

1) Officia ritus Simplicis vocantur Officia trium lectionum. 

2) Preces feriales dicuntur tantum in feriis Adventus*. 
Quadragesimae, Quatuor Temporum et in vigiliis, quae jejunan- 
tur (excepta vigilia Nativitatis Domlni, et vigifia ac Quatuor 
Temporibus Pentecostes). 

3) S. R. C. Decr. Gener. 22 Aug. 1893, n « 3^io. 

Ascensio Domini. 

Pentecostes. 

Festum Corporis Christi. 

Immaculata Conceptio, Annuntiatio et Assumptio 

B. Mariae V. 
Nativitas S. Joannis Baptistae. 
Festum S. Joseph, Sponsi B. Mariae V. 
Festum Ss. Apostolorum Petri et Pauli. 
Festum Omnium Sanctorum. 
Dedicatio propriae Ecclesiae. 
Patronus Principalis Regionis, vel Dioecesis, aut loci. 

§ II. Duplicia secundae classis. 

Circumcisio Domini. 

Festum SS. Trinitatis. 

Purificatio B. Mariae V. 

Visitatio B. Mariae V. 

Nativitas B. Mariae V. 

Dedicatio S. Michafclis Archangeli. 

Natalitia undecim Apostolorum. 

Festa Evangelistarum. 

Festum S. Stephani Protomartyris. 

Festum Ss. Innocentium Martyrum. 

Festum S. Laurentii Martyris. 

Festum S. Annae, Matris B. M. V. 

Festum S. Joachim, Patris B. M. V. 

§. III. Duplicia majora per annum. 

Transfiguratio Domini. 
Dedicatio Archibasilicae Ss.mi Salvatoris. 
Dedicatio S. Mariae ad Nives. 
Festum Ss. Angelorum Custodum. 
Dedicatio Basilicarum Ss. Petri et Pauli Aposto- 
lorum. 

Festum S. Barnabae. 

Festum S. Benedicti Abbatis. 

Festum S. Dominici Conf. 

Festum S. Francisci Conf. 

Festum Patronorum minus Principalium. 

§. IV. Alia Duplicia per annum. 

Dies Natalitia, vel quasi Natalitia uniuscujusque 
Sancti. 

Pro aliquibus locis. 

S. Gabrielis Archangeli. 

S. Raphaelis Archangeli. 

Dies Natalitia, vel quasi Natalitia uniuscujusque 

Sancti. 
Commemoratio Sanctorum, quorum Corpora, vel 

Reliquiae in Ecclesiis Dioeceseos asservantur. 

FESTA SECUNDARIA 

IN CALENDARIO UNIVERSALI. 

§. I. Duplicia primae classis. 

Sacratissimi Cordis Jesu. 

§. II. Duplicia secundae classis. 

Festum Ss.mi Nominis Jesu. 

Festum Inventionis S. Crucis. 

Festum Pretiosissimi Sanguinis D. N. J. C. 

Solemnitas Ss.mi Rosarii B. Mariae V. 

§. III. Duplicia majora. 

Exaltatio S. Crucis. 

Duo Festa Septem Dolorum B. Mariae V. 

Commemoratio B. Mariae V. de Monte Carmelo. 

Festum Ss.mi Nominis B. Mariae V. 

Festum de Mercede B. Mariae V. 

Praesentatio B. Mariae V. 

Apparitio S. Micha&is Archangeli. 

Decollatio S. Joannis Baptistae. 

Cathedra S. Petri Ap. utraque. 

Festum ejusdem ad Vincula. 

Conversio, et Commemoratio S. Pauli Ap. 

Festum S. Joannis ante Portam Latinam. 

Pro aliquibus locis. 

Officia Mysteriorum et Instrumentorum Passionis 

D. N. J. C. 
Ss.mi Redemptoris. 
Sanctae Familiae Jesu, Mariae, Joseph. 
Purissimi Cordis Mariae. 
Desponsationis, Maternitatis, Puritatis, Patrocinii 

B. Mariae V. 
Translationis Almae Domus B. Mariae V. 
Exspectationis Partus B. Mariae V. 
B. Mariae V. Auxilium Christianorum. 
Prodigiorum B. Mariae V. 
Apparitionis B. Mariae V. Immaculatae. 
Manifestationis B. Mariae V. Immaculatae, a Sacro 

numismate. 
Commemoratio Omnium Ss.Summorum Pontificum. 

Item alia quaecumque Festa sive Domini, sive 
B. Mariae V., sub aliquo peculiari titulo, sive San- 
ctorum, praeter eorumdem natalem diem, uti In- 
ventionis Corporum, Translationis, Receptionis, 
Patrocinii, et hisce similia. 

CAPUT V. 

De Officiorum Sede. 

39. Quemadmodum solius Apostolicae Auctori- 
tatis est honores Caelitum in terris decernere, 
cultumque ipsorum fidelibus permittere, aut jubere ; 
ita illius est concedere Ofiicia in eorumdem me- 
moriam et laudem persolvenda, ipsis diem praesti- 
tuendo, qua, vel universim, vel in particularibus 
locis, tam sancta atque salubris recordatio ab Ec- 
clesia, singulis annis, fiat. 

Huc igitur spectat Ofliciorum ordinatio, qua 
suam sedem illa sortiuntur, seu per dies distri- 
buuntur infra annum, ita ut a die, cui unumquod- 
que Officium assignatur, nefas sit illud dimovere, 
nisi aut Decretum Pontificium, aut Rubricarum 
regulae id fieri concedant, vel statuant. 

40. In primis recolendum est, quod jam admo- 
nuimus (n. 36), primaevae Ecclesiae usum fuisse 
memoriam agendi mysteriorum Domini et B. Mariae 
V., tum martyrii Sanctorum. Hujusmodi autem 
memoriae celebrandae illos invenimus statutos dies, 
in quibus mysteria divina fuisse impleta tradebatur, 
vel Sancti martyrium subierant *. 

Dein Ecclesia, auctis festis et Officiis, iisque 
ad Sanctos quoque non martyres extensis, pro 
iisdem celebrandis, nonnunquam dies designavit, 
qui nullo historico eventu ad mysteriorum vel 
Sanctorum recordationem referebantur ; ita v. g. 
designavit feriam V. post festum SS. Trinitatis 

1) Cf. S. Cyprianus. Ep.jj ; S. Jo. Chrysostomus. Hom. 
26 sup. 11. Corinth. 

pro festo SS. Corporis Christi, diem 4 Augusti 
pro festo S. Dominici, Dominicam I. Octobris pro 
solemnitate SS. Rosarii B. M. V., etc. 

Porro dies, qua, aut ex rei veluti natura, idest 
ob historicum eventum, aut ex delectu Ecclesise, 
aliquod festum, sive immobile, sive mobile, cele- 
brandum statuitur, dies propria nuncupatur, et Offi- 
cium eidem festo respondens, quod in ea recitatur, 
in die propria recitari dicitur. 

Aliquando tamen contingit Officium aliquod 
persolvi non posse die qua ejus festum occurrit, 
eo quod ab aiio digniore impediatur, ut infra cla- 
rius patebit, et in die alia, a propria diversa, re- 
citari debere. Haec alia dies vocatur non propria ; 
et siquidem impedimentum, propter quod Officii 
dies debuit mutari in non propriam, quotannis, 
seu perpetuo occurrat, eadem haec dies non propria 
dicitur etiam dies assignata ; si vero impedimentum 
est accidentale, seu non perpetuum, ea dies tran- 
slata nuncupatur \ 

41. Ad Sanctos quod spectat, distinguenda est 
etiam eorum dies natalitia et quasi-natalitia ; utra- 
que tamen dies, juxta divisionem ante indicatam, 
est propria. Sanctorum natalitia non quidem illam 
diem indicant, qua in mundi hujus lucem editi fue- 
runt, sed illam, qua, vel martyrio, vel naturali 
morte, ad caelestem vitam migrarunt. Ecclesia, ait 
S. Augustinus, natales vocat, pretiosas martyrum 
mortes *. Et S. Ambrosius scribit : Depositionis 
ipsa dies natalis dicitur f quo delictorum carcere li- 
berati, libertati nascimur Salvatoris \ 



1) Cf. S. R« C. Decr. Geaer. 21 Nov. 1893, n. 3811, ad V. 

2) S. Aagustinus. Serm. iij de divers. 

3) S. Ambrosius. Serm. de deposit. 5. Eusebiu 

Usu autem liturgico semper receptum fuit vit 
Sanctorum nativitas temporalis, celebrari non de- 
beat, excepta nativitate Deiparae Virginis, nec non 
S. Joannis Baptistae, quippe quae sancta fuit et, 
diverso licet modo, ab originali peccato expers *. 

Idipsum confirmatur verbis, quibus concluditur 
prima strophes hymni in Officio Confessorum Iste 
Confessor f scilicet ; Hac die lcetus meruit beatas — 
Scandere sedes. 

Verum' multiplici de causa, Ecclesia frequenter 
Sanctis colendis dies designavit diversos ab eorum 
natalibus. Dies autem hujusmodi, a nataiitiis diversi, 
quos Ecclesia determinavit pro quibusdam festis 
Sanctorum, dicuntur quasi-natalitii et sic non sunt 
minus proprii quam natalitii ; quare horumjuribus 
fruuntur 2 . 

Huc spectat mutatio facienda in hymno Iste 
Confessor, cujus prima strophes, cum agitur de 
Sancto Confessore, de quo fit festum et persol- 
vitur Officium in die quasi-natalitia, ita est conclu- 
denda: Hac die lcetus meruit supremos — Laudis 
honores. (Cf. n. 22). 

42. Innuimus jam (n. 40) nonnunquam Officium 
aliquod, propter occurrens in die propria impedi- 
mentum, esse in diem aliam non propriam trans- 
ferendum. 



1) S. R. C: 19 Dec. 1893, n. 3816. 

2) Ita scimus S. Franciscum Salesium obiisse die 28 De- 
cembris, et S. Basilium Magnum ad caelum migrasse die 1 
Januarii; et tamen festum lllius peragitur die 29 Januarii, 
hujus autem festum assignatum fuit diei 14 Junii. Quare isti 
dies habentur respective ceu quasi natalitii utriusque Sancti. 
Verum notamus festa primaria Sanctorum talia manere etiam 
quando ipsa extra diem natalitiam, vel quasi natalitiam, re- 
ponuntur. 

Porro, si haec translatio fieri debuit propter im- 
pedimentum, quod erat natura sua perpetuum, hoc, 
temporis lapsu, ob mutatas conditiones, cessante, 
Officium ut supra amotum a die propria, huic erit 
restituendum, sive ipsa sit dies natalitia, sive quasi 
natalitia (cf. n. 58). Exemplnm : In Calendario uni- 
versali, die 18 Martii, notatur festum S. Cyrilli 
Hierosolymitani, sub ritu Duplici minori, et pro ali- 
quibus locis signatur, eadem die, festum S. Gabrielis 
Archangeli, sub ritu Duplici majori. Ubi hoc al- 
terum festum celebratur, dicta die, debet ab hac 
amoveri et in alia assignari perpetuo Officium 
S. Cyrilli, cujus ritus inferior est. Si autem, tem- 
poris decursu, festum S. Gabrielis universae prae- 
cipiatur Ecclesiae et diversa dies eidem ab Aposto- 
lica Sede assignetur, dies 18 Martii libera mane- 
ret, quare ad hanc denuo restituendum esset Of- 
ficium S. Cyrilli. 

E contra, si ipsa Ecclesia per suum Decretum, 
ob causas sibi benevisas, ut supra notavimus, diem 
festum aliquem mutat, nova dies designata fit 
propria, nec amplius ad diem pristinum et festum 
et respondens Officium est restituendum. 

43. Multum etiam interest ad tempus attendere, 

S|uo eduntur Decreta, quibus R. Pontifex dies pro 
estis colendis designat. Prout enim infra videbimus, 
cum duo, vel plura festa horumque Officia in die 
eadem suam vindicant sedem, ceteris conditionibus 
paribus exstantibus, illud est praeferendum quod 
prius fuerat concessum, aliis ad aliam diem re- 
missis. (cf. n. 54). 

TITULUS III 

DE RELATIONIBUS OFFICIORUM 

INTER SE 



PRjENOTANDA. 

44. Persaepe contingit duo, vel plura diversa 
Officia, eadem die, ex toto, vel ex parte, sibi vin- 
dicare sedem et secum veluti confligere. Id prae- 
sertim accidit quia, praeter Officia affixa diebus, 
prout hi numerice dispositi habentur per menses, 
infra annum civilem, alia quoque existunt Officia 
mobilia, seu nullis determinatis mensium diebus, 
sed Dominicis, vel feriis assignata, quarum positio 
pendet ab occursu Paschatis, ideoqiie singulis annis 
mutatur. 

Insuper, praeter Officia, quae toti Ecclesiae sunt 
praescripta, et alia habentur concessa particularibus 
regionibus, aut Dioecesibus, quaeque illorum locum 
occupare deberent. 

Item, haud raro, in universali Calendario sunt 
festa ritus Simplicis, quae nonnisi per commemora- 
tionem in Officio alterius festi, eadem die occurren- 
tis, coluntur. Verum haec festa, in locis quibusdam, 
ritum altiorem obtinent, v. g. quia agitur de Ti- 
tularibus, Patronis, etc., quo casu, non quidem solam 
commemorationem, sed integrum Officium sibi vin- 
dicant, quod ideo cum Officio alterius festi, die 
eadem, ut diximus, occurrentis, veluti confligit. 

In his omnibus casibus habetur ea quae litur- 
gice vocatur Officiorum occurrentia. 

Praeterea, prout supra admonuimus (n. 37), Of- 
ficia ritu Duplici, vel Semiduplici insignita, primas 
et secundas habent Vesperas. Quare secundae unius 
Officii Vesperae cum primis Vesperis Officii subse- 
quentis saepe contendunt. 

In hoc casu concurrentia Officiorum locum habet. 

45. Quando occurrentia obtinet, posito principio, 
quod unum tantummodo est persolvendum, una- 
quaque die, integrum Officium, sequitur, ex plu- 
ribus Officiis simul occurrentibus, unum dumtaxat 
ea die esse recitandum, cetera vero vel omittere 
prorsus, vel ad diem aliam amandare, vel, die qua 
occurrunt, reducere ad solam commemorationem, 
ac si eorum ritus esset Simplex, oportere (cf. n. 37). 

Quando autem habet locum concurrentia, posito 
pariter principio, quod unicae Vesperae sunt di- 
cendae, sequitur, aut alterutrius tantum Officii Ve- 
speras esse persolvendas, alterius autem esse die 
eadem penitus omittendas; aut Vesperas esse di- 
midiandas, scilicet usque ad Capitulum spectare ad 
Officium cujus secundae Vesperae dicuntur (Offi- 
cium prcecedens\ a Capitulo et deinceps spectare 
ad Officium, cujus Vesperae primae recitantur (Of- 
ficium sequens) ; aut demum, alterutrius Officii Ve- 
speris integris persolutis, alterius commemoratio- 
nem tantum fieri debere. 

46. Patet igitur nobis esse hic regulas expo- 
nendas, juxta quas dirimi possunt conflictus, qui 
inter Officia contingunt, et haec ordinantur in Ca- 
lendario, sive generali, sive particulari locorum; 
nempe agendum est de Officiorum occurrentia, 
translatione, repositione et concurrentia. 

CAPUT I. 

De occurrentia Officiorum. 

47. Occurrentia est duorum, vel plurium Offi- 
ciorum, eadem die, obviatio. 

Dividitur in perpetuam et accidentalem. Perpetua 
est cum duo, vel plura Officia quotannis in eamdem 
diem incidunt, quod nonnisi inter Officia fixa con- 
tingere potest. Accidentalis est cum Officiorum in- 
cidentia in eamdem diem obtinet aliquando, sci- 
licet occurrente Officio fixo cum alio Officio mobili. 

Exemplum occurrentice perpetuce : In Calendario 
universali, diei 23 Januarii est assignatum festum 
S. Raymundi de Pennafort; pro aliquibus autem 
locis, eidem diei affixum est festum Desponsationis 
B. Mariae V. Ubi igitur hoc alterum festum cele- 
brari permittitur, cum priore quotannis ipsum oc- 
currere contingit. 

Exemplum occurrentice accidentalis : Diei 25 Apri- 
lis est assignatum festum S. Marci Ev. Aliquando 
in diem illam incidit festum Paschatis, quod ideo, 
hac tantum vice, cum festo priore occurrere di- 
cendum est. 

Regulas igitur hic exponimus, quibus determi- 
natur quale, ex pluribus occurrentibus Officiis, 
aliis praevaleat, ita ut illud tantum sit integre re- 
citandum. 

Notamus hujusmodi regulas utrique occurrentiae, 
nempe tum perpetuae, tum accidentali, esse com- 
munes, et ita dispositas haberi, ut a qualibet ex 
illis ad subsequentem non procedatur, nisi cum an- 
tecedens applicari non potest. 

48. Regula I. Privilegium. — Nonnulla existunt 
Officia ita privilegiata, ut praeferri debeant cui- 
cumque Officio cum ipsis occurrenti. Haec sunt 
Officia: Dominicarum majorum I. classis (cf. n. 31); 
feriarum privilegiatarum (cf. n. 32) ; vigiliarum 
Nativitatis Domini et Pentecostes; festorum so- 
lemniorum tum universalis Ecclesiae, tum locorum 
particularium (cf. n. 33), ita tamen ut universalia 
particularibus praevaleant. 

Insuper, sunt quaedam Officia, quae non cedunt 
nisi occurrentibus Duplicibus I. classis, ceteris 
autem semper praeferuntur. Haec sunt Officia : Do- 
minicarum majorum II. classis (cf. n. 31) ; dierum 
infra octavam Epiphaniae et diei octavae Corporis 
Christi. 

Demum, dies octava communis, licet ejus ritus 
sit Duplex minor, cedit tantum occurrentibus Of- 
ficiis ritus Duplicis I. et II. classis ; ideoque prae- 
fertur Officiis quibuscumque ritus Duplicis etiam 
majoris '. 

49. Regula II. Ritus. Si nulli ex occurrentibus 
Officiis competit privilegium, de quo in praecedenti 
regula, attendendum est ad ritum, quo Officia po- 
tiuntur. Illud autem Officium praestare et vincere 
oportebit, quod altiore prae aliis insignitur ritu. 
Quare, incidentibus in eamdem diem duobus festis, 
altero ritus Duplicis L classis, altero autem ritus 



1) Idque etsi de uno eodemque Sancto sit tum Officium 
diei octavae, tum Officium simul occurrens. S. R. C. 20 Aug. 
1901, ad II. Unde amplius non sustinetur contrarium quod dicit 
Al. a Carpo Comp. BibL Lit. P. 1L c, X. n. 148 (I). — Quod 
si, occurrente die octava Nativitatis B. M. V. cum festo 
SS. Nominis ejusdem, hujus quidem, non illius peragitur Of- 
ficium, hoc est ex Rubrica speciali, quare ad exemplum trahi 
non debet. 

Duplicis II. classis, si hoc non est unum ex privi- 
legiatis, indicatis in prima regula, prioris Officium 
erit persolvendum. 

50. Regula III. Qualitas. Ex duobus Officiis, 
quorum nullum sit privilegiatum, utriusque autem 
par sit ritus, sed diversa qualitas (cf. n. 33), si 
die eadem ambo occurrunt, illud praevalet quod 
est primarium, illud cedit quod secundarium est, 
quamvis forte potior dignitas objectiva insit huic 
quam illi. Exemplum : Si die 21 Martii, qua sedem 
propriam habet Officium S. Benedicti Abbatis, 
ritus Duplicis majoris, occurrit feria VI. post Do- 
minicam Passionis, qua sedem habet officium 
Septem Dolorum B. Mariae V., pariter ritus Du- 
plicis majoris, illud, utpote primarium, praevalet 
huic, quod est secundarium, quamvis posterioris 
dignitas sit potior. 

Est igitur consulendus Catalogus, a nobis supra 
insertus (n. 38), ut ex eo qualitas innotescat Of- 
ficiorum, in prsesenti regula spectanda. 

51. Regula IV. Dignitas insignis. Incidentibus 
in eamdem diem duobus Officiis non privilegiatis, 
ejusdem ritus et ejusdem qualitatis, illud vincit, 
cujus objectum habet dignitatem insignem, prae 
alio, cujus objectum vel nullam, vel minorem prae- 
sefert insignem dignitatem (cf. n. 33). Exemplum: 
Si die 3 Maji, qua Officium persolvendum est In- 
ventionis S. Crucis, ritus Duplicis II. classis et 
secundarium, occurrat Dominica III. post Pascha, 
cui est adnexum Officium Patrocinii S. Joseph 
Sponsi B. M. V., non secus ac illud, ritus Duplicis 
II. classis et secundarium, primum praefertur al- 
teri, quia, utpote ad Dominum spectans, majoris 
est dignitatis insignis prae isto. 

52. Regula V. Stabilitas. Secluso Officiorum 

simul occurrentium privilegio, et posita ipsorum 
paritate quoad ritum, qualitatem ac dignitatem, si 
eorum unum est fixum, alterum est mobile, isti 
illud praefertur. 

Hoc tamen intellige de Officiis quae stricto sensu 
sunt mobilia, vel his accensentur, non vero de mo- 
bilibus improprie dictis, quae vidimus (n. 33) fixo- 
rum jura sibi vindicare. Exempla : Si alicubi in- 
dultum fuit festum mobile Patrocinii B. Mariae V. 
celebrari posse Dominica IV. Septembris, illius Of- 
ficio occurrente aliquando die 24 ejusdem mensis, 
cui festum fixum et Officium est assignatum 
B. Mariae V. de Mercede, oportet iliud huic cedere 
locum, utut ambo sint aequalis ritus, qualitatis et 
dignitatis. E contra, Dominica infra octavam As- 
sumptionis B. Mariae V. persolvendum est Officium 
mobile S. Joachim, licet ea die occurrat Officium 
fixum alterius Sancti, ejusdem ritus, qualitatis et 
dignitatis; quum enim Officium S. Joachim sit 
mobile lato sensu, fixorum jura sibi adsciscit, et 
quoniam feriationem secum habet, ideo, cum cetera 
sint paria, alteri Officio praefertur \ 

53. Regula VI. Proprietas. Officium quod pro- 
prium est, vel magis proprium alicujus Ecclesiae, 
ceteris conditionibus paribus exstantibus, alteri Of- 
ficio universali, vel minus proprio praefertur, quod 
cum illo occurrit. Non tamen qualiscumque atten- 



1) Cf. Ephetn. Uturg. an. 190J, pag. 24 seqq. Etsi in Ru- 
bricis nulla explicite tribuatur praelatio festis ob solam ad- 
nexara feriationem, illam tamen concedi posse eruitur ex 
Decreto Gener. S. R. Congregationis 4 Febr. 1896, n. 3881, 
quo principium statuitur festum Dedicationis Ecclesiae pro- 
priae aliis locorum festis praeferri, sed additur : « permitti nihi- 
lominus, ut Patroni festum, cujuscumque sit personalis digni- 
tatis, ratione feriationis, praedicto Anniversano praeferatur. » 

ditur proprietas, qua praelatio unius Officii deter- 
minatur, sed ea tantum, quae attinentiam dicit ad 
particularem Ecclesiam, Ordinem, locum, etc, prout 
animadvertimus n. 33. 

Ordo autem, qui magis vel minus proprium 
Officium determinat, exhibetur in Decreto S. R. 
Congregationis, quod ait : « Primum locum habebit 
Officium Ecclesiae particularis ; secundum, Ordinis, 
seu Religionis ; tertium, Dicecesis ; quartum, Na- 
tionis ; quintum, Ecclesiae universalis l . » Verum 
hoc nequaquam detrahit privilegio omnimodae prae- 
lationis, quod competit Officiis festorum solemnio- 
rum universalis Ecclesiae, juxta regulam primam. 
(cf. n. 48). 

54. Quod si, ob paritatem omnium conditionum, 
nequeat, juxta expositas regulas, conflictus Offi- 
ciorum dirimi, potest, in occurrentia perpetua 
tantum, non vero in accidentali, recursus fieri ad 
tres regulas, quae sequuntur : 

Regula I. Dies propria. Officium, quod recitan- 
dum est die propria, scilicet natalitia, vel quasi 
natalitia, praefertur Officio pro quo dies eadem est 
tantum assignata (cf. n. 40). 

Regula II. Dignitas exigua. Haec praelationem 
tribuit Officiis, secundum ordinem quem exposui- 
mus n. 33. Unde Officium Martyrum praefertur 
Officio Confessorum et hoc praefertur Officio Vir- 
ginum. 

Regula III. Antiquitas. Quo antiquius est Offi- 
cium aliquod, eo magis censetur dignum, aliisque 
posterioribus est praeferendum (cf. n. 43.) 

55. Quemadmodum plura festa, ita et plures 
octavae possunt simul occurrere. Et sane, in Ca- 

1) S. R» C. 5 Maji 1736, n« 2319, reliq. dub. ad I. 

lendario universali occursus habetur ^octavarum 
S. Joannis Baptistae et SS. Petri et Pauli Ap. ; 
item S. Laurentii et Assumptionis B. Mariae V. 

Jamvero pro octavis simul occurrentibus haec sta- 
tuitur regula : Quo jure unius festi Officium, Officio 
festi alterius praefertur, eodem jure Officium octavae 
priori festo adnexae, Officio octavae festi poste- 
rioris propriae est praeferendum ; et siquidem utrius- 
que octavae sola fiat commemoratio, haec de octava 
illa prius fit, cujus Officium praelationem haberet. 
Exemplum: Sit S. Eusebius, cujus festum agitur die 
14 Augusti, Titularis cujusdam Ecclesiae, in qua 
igitur cum octava celebratur. Die 16 subsequenti, 
in Officio occurrenti, facienda est commemoratio 
prius octavae Assumptionis B. M. V., dein octavae 
S. Eusebii, tertio octavae S. Laurentii. Nam octava 
Assumptionis praefertur ceteris, ratione insignis 
dignitatis ; octava S. Eusebii praefertur octavae 
S. Laurentii, quia magis propria. Quod si dicta 
dies 16 libera esset a quovis Officio, in ea persolve- 
retur Officium de octava Assumptionis, cum com- 
memoratione octavarum S. Eusebii et S. Laurentii. 



CAPUT II. 
De Translatione Officiorum. 

56. Translatio est : Officii amotio a die propria 
in aliam diem non propriam, ob impedimentum in 
illa occurrens. 

Quoniam vero impedimentum, vel quotannis, 
vel aliqua tantum vice, scilicet per annorum inter- 
valla, occurrere potest, ideo translatio duplex distin- 
guitur, perpetua nempe et accidentalis. 

Translatio autem Officii a propria in aliam 
diem, si est perpetua, vocatur assignatio, si est 
accidentalis, repositio nuncupatur. 

57. Translationis, sive perpetuae, sive acciden- 
talis, nullo gaudent jure Officia dominicalia, ferialia 
et vigiliarum ; Officia concessa cum clausula ad 
libitum (cf. 33) ; Officia stricto sensu mobilia, vel 
quae his accensentur, et fuerunt concessa aliquibus 
locis, sine praecepto et sine expresso indulto transla- 
tionis * (cf. n. 33); Officia dierum octavarum et 
infra octavas, etiamsi festum in diem aliquam post 
suam octavarn transferri contingat, nisi ex privi- 
legio aliter fieri liceat s . 

58. Transferri in perpetuum valent cetera Of- 
ficia ritus Duplicis I. et II. classis, majoris et mi- 
noris, atque Semiduplicis, sive immobilia, sive lato 
sensu mobilia, vel etiam vere mobilia, si pro his 
ultimis indultum translationis praesto sit. 

Pro singulis autem Officiis translatis, assignanda 
est ab Episcopo Dioecesis, vel a Superiore Ordinis, 
aut saltem de horum mandato, dies fixa, quae per- 
petuo sit illorum propria. 

Quod si temporis lapsu, impedimentum, cujus 
causa translatio facta fuit, perpetuo cessare con- 



1) Quare transferri possunt festa sive Domini, sive B. Ma- 
riae V., sive Sanctorum assignata Dominicis, vel feriis, si 
sunt universalia, ut v. g. festa SS. Cordis Jesu, SS. Rosarii 
B. M. V., Patrocinii S. Joseph, etc, vel etiam si sunt parti- 
cularia, sed praeceptiva, ut v. g., festum Dedicationis propriae 
Ecclesiae. Cf. S. R. C. 17 Julii 1903, ap. Acta S. Sedis vol. 
XXXVI, pag. 616. 

2) Tale privilegjium habet octava Titularis Ecclesiae, vel 
Patroni loci, quae in translatione perpetua, non autem in ac- 
cidentali, sequitur suum festum. 

tingat, Officia amota debent ad diem pristinum 
restitui * (cf. n. 42). 

59. Dies quibus possunt assignari Officia per- 
petuo translata sunt : i° Dies omnes, qui post 
diem propriam usque ad exitum illius anni, seu 
usque ad diem 31 Decembris, non inveniuntur oc- 
cupati ab aliquo Officio novem lectionum ; 2 dies 
infra octavas communes, in quibus fit Officium de 
octava; 3 dies infra octavam privilegiatam Epi- 
phaniae, pro assignandis tantummodo Officiis ritus 
Duplicis I. classis. 

Verum, pro unoquoque Officio translato, prima 
dies libera est assignanda. Alteri diei, ultra pri- 
mam liberam, assignatio fieri nequit, nisi aucto- 
ritate Apostolicae Sedis. 

60. Translationis accidentalis jure potiuntur 
Officia ritus Duplicis I. et II. classis, atque majoris ; 
non autem Officia ritus Duplicis minoris, nisi sint 
Sanctorum Ecclesiae Doctorum 2 . Multo minus 
transferuntur quae sunt inferioris ritus. 

Patet igitur non omnia Officia, quae perpetuae 
translationis jure pollent, accidentaliter quoque 
posse transferri ; hoc enim altero modo minime 
amoventur Officia ritus Semiduplicis, neque ritus 
Duplicis minoris, nisi haec sintSanctorumDoctorum. 

Insuper adverte, Officia quae, ob perpetuam 
translationem, fuerunt diei alicui assignata, posse 
denuo accidentaliter ad aliam diem transferri, si 
aliquando, ob occursum dignioris Officii, impedian- 
tur, dummodo tamen sint ex illis, quae translationis 



1) S. R. C. 27junii 1896, n. 3919, ad I. 

2) Attamen S. Ecclesiae Doctorum festa primaria tantum, 
non autem secundaria, jus habent translationis. S. R. C. 
4 Mart. 1901, ad X. ap. Ephem. Liturg. an. 1901, pag. jjj. 

accidentalis jure gaudent. Exemplum : Ubi cele- 
bratur, die 18 Martii, festum S. Gabrielis Archan- 
geli, concessum pro aliquibus locis, debet ab hac 
die removeri Officium S. Cyrilli Hierosolymitani, 
Ep. Conf. et Doctoris, quod in diem aliam perpetuo 
assignatur. Si aliquando, quod accidere potest, in 
hanc aliam diem incidat Dominica aliqua ex pri- 
vilegiatis, puta Palmarum, idem Officium S. Cyrilli, 
quoniam transferibile est, utpote Sancti Doctoris, 
denuo, pro ea vice, transfertur. Si autem.non esset 
Sancti Doctoris, novae translationis jure non gau- 
deret, sed simplificaretur. 

61. Dies in quibus reponi valent Officia acci- 
dentaliter translata sunt : i° Dies qui, post diem 
propriam, usque ad exitum anni, seu usque ad 
diem 31 Decembris, vacui inveniuntur ab Officiis 
ritus Duplicis, vel Semiduplicis, vel Simplicis 
alicujus feriae privilegiatae (cf. n. 32) ; 2 dies 
infra octavas communes, siquidem in his Officium 
fiat de octava ; 3 dies infra octavam privile- 
giatam Corporis Christi, in quibus de octava 
fiat, sed tantummodo pro reponendis Officiis ritus 
Duplicis I. et II. classis; 4" dies 30 Decembris, 
quando in ea fit Officium de octava Nativitatis 
Domini, ut infra videbimus. 

Hic etiam regula valet jam tradita , videlicet 
unumquodque Officium translatum reponendum 
esse in prima die libera. 

62. Quando plura Officia simul transferenda 
sunt, sive perpetuo, sive per accidens, non quidem 
pro lubito sunt suis locis assignanda, vel in eis 
reponenda, sed juxta ordinem dignitatis uniuscujus- 
que propriae. Hic ordo ex iisdem regulis desu- 
niitur, quas pro occurrentia et translatione Offi- 
ciorum supra tradidimus. Scilicet, primo asri^nan- 

tur, vel reponuntur Officia ritus altioris ; secundo, 
in paritate ritus, Officia primaria prae secundariis ; 
tertio, in paritate ritus et qualitatis, quae sunt 
majoris dignitatis insignis, prae iis quae minoris 
sunt, vel nullius insignis dignitatis ; quartd, in pa- 
ritate etiam dignitatis, ordo servabitur quo erant 
persolvenda in propriis diebus, prout nempe in 
Calendario perpetuo inveniuntur descripta ; ad ce- 
teras enim regulas occurrentiae hic non attenditur. 
63. Nonnullae exceptiones ab antedictis legibus 
dantur, videlicet : 

I. Officium festi octavam habentis, infra octa- 
vam eamdem, si dies libera exstat, transferendum 
est, et reponendum ante cetera Officia pariter 
translata, utut haec praestantiora sint, sive ritu, sive 
qualitate, sive dignitate. Quod si nulla dies libera 
exstat, reponendum est festum illud in ipsa die 
octava, licet haec in Dominicam incidat, dummodo 
tamen, in hoc altero casu, non occurrat in eadem 
Dominica aliud festum, quod sit die ipsa octava, 
vel ritu, vel qualitate, vel dignitate superius \ 

II. Officia translata festorum ritus Duplicis I. 
et II. classis, si pro eis reponendis dies liberi in 

1) S. R. C. 23 Apr. 1895, n. 3853. Vide iaterpretationem 
hujus Decreti datam ab Ephem. Liturg. an. 1902, pag. joj, 
seqq., juxta quam, festum habens octavam potest transferri 
in Dominicam infra eamdem octavam, dummodo haec Domi- 
nica non sit una ex privilegiatis I. vel II. classis, vel in ea 
non occurrat aliud festum quod potius sit, vel ritu, vel qua- 
litate, vel dignitate, ipsa die octava. Quare si, v. g., festum 
S. Andreae Ap. (30 Nov.) incidit in Dominicam I. Adventus, 
huic illud cedere debet et transferri. Ubi idem Apostolus est 
Titularis Ecclesiae, ejus Officium potest reponi in die aliqua 
infra octavam, quae tamen sit libera ad recipienda Officia 
translata. At si nulla ex his diebus libera inveniatur, prae- 
dictum Officium reponi nequit in Dominica subsequenti, quia, 
utpote privilegiata II. classis, illud respuit. 

decursu anni non suppetunt, reponi debent in diebus 
subsequentibus proximioribus, quae occupantur ab 
Officiis ritus Semiduplicis, vel etiam, his absolutis, 
ritus Duplicis minoris, non tamen Doctorum Ec- 
clesiae \ Hoc in casu, hujusmodi Officia ritus Se- 
miduplicis, vel etiam Duplicis minoris, simplifican- 
tur et per solam commemorationem aguntur, vel 
prorsus omittuntur, juxta diversum ritum Officii 
repositi. 

III. Officia festorum ritus Duplicis majoris, vel 
Duplicis minoris Doctorum Ecclesiae, si, casu trans- 
lationis, diem liberam, ubi reponantur, non inve- 
niant, aguntur sua die per solam commemorationem, 
quae etiam omittitur, si festum occurrens, quod eis 
impedimentum praestat, est ritus Duplicis I. classis. 

IV. Nonnulla sunt Officia, pro quibus repo- 
nendis, quatenus die propria impediantur, suntjam 
designati dies, a quibus idcirco sunt amovenda, 
vel in eis simplificanda alia Officia occurrentia, 
praecise ut in iisdem diebus priora illa possint 
reponi, si quando accidentaliter ea transferri con- 
tingat. Sunt autem : Pro S. Nomine Jesu, dies 28 
Januarii ; pro Purificatione B. Mariae V. ? dies 3, 
vel 4 Februarii ; pro S. Joseph, dies 20 Martii, 
vel, si incidit in Majorem Hebdomadam, feria IV. 
post Dominicam in Albis ; pro Annuntiatione 
B. Mariae V., dies 26 Martii, vel, si incidit in Ma- 
jorem Hebdomadam, aut Paschalem, feria III. post 
Dominicam in Albis ; pro SS. Corde Jesu et Na- 
tivitate S. JoannisBaptistae, dies immediate sequens ; 
pro Pretiosissimo Sanguine, prima dies non impe- 
dita a festo ritus Duplicis I. vel II. classis; pro 

1) S. R. C. 2 Dec. 1891, n. 3756. Ibi notatur, in hujusmodi 
selectione dies esse praeferendos in quibus sunt Officia cum 
clausula ad libitum. 

VII. Doloribus B. Mariae V. in feria VI. Passionis, 
dies quae sequitur; pro eodem festo in Dominica 
III. Septembris, I. Dominica libera ante Adventum ; 
pro Commemoratione omnium fidelium Defuncto- 
rum, dies 3 Novembris \ 

Animadvertimus, has translationes determinatis 
sub clausulis esse peragendas, quae legi possunt 
in Rubricis specialibus respective positis in Bre- 
viario, ad singula Officia supra enumerata. 



APPENDIX- 

64. Ut citius innotescat quid sit servandum in 
occurrentia Officiorum accidentali, secundum tra- 
ditas a nobis regulas, tabulam hic adnectimus, 
quam ab initio exhibet Breviarium Romanum. 

Notaraus tamen hanc tabulam nonnisi pro oc- 
currentia accidentali, non vero pro occurrentia 
perpetua inservire; nam juxta eam, Officia ritus 
Semiduplicis, vel Duplicis minoris, si occurrunt 
cum Officiis ritus altioris, non transferuntur, sed 
vel simplificantur, vel penitus omittuntur. E contra, 
scimus dicta Officia, in occurrentia perpetua, trans- 
ferri posse et debere. 

Notamus quoque in nonnullis quadrangulis nul- 
lum inveniri numerum et hujus loco poni signum O. 
Id significat vel nullum in casu haberi conflictum, 
vel in Breviario, propriis in locis, indicari quid sit 
agendum. 

1) Officia Passionis, quae tempore quadragesimali obtinent 
singulis feriis sextis, utpote mobilia, nonnisi ex indulto 
possunt transferri, et quatenus translatio indulgeatur, haec non 
ultra Quadragesimam potest fieri. S. R. C. 7 Dec. 1844, 
n. 2883, ad VI. et 14 Junii 1845, n. 2902, ad II. 

SI OCCURRAT EODEM DIE 

CAPUT 111. ' 

De Officiis quae non transferuntur. 

65. Juxta ea, quae supra diximus (n. • 57, 60), 
non omnia Officia jure translationis vel perpetuae, 
vel accidentalis, potiuntur. Priore enim privantur 
ea quae ritus sunt Simplicis; posteriore privantur 
quoque ea quae sunt ritus Semiduplicis et Dupli- 
cis minoris Sanctorum non Doctorum. 

Modo iniquiritur quid sit agendum quoad hu- 
jusmodi Officia, quae, ob occurrentiam Officii po- 
tioris, huic locum cedere debent, neque exinde 
transferri valent ad aliam diem. 

His autem in adjunctis duae tantum hypotheses, 
ut jam innuimus (n. 45), dari possunt : altera, quod 
Officium impeditum debeat prorsus omitti; altera, 
quod ejusdem commemoratio tantummodo fiat, ita 
ut ritus, quem habet, Semiduplex, vel Duplex, ad 
instar Simplicis reducatur (cf. n. 37, 45). 

66. Porro, si Officium occurrens et praevalens 
est ritus Duplicis I. classis, alterius Officii pariter 
occurrentis, sed non transferibilis, nihil prorsus 
fit, et quidem ipsum omittitur vel in perpetuum, 
vel pro vice tantum, prout occurrentia est vel 
perpetua, vel accidentalis. 

Excipe Officia Dominicae cujuscumque, feriae 
majoris (cf. n. 32), diei octavae etiam communis 
et diei infra octavas privilegiatas (cf. n. 34); haec 
enim Officia semper commemorationem habent, 
etiam in festis ritus Duplicis I. classis. 

Adverte Dominicas privilegiatas, quae I. classis 
sunt, sed ritus Semiduplicis (cf. n. 37), nullius oc- 
currentis Officii excludere commemorationem. 



Digitized by VjOOQIC 



56 DE RELATIONIBUS OFFICIORUM INTER SE 

67. Si Officium occurrens et praevalens est ritus 
Duplicis II. classis, alterius Officii pariter occur- 
rentis, sed non transferibilis, si hujus ritus est 
Simplex, fit ejus commemoratio in Laudibus tan- 
tum l ; si ritus est Duplex, vel Semiduplex, sim- 
plificatur, ejusque fit commemoratio et in Laudibus 
et in utrisque Vesperis. 

Excipe Officium diei infra octavam communem, 
de quo nihil fit occurrente Officio ritus Duplicis 
II. classis. Unde in festo Visitationis B. Mariae V. 
quod agitur die 2 Julii, sub ritu Duplici II. classis, 
nulla commemoratio fit de die infra octavam SS. Pe- 
tri e Pauli Apostolorum. 

Etiam Dominicae privilegiatae II. classis, quae 
omnes sunt ritus Semiduplicis, quascumque com- 
memorationes recipiunt. 

68. Si Officium occurrens et praevalens est 
ritus Duplicis majoris, vel infra, alterius Officii 
inferioris pariter occurrentis, sed non transferi- 
bilis, sive Simplex sit, sive simplificatum, fit com- 
memoratio tum in Laudibus tum in Vesperis ; et 
quidem, si Simplex est, in primis Vesperis tantum, si 
est simplificatum,in utrisquecommemoratio obtinet 2 . 

69. Quando plura Officia simul occurrunt, quo- 
rum facienda est commemoratio, haec fieri debet 
juxta sequentem ordinem : i° de Dominica privi- 
legiata ; 2 de die octava ; 3 de Duplici majore 

1) Commemoratio Simplicis facta ad Laudes tantum, in 
Officio ritus Dupllcis II. classis, obtinet etiam in Missis pri- 
vatis, quae dicto Officio respondent, non autem in Missa 
splemni. Cf. Liturg. Missce n. 66. 

2) Attamen festum ritus Duplicis, vel Semiduplicis, ac 
dein perpetuo simplificatum, v. g. quia ejus repositioni locus 
nunquam suppetit in decursu anni, considerari debet uti 
Simplex; quare secundis Vesperis carebit. S. R. C. 7 Dec. 
1900, ap. Ephem* Liturg. an. ipoi. pag, 6j. 

simplificato ; 4 de Duplici minore simplificato ; 
5 de Dominica minore ; 6° de die infra octavam 
Corporis Christi ; 7 de Semiduplici simplificato ; 
8° de die infra octavam communem; 9 de feria 
majore, vel vigilia ; io° de Simplici. 

Quomodo commemorationes peragantur vidimus 
supra (n. 28). 

70. Generatim, Officium cujus commemoratio 
obtinet, suam habet IX. lectionem, quae legitur in 
III. nocturno Matutini, ultimo loco. Et quando 
plura simul Officia occurrunt cum illo quod in- 
tegrum persolvitur, ex illis, quod praestantius est 
sibi vindicat IX. lectionem, si eam habet. Omnibus 
tamen semper praefertur IX. lectio occurrentis 
Dominicae, vel feriae majoris, vel vigiliae (cf. n. 25). 

His in casibus omittitur IX. lectio propria Of- 
ficii recitati, ut in ejus loco ponatur IX. lectio 
alterius Officii, cujus commemoratio peragenda est. 
Attamen aliquando Rubrica specialis Breviarii no- 
tat IX. lectionem Officii recitati minime esse omit- 
tendam, sed lectioni VIII. adjungi debere, ita ut 
ex utraque una fiat. Si vero Rubrica hanc unionem 
pon praescribit, ea nihilominus semper convenientius 
fit, imo fieri debet si lectiones conjungendae sunt 
historicae, scilicet si rem continent, quae spectat ad 
historiam Sancti, vel mysterii, de quibus est Of- 
ficium \ 

E contra, aliquando, etsi Officium, cujus pera- 
gitur commemoratio, IX. lectionem habeat, haec 
tamen non legitur, quia Officii recitati qualitas 
eam excludit. 



L 1) S. R. C. 8 Aug. 1835, n » 2735, ad II. 

CAPUT IV. 

De Concurrentia Officiorum 

71. Concurrentia y est: Obviatio duorum, vel 
plurium Officiorum in Vesperis. 

Prout enim animadversum jam fuit (n. 37, 45), 
Officia ritus Duplicis et Semiduplicis generatim 
tum primas, tum secundas habent Vesperas. Quare 
contingit secundas unius Officii Vesperas veluti 
confligere cum Vesperis primis Officii diei se- 
quentis, eamdemque sibi vindicare sedem. 

Regulas igitur hic exponimus, quibus dirimitur 
conflictus hujusmodi, atque determinatur de quo 
Officio, cum altero confligente, seu concurrente, 
Vesperae sint persolvendae. 

72. Regula I. Privilegium. Festa solemniora 
universalia, quae ritu gaudent Duplici I. classis, 
videlicet : Nativitatis Domini, Epiphaniae, Paschatis 
cum duobus sequentibus diebus, Corporis Christi, 
Immaculatae Conceptionis, Annuntiationis et As- 
sumptionis B. Mariae V., Nativitatis S. Joannis 
Baptistae, S. Joseph Sponsi B. Mariae V., Ss. Apo- 
stolorum Petri et Pauli et Omnium Sanctorum ; 
item festa solemniora particularia ejusdem ritus, 
scilicet : Dedicationis propriae Ecclesiae, Patroni 
loci et Titularis Ecclesiae, utrasque Vesperas in- 
tegras semper sibi vindicant, si concurrant cum 
quocumque alio festo. 

Ex festis tamen 3upra indicatis, ea quae uni- 
versalia sunt, si concurrant cum particularibus, 
adhuc integras habent Vesperas. 

Exempla : Concurrente festo Dedicationis Eccle- 
siae propriae, vel Patroni loci, vel Titularis, cum festo 

alterius Sancti, supra non recensiti, qui colitur 
eodem ritu Duplici I. classis, Vesperae erunt in- 
tegrae de priore festo ; et concurrente festo Assum- 
ptionis B. Mariae V. cum festo Dedicationis, Pa- 
troni, vel Titularrs, integrae dicentur Vesperae de 
festo Assumptionis. 

73. Regula II. Ritus. Quando praecedens et 
subsequens Officium sunt inaequalis ritus, Vesperae 
dicuntur integrae de eo quod ritum habet altiorem. 

Excipe dies octavas festorum primariorum Do- 
mini, quae, licet sint ritus Duplicis minoris, in con- 
cursu tamen cum Officio ritus Duplicis etiam ma- 
joris, habent integras Vesperas. Exemplum : Con- 
currente die octava Ascensionis Domini, ritus Du- 
plicis minoris, cum festo Apparitionis S. Michaelis 
Archangeli, ritus Duplicis majoris, Vesperae inte- 
grae sunt de die octava, quia haec pertinet ad festum 
primarium Domini. 

Excipe quoque diem octavam Corporis Christi, 
quae Vesperas integras sibi vindicat, etiam concur- 
rente cum ea Officio sequentis festi SS. Cordis 
Jesu, ritus Duplicis I. classis. 

74. Regula III. Qualitas. Si utriusque Officii 
concurrentis par est ritus, at diversa qualitas, seu 
unum est primarium, aliud secundarium, quod pri- 
marium est habet integras Vesperas, quidquid sit 
de alterius intrinseca dignitate. Exemplum : Concur- 
rente festo S. Benedicti Abbatis (die 21 Martii), 
ritus Duplicis majoris et primario, cum aliquo ex 
Officiis Passionis D. N. J. C, quae feriis sextis 
Quadragesimae assignantur, ejusdem ritus Duplicis 
majoris, sed secundariis, Vesperae integrae dicuntur 
de S. Benedicto. 

75. Regula IV. Dignitas. Cum Officia concur- 
rentia sunt paria et ritu, et qualitate, non autem 



Digitized by VjOOQIC 



60 DE RELATIONIBUS OFFICIORUM INTER SE 

intrinseca dignitate, illud quod majorem dignitatem 
habet, integras quoque obtinet Vesperas. Hic tamen, 
ut jam pro occurrentia spectandum esse vidimus 
(n. 51), attenditur dignitas, quae insignis est, non 
vero exigua (cf. n. 33). 

Officia igitur Domini, si concurrant cum Offi- 
ciis B. Mariae V., integras exigunt Vesperas, licet 
ritu et qualitate sint aequalia. Et idem dicatur de 
Officiis d. Mariae V. concurrentibus cum SS. An- 

gelorum Officiis, et de his quando concurrunt cum 
>fficio S. Joannis Baptistae, ac deinceps. 

76. Regula V. Solemnitas. Posita identitate tum 
ritus, tum qualitatis, tum dignitatis, si unum ex 
duobus concurrentibus Officiis celebretur magna 
cum solemnitate, de solemniore integrae dicuntur 
Vesperae. Si utriusque Ofticii solemnitas est magna, 
etsi non aequalis, disparitas non attenditur, et tunc 
regula haec non applicatur. 

Magna autem solemnitas haberi dicitur, quando 
cum externo solemni apparatu atque populi con- 
cursu festum celebratur ; tanto magis si huic festo 
adnexa quoque est feriatio l . ln casu tamen quod 
unum festum celebretur solemniter in choro, at 
sine feriatione, et aliud cum illo concurrens feria,- 
tionem habeat, non vero solemnitatem chori, neutrj 
praeferentia debetur 8 . 

77. Reliquae regulae, quas pro occurrentia ex? 
posuimus, minime applicantur in concurrentia 8 . 

Quapropter si nulla ex modo indicatis regulis 
aliquam tribuit in Vesperis uni Officio prae alio 
praelationem, ambo uti paria habentur, quo casu 



1) S. R. C. 22 Aug. 1744, n. 2378, ad II. 

2) S. R. C. 8 Apr. 1713, n. 2218, ad II. 

3) S. R. C. 6 Maji 1899, n. 4021. 

dividunt inter se Vesperas, quae erunt usque ad 
capitulum exclusive de Officio praecedenti, dein- 
ceps, de sequenti (cf. n. 45). 

Excipe Officium Dominicae, ritus Semiduplicis, 
quod concurrens cum alio Officio, Semiduplicis 
itidem ritus, si hoc alterum est praecedens, divi- 
dit cum eo Vesperas, si autem est subsequens, 
Vesperas cum eo non dividit, sed integras habet. 

78. Quando Vesperae dimidiantur, Officii praece- 
dentis, de quo prima pars Vesperarum persolvitur, 
seu usque ad capitulum, fit semper commemora- 
tio, post orationem Officii de quo altera pars Ve- 
sperarum, seu a capitulo, perlegitur. 

E contra, quando Vesperae sunt integrae alte- 
rutrius Officii, alterius non fit semper commemo- 
ratio. Hanc enim respuunt primae Vesperae Of- 
ficii ritus Duplicis I. classis, dummodo Officium 
praecedens non sit ritus Duplicis II. classis, aut 
diei octavae Epiphaniae, Paschae, Ascensionis et 
Corporis Christi, aut Dominicae majoris, aut feriae 
majoris. Eam quoque respuunt secundae Vesperae 
ejusdem festi, si sequens est festum Simplex, 
aut dies infra octavam communem. Item primae 
Vesperae festi Duplicis II. classis non admittunt 
commemorationem praecedentis festi Semiduplicis, 
aut Dominicae communis, aut diei infra octavam com- 
munem ; et secundae Vesperae ejusdem festi non 
admittunt commemorationem sequentis diei infra 
octavam, si de ea non fit postridie Officium integrum. 

Ordo servandus in commemorationibus, quando 
plures fieri contingit, ille est quem retulimus ubi 
de occurrentia (cf. n. 69). 

79. Cum praecedens et subsequens Officium 
sunt de uno eodemque objecto, v. g. si sunt ambo 
de B. Maria V., licet sub diverso titulo, vel de Pas- 

sione Christi Domini, vel de die infra eamdem 
octavam, siquidem imparia sint, Vesperae dicuntur 
integrae de eo quod praestat aut ritu, aut qualitate, 
aut solemnitate ; si vero sunt paria, Vesperae fiunt 
integrae de praecedenti. In utroque autem casu non 
agitur alterius Officii commemoratio ; idque ex no- 
tissimo principio ne bis in idem. 

In festis tamen Domini attenditur identitas objecti- 
va, non subjectiva tantum. Ita, v. g., festum S. Fa- 
miliae, si subjectum inspiciatur, veluti festum Domini 
habetur, quare aliis praefertur, quae sunt ejusdem 
ritus et qualitatis, sed non Domini. Nihilominus, si 
attendatur ad objectum } non est festum Domini 
tantum, nam simul cum Jesu recolitur memoria 
B. Mariae V. et S. Joseph, quapropter in concursu 
cum alio festo cujus subjectum est idem, ut puta fe- 
stum Orationis D. N. J. C. in monte Oliveti, objectum 
autem est diversum, ad hujusmodi identitatem non 
attenditur, et regulae communes applicantur \ 

80. Duplicem casum, quem praetermisimus 
quando de hymnis fuit sermo (n. 21, 22), hic pro- 
ponimus, quia, post dicta de occurrentia et con- 
currentia, magis fit perspicuus. 

Casus alter versatur circa conclusionem pro- 
priam hymnorum, in Vesperis et Completorio ; 
alter autem circa mutationem in prima strophe 
hymni Iste Confessor, in Vesperis. 

Quoad primum casum, haec teneantur : 

1) Si unum tantum ex concurrentibus Officiis 
habet propriam hymnorum conclusionem, haec 
usurpatur in hymno tum Vesperarum, tum Com- 

1) Declaratum fuit identitatem, quae commemorationem 
ad invicem excludit, habere festa et Officia SS. Srxramenti, 
Passionis, Crucis, SS. Redemptoris, SS. Cordis Jesu et Pre- 
tiosissimi Sanguinis. Cf. S. R. C. 3 Julii iZ/j } n. ^;.. ad IV. 

pletorii, sive de Officio eodem Vesperae dicantur 
integrae, aut dimidiae, sive sola fiat commemoratio l ; 
imo etiamsi commemoratio Officii habentis pro- 
priam hymnorum conclusionem omittatur, dum- 
modo haec omissio fiat non quidem ratione ritus, 
sed tantum ratione identitatis objectivae Officii con- 
currentis * (cf. n. 79). Exempla : Concurrente Officio 
votivo SS. Eucharistiae, habente propriam hymno- 
rum conclusionem Jesu, tibi sit gloria, cum Officio 
Nativitatis S. Joannis Bapt, hujus Vesperae inte- 
grae dicuntur sub ritu Duplici I. classis, illius 
commemoratio nulla fit, ratione ritus, quare etiam 
conclusio propria ejus non usurpatur. E contra, ccn- 
currente eodem Officio votivo SS. Eucharistiae cum 
festo S. Spineae Coronae D. N. J. C, hujus Vesperae 
integrae dicuntur sub ritu Duplici majore, omissa 
illius commemoratione ob mysterii identitatem, 
quare conclusio propria ejus, Jesu, tibi sit gloria, 
adhuc dicenda est in iisdem Vesperis et Completorio. 
2) Si utrumque Officium concurrens, propriam 
atque diversam habet hymnorum conclusionem, ea 
usurpatur in hymno tum Vesperarum, tum Com- 
pletorii, quae pertinet ad Officium de quo Vesperae 
fiunt integrae, vel saltem a capitulo 8 . Exemplum : 
Concurrente die octava Ascensionis cum festo 
B. Mariae V. sub titulo Auxilium Christianorum, 
Vesperae sunt integrae de die octava, cum comme- 
moratione B. Mariae V., et in Completorio conclu- 
sio hymni erit ejusdem octavae propria, scilicet 
Jesu, tibi sit gloria — Qui victor in ccelum redis, etc, 
non autem propria B. Mariae V. scilicet : Jesu, tibi 
sit gloria — Qui natus es de Virgine, etc. 

1) S. R. C. 3 Aug. 1901, ad III. 

a) S. R. C. 5 Febr. 1895, n. 3844, ad VII. 

3) S. R. C. 2 Julii 190 1, ad II. 

Quoad secundum casum, id est retinendum : 
Si festum Sancti Confessoris transferatur, juxta 
occurrentiae leges, a die obitus in diem immediate 
sequentem, atque de Sancto translato Vesperae 
primae, quae ideo in die obitus dicuntur, fiant aut 
integrae, aut saltem a capitulo, tum in his Vesperis,- 
tum in reliquo Officio, quod postridie persolvitur, 
in prima strophe hymni Iste Confessor dicendum 
est Meruit beatas, etc. ; ut, eo modo quo Officium 
est incceptum, etiam absolvatur. Exemplum : Dies 

12 Martii est natalitia S. Gregorii I. Papae et Ec- 
clesiae Doctoris, quare in ejus Officio, quod eadem 
die persolvitur, non mutatur strophes hymni Iste 
Confessor, sed legitur : Meruit beatas, etc. Si in 
praedictam diem incidat aliqua ex Dominicis pri- 
vilegiatis Quadragesimae, de hac debet Officium 
peragi, juxta regulam I. occurrentiae (cf. n. 48), et 
Officium S. Gregorii transferendum est in primam 
diem liberam, quam hic supponimus esse diem 

13 Martii. Porro haec altera dies non amplius est 
ejusdem Sancti natalitia, ideoque in Officio strophes 
hymni Iste Confessor esset mutanda, et legi de- 
beret : Meruit supremos, etc. Nihilominus, quoniam 
die 12, quae natalitia est, dicuntur primae Vesperae 
integrae Sancti Gregorii, et in his strophes hymni 
non mutatur, praecise quia in die natalitia legitur, 
ideo etiam postridie nulla mutatio fit. 

Item, si festum octavam habens transferatur a 
die obitus ad aliam diem infra eamdem octavam, 
in hac et reliquis octavae diebus, qui supersunt, 
retinetur Meruit beatas } etc. Octava enim nil aliud 
est quam festi prosequutio, et ideo singuli dies infra 
octavam habentur tamquam dies natalitii, etiamsi 
a sua die natalitia festum ipsum amotum fuerit. 

APPENDIX. 

81. Quemadmodum pro occurrentia (cf. n. 64), 
ita et pro concurrentia tabulam subjungimus, quae 
facili intuitu nobis indicat quomodo Vesperae or- 
dinari debeant. 

QUANDO CONCURRIT 

Dies infra Octavam 


1. Totum de sequenti, nihil de praece- 
denti. 

2. Totum de prsecedenti, nihil de se- 
quenti. 

3. Totum de sequenti, commemoratio 
de praecedenti. 

4. Totum de prsecedenti, commemoratio 

de sequenti. 

5. Capitulum de sequenti, commemo- 
ratio de praecedenti. 

6. Totum de digniori, commemoratio 
de minus digno. 

Simplex, S, Maria in Sabbato, Feria et 
Vigilia non concurrunt. 

CAPUT V. 
De Calendario Ecclesiastico. 

82. Postquam regulas tradidimus, quibus mul- 
tiplex determinatur Officiorum inter se relatio, 
modum hic attingimus, quo eadem Officia ita sunt 
per singulos dies disponenda, ut seriem consti- 
tuant juxta Rubricas ordinatam et norma certa exhi- 
beatur omnibus, qui Horas canonicas recitare te- 
nentur, ad satis muneri suo faciendum. 

Hsec series ordinata Officiorum vocatur Calen- 
darium Ecclesiasticum } vel Directorium, vel Ordo, 
et dividitur in perpetuum et annuale, in universale 
et particulare, seu proprium. 

83. Calendarium perpctuum illud est, quod semel 
pro semper ab Apostolica Sede, vel pro tota Ec- 
clesia, vel pro Ordine aliquo Religioso, vel pro 
quadam Dioecesi, fuit constitutum, vel adprobatum 
et exhibet festa et Officia, quae singulis diebus anni 
fixe assignantur. 

Calendarium annuale perficit perpetuum, qua- 
tenus huic addit, in eoque inserit et suis locis aptat 
Dominicas, singulas hebdomadae ferias et festa 
omnia mobilia, prout singulis annis occurrunt, de- 
pendenter a festo Paschatis, vel a die mensis. 

Calendarium universale t pro omnibus et singulis 
Ecclesiis valet, quae ab ejus usu non sunt exemptae, 
et esse potest vel perpetuum, vel annuale, juxta 
ante dicta. 

Calendarium particulare vel proprium, illud est 
quod inserta habet festa et Officia concessa ex 
jure, vel ex indulto, alicui Religioso Ordini, vel 
cuicui Dioecesi, aut. particulari Ecclesiae. Ita, ex 

jure pertinent festa Patronorum, Titularium, San- 
ctorum quorum Reliquiae insignes asservantur, etc. ; 
ex indulto spectant plura festa et Officia mobilia, 
item ea quae ritu altiore, vel cum octava celebrari 
alicubi permittuntur, etc. 

Etiam Calendarium proprium potest esse per- 
petuum, vel annuale. Perpetuum nonnisi auctori- 
tate S. Sedis confici vel edi potest; annuale con- 
ficitur et editur jussu superioris Ordinis, vel Epi- 
scopi Dioeceseos, qui, vel per se, vel per redactorem 
a se electum, juxta Rubricas, vel speciales dispo- 
sitiones, Ordinem Officii recitandi pro suis subdi- 
tis, singulis annis, proponit. 

84. Modus autem conficiendi Calendarium an- 
nuale proprium, hic est : 

Signantur in folio tres columnae, in quarum 
prima describuntur dies uniuscujusque mensis, una 
cum festis atque Officiis, quae diebus singulis in 
Calendario proprio perpetuo assignata fuerunt ; in 
secunda vero, respective ponuntur Dominicae, feriae, 
vigiliae, aliaque festa et Officia mobilia, ad diem 
<jua eo anno occurrunt. Dein fit collatio inter festum, 
vel Officium, quod unaquaque die in priore columna 
signatum legitur et illud quod, eadem die, in al- 
tera columna est notatum, et regulis occurrentiae 
applicatis, factae collationis deductio describitur in 
tertia columna. His absolutis, et Officiis repositis, 
quae translationis fuerunt obnoxia, aliis autem vel 
simplificatis, vel expunctis, attenditur tantum ad 
seriem in tertia columna hac ratione compositam, 
et, facta nova collatione inter unum festum, vel 
Officium et aliud, quod subsequitur, applicantur 
regulae concurrentiae, atque omnia alia indicantur 
quae uniuscujusque festi, vel Officii sunt propria, 
spectato ejus ritu, tempore quo celebratur etc. 

85. Quinam teneantur uti Calendario proprio 
cujuscumque loci, vel Ecclesiae, infra indicabimus. 

Quaesitum autem fuit: « Sacerdos, qui proba- 
bilius judicat errare Calendarium, tenetur ne eidem 
Calendario stare ; an proprio inhaerere judicio 
quoad Officium, Missam et colorem paramento- 
rum ? » S. R. Congregatio respondit : « Affirma- 
tive, ad primam partem ; Negative, ad secundam » \ 
At si certo pateat error, qui evidenter Rubricis 
repugnat, corrigendus est. Kesponsum enim alla- 
tum, casum considerat, quo res adhuc est sub judice, 
ita ut, ad uniformitatem inducendam, necesse sit 
uni adhaerere, licet minus probabili, opinioni et 
judicio, quod in Calendario exprimitur. Quando 
vero de re certo definita agitur, tenendum est eam 
ab omnibus cognosci et sic ab omnibus unifor- 
miter Calendarii errorem corrigi posse 2 . 



1) S. R. C. 13 Junii 1899, n. 4031, ad V. 

2) Cf. S. R. C. 12 Julii 1889, n. 3714, ad II. et Card. Gen- 
nari. Consultaz. Can. Mor. Lit. Vol. II. P. III. Cons. XIX. 

TITULUS IV. 
DE DIVINO OFFICIO IN SPECIE 



PR£NOTANDA. 

86. Notiones ac regulas hucusque tradidimus, 

guae Officiis quibuscumque aptari valent, quaeque in 
Lubricis generalibus Breviarii continentur. Modo 
illas trademus, quae uniuscujusque Officiorum spe- 
ciei sunt propriae, quaeque in specialibus Breviarii 
Rubricis exhibentur. 

Porro, divisionem illam hic sequemur, quam 
Breviarium Romanum habet, ita ut ex prdine lo- 
quamur de Officiis, quae propria sunt temporis, 
ac de Officiis sive propriis, sive communibus 
Sanctorum. 

Quoniam vero ipsa Breviarii partitio sequitur 
divisionem anni, intra cujus fines Officia singula 
siiam sedem habent, haec autem divisio diversa 
est, prout ad annum pertinet ecclesiasticum, vel 
ad annum civilem ; ideo opportunum censemus de 
anno generatim aliquid praemittere. 



CAPUT I. 
De anno generatim. 

87. Annus alius est ecclesiasticus, alius civilis. 
Annus ecclesiasticus est : Cyclus dierum, qui ab 
Adventu incipit et ante Adventum desinit. Horum 

autem dierum distributio pendet a determinatione 
diei, qua Paschae solemnia celebrari contingit. 

In sex stadia apte dividitur, et in singulis Ec- 
clesia voluit mentis oculis veluti subjicere Jesu 
Christi vitam et exempla, necnon regni ejus ori- 
ginem atque incrementum. Hujusmodi stadia sunt: 
i. ab Adventu ad Nativitatem Domini ; 2. a Nativi- 
tate Domini ad octavam Epiphaniae ; 3. ab octava 
Epiphaniae ad Dominicam Passionis ; 4. a Dominica 
Passionis ad Pascha ; 5. a Paschate ad octavam 
Pentecostes ; 6. ab octava Pentecostes ad Adventunu 

88. Annus ecclesiasticus comprehendit Domi- 
nicas et ferias; quare Officia de tempore alia sunt 
dominicalia f alia sunt ferialia. 

Dominica est prima dies hebdomadae et Domino 
peculiari ratione dicata, tum quia prsecipua Reli- 
gionis mysteria Dominus in ea operatus est, tum 
quia loco Sabbati, quod Hebraeis praeceptum fuerat, 
eam sibi Deus elegit, ut fideles ab operibus ser- 
vilibus abstinentes, actibus cultus et Religionis 
potissimum vacarent. 

Olim festa Sanctorum nequaquam celebrabantur 
in Dominicis, ut soli Deo honor et laus tribueretur, 
et nonnisi serius inducta est nova disciplina, quae 
hodiedum viget. Veteris tamen moris vestigium 
non latet, nunquam enim omittitur commemoratio 
Dominicae, cum hujus IX. lectione, in quovis festo, 
etiam e solemnioribus, quod in ea occurrit. 

Quomodo inter se distinguantur Dominicae jam 
vidimus (n. 31) ; quid sit singularum proprium 
infra dicemus. 

Interim adnotamus Dominicarum Officium non 
transferri, paucis tantum exceptis, scilicet : Domi- 
nica infra octavam Nativitatis Domini ; Dominicis 
a prima ad sextam post Epiphaniam et vigesima 

quarta post Pentecostes, quae, in quibusdam adjun- 
ctis, non modo transferri, sed et anticipari possunt. 
At haec translatio, vel anticipatio, non quidem ex 
occurrentiae regulis, sed ex peculiari Rubricarum 
dispositione obtinet. 

89. Feria, dicta a feriando, idem est ac dies 
vacationis \ Quotidie enim Clerici, praesertim, Deo 
debent vacare, eique soli adhaerere ; omnes autem 
fideles, non quidem ab operibus, sed a vitiis ut 
prorsus vacent necesse est. 

Quemadmodum autem in vetere Testamento 
mos erat dies omnes computandi a Sabbato, ita 
ut haberetur una, vel prima Sabbati\ secunda Sab- 
bati, etc, 3 ita Ecclesia ab usu ethnicorum abhor- 
rens, qui dies distinguebant nominibus a sideribus 
sumptis, in sua Liturgia dies, seu ferias, a Domi- 
nica, quae est veluti prima feria, computat, adeo 
ut dies quae Dominicam subsequitur dicatur feria 
secunda, dein succedat feria tcrtia, et ita porro; 
retento nomine Sabbati pro die ultima, ob memo- 
riam et venerationero legis antiquae. 

Feriae nuilum aliud Officium excludunt, nisi sint 
privilegiatae ; et sui commemorationem in aliis Offi- 
ciis non exigunt, nisiipsaeex majoribus sint (cf. n. 32). 

Officium feriarum neque transfertur, neque an- 
ticipatur. At Officium vigiliarum, quae privilegiatae 
non sunt, cum incidit in Dominicam, persolvitur 
in Sabbato praecedenti. 

Quomodo inter se discernantur feriae pariter 
vidimus (n. 32), et infra docebimus quid singulae 
proprium habeant. 

1) In Levitico XXIII. pluries nominantur feriae, tamquam 
dies solemnitatis. 

2) In N. T. Cf. Matth. XXVIII. 1 ; Marc. XVI. 2 ; Luc. XXIV. 
1 ; Joan. XX. 1. 

90. Ut quatuor anni temporum initia, veluti 
primitiae, peculiari ratione Deo consecrentur, Ec- 
clesia jejunia quaedam instituit, quae adnexuit fe- 
riis IV. et VI. atque Sabbato, occurrentibus in 
hebdomadis tertia Adventus, prima Quadragesimae, 
Pentecostes et tertia Septembris \ 

Quare habentur Quatuor Tempora hiemalia, 
verna, cestiva, et autumnalia. 

Feriae Quatuor Temporum, ut jam vidimus 
(n. 32), majores sunt, et ideo commemorationem, 
cum IX. lectione, exigunt in quovis occurrente Of- 
ficio ; et si nullum Omcium occurrit, etiam transla- 
tum, quod habeat novem lectiones, ipsarum feria- 
rum Officium persolvitur. 

91. Annus civilis est: Spatium temporis, quo sol 
zodiacum, apparenter quidem, percurrens, ad locum 
redit a quo cursum incoepit; quare et solaris dicitur. 

Constat hic annus diebus 365 et fere 6 horis, 
quibus componuntur 52 hebdomadae ac 12 menses. 
Quoniam vero 6 horae, quae singulis annis excedunt, 
quater ductae integrum diem efformant, ideo, sic 
jubente Imperatore Julio Caesare (an. 708 ab U. C), 
quartus quivis annus una augetur die ; quare hic 
annus auctus bissextilis nuncupatur, nominis hujus 
ratione ducta ex Romanorum more, qui, post emen- 
dationem Julianam, quarto quolibet anno, VL 
Kalendas Martii, scilicet diem 24 Februarii, bis 
enuntiabant. 

Verum nondum satis provisum erat perfectae 
temporis supputationi. Etenim infra 6 horas est 

1) Memoriae juvandae causa, teneatur dicta jejunia occur- 
rere post lux, post cin, post pen, post crux ; scilicet feriis IV. 
et VI. ac Sabato, quae primo occurrunt post festum S. Luciae 
(13 Dec), post feriam IV. Cinerum, post testa Pentecostes et 
Exaltationis S. Crucis (14 Sept.). 

reapse cujuslibet anni excessus, quum ad illas 
complendas n, vel 12 desint minuta; haec autem, 
plures per annos aucta, longiorem reddunt, qua par 
est, cyclum annualem. Idcirco imminuere illum 
oportuit ; idque factum est, auspice Gregorio XIII. 
P. M. (an. 1582), hac prsestituta regula, quod ex 
annis ssecularibus nonnisi quartus foret bissextilis \ 

92. Annus civilis, si ad lunae, potiusquam solis, 
cursum respicitur, lunaris vocatur. ln more est 
autem quod annus civilis simul sit et solaris et 
lunaris. Ecclesia tamen ad lunae cursum attendit 
pro diei Paschatis aliorumque festorum, quae ab 
illa pendent, determinanda sede. 

Nam Concilium Nicaenum (an. 325) decrevit fe- 
stum Paschatis esse celebrandum in Dominica, quae 
subsequitur plenilunium, scilicet diem XIV. lunae 
Martii, incidentem in aequinoctium vernum (21 
Martii) vel post ipsum. Ex quo derivat Paschatis 
festum nec ultra diem 25 Aprilis, nec infra diem 
22 Martii unquam celebrari, atque intra hos ter- 
minos quotannis mutari ejus sedem ; consequenter, 
-etiam alia festa mobilia, quae determinata dierum 
quantitate a Paschate distant, pariter quotannis 
suam sedem mutare. 

E contra, in assignandis festis fixis Ecclesia ad 
annum attendit solarem, qui die 1. Januarii initium 



1) Primo anno, quo fuit inducta correctio Gregoriana, ad 
annum solarem, qui jam prolixior factus fuerat, justos intra 
limites restituendum, decem ab eo dempti sunt dies, pro una 
vice tantum. Ad hoc tamen minime attendere voluerunt Ec- 
clesiae Russicae asseclae ; quare qui illius Imperii dominio 
subsunt, necnon Graeci schismatici, Calendario Juliano adhuc 
utuntur, cujus differentia a Gregoriano hodie tredecim jam 
dierum est. 

ducit et die 31 Decembris desinit \ At dies qui 
a media nocte ad mediam noctem civili jure com- 
putatur, cum tamen agitur de effectibus quibusdam 
liturgicis, v. g. de lndulgentiis lucrandis, quae juxta 
consuetas clausulas conceduntur, ac de Officiis di- 
vinis persolvendis, computatur a vespere ad ve- 
sperem, quod, Judaeorum mori cohaeret : a A 
vespera usque ad vesperam celebrabitis Sabbata 
vestra » 2 . 

CAPUT II. 
De Officiis Adventus. 

93. Adventus est tempus sacrum, quod praecedit 
Nativitatem Jesu Christi et in Ecclesia Romana 
incipit a Dominica, quae propior est festo S. Andrea& 
Apostoli (30 Novembris), vel in hoc incidit. 

Triplex Christi Adventus hoc tempore recolitur : 
nempe, primus quo Filius Dei factus homo nascitur 
mundo, hunc redempturus ; alter, quo Salvator 
spiritualiter nascitur nobis, nos sanctificaturus ; 
tertius, quo Christus veniet cum gloria post saecula, 
universos homines judicaturus. 

Quare, ut ad hunc triplicem Adventum rite dis- 



1) Olim annus civilis incipiebat die I. Martii. Cujus moris 
vestigium apparet in nomine mensium Septembris, Octobris, 
Novembris et Decembris, qui ita appellabantur, quia revera 
septimum, octavum, nonum et decimum locum respective 
occupabant ; item ex eo apparet, quod dies quae superest in 
anno bissextili, ponitur post diem 28 Februarii, quae erat olim 
ultima dies anni. 

2) Levitic. XXIII. 32. Etiamnum in Brevibus Pontificiis 
initium anni computatur a die Incarnationis Domini, seu a 
die 25 Martii. 

ponamur, Ecclesia jejunium injungit *, tum signa 
ostendit poenitentiae, proposito violaceo colore in 
Officiis de tempore, tum animas excitat vel ad 
timorem salutarem, assignando ab initio Evangelium, 
quod extremum enarrat judicium, vel ad piam 
sanctamque laetitiam, exhibendo historiam Nativi- 
tatis Jesu, prophetico instinctu ab Isaia descriptam, 
et alleluja, ubi occurrit, non omittendo. 

94. Dominicce Adventus sunt quatuor et quidem 
privilegiatae, prima autem I. classis, reliquae II. clas- 
sis ; omnes ritus Semiduplicis (cf. n. 31, 37). 

Quare in occurrentia, prima Dominica nulli 
cedit festo ; aliae cedunt tantum festis ritus Duplicis 
I. classis, in quibus tamen ipsae vindicant sibi com- 
memorationem in Vesperis utrisque et Laudibus, 
necnon IX. lectionem in Matutino. In concurrentia, 
cum in hac ad ritum attendatur, omnes cedunt 
Vesperas sive praecedenti, sive sequenti festo ritus 
Duplicis. Quod si festum praecedens Dominicas 
singulas, vel eas sequens, ritus sit Semiduplicis, in 
primo casu Vesperas cum illo dividunt, in altero 
casu Vesperas integras habent, cum commemora- 
tione festi (cf. n. 77). Exemplum : Die 11 Novembris 
occurrit festum S. Damasi I. Papae, ritus Semidu- 
plicis. Si illud incidit in Sabbatum et postridie oc- 
currat Dominica III. Adventus, Vesperae fiunt a 
capitulo de insequenti Dominica. Si, e contra, 
dictum festum incidit in feriam II. quae eamdem 



1) Antiquitus, (et etiam nunc ubi viget ritus Ambrosianus) 
post festum S. Martini initium ducebat Adventus, et hoc 
tempore fideles jejunabant, non secus ac in Quadragesima. 
Hinc est ratio cur apud nonnullos Ordines religiosos adhuc 
jejunium hoc servetur. Ceteris autem, in Ecclesia Latina, je- 
junium praecipitur tantum singulis leriis sextis et Sabbatis. 

Dominicam subsequitur, Vesperae integrae fiunt de 
Dominica, cum commemoratione sequentis festi 
S. Damasi. 

Tertia Dominica appellatur Gaudete, qua voce 
incipit Introitus Missae ejusdem, et significat gau- 
dium propter instans Nativitatis tempus. Quare in 
Officio et Missa de eadem Dominica color rosaceus 
adhiberi potest * et organa pulsantur. 

95. Ferice Adventus majores sunt (cf. n. 32), 
ideoque commemorationem sui exigunt in quo- 
cumque occurrente Qfficio. Ipsae tamen cedunt 
cuilibet festo ritus Duplicis et Semiduplicis, tum 
in occurrentia, tum in concurrentia. 

Earumdem feriarum commemoratio peragitur 
per antiphonam, quae propria est pro diebus sin- 
gulis, tum ad Laudes, tum ad Vesperas, et per ora- 
tionem desumptam quotidie a Dominica praecedenti. 

Attamen de quacumque vigilia occurrente nihil 
fit in Officio ; quare praetermittitur commemoratio 
vigiliarum S. Andreae Ap„ Immaculatae Conceptio- 
nis et S. Thomae Ap., quae in Adventu occurrunt. 

96. In Officiis Adventus, sive dominicalibus, 
sive ferialibus, omittitur hymnus Te Deum in fine 
Matutini et, ejus loco, additur ultimae lectioni re- 
sponsorium ; consequenter, lectio IX. alterius Of- 
ficii occurrentis, sive Sircplicis, sive simplificati, 
omittenda est, et occurrentis festi fit tantum com- 
memoratio (cf. n. 26). 

Item toto Adventu nunquam fiunt commemo- 
rationes communes, seu suffragia Sanctorum (cf. 
n. 29) ; dicuntur tamen preces, sive dominicales, 
sive etiam feriales, quando eas ritus Ofticiorum 
occurrentium exigit (cf. n. 37). 

1) S. R. C. 29 Nov. 1901 ad III. 

97. A die 17 Decembris inclusive, usque ad 
festum Epiphaniae, qualescumque octavae particu-* 
lares, scilicet in universali Calendario non recen- 
sitae, excluduntur, et quae incoeptae jam fuerint, illa 
die adveniente, abrumpuntur. 

Abeadem die incipiunt antiphonae majores, quae 
septem numerantur, et totidem diebus continuis 
singulae dicuntur, eas semper duplicando, ad Ma- 
gnificat. Hae vocantur antiphonae O; hac quippe 
vocali exordiuntur. 

Post Dominicam tertiam, feriis IV. et VI. ac 
Sabbato, occurrunt Quatuor Tempora hiemalia 
(cf. n. 90), quorum, si Officium non persolvitur, fit • 
commemoratio, cum IX. lectione ex homilia feriae* 
et oratione propria. 

98. Vigilia Nativitatis una est ex tribus privi-* 
legiatis (cf. n. 35), et nulli Officio occurrenti cedit, 
imo de ea fit, etiamsi incidat in Dominicum diem, 
quo casu ejusdem Dominicae fit commemoratio, at 
sine hujus IX. lectione ex homilia. 

Id est ei singulare, quod Matutinum persolvitur 
ritu Semiduplici usque ad Laudes exclusive, sed 
a Laudibus et deinceps Officium est ritus Duplicis. 

Haec vigilia habet adnexum jejunium, quod 
tamen, si illa in Dominicam incidit, in praecedenti 
Sabbato est observandum. 



CAPUT III. 
De Officiis a Nativitate ad Epiphaniam. 

99. Praestantissimum jam a primis Ecclesiae 
saeculis fuit festum Nativitatis Domini, quod metro- 
polim festorum omnium nuncupavit S. Joannes 

Chrysostomus l et solem novum vulgo appellari 
testabatur S. Ambrosius \ Olim, a Nativitate ad 
Epiphaniam, a servilibus operibus prorsus absti- 
nebant fideles. 

Est igitur hoc unum e solemnioribus festis 
universae Ecclesiae,quod colitur ritu Duplici I. classis, 
cum octava, et ideo nulli festo cedit, sive in oc- 
currentia, sive in concurrentia (cf. n. 48,72), nul- 
lamque admittit commemorationem, nisi de festo 
sequenti in secundis Vesperis (cf. n. 78). 

Ubi Officium hujus festi solemniter persolvitur, 
ut in Ecclesiis Cathedralibus, cantus Matutini prae- 
cedit primam ex tribus Missis, quae media nocte 
celebratur ; post quam, Laudes statim sunt canendae. 

100. Octava Nativitatis est una ex quinque pri- 
vilegiatis (cf. n. 34). Nihilominus infra eam fit de oc- 
currente Officio Semiduplici, vel de Duplici sive 
occurrente, sive translato (cf. n. 61), et si de eadem 
octava non fit Officium, ipsa tamen sui comme- 
morationem semper exigit. 

Id autem singulare habet, quod quavis die Ve- 
sperae, usque ad capitulum, sunt de Nativitate ; 
deinceps, sunt de Officio occurrente, antiphonis 
quidem duplicatis, vel non, juxta ritum proprium 
dicti Officii occurrentis. 

Per totam octavam, in hymnis usurpatur con- 
clusio propria, quae est : Jesu, tibi sit gloria — Qui 
natus es de Virgine f etc. (cf. n. 20). 

10 1. In diem octavam Nativitatis incidit festum 
Circumcisionis Domini, quod Ecclesia potissimum 

1) S. Jo. Chrysostomus. HotniL XII. 

2) S Ambrosius. Serm. XVI. Attamen non constat fe- 
stum Natalis Domini institutum fuisse antequam absolveretur 
aevum apostolicum, scilicet ante saeculum III. Cf. Lapini. 
lstituz. Liturg. Lez. XXXV. 

instituit ut fideles distraheret a ludis, more paga- 
norum, Calendis Januarii, fieri solitis, contra quos 
acerrime invehitur S. Petrus Chrysologus '. 

Hoc festum quoque est unum e solemnioribus 
Ecclesiae universae et potitur ritu Duplici II. classis. 
Quare in occurrentia nulli cedit festo, etiam al- 
tioris ritus (cf. n. 48) ; sed admittit commemora- 
tionem Officii occurrentis non transferibilis, cum 
hujus IX. lectione ad Matutinum. 

Plura, quae in hodierno Officio leguntur, spe- 
ctant ad B. Mariam V., eo quod olim Deiparae quo- 
que memoria ageretur hac die. 

102. Vigilta Epiphanice est altera ex tribus 
privilegiatis (cf. n. 35). Ritus ejus est Semiduplex 
et cedit Officio occurrenti, quod sit ritus Duplicis ; 
in hoc Officio tamen fit vigiliae commemoratio, 
cum IX. lectione ex homilia ad Matutinum. Si au- 
tem vigilia inciderit in Dominicam, de eadem vigilia 
adhuc fit Officium, omissa quacumque Dominicae 
commemoratione. 

Neque suffragia Sanctorum, neque preces ad 
Primam in hac vigilia dicuntur. 

103. Festum Epiphanice ad triplicem Christi ma- 
nifestationem recolendam, jam a primis saeculis, 
fuit institutum. Primum enim Christus Jesus se 
prodidit Magis, qui, stella praeeunte, Bethleem ve- 
nerunt, natum Puerum adoraturi. Secundo, Jesum 
a Joanne baptizatum vox de coelo delapsa Filium 
Dei aperte nuntiavit. Tertio, in convivio nuptiali 
Canae Galileae Salvator, in vinum aquam vertens, 
suam ostendit divinam virtutem 2 . 

1) Cf. Lect. II. in II. Noct. ad Matut. festi S. Petri Chry- 
sologi (die 4 Dec). 

2) Haec innuit antiphona ad Magnificat in secundis Ve- 
speris hujus festi. 

Potissimum tamen, in Ecclesia Latina, prior 
recolitur manifestatio, ut patet ex toto Officio, quod 
hac die perlegitur. 

Etiam hoc festum recensetur inter solemniora 
universae Ecclesiae, et habet ritum Duplicem I.classis, 
cum octava. Quare nulli cedit festo, sive in occur- 
rentia, sive in concurrentia (cf. n. 48,75) ; neque 
admittit commemorationes, nisi in secundis Ve- 
speris, juxta dicta n. 78. 

104. Octava Epiphanice est una ex quinque pri- 
vilegiatis (cf. n. 34), inque ea non fit nisi de Du- 
plicibus I. classis, aut occurrentibus,. aut perpetuo 
assignatis, non vero de translatis per accidens, quia 
haec non admittuntur (cf. n. 59,61). 

Cetera Officia inferiora transferuntur perpetuo 
et assignantur post octavam, et de Simplicibus 
occurrentibus fit commemoratio, etiam infra octa- 
vam, in primis Vesperis ac Laudibus, cum IX. 
lectione ad Matutinum. Quod si Officium debet 
persolvi, ut antea diximus, de occurrente Duplici 
I. classis, tunc de die infra octavam commemoratio 
peragitur, ommissa, in casu, commemoratione Sim- 
plicis pariter occurrentis (cf. n. 66). 

Pertotam octavam, hymni dicunturcum propria 
conclusione, quae est : Jesu, tibi sit gloria — Qui 
apparuisti gentibus, etc. (cf. n. 21). 

105. De Dominicis occurrentibus toto hoc tem- 
pore, scilicet a Nativitate ad octavam Epiphaniae, 
haec teneantur : 

I. Dominicae incidentes in festa Nativitatis, 
S. Stephani, S. Joannis Evangelistae et Ss. Innocen- 
tium, vel in quamlibet diem a Circumcisione ad 
festum Epiphaniae inclusive, atque in hujusfesti diem 
octavam, vacantes sunt, quia de eis in Officio diei 
nihil fit (cf. n. 31). Attamen, Dominica occurrens 

a die Circumcisionis ad festum Epiphaniae, inclusive, 
prorsus omittitur ; de Dominica autem incidente in 
festa Nativitatis, S. Stephani, S. Joannis Evange- 
listae et Ss. Innocentium peragitur Officium die 
30 Decembris. 

II. De Dominica occurrente infra octavam Epi- 
phaniae, fit Officium eadem die in quam incidit, 
cum commemoratione octavae. 

III. De Dominica quae incidit in diem octavam 
Epiphaniae fit Officium in Sabbato praecedenti \ 



CAPUT IV. 

De Officiis ab Epiphania 
ad Dominicam Passionis. 

106. Tempore, quoddecurritab octava Epiphaniae 
ad Dominicam Passionis, exclusive, recolimus vitam 
publicam, scilicet praedicationem Jesu Christi et 
miracula ab eodem patrata. Id enim innuunt Evan- 
gelia, quae in Dominicis, vel feriis hujus temporis 
leguntur. 

In primis habentur sex Dominicae post Epipha- 
niam ; dein Dominicae Septuagesimae, Sexagesimae 
et Quinquagesimae ; demum quatuor Dominicae 
Quadragesimae, hujusque feriae. 

107. Dominica I. post Epiphaniam ea est, quae 
infra hujus festi octavam, vel in ipsam diem octa- 
vam, incidit. De hac satis diximus (n. 105). 

1) Ratio hujus anticipationis est ne in eodem Officio le- 
gatur prius Evangelium diei octavae, in quo sermo est de 
Christo aetatem habente triginta annorum, ac dein Evangelium 
Dominicae, in quo Christus duodennis innuitur. 

Dominica II. habet adnexum festum SS. Nominis 
Jesu, sub ritu Duplici II. classis, in cujus Officio 
fit commemoratio dictae Dominicae, cum ejus IX. 
lectione ex homilia. Quod si in diem eamdem ali- 

Juando incidat Dominica Septuagesimae, tunc hujus 
>fficiura persolvitur ; Dominicae vero II. post Epi- 
phaniam Officium anticipatur et festum SS. No- 
minis Jesu transfertur in diem 28 Januarii, amoto 
ab hac, vel in ea simplificato, vel etiam omisso, 
juxta casum, quocumque alio festo, quod non sit 
ritus Duplicis I. vel II. classis et primarium; secus 
enim festum SS. Nominis reponitur in primam 
diem liberam juxta Rubricas. 

Idipsum obtinet quum in Dominicam II. post 
Epiphaniam incidit festum aliquod ritus Duplicis 
I. classis, v. g. Patroni, vel Titularis, etc. *. 

Dominicce III. adnectitur festum S. Familice, sub 
ritu Duplici majore, cujus Officium peragitur cum 
commemoratione et IX. lectione ex homilia Domi- 
nicae. Hoc festum est unum ex mobilibus particu- 
laribus, quod singulis Episcopis, vel Congregatio- 
nibus illud petentibus conceditur, adjecta facultate 
ipsum transferendi, in casu impedimenti. 

Si Dominicis III. IV. V. et VI. locus non est 
antequam adveniat Dominica Septuagesimae, tunc 
illarum Officium fit post Dominicam XXIII. Pente- 
costes. Et si adhuc aliqua ex illis superest, ejus Of- 
ficium ponitur infra hebdomadam quae Septuage- 
simam praecedit. 

Omnes istae Dominicae post Epiphaniam sunt 
communes, scilicet non privilegiatae (cf. n. 31), et 
feriae intermediae sunt omnes minores, idcirco non 
fit harum commemoratio (cf. n. 32). 

1) S. R. C. 18 Julii 1885, n. 3639, ad III ; 6 Sept. 1895, 
11. 3872, ad II. 

Item, in Officiis de tempore, post octavam Epi- 
phaniae, usque ad Dominicam Septuagesimae, exclu- 
sive, utendum est, extra octavas, colore viridi. 

108. Pro diverso more intermittendi jejunium 
quadragesimale, hoc incipiebat quaclraginta, vel 
quinquaginta, vel sexaginta, vel etiam septuaginta 
diebus ante Pascha. Quum autem prima Dominica, 
qua dierum quadraginta jejunium initium habebat, 
appellaretur Quadragesima, ita antecedentes Do- 
minicae, a quibus, pro diverso usu, pariter inchoa- 
batur jejunium, dictae fuerunt respective Quinqua- 
gesitna, Sexagesima et Septuagesima. 

Moeroris et fletus est tempus incipiens a Domi- 
nica Septuagesimae, in qua Adae peccatum, quod 
omnium aerumnarum nobis caussa fuit, nostris 
oculis Ecclesia subjicit, ut poenitentiam agentes, 
condignos ejus fructus assequamur et ad Christi 
passionem recolendam animum disponamus. 

Quare in Officio de tempore utimur colore vio- 
laceo, omittimus alleluja 9 ubi occurrit, atque hyra- 
num Te Deum in Matutino ; et in hoc lectiones I. 
Nocturni sumimus ex libro Genesis, in quo creatio 
et lapsus Adae describitur, ac dein ex libro Exodi, 
ubi gesta enarrantur illorum virorum, qui Christum 
praecurrunt et veluti ejus imaginem referunt. 

109. Dominicae Septuagesimce } Sexagesimce et 
Quinquagesimce sunt privilegiatae II. classis, sed 
ritus Semiduplicis, unde in occurrentia non ce- 
dunt nisi Duplicibus I. classis, et, his occurrenti- 
bus, dictae Dominicae cornmemorationem sui habent 
in utrisque Vesperis ac in Laudibus,cum IX. lectione 
ex homilia ad Matutinum ; in concurrentia cedunt 
festis ritus Duplicis, sed primas Vesperas dividunt 
cum Semiduplici antecedenti, integras habent secun- 
das cum commemoratione Semiduplicis sequentis. 

Officia, quae in has incidunt Dominicas, trans- 
feruntur, si quidem transferri valeant ; secus eorum 
fit commemoratio in Vesperis ac Laudibus, sed sine 
IX. lectione, quum nonum responsorium in Matu- 
tino obtineat (cf. n. 26). 

Eaedem Dominicae fexigunt in proprio Officio tum 
suffragia Sanctorum, excepta commemoratione de 
Cruce, tum preces dominicales (cf. n. 37). 

Feriae intermediae, usque ad feriam IV. Cine- 
rum exclusive, sunt minores, ideoque nullam obti- 
nent sui commemorationem. 

110. Feria. IV. post Dominicam Quinquagesimae 
incipit Quadragesima, cujus tamen jejunium olim 
inchoabat, et etiam nunc in Ecclesia Mediolanensi 
initium ducit, a feria II. insequenti. 

Haec feria dicitur Cinerum, ex ritu Ecclesiae 
imponendi cineres capiti fidelium, prout olim cum 
publicis peccatoribus poenitentiae addictis fieri so- 
lebat, ut originis et finis nostrae memoria in omni- 
bus sensus excitet humilitatis et compunctionis. 

Feria IV. Cinerum est major et privilegiata 
I. classis (cf. n. 32), sed ritus Simplicis; proinde 
in occurrentia expungit quodvis Officium, quod 
transfertur, si transferibile est, secus ejus comme- 
moratio fit in Vesperis ac Laudibus, sine IX. lectione; 
in concurrentia cedit cuilibet Officio ritus su- 
perioris. 

iii. Dominica I. Quadragesimce est privilegiata 
I. classis ; Dominicce II. III. et IV. sunt pariter pri- 
vilegiatae, sed II. classis : omnes sunt ritus Semi- 
duplicis. 

In eis, tum in occurrentia, tum in concurrentia 
idem est servandum quod de Dominicis Adventus 
diximus (n. 94). 

Dominica IV. voc^tur Lcetare, qua voce Missa 

respondens incipit, et in ea ad sensus laetitiae exci- 
tamur, propter Redemptionem proxime a Jesu 
Christo perficiendam. In Officio adhiberi potest 
color rosaceus l et organa pulsantur. 

Feriae intermediae, post feriam IV. Cinerum, 
sunt roajores, non privilegiatae, et habent semper 
commemorationem in utrisque Vesperis ac Laudi- 
bus, cum antiphona etoratione propria, atque IX. 
lectione ex homilia in Matutino ; consequenter 
omittenda est IX. lectio festi Simplicis, vel simpli- 
ficati occurrentis. 

A feria IV. Cinerum et deinceps, in Officio 
sive dominicali, sive feriali, dicuntur suffragia San- 
ctorum, quibus praemittitur commemoratio Crucis 
(cf. n. 29) et preces etiam feriales in feriis (cf. n. 27). 

Item ab eadem feria IV. Cinerum octavae par- 
ticulares cessant, et quae antea incoeptae fuerint, 
abrumpuntur, nisi tamen praesto sitindultum octavas 
peragendi, ut alicubi datum est pro octava Annun- 
tiationis B. Mariae V. 

Post Dominicam I. Quadragesimae recurrunt 
Quatuor Tempora verna (cf. n. 90). 

CAPUT V. 
De Officiis Temporis Passionis. 

ii2. Vitam Jesu Christi publicam absolvit ejus- 
dem Passio, qua Sanguinis et vitae suae pretio nos 
omnes redemit, nostramque miserrimam conditio- 
nem reparavit. Sacra igitur Liturgia tota in eo est, 
hoc temporis spatio, ut memoriam dolorum et mortis 
Redemptoris nostri renovet in m entibus nostris, et 

1) S. R. C. 29 Nov. 1901 ad III. 

ne ad alios, utut piissimos, distrahamur sensus, 
ipsas Sanctorum imagines, velamine obducto, ob- 
tegi jubet. 

Passionis tempus duas postremas comprehendit 
hebdomadas Quadragesimae, quarum prior dicitur 
proprie Hebdomada Passionis, et altera Hebdomada 
Major. 

Toto hoc tempore, in Officiis dominicalibus, vel 
ferialibus, omittitur Gloria Patri tum in fine Invita- 
torii,tum iri responsoriis post lectiones Matutini, tum 
in brevibus responsis Horarum ; item omittuntur 
suffragia Sanctorum, non vero preces, etiam fe- 
riales, cum hae praescribuntur. 

Lectiones 1. nocturni in Matutino desumuntur 
ex propheta Jeremia, qui de Christi passione plura 
praedixit. 

113. Dominica Passionis, quae est prima occur- 
rens hoc tempore, et Dominica Palmarum, quae 
est secunda, sunt privilegiatae I. classis, ritus Se- 
miduplicis, et ideo sive in occurrentia, sive in con- 
currentia illud obtinet quod indicavimus pro Do- 
minica I. Quadragesimae l (n. 111). 

Feriae infra hebdomadam Passionis sunt majores 
non privilegiatae, unde nonnisi commemorationem, 
ut praecedentes infraQuadragesimam, sibi vindicant. 

E contra, feriae Hebdomadae Majoris sunt omnes 
privilegiatae. Tres priores, scilicet feriae II. III. et IV., 
sunt ritus Simplicis et expungunt quodvis Officium, 
cujus fit aut translatio, aut commemoratio, prout 
est transferibile, vel non. Tres posteriores feriae, 
seu feria V. in Caena Domini t feria VI. Parasceves 



1) Attamen, quamvis in Officio Dominicae Palmarum fiant 
commemorationes occurrentes, nuila ex his fit in Missa. 
Cf. Liturgia Missce, n. 66. 

et Sabbatum Sanctum t sunt ritus Duplicis I. classis, 
et non solum quodvis Officium, sed et quamcumque 
commemorationem respuunt. 

In Officiis de tempore adhibetur color violaceus, 
excepta feria VI. Parasceves, in qua colore nigro 
utimur. 

CAPUT VI. 

De Officiis temporis Paschalis. 

114. A Missa Sabbati Sancti, qua Christi Jesu 
resurgentis gloria canitur, ad Nonam Sabbati post 
Pentecosten, inclusive, decurrit tempus quod, a 
Paschatis solemnitate, Paschale dicitur. 

Hoc tempore mysteria illa recoluntur, quae ad 
gignendam laetitiam et spem salutis in corde ho- 
minum erigendam maxime conferunt, quum ipse 
Redemptor « qui mortem nostram , moriendo, 
destruxit et vitam, resurgendo, reparavit l » post 
suam resurrectionem, cum discipulis adhuc fuerit 
conversatus, ut eos in fide suorum promissorum 
pluribus apparitionibus ac miraculis firmaret, ac 
dein ad Caelum ascenderit, ut ibi locum futurae 
beatitatis nobis pararet, atque demum Spiritum 
Sanctum miserit, ut veritatis lumine collustrati, et 
igne charitatis incensi, viam mandatorum divinorum 
prosequeremur, quae tandem ad praemium aeternae 
gloriae perducit. 

Quamobrem in Officiis hujus temporis omnia 
sunt gaudii signa, scilicet : Color albus adhibetur ; 
vox alleluja (laudate cum jubilatione Deum), saepe 
interseritur ; tres psalmi uniuscujusque nocturni in 

1) Praefatio Missae in festo Paschatis. 

Matutino, etiam in Officiis Sanctorum, sub unica 
recitantur antiphona ; Officium Apostolorum et 
Martyrum, qui Passionis Domini consortes fuerunt, 
peculiare habetur ; omittuntur Sanctorum suffragia, 
si tantum excipias commemorationem Crucis, pro- 
priam hujus temporis, ut signum triumphi et gloriae 
appareat Crux illa, quae antea exstiterat instrumen- 
tum mortis ; hymni, in quovis Officio non habente 
conclusionem hymnorum propria, absolvuntur con- 
clusione hujus temporis Deo Patri sit gloria — 
Et Filio qui a mortuis etc, servatis servandis quae 
suo loco indicavimus (n. 21) ; lectiones I. nocturni 
in Matutino desumuntur ex Actibus Apostolorum, 
Apocalypsi et Epistolis Apostolorum, quia his 
scriptis et sua virtute Apostoli testati sunt Jesu 
Christi Resurrectionem. 

115. Festum Paschatis omnium est solemnissi- 
mum, cum mysterium illud celebret, quod christianae 
Religionis est firmissimum fundamentum *, ejusque 
institutio ipsis Apostolis jure merito tribuitur. 

Est igitur unum e solemnioribus Ecclesiae uni- 
versae festis, ritus Duplicis I. classis, cum octava. 

Hinc sequitur illud nulli cedere festo, neque 
cujusvis commemorationem admittere; quarefestum 
aliud occurrens die eadem, transfertur, si est trans- 
feribile, secus omittitur prorsus. 

Officium Paschatis,quod usque ad Sabbatum sub- 
sequens, inclusive, perlegitur, unicum habet in Ma- 

1) Sane Apostolus ait, I. Cor. XV. 14. « Si Christus non 
resurrexit inanis est praedicatio nostra. vana est fides nostra. » 
— Nomen Paschce derivatur ab hebraica voce Phase, idest 
transitus ut, quemadmodum Israelitae recolebant beneficium, 
quo Angelus missus ad Aegyptiorum primogenitos necandos, 
eorum vitae parcebat, quorum domus sanguine agni consper- 
sas inspiciebat, ita Christiani vitam aeternam per Jesum sibi 
acquisitam celebrarent. 

tutino nocturnum, cum tribus lectionibus ex homilia, 
propriis uniuscujusque diei, et loco capitulorum, 
hymnorum et versuum dicitur, in singulis Horis, 
antiphona: Hcec dies quam fecit Dominus: exsultemus 
et lcetemur in ea. 

116. Octava Paschatis est una ex privilegiatis 
(cf. n. 34) et expungit quodvis aliud Officium ; 
feriae autem II. et III. sunt ritus Duplicis I. classis, 
et proinde de eis, non secus ac de ipso festo Pa- 
schatis, est dicendum : feriae vero sequentes sunt 
ritus Semiduplicis, et ideo commemorationem ad- 
mittunt, at sine IX. lectione, festorum non transfe- 
ribilium (cf. n. 60). 

Dies octava incidit in Dominicam, quae in albis 
vocatur ', est 1. classis, sed ritus Duplicis (cf. n. 37) ; 
unde nulli festo occurrenti cedit, de quo tamen, 
si non est transferibile, fit commemoratio cum IX. 
lectione in Matutino. In concurrentia, hujus regulae 
servantur, cum exceptione quam pro diebus octavis 
festorum primariorum Domini indicavimus (n. 73). 

A feria II. post hanc Dominicam, extra octavas, 
dicuntur preces dominicales, in Officiis, quae illas 
exigunt (cf. n. 37). 

117. Reliquae Dominicae, quae intercedunt usque 
ad festum Pentecostes, sunt minores et ritus Semi- 
duplicis et sibi vindicant, in occurrente Officio 
potioris ritus, commemorationem, cum IX. lectione 
in Matutino. 



1) Neophyti, qui in Sabbato Sancto baptismum suscepe- 
rant, vestibus albis induebantur, quas ipsi per dies octo, seu 
usque ad Sabbatum post Pascha, deferebant. Quare haec vo- 
cabatur hebdomada alba, postrema dies Sabbatum in albis, 
cui succedebat Dominica post albas, seu, ut legitur in Officio 
Ambrosiano, Dominica in albis depositis. 

Dominicce III. post Pascha adnectitur, pro uni- 
versa Ecclesia, festum Patrocinii S. Joseph, Sponsi 
B. M. V., sub ritu Duplici II. classis, quod alicubi, 
ex indulto, octavam quoque habet. Quum hoc 
festum sit unum ex mobilibus lato sensu, ideo, in 
casu impedimenti, jure gaudet translationis (cf. n. 57). 

118. Feriis II. III. et IV. post Dominicam V. a 
Paschate, fiunt Rogationes, seu publicae depreca- 
tiones ad misericordiam Dei implorandam, ut ipse 
et peccatis nostris indulgeat, et fructus terrae dare 
et conservare dignetur. 

Ex his, feria II. est major, de qua commemo- 
ratio in Laudibus tantum, cum IX. lectione ex 
homilia in Matutino, omitti non debet, quocumque 
occurrente Officio ; feriae III. et IV. minores sunt, 
de quibus in Officio nihil fit (cf. n. 32). 

In iisdem feriis, omnes qui ad Horas canonicas, 
etiam privatim, recitandas tenentur, debent, ante 
Primam, recitare quoque Litanias Sanctorum, cum 
suis precibus et orationibus, prout in Breviario re- 
periuntur, post psalmos poenitentiales. 

119. Feria V. ejusdem hebdomadae occurrit 
festum Ascensionis Domini, quod unurn est e so- 

lemnioribus universae Ecclesiae, habens ritum Du- 
plicem I. classis, cum octava. Excludit igitur quod- 
cumque Officium occurrens, cujus quidem fit trans- 
latio, si transferri valet, secus nihil fit ; in concur- 
rentia tamen servantur regulae expositae n.72 et n. 78. 
Officium hujus festi, utut ad Paschale tempus 
spectet, habet tamen tres nocturnos in.Matutino; 
et in hymnis, usque ad Nonam, inclusive, vigiliae 
Pentecostes, usurpatur propria conclusio : Jesu f 
tibt sit gloria — Qui victor in Ccelum redis. 

120. Octava Ascensionis non est privilegiata, 
(cf. n. 34) et admittit omnia Officia, etiam translata. 

Dies infra hanc octavam sunt omnes ritus Se- 
miduplicis, et nisi de iis integrum persolvatur 
Officium, ipsorum fit commemoratio, dummodo non 
occurrat Duplex I. vel II. classis (cf. n. 66,67). Sim- 
plicis autem occurrentis commemoratio obtinet in 
Officio de octava, cum IX. lectione, si eam habet. 

Dies octava est ritus Duplicis minoris, sed in 
occurrentia, et in concurrentia applicatur respective 
regula propria diei octavae communis (cf. n. 48) 
et exceptio diei octavae festorum primariorum 
Domini (ci. n. 73). Quando tamen diei octavae Offi- 
cium non persolvitur, nunquam praetermittitur ejus 
commemoratio in Vesperis utrisque et Laudibus. 

Feria VI. et Sabbatum post hanc octavam, con- 
siderantur veluti octavae ejusdem continuatio, eo 
quod Apostoli, post Ascensionem Domini, perse- 
veraverunt in oratione usque ad Spiritus Sancti 
adventum. De feria VI. idem est dicendum, relate 
ad Officium, quod de diebus infra octavam ; sed 
in Sabbato occurrit Vigilia Pentecostes, de qua 
hic quae propria sunt subjungimus. 

121. Vigilia Pentecostes est una ex majoribus 
privilegiatis et ritus Semiduplicis (cf. n. 35) ; adne- 
xum habet jejunium. Ipsa nullum admittit Officium 
occurrens, de quo aut translatio, aut commemoratio 
facienda est \ 

In Officio, secus ac in Missa, color adhibetur 
albus, et illud desumitur ex Dominica infra octa- 
vam Ascensionis, cum lectionibus propriis vigiliae. 
Non dicuntur preces, neque commemoratio Crucis, 
et octavae omnes particulares occurrentes cessant 
post Nonam. 



1) In Missa vero nulla peragitur commemoratio. Cf. U- 
turgia Missce, n. 66. 

122. Festum Pentecostes l ceu alterum Pascha, 
tum in vetere, tum in novo Testamento, semper 
fuit celebratum et per illud Ecclesia Christi recolit 
Spiritum Sanctum illa die super Apostolos illapsum, 
atque solemnem legis gratiae a Jesu conditae pro- 
mulgationem. 

Hoc festum est ritus Duplicis I. classis, cum 
octava, et inter solemniora Ecclesiae universae ad- 
numeratur ; idcirco quodvis Officium excludit, quod, 
si occurrat, vel transfertur in aliam diem, vel pe- 
nitus omittitur. 

Officium festi et infra octavam exigit colorem 
rubrum, et unicum nocturnum cum tribus lectioni- 
bus, uniuscujusque diei propriis, habet in Matutino. 

Hymnus ad Tertiam est quotidie Veni Creator 
Spiritus, etc. 

123. Octava Pentecostes est una ex privilegiatis 
(cf. n. 34) et, non secus ac Paschatis octava, amovet, 
quodcumque Officium. Item feriae II. et III. sunt 
ritus Duplicis I. classis, quare etiam commemora- 
tiones rejiciunt; reliquae feriae, quarum ritus est 
Semiduplex, commemorationem admittunt, sed sine 
IX. lectione, Officii Simplicis, vel simplificati. 

Feriis IV. et VI. ac Sabbato infra octavam oc- 
currunt Quatuor Tempora cestiva (cf. n. 90). 

Post Nonam SaLbbati cessat tempus Paschale, 
ideoque a Vesperis ejusdem diei incipit ritus tem- 
poris non Paschalis. 



1) Pentecostes etymologice idem sonat ac quinquaginta dies, 
quia tot dies a Paschate decurrunt. In vetere Testamento, 
die quinquagesima a Paschate, lex Moysi fuit indicta in 
monte Sinai. Maxima igitur est analogia inter Pentecosten 
Christianorum et Pentecosten Hebraeorum. 

CAPUT VII. 
De Officiis post tempus Paschale. 

124. Tempus decurrens ab absoluta octava Pen- 
tecostes, ad Adventum, exclusive, indicat stabili- 
tatem Ecclesiae a Christo fundatae in mundo, ejus 
contra inimicos et persecutores certamina, veritatis 
et virtutum confirmationem.Haec omnia satis innuunt 
lectiones scripturales desumptae ex libris Regum, 
ex quinque Sapientialibus, ex libris Job, Tobiae, 
Judith, Esther, Machabaeorum et ex Prophetis ; 
qui libri vel gesta populi Dei contra suos hostes 
referunt, vel tradunt praecepta et exempla virtutum. 

Toto hoc tempore in Officiis dominicalibus et 
ferialibus, quae persolvuntur extra octavas, vigilias 
cum jejunio et Quatuor Tempora, adhibetur color 
viridis, et extra octavas dicuntur suffragia Sancto- 
rum, excepta commemoratione de Cruce, atque 
preces, in omnibus Officiis quae has et illa exigunt. 

Eodem temporis decursu, dies Dominici esse 
nequeunt pauciores viginti tribus, nec plures viginti 
octo ; at Officia dominicalia sunt viginti quatuor. 
Quare si dies Dominici sunt viginti tres, in Domi- 
nica XXIII. persolvitur Officium proprium Domi- 
nicae XXIV., et Officium illius anticipatur in prae- 
cedentem hebdomadam. Si vero dies Dominici 
plures sint quam Officia dominicalia, illis diebus, qui 
supersunt assignantur Officia dominicalia, quae post 
Epiphaniam, ante Septuagesimam illius anni, pariter 
superfuerunt (cf. n. 107). 

125. Dominica I. est una ex privilegiatis I. classis, 
idque propter festum SS. Trinitatis, quod habet 
adnexum, et quod ritu Duplici II. classis potitur. 

Ipsa nullum recipit Officium occurrens, de quo 
igitur translatio aut commemoratio, sine IX. lectione, 
fieri debet. Officium, quod hac die persolvitur, est 
de SS. Trinitate, cum commemoratione Dominicae 
in Vesperis utrisque et Laudibus, atque IX. le- 
ctione ex homilia in Matutino. 

In concurrentia attenditur ad ritum festi SS. Tri- 
nitatis et huic regulae generales applicantur ; Do- 
minica autem ceu quselibet alia infra annum consi- 
deratur. 

Quoad ritum proprium hujus Dominicae, qua 
talis, cf. n. 37, nota I. 

Ubi SS. Trinitas est Ecclesiae Titularis, hujus 
festum ritum obtinet Duplicem I classis, et tunc 
solam commemorationem Dominicae , non alias, 
admittit. 

126. Feria V. post Dominicam SS. Trinitatis, 
occurrit festum Corporis Christi, unum e solemnio- 
ribus universae Ecclesiae et ritus Duplicis I. classis, 
cum octava. 

Quodlibet Officium occurrens, aut transfertur, 
aut prorsus omittitur ; in concurrentia servatur re- 
gula data n. 72 et 78. Quoniam vero hoc festo et per 
octavam recolitur solemni pompa illud mysterium, 
quod in Coena Paschali a Jesu Christo fuit institu- 
tum, hinc, ad instar Paschalis temporis, Alleluja, 
saepe interseritur in Otficio. 

127. Octava SS. Corporis Christi est una ex 
privilegiatis (cf. n. 34) et infra eam peraguntur 
festa ritus Duplicis occurrentia ; item translata 
ritus Duplicis I. et II. classis. Cetera festa commemo- 
rantur tantum, sine IX. lectione, si Officium per- 
solvitur de die infra octavam ; cum dicta lectione, 
si Officium persolvitur de alio festo, vel si lectio 
est de vigilia occurrente. 

Alicubi etiam privilegium conceditur ita cele- 
brandi octavam hujusmodi, ut infra eam non admit- 
tantur nisi Duplicia I. et II. classis, sive occurrentia, 
sive translata. Imo et alio potiori privilegio insi- 
gniri potest octava eadem, nempe ut ab ipsa re- 
cipiantur tantum Duplicia I. classis vel occurrentia, 
vel perpetuo translata, ut proprium est octavae Epi- 
phaniae (cf. n. 104) Hoc casu reliquae octavae occur- 
rentes cessare debent. 

In quovis autem casu, diei infra octavam Cor- 
poris Christi commemoratio agitur. 

Dies octava Corporis Christi est ritus Duplicis 
minoris, sed in occurrentia cedit tantum festo ritus 
Duplicis I. classis * ; in concurrentia applicatur 
exceptio indicata n. 73. 

Per totam Octavam, hymni habent propriam 
conclusionem : Jesu, tibi sit gloria — Qui natus es 
de Virgine, etc. 

128. Feriae VI. post octavam Corporis Christi 
est assignatum festum SS. Cordis Jesu f quod est 
ritus Duplicis I. classis et secundarium, unde cedit 
festis ejusdem ritus primariis, quibus reapse oc- 
currentibus, illud transfertur in diem immediate 
sequentem, veluti in sedem propriam 8 . 

Die praecedenti qua fit Officium de die octava 
Corporis Christi, vel cum hujus commemoratione, 
sequentis festi SS. Cordis Jesu commemoratio exclu- 
ditur in Vesperis 8 (cf. n. 79, nota). 



1) Breviar, Rom. Rubr. spec, ante fest. Corp. Christi. 

2) S. R. C. Decr. Urb. et Orb. 28 Junii 1869, n. 3712. 

3) S. R. C. 27 Mart. 1824, n. 2632, ad II. 

CAPUT VIII. 

De Officiis festorum. 

129. Jam supra exposuimus quid proprium sit 
quorumdam festorum et Officiorum, eorum nempe 
quae, utpote adnexa Dominicis et feriis juxta 
computationem anni ecclesiastici, maxime cum 
Officiis de tempore connectuntur. Remanet ut ea 
modo exponamus, quae ad Officia spectant aliurum 
festorum, eorum nempe quae, sive fixa sint, sive 
mobilia, anni civilis computationem sequuntur. 

Ea tamen, singulis mensibus, Officia declaranda 
seligimus, quae potiora et notatu digniora videntur. 

130. Mense Januario. Die 18. Cathedrce S. Pe- 
tri Ap. Romce. Dupl. maj. In utrisque Vesperis ac 
in Laudibus fit commemoratio S. rauli Ap., ante 
alias, et quidem per totam octavam, ubi haec obti- 
net, v. g. ratione Titularis. Idem dicatur de festis 
Cathedrce S. Petri Ap. Antiochice (22 Februarii) et 
5". Petri ad Vincula (1 Augusti). Versa vice, in fe- 
stis Conversionis S. Pauli Ap. (25 Januarii) et Com- 
memorationis ejusdem (30 Junii), fit commemoratio 
S. Petri Ap., modo quo ante. 

Die 23. Desponsationis B. Marice V. Dupl. maj. 
Non est festum universale, sed pro aliquibus locis, 
et secundarium; alicubi indulgetur ritus altior. In 
utrisque Vesperis ac in Laudibus, ab illis quibus 
fuit facta concessio 2 , fit, ante alias, commemora- 
tio S. Joseph, etiam infra octavam, ubi haec cele- 
bratur. Hujusmodi commemoratio desumitur ex 
festo S. Joseph (die 19 Martii). In occurrentia hujus 

1) S. R. C. 5 Maj 1736, n. 2319, ad tit. IX. 

festi cum festo S. Familiae, illud praefertur, quod 
ritum habet altiorem; si autem par est ritus, prae- 
fertur festum S. Familiae : in utroque casu alterum 
transfertur. In concurrentia, pariter vincit, in pa- 
ritate ritus, festum S. Familiae ; vincit autem festum 
Desponsationis, si hujus ritus est altior : in utroque 
casu omittitur alterius commemoratio l . Hic enim 
habetur identitasfestorum saltem subjectiva } quaz suf- 
ficit, quando non agitur de duplici festo Domini, ad 
alterius commemorationem excludendam (cf. n. 79). 
In hymnis hodierni Officii usurpatur conclusio 
propria : Jesu, tibi sit gloria — Qui natus es de 
Virgine f etc. 

131. Mense Februario. Die 2. Purificationis 
B. Marice V. Dupl. II. cl. — Si hoc festum incidat 
in unam ex Dominicis privilegiatis, transfertur, 
tamquam in suam sedem, in primam diem, vel, 
hac impedita a Duplici I. classis, in alteram diem 
immediate sequentem. 

Quare vidimus utramque hujusmodi diem li- 
beram esse debere ad recipiendum Officium hujus 
festi, quando sua die impeditum sit (cf. n. 63). 

In Officio hujus festi, hymni habent propriam 
conclusionem : Jesu, tibi sit gloria — Qui natus es 
de Virgine, etc. 

Die 24. 5". Mathice Ap. Dupl. II. cl. — In anno 
bissextili hoc festum peragitur die 25, et sic alia 
festa assignata diebus 25, 26, 27, 38 transferuntur 
respective ad sequentem diem 8 . Idem festum habet 
vigiliam, sine jejunio, de qua, cum incidit in Qua- 
dragesimam, vel in festum Duplex I. classis, nihil 
fit in Officio; secus fit commemoratio, cum IX. 
lectione ex homilia in Matutino. 

1) Cf. S. R. C. 27 Junii 1899, n. 4042, ad III. 

2) S. R. C. 9 Junii 1884, n. 361 1, ad V. 

132. Mense Martio. Die 19. 5. Joseph Sponsi 
B. M. V. Dupl. I. cl. — Festum hoc est unum e so- 
lemnioribus universae Ecclesiae (cf. n. 33). Cum 
incidit in Dominicam Passionis, vel in Majorem 
Hebdomadam, reponitur, in primo casu, in sequenti 
feria II., in altero casu, in feria IV. post Dominicam 
in Albis, vel in die quae illas ferias subsequitur, 
si ipsae impeditae exsistant ab occurrente Duplici 
I. classis, primario. 

Die 25. Annuntiationis B. Marice V. Dupl. I. clas- 
sis. — Etiam hujusmodi festum est unum e so- 
lemnioribus Ecclesiae universae (cf. n. 33). Si in- 
cidit in Dominicam Passionis, transfertur ad feriam 
sequentem, vel ad alteram, si illa impediatur ab 
occurrente festo primario ejusdem ritus. Si incidit 
in unam ex quatuor primis feriis Majoris Hebdo- 
madae, transfertur ad feriam II. post Dominicam in 
Albis, vel ad sequentem feriam III. si illa impediatur 
ut supra. Si vero incidit in feriam VI. in Parasceve,. 
vel in Sabbatum Sanctum, non solum Officium, sed 
etsolemnitas cum feriatione transfertur in feriam II. 
post Dominicam in Albis, quovis hinc amoto occur- 
rente Officio l . 

Hoc festum eo tempore occurrit, quo nullae 
octavae particulares permittuntur, nisi ex indulto, 
quod alicubi concessum novimus. 

In hymnis Officiorum, quae in hoc festo et infra 
octayam, ubi haec indulta fuit, recitantur, est di- 
cenda conclusio propria : Jesu, tibi sit gloria — Qui 
natus es de Virgine, etc. 

133 Mense Junio. Die 11. 5. Barnabce Ap. Dupl. 
r maj. — Quaesitum fuit: « An festum et Officium 



1) S. R. C. Decr. 27 Junii 1893, n. 3807 et 14 Aug. 1894, 
n. 3838. 

S. Barnabae Ap. in occurrentia et concurrentia cum 
festis et Officiis aliorum Sanctorum, necnon in re- 
positione, cetens paribus, sit praeferendum ? » S. R. 
C. respondit : « Affirmative, ratione dignitatis apo- 
stolicae » \ 

Die 24. Nativitatis S. Joannis Baptistce. Dupl. 
I. cl. cum octava. — Est unum ex festis solemnio- 
ribus Ecclesiae universalis (cf. n. 33) ; ideo expun- 
git festum SS. Cordis Jesu, si hoc in eamdem in- 
cidit diem. Quando autem occurrit in solemnitate 
Corporis Christi, reponitur, veluti in sede propria, 
in feria VI. sequenti, vel in sequenti Sabbato, si 
illa impediatur ab alio occurrente festo primario 
ejusdem ritus. 

Hoc festum habet vigiliam, sine jejunio, de qua 
fit saltem commemoratio, cum IX. lectione ex ho- 
milia in Matutino, nisi occurrat Duplex I. classis; 
habet et octavam communem. 

Die 29. Ss. Petri et Pauli Ap. Dupl. I. cl. cum 
octava. — Etiam hoc festum accensetur solemnio- 
ribus universalibus (cf. n. 33); quare si occurrit 
cum festo SS. Cordis Jesu, cujus ritus par est, hoc 
alterum transfertur. 

Olim omnium simul Apostolorum festum age- 
batur; inde festa distincta pro singulis, aut binis, 
constituta fuerunt. Hinc alicubi conceditur ut in 
Officio hodierno addi possit commemoratio omnium 
Ss. Apostolorum. Et quoniam R. Pontifex solebat 
Romae sacrum hac die peragere tum in Basilica 
S. Petri, tum in Basilica S. Pauli, ne nimium de- 
fatigaretur, serius statutum est ut alterius Apostoli 
commemoratio die insequenti ageretur. 

Festum hoc habet vigiliam, cum jejunio, de qua 

1) S. R, C4 11 Aug. 1901. 

fit saltem eommemoratio cum IX. lectione ex ho- 
milia in Matutino, nisi occurrat Duplex I. classis; 
habet quoque adnexam octavam communem, infra 
quam Officium sumitur ex Communi Apostolorum, 
exceptis lectionibus, quae propriae sunt. 

Romae, haec octava singulare privilegium ha- 
bet, et ideo quavis die saltem commemorationem 
obtinet \ 

134. Mense Julio. Dom. I. Pretiosissimi San- 
guinis D. N. J. C. Dupl. II. cl. — Quoties hoc 
festum, quod secundarium est, impeditur ab alio 
ritus altioris vel etiam aequalis, sed primario, ipsum 
transfertur in primam diem non occupatam a festo 
ritus Duplicis I. vel II. classis. 

Hoc festum mobilibus improprie dictis accen- 
setur (cf. n. 33). 

Dom. III. 55. Redemptoris. Dupl. maj. — Est 
festum particulare et secundarium, atque mobile 
proprie dictum (cf. n. 33) ; ideo, sine indulto, cum 
impeditur, transferri non potest. Alicubi altiori po- 
titur ritu. 

135. Mense Augusto. Die 15. Assumpttonis B. 
Marice V. Dupl. 1 cl. cum octava. — Hoc festum 
locum tenet inter solemniora Ecclesiae universae 
(cf. n. 33), et inter festa in honorem Deiparae in- 
stituta est excellentissimum, quum in eo celebret 
Ecclesia eximium singularemque triumphum Bea- 
tissimae Virginis, qua die, solutis vinculis mortis, 
ejus anima cum corpore, ut constans tenet traditio, 
in Caelum fuit assumpta, ut ibi Angelorum homi- 
numque Regina constitueretur. 

Quare hujusmodi festum nulli alteri cedit, imo 
habeUtf pro Titulari illarum Ecclesiarum, quae 

1) S. R. C. Decr. Gener. 5 Julii 1883, n. 3581, III. 

sunt dicatae B. Mariae V., sine alia denominatione, 
vel sub denominatione, cujus, infra annum, festum 
non agitur (cf. n. 154). 

Idem festum praevenitur vigilia cum jejunio, de 
qua, ut de more, fit saltem commemoratio, cum 
IX. lectione ex homilia in Matutino, nisi occurrat 
Duplex I. classis ; habet quoque octavam commu- 
nem, de qua commemoratio fit ante commemora- 
tionem octavae, pariter occurrentis, S. Laurentii M. 
(cf. n. 55). 

Dom. infra octavam Assumptionis B. M. V. 
5. Joachim Patris B. M. V. Dupl. II. cl. — Cele- 
bratur festum hoc in universa Ecclesia et mobilibus 
improprie dictis est accensendum ; unde cedit tan- 
tum festis altioris ritus, et, in paritate ritus, altioris 
dignitatis (cf. n. 52). 

Dom. post octavam Assumptionis B. M. V. Pu- 
rissimi Cordts B. Marice V. Dupl. maj. — Particu- 
lare est hoc festum, secundarium et mobile ; unde, 
sine indulto, transferri non potest, si impediatur. 

136. Mense Septembri. Dom. infra octavam 
Nativitatis B. M. V. 55. Nominis B. Marice V. 
Dupl. maj. — Est festum universale, secundarium et 
mobile improprie dictum (cf. n. 33). Si occurrit in 
die octava Nativitatis B. M. V\, fit Officium de 
SS. Nomine, sine commemoratione octavae. Si vero 
occurrit in die octava alterius festi, praeterquam 
B. Mariae V., vel in alio festo digniori, aut ritus 
aequalis sed primario, transfertur festum SS. No- 
minis in primam diem liberam. 

Dom. III. Septem Dolorum B. Marice V. Dupl. 
maj. — Estfestum secundarium et mobile improprie 
dictum. a Quod si ejusmodi festum Dolorum cum 
alio occurrat, cui yi Rubricarum cedere locum 
debet, transferatur in primam, post III. Septembris, 

Dominicam, dummodo Duplici majore primario,. 
aut alio de eadem Deipara etiam secundario, aut 
octava aliqua die non impediatur. Si vero Domi- 
nicae omnes post dictam habeantur impeditae, trans- 
feratur de more in primam diem liberam juxta 
Rubricam l ». 

137. Mense Octobri. Dom. I. Solemmtas SS. Ro- 
sarii B. Marioe V. Dupl. II. cl. — Festum univer- 
sale est, secundarium et mobile improprie dictunu 
Cum impeditur, fit ejus translatio juxta Rubricas 8 ~ 

Dom. II. Maternitatis B. Marice V. Dupl. maj. 
Est particulare festum, secundarium et mobile ; 
quare sine indulto nequit transferri. 

Dom. III. Puritatis B. Marice V. Dupl. maj. 
Eadem dicantur ac de festo Maternitatis. 

In Officiis horum festorum, hymni habent con- 
clusionem propriam : Jesu tibi sit gloria — Qui 
natus es de Virgine, etc. 

138. Mense Novembri. Die 1. Omnium Sancto- 
rum. Dupl. I. cl. cum octava. — Aequum erat et pie- 
tati congruum una die simul omnium Caelitum 
gloriam celebrari, ne ipsorum plurimi debito ca- 
rerent honore, qui anni decursu, ob illorum maxi- 
mam multitudinem, tribui singillatim nequit prorsus. 
Solemnissimum igitur est hoc festum, quod nulli 
locum cedit. Habet adnexam tum vigiliam cum je- 
junio, de qua, nisi occurrat Duplex I classis, fit 
saltem commemoratio, cum IX. lectione in Matutino, 
tum octavam communem. 

Die 2. Commemoratio Omnium Fidelium Defun- 

1) Ita S. R. C. Decr. Gener. 23 Apr. 1895, n. 3851. Unde 
festum Dolorum reponi nequit in Dominica in qua occurrit 
festum B. M. V. de Mercede (24 Sept), vel dies octava Pa- 
troni, Titularis, Dedicationis, etc. 

2) S. R. C. 4 Dec. 1896, n. 3932, ad I. 

ctorum. — Si haec dies incidit in Dominicam, vel in 
festum, quod aut feriationem habet, aut est ritus 
Duplicis I. classis, commemoratio Defunctorum 
transfertur in sequentem diem tertiam, pariter 
non impeditam, translato, juxta Rubricas, occur- 
rente Duplici II. classis. Sed de die octava, aut de 
festo Duplici majore, vel minore, vel Semiduplici 
occurrentibus, sicut de alio festo translato, cui in 
Calendario locus pro eo anno non suppetat, Offi- 
cium fit \ 

Dom. III. Patrocinii B. Marice V. Dupl. mai. 
Cf. dicta de festo Maternitatis. 

139. Mense Decembri. Die 8. Immaculatce Con- 
ceptionis B. M. V. Dupl. I. cl. cum octava. — Prius 
apud Graecos, quam apud Latinos, mos viguit ce- 
lebrandi hoc festum, quod maximum tribuit hono- 
rem singulari privilegio, quo sola, inter filios Adae, 
illa mulier fuit donata, quae Filii Dei praeclarissima 
Mater futura erat. Celebratio hujus solemnitatis 
ad universam Ecclesiam nonnisi saeculo XV. fuit 
extensa, sub ritu Duplici minore, qui dein elatus 
fuit ad Duplicem II. classis et demum, auctore 
Leone XIII. P. M., ad Duplicem I. classis. 

Attamen Deiparam sine labe peccati originalis 
fuisse conceptam, dogmatica definitione declaravit 
Pius IX. P. M., die 8 Decembris 1854, adprobato 
dein etiam novo Officio, quod nunc legere tenemur. 

Hoc festum, cum sit unum e solemnioribus 
universalibus (cf. n. 33), aliud quodcumque expun- 
git, et quando incidit in Dominicam II. Adventus, 
hujus quidem admittit commemorationem, cum IX. 
lectione ex homilia in Matutino. 

Idem festum habet vigiliam, sine jejunio, de qua 

1) S. R. C. Decr. Gener. 9 Julii 1895, n. 3864, II. et III. 

in Officio nihil fit, cum occurrat in Adventu (cf. n.95); 
habet quoque octavam communem. 

In Officio hodierno et per octavam hymni con- 
cluduntur propria conclusione : Jesu, tibi sit gloria 
— Qui natus es de Virgine, etc. 

Die 26. S. Stephani Vrotomart. Dupl. II. cl. cum 
octava. — In Laudibus et utrisque Vesperis, ubi 
concessa est, fit commemoratio omnium Ss. Marty- 
rum, quae juxta indultum, vel habetur propria, vel 
desumitur ex Communi plurimorum Martyrum. 

In 2 Vesperis, ut jam monuimus (n. 100), dicuntur 
psalmi de octava Nativitatis Domini, et a capitulo 
fit de S. Stephano, adjectis commemorationibus 
sequentis festi S. Joannis Apost. et Evang., octavae 
Nativitatis et Ss. Martyrum, ut supra diximus. 

Ubi S. Stephanus est praecipuus loci Patronus, 
vel Ecclesiae Titularis, hoc festum habet ritum 
Duplicem I. classis, sed in Officio persolvendo nulla 
inducitur mutatio, ne quidem quoad commemora- 
tionem Ss. Martyrum, ubi haec indulta fuit. 

Die 27. 5. Joannis Apost. et Evang. Dupl. II. cl., 
cum octava. — Hodie fit commemoratio octavarum 
Nativitatis et S. Stephani. ln 2 Vesperis, psalmi 
sunt de Nativitate (cf. n. 100); a capitulo fit de 
S. Joanne cum commemoratione sequentis festi 
Ss. Innocentium et duarum octavarum. 

Ubi S. Joannes est praecipuus loci Pdtronus, vel 
Ecclesiae Titularis, ejus festum peragitur ritu Du- 
plici I. classis. In hoc casu, in 1 Vesperis, dictis 
psalmis de Nativitate, fit a capitulo de S. Joanne, 
adjectis commemorationibus S. Stephani, Nativitatis 
et Ss. Martyrum. Inde vero omittitur commemora- 
tio S. Stephani, quae esset facienda in Laudibus 
et 2 Vesperis, atque, infra octavam, commemoratio 
S. Jbannis praefertur commemorationi S. Stephani. 

CAPUT IX. 

De Officiis Propriis et Communibus. 

140. Officia Sanctorum alia sunt proprta, alia 
de communi; illa continentur in tertia, haec in 
quarta parte Breviarii Romani. Propria autem talia 
sunt modo ex integro, modo ex parte, puta quoad 
orationem, vel lectiones, vel hymnos, vel anti- 
phonas ; tunc, partes, quae in proprio desunt, ex 
communi desumuntur. Aliquando Sanctorum Of- 
ficium est de communi pro universa Ecclesia, sed 
proprium pro aliquibus locis, ex peculiari conces- 
sione, et hoc inseritur in quinta Breviarii parte, 
vel in adjecta Appendice (cf. n. 9). 

a Precibus Calendaristae Dioecesis Calliensis, ex- 
quirentis num in nonnullis peculiaribus Officiis, 
praeter lectiunes et orationes, legi etiam debeant 
alia quae propria approbata sunt pro aliis Dioece- 
sibus, quamvis extensionis indultum id non expri- 
mat ; a S. R. C. rescriptum fuit : Negative in om- 
nibus ; sed juxta indultum l ». 

141. Officiorum de communi sex possunt enu- 
merari species, videlicet: Commune I. Apostolorum 
et Evangelistarum, II. Martyrum, III. Confessorum, 
IV. Virginum et non Virginum, V. Dedicationis 
Ecclesiae, VI. B. Mariae V. per annum. 

De singulis pauca. 

I. Commune Apostolorum et Evangelistarum. 
Hoc Officium duplex est ; alterum extra tempus 
paschale, alterum paschali tempore usurpatur. U- 
trumque tamen communes habet psalmos et lectio- 

1) S. R. C. 7 Dec. 1844, n. 2870. 

nes. Tribuitur autem undecim Apostolis et S. Paulo 
a Christo vocatis ; item S. Mathiae, proditori Judae 
suffecto, et S. Barnabae sibi adjuncto ab Apostolis, 
necnon S. Lucae et S. Marco, qui Evangelistae tan- 
tum fuerunt, sed in S. Liturgia juribus Apostolo- 
rum propriis fruuntur. Verum pro Evangelistis 
adsunt lectiones distinctae, dicendae in Matutino. 

II. Commune Martyrum. Triplex heic habetur 
commune Officium, seu unius Martyris t plurimorum 
Martyrum t et Martyrum tempore paschali. 

In singulis plures sunt designatae et lectiones 
et orationes, prout agitur de Martyribus qui Pon- 
tificali dignitate fuerunt, vel non, insigniti. 

Responsorium post VIIL lectionem, in commune 
unius Martyris, est Hic est vere Martyr; sed in 
festis Sanctorum Eusebii, Marcelli,Joannis, Silverii, 
Martini et Pontiani et eorum qui non perierunt effuso 
sanguine, sed aerumnas perpessi, fidei testimo- 
nium dederunt, substituitur responsorium Domine 
prcevenisti. Item in communi plurimorum Marty- 
rum, lectioni VIII. adjicitur responsorium : Hcec 
est vera fraternitas } cum festum agitur plurium 
Martyrum,qui fratres fuerunt secundum carnem, vel, 
proRegulanbus,quiejusdemOrdinissodalesfuerunt. 

III. Commune Confessorum. Confessores hic in- 
telliguntur Sancti illi, qui alias, quam martyrio, 
fidem Christi confessi sunt. Et siquidem Episcopali 
dignitate insigniti fuerint, vocantur Pontifices ; se- 
cus, non Pontifices dicuntur. Quare hoc commune 
est duplex, seu Confessorum Pentificum, et Confes- 
sorum non Pontificum. Nihilominus psalmi omnes, 
si excipitur ultimus in 2 Vesperis, sunt utrique 
Officio communes. Et ibi plures exstant lectiones 
et orationes, distinctae quidem pro Doctoribus et 
pro Abbatibus. Quaenam ex pluribus assignatis 

lectionibus sint sumendae in singulis Officiis, id 
determinatur vel natura rei, vel Decretis S. R. Con- 
gregationis. Ita, v. g., in communi Confessorum non 
Pontificum lectiones I. nocturni, quae in I. loco 
reperiuntur et incipiunt verbis Justus si morteprce- 
occupatus fuerity congruunt illis Sanctis qui viridi 
adhuc aetate ex hac vita migrarunt ; dum illis qui 
ad longam usque senectutem pervenerunt, magis 
aptantur lectiones positae in II. loco, seu Beatus 
vir % etc. Item pro Doctoribus Latinis, in I. nocturno 
dicuntur lectiones incipientes Sapientiam ; pro Do- 
ctoribus Graecis, dicuntur de Scriptura occurrente. 
At nonnumquam pro utrisque rem mutat S. Sedes. 

IV. Commune Virginum et non Virginum. Qua- 
tuor sunt hujus communis Officia, seu Virginum t 
Yirginum Martyrum, Martyrum non Virginum y nec 
Martyrum nec Virgtnum. Psalmi tamen sunt iidem 
pro omnibus ; cetera, aut omnia, aut plurima, uni- 
cuique propria sunt. 

V. Commune Dedicationis Ecclesice. Speciatim 
de festo Dedicationis Ecclesiae infra dicemus. 

VI. Commune B. Marice V. « In festis B. Mariae 
(exceptis iis, quae propria in illis habentur) hymni, 
noyem psalmi et alia quaedam requirenda sunt ex 
communi ejus Officio, circa finem Breviarii, quod 
inscribitur: In festis B. Mariae V. per annum. » 
Haec Rubrica Breviarii \ 

Officium B. Marice in Sabbato, quod sequitur, 
recitatur in Choro in omnibus Sabbatis, extra Ad- 
ventum et Quadragesimam, non impeditis juxta 
Rubricas. Hoc Officium a S. Pio V. P. M. subroga- 
tum fuit obligationi, quae antea vigebat, recitandi 
nimirum quotidie Officium parvum ejusdem Dei- 
parae, una cum Officio divino. 

1) Breviar Rotn. Rubr. Gener. Tit. XII. n. j. 

TITULUS V. 

DE NONNULLIS OFFICIIS 
PARTICULARIBUS. 



CAPUT I. 
De Officio Dedicationis Ecclesiae. 

142, Locum illum, in quo Deo renascimur omnes, 
saepe amissam gratiam recipimus, verbo divino et 
angelico pane quotidie pascimur, precibus effusis 
efficacius excitamus Dei clcmentiam, decebat a pro- 
fanis secernere rebus et sacro ritu Domino dicare, 
ut, qua par est, reverenti pietate, ab hominibus 
spectaretur et coleretur. 

Factum est igitur ut a primis jam Ecclesiae tem- 
poribus, ex quo nempe publicis datam est templis 
uti, statueretur horum consecratio, ab Episcopo pe- 
ragenda, pluribus comitantibus Clericis, magno as- 
persionum, unctionum et caeremoniarum apparatu \ 

143. Insuper peculiare Dedicationis Ecclesiae Of- 
ficium fuifpropositum, quod ipsa die, qua Ecclesia 
aliqua consecratur, a Clericis huic adscriptis reci- 
tari debet. Hujus tamen recitationis obligatio non 
extenditur ad integrum Officium Dedicationis, sed 
incipit ab Hora minore Tertia, seu ab ea, quae 
consecrationem jam peractam subsequitur. Horae 
autem praecedentes, scilicet Vesperae, Matutinum 
cum Laudibus et Prima, persolvuntur de Officio 

1) Ritus consecrandi Ecclesiam primitus videtur institutus 
a S. Silvestro I. (314-337). 

occurrente, prout indicatur in Calendario; a Tertia 
et deinceps, seposito Officio incepto, recitatur Of- 
ficium Dedicationis Ecclesiae, sub ritu Duplici I. clas- 
sis, cum octava. 

144. Praeterea, ne hujus solemnitatis memoria 
facile excideret, statutum fuit ut ipsius anniversa- 
rium quotannis celebraretur, per festum et Oflicium, 
pariter sub ritu Duplici I. classis, cum octava. 

Porro, quae ad hoc festum et Officium spectant, 
sequenti Decreto Generali S. R. Congregationis 
indicantur : 

u Ad omnes in posterum controversias circa 
Anniversarium Dedicationis Ecclesiae penitus evel- 
lendas, S. R. C. in Comitiis pro nova Collectione 
authentica Decretorum evulganda, subsignata die 
ad Vaticanum habitis, statuit et declaravit: 

I. Dedicationem Ecclesiae, ejusque proinde An- 
niversarium, esse festum Domini. 

II. Hinc Ecclesiae propriae Anniversarium, juxta 
Rubricas solemnius et primarium, aliis quibuscum- 
que locorum festis, etiam Patroni et Titularis, esse 
per se praeferendum, tam in occursu quam in con- 
cursu; permitti nihilominus, ut Patroni festum cu- 
juscumque sit personalis dignitatis, ratione feria- 
tionis, praedicto Anniversario praeferatur. 

III. Anniversarium vero Dedicationis Ecclesiae 
non propriae, uti secundarium habendum esse, et 
si cum aliis quibuscumque festis occurrat vel con- 
currat, servandas esse Rubricas et Decretum ge- 
nerale super primariis et secundariis festis. 

IV. Ejusdem autem Dedicationis Ecclesiae pro- 
priae, sive non propriae, Anniversario occurrente 
vel concurrente cum festis solemnioribus univer- 
salis Ecclesiae, haec seipper illi praevalere, perso- 
nali etiam dignitate posthabita, juxta Rubricas. 

V. Quamvis fixa esse debeat illa dies Anniver- 
saria Dedicationis Ecclesiae, quae infra annum a 
Consecratione recurrit ; nihilominus Episcopo Ec- 
clesiam consecranti jus inhaerere, juxta Decreta 
alias edita, aliam diem fixam vel etiam Dominicam, 
dummodo in Consecrationis actu, seligendi pro illius 
Anniversario quotannis solemnius celebrando ; ex- 
ceptis Duplicibus I. aut II. classis universalis Ec- 
clesiae, necnon quibuscumque Dominicis privile- 
giatis, et Duplicibus I. classis Ecclesiarum parti- 
cularium * ». 

Et in alio Decreto haec statuuntur : 

« III. Anniversarium vero Dedicationis Ecclesiae 
eodem sub ritu (Duplici I. classis) ab omni Clero 
recolatur, qui ad eamdem Ecclesiam.... utpote pro- 
priam pertinet. Quod si alicui Dicecesi, vel Insti- 
tuto concessum sit Anniversarium Dedicationis 
omnium Ecclesiarum uno eodemque die celebrare, 
omnes et singuli de relativo Clero, quibus indul- 
tum favet, dictum festum semel celebrabunt sub 
ritu Duplici I. classis, cum octava, sive Ecclesia 
propria consecrata, sive benedicta tantum fuerit, 
cujuscumque particularis alterius Ecclesiae Dedica- 
tionis festo ornisso. 

IV. Ad Anniversarium autem quod spectat De- 
dicationis Cathedralis Ecclesiae, S. R. C. jubet, ut 
illud celebretur ab universo Clero saeculari Dioe- 
cesis sub ritu Duplici I. classis, in Civitate episco- 
pali cum octava, extra vero sine octava. Idem fe- 
stum recolent ii tantum ex Clero regulari, qui in 
Civitate degunt episcopali, sub ritu Duplici II. classis, 
sine octava » a . 

i) S. R. C. Decret. Gener. 4 Febr. 1896, n. 3881. 
2) S. R. C. Decret. Gener. 9 Julii 1895, n. 38(53. 

145. Ex quibus liquet ; i° Ecclesiarum tantum, 
quae consecratae, non vero earum, quae benedictae 
dumtaxat fuerunt, Dedicationis anniversarium per- 
agi ; 2 ad hujus anniversarii Officium recitandum 
teneri solum Clericos illos quibus Ecclesia propria 
est, aut ratione beneficii, ceu v. g. Parochis con- 
tingit, quoad suam Ecclesiam, et universo Clero, 
quoad Ecclesiam Cathedralem ; 3 festum Dedica- 
tionis Ecclesiae propriae esse primarium, Ecclesiae 
non propriae, v. g. Cathedralis pro Clero illi non 
addicto, esse secundarium. Excipiuntur tamen festa 
Dedicationis S. Michaelis Archangeli et Basilica- 
rum SS. Salvatoris, S. Mariae ad Nives, Ss. Apo- 
stolorum Petri et Pauli, quae in universali Calen- 
dario sunt inserta et pro tota Ecclesia sunt pri- 
maria ; 4 dari posse indultum celebrandi una ea- 
demque die anniversarium Dedicationis omnium 
Ecclesiarum, Cathedrali non exclusa, totius Dioe- 
cesis, vel Ordinis ; quo casu omnes Sacerdotes te- 
nentur Officium Dedicationis illa die recitare, ita 
tamen ut in Ecclesiis non consecratis tamquam se- 
cundarium hujusmodi festum celebretur, in Ec- 
clesiis consecratis, tamquam primarium l ; 5 festum 
Dedicationis esse e solemnioribus particularibus 
(cf. n. 33), ideoque locum cedere solemnioribus 
universalibus, sed inter particularia primum locum 
tenere ; 6° idem festum esse Domini, et consequen- 
ter diem ejus octavam in concursu Vesperas non 
cedere nis f i Duplicibus I. et II. classis (cf. n. 73). 

146. Novas heic subjungimus responsiones 3. 
R. Congregationis 9 : 

I. « Quando Dedicatio propriae Ecclesiae occur- 

1) S. R. C. 4 Mart. 1901, ad III. 

2) Afmd Ephem. Liturg. an. 1901, pag. jj2 et JJ4, ubi 
duo sub eadem die referuntur Decreta. 

rit vel concurrit cum festo Titulari ipsius Ecclesiae, 
et festum Titulare est Transfiguratio Domini vel 
SS. Redemptor, in occursu vel concursu quodnam 
est praeferendum ? » S. R. C. respondit : « Quum 
enuntiatus titulus sit festum Domini, in occursu 
festum Titulare praeferendum est Dedicationi ; in 
concursu Vesperae dividantur. » 

II. u In concursu diei octavae Dedicationis pro- 
priae Ecclesiae cum festis Transfigurationis Domini, 
vel Dedicationis Basilicarum SS. Salvatoris et 
Ss. Apostolorum Petri et Pauli Almae Urbis, quo- 
modo ordinandae sunt Vesperae ? » S. R. C. re- 
spondit : « Dies octava DedicationisEcclesiae propriae 
non cedit, juxta Rubricas, nisi Duplici II. classis. » 

III. « Concurrente die octava Dedicationis pro- 
priae Ecclesiae Dupl. min. cum festo Dedicationis 
Basilicarum Ss. Ap. Petri et Pauli Dupl. maj. 
quomodo ordinandae erunt Vesperae ? » S. R. C. 
respondit: « Vesperae erunt de die octava cum 
commemoratione de sequenti. » 

IV. « In primis Vesperis festi Duplicis I. classis 
commemoratio diei octavae Dedicationis propriae 
Ecclesiae, cujus Officium mane persolutum fuit, fa- 
ciendane est vel omittenda ? » S. R. C. respondit : 
« Affirmative ad I. partem, Negative ad II. » 

CAPUT II. 
De Officio Patroni loci. 

147. Patronus est Sanctus a populo, consentiente 
Episcopo et S. Sede approbante, perpetuo electus, 
tamquam peculiaris apud Deum intercessor alicujus 
loci, seu pagi, civitatis, dioecesis, provinciae, regni^ 
etc. Qui nondum .fuit canonizatus, sed Beati tantum 

titulo gaudet, nequit in Patronum eligi; attamen 
electio ejusdem peracta ante annum 1630, quo De- 
cretum Urbani VIII. prodiit, sustinetur. Nunquam 
licet ad hunc effectum mysterium aliquod eligere, 
v. g. SS. Trinitatem, SS. Sacramentum, S. Crucem, 
etc. ; in his enim intercessor apud Deum non in- 
telligitur. 

Electio Patroni semel facta et a S. Sede approbate 
nequit amplius revocari, sine Apostolico indulto. 

148. Per se nulla est obligatio habendi Patro- 
num loci, sed ubi hic exstat, secum affert prae- 
ceptum ipsum colendi. E contra, plures etiam pos- 
sunt Patroni admitti, v. g. unus provinciae, alter 
dioecesis, tertius civitatis, etc, vel plures ejusdem 
loci, v. g. unius civitatis, quo altero casu vel omnes 
aeque coluntur ceu principales, vel unus est prin- 
cipalis, alii autem minus principales. 

149. Patronus datur praecise alicui loco, seu 
territorio; unde colitur in omnibus Ecclesiis, Ora- 
toriis et Cappellis intra illius ambitum exsistentibus. 
Nonnisi per accidens habet determinatam Eccle- 
siam, quae ab ipso titulum adsciscit ; in hoc casu 
Patronus est dictae Ecclesiae Titularis, de quo infra 
dicemus. 

Porrp festum Patroni principalis regni, provin-> 
ciae, dioecesis, civitatis, pagi, celebratur a toto Clero 
respectivi loci, sub ritu Duplici I. classis, et quidem 
a clero saeculari cum octava, a clero regulari sine 
octava. Insuper Patronus loci feriationem affert; 
sed si Patronus dioecesis sit alius a civitatis, vel 
pagi Patrono, hujus tantum, in his ultimis locis, fe- 
riatio obtinet, et illius potest in civitate, vel pago 
peragi festum ex consuetudine inductum, sed abs- 
que feriatione '. 

1) S. R. C. ?2 Npv.1831, n. 2682, ad XXXVIII. 

Patronorum minus principalium festum pera- 
gitur a solis Clericis saecularibus loci, sub ritu Du- 
plici majore, nisi aliud consuetudo induxerit, et sine 
octava. 

Quando plures sunt Patroni aeque principales, 
singulorum festum fit die, aua unumquodque oc- 
currit, independenter ab aliis, sub ritu Duplici 
I. classis, cum octava ; ipsi autem simul celebran- 
tur, si festttm eorum occurrit eadem die. 

Id tamen est notandum festum Patronorum, 
sive principalium, sive non principalium, esse 
semper primarium, etsi forte, per se, inter secun- 
daria sit recensitum (cf. n. 38). 

T50. Si Patronus est Sanctus aliquis, qui alium 
vel alios Sanctos habet in Calendario Socios festi 
et Officii, videndum est nuvn per se, anper accidens 
hi sint illi conjuncti. Conjuncti dicuntur per se illi, 
inter quos ratio consanguineitatis, aut affinitatis 
exsistit, ut v. g. Ss. Cosma et Damianus, Ss. Ger- 
vasius et Protasius, qui respective fratres erant 
carnales ; ita S. Eustachius cum uxore et filiis suis, 
etc. Dicuntur per accidens conjuncti illi, quorum 
unio est occasionalis tantum, quia nempe eadem 
die, vel etiam eodem loco, martyrio occubuerunt, 
ut v. g. Ss. Fabianus et Sebastianus, Ss. Vincen- 
tius et Anastasius, Ss. Januarius et Socii, etc. 

Jamvero, Socii Patrono principali conjuncti 
priore modo, seu per se, ab eo non separantur, 
sed de omnibus simul fit Officium in festo Patroni, 
ritu hujus proprio. Si autem Socii sunt conjuncti 
Patrono pnncipali altero modo, seu per accidens, 
ab eo separantur, et siquidem ipsorum ritus sit 
Simplex, nihil de iis fit ; si ritus sit Semiduplex, 
vel Duplex minor, aut major, ipsorum Officium 
transfertur perpetuo in primam aiem liberam, qua 

quidem indistincte sub ritu Semiduplici illud per- 
solvitur ; si tandem ritus sit Duplex II. vel I. classis, 
QjBicium eorumdem pariter perpetuo transfertur 
et absque rfttw raaUtion e peragitur \ 

Exempla : Die 18 Julii est festum S. Sympho- 
rosae cum septem filiis ejus, sub ritu Simpfici. Ubi 
S. Symphorosa tantum est Patrona loci, ejus filii 
nequaquam ab ea disjunguntur, sed simul cum ea 
coluntur, eadem die, eodemque ritu proprio Patroni, 
seu Duplici I. classis. 

Die 13 Augusti recolitur memoria Ss. Hippolyti 
et Cassiani, Martyrum, ritu Simplici. Ubi S. Cas- 
sianus tantum est Patronus, de eo solummodo 
agitur, ea die, festum, sub ritu Duplici I. classis; 
de S. Hippolvto, cui ille nonnisi per accidens con- 
jungitur, nihil fit, quum ritus ejus sit Simplex. 

Die 28 Julii est festum Ss. Nazani, Celsi, 
Victoris, Innocentii, ritus Semiduplicis. Ubi Ss. Na- 
zarius et Celsus sunt Patroni, ab eis separantur 
Ss. Victor et Innocentius et horum festum agitur 
prima die libera, sub ritu Semiduplici. 

Die 20 Januarii signatur festum Ss. Fabiani et 
Sebastiani, Martyrum, ritus Duplicis minoris. Ubi 
solus S. Fabianus est Patronus, disjungitur ab eo 
S. Sebastianus, cujus festum celebratur die prima 
libera, et quidem sub ritu Semiduplici tantum. 

Die 1 Maji fit festum Ss. Philippi et Jacobi Apo- 
stolorum, ritu Duplici II. classis. Ubi solus S. Phi- 
lippus est Patronus, transfertur festum S. Jacobi 
in aliam diem, et in hac quidem agitur ritu proprio» 
seu Duplici II. classis. 

E contra, Socii Patroni minus principalis ab 
eo non separantur, quocumque modo sint ei con* 

1) Cf. Breuiar. Rom. post tab. Occurr. n, 8. 

juncti ; sed, si ritus illorum est saltem Semiduplex, 
coluntur simul cum Patrono minus principali, sub 
ritu hujus proprio ; si ritus illorum est Simplex, 
sub hoc ritu, die eadem, coluntur, servato tamen 
pro Patrono ritu, qui ei, ut tali, competit. 

151. Officium Patroni loci, nisi proprium praesto 
habeatur, expresse pro loco illo concessum, desu- 
mitur ex communi, prout ipsi convenit, non ex- 
ceptis, in die festo, lectionibus I. Nocturni, quae 
non debent esse de Scriptura occurrente. At infra 
octavam lectiones I. Nocturni dicuntur de Scriptura 
occurrente, vel, his deficientibus, ut v. g. in feriis 
Quadragesimae, dicuntur de communi ; lectiones 
II. et III. Nocturni erunt de communi, ad invicem 
alternando eas, quae in 1. et quae in 2. loco in Bre- 
viario occurrunt. Hae tamen, si placet, possunt 
etiam excerpi ab Octavario Romano (cf. n. 10). 

In die octava, lectiones I. Nocturni sunt de 
Scriptura occurrente, vel, his deficientibus, ut in 
die festo; aliae lectiones sunt propriae, si adsint, 
secus, desumuntur ex Octavario Romano, vel di- 
cuntur ut in die festo. 

CAPUT III. 
De Officio Titularis Ecclesiae. 

152. Quemadmodum Patronus locis, ita Eccle- 
siis suus assignatur Titularis, qui est Sanctus, vel 
mysterium, vel res sacra, cujus nomen tribuitur 
determinatae Ecclesiae, idque. ex privatorum quoque 
arbitrio. 

*• Tantummodo Sanctus canonizatus, non vero 
Beatus, nisi ex indulto Apostolico, eligi potest in 
Titularem ; sed insuper esse potest vel mysterium, 



Digitized by VjOOQIC 



DE NONNULLIS OFFICIIS PARTICULARIBUS II7 

ceu SS. Trinitas, Spiritus Sanctus, SS. Sacramen- 
tum, vel res sacra, ceu S. Crux, S. Sudarium, etc. 
Titularis semel designatus (quod in actu conse- 
crationis, vel benedictionis Ecclesiae solet fieri) 
nequit mutari sine indulto Apostolico, quo etiam 
ei adjungi potest, temporis decursu, alius Contitu- 
laris. Item, quamvis unus soleat eligi Titularis, 
possunt tamen eligi etiam plures, qui sint aeque 
principales, aut, praeter unum principalem, minus. 
principales. 

153. Titularem habere possunt Ecclesiae aut 
consecratae, aut solemniter benedictae, undeetpu-. 
blica Oratoria, omnesque sacrae aedes, « quae pro 
Missis celebrandis sacrisque aliis, etiam solemnio- 
nbus, functionibus peragendis ab Ordinariis loco- 
rum destinatae, vel consecrantur, vel solemniter 
benedicuntur, ut publico fidelium usui libere plus 
minusve deserviant *. » 

Oratoria etiam semipublica, seu quae exsistunt 
in aedibus episcopalibus, Seminariis, hospitalibus, 
domibusque Regularium, si consecrata vel solemni . 
ritu benedicta fuerunt, pariter gaudent Titularis 
jure; secus vero Oratoria privata, quum his ipsa- 
benedictio solemnis denegetur. 

154. Titularis festum agitur, sine feriatione,* 
nisi aliunde haec illi competat, die a S. Sede assi- 
gnata, vel die sui obitus, sub ritu Duplici I. classis, 
cum octava. Ubi vero Titulus est SS. Salvator, 
pro eo festum peragitur Transfigurationis Jesu 
Christi (6 Augusti), et ubi Titulus est S. Maria, 
sine alia denominatione, vel cum denominatione 
particulari, de qua festum non agitur, v. g. B. 
Maria V. de Salute, de Refugio, etc, pro ipso ce- 
lebratur festum Assumptionis JS. Mariae V. (15 Aug.) 

1) S. R. C. 5 Junii 1899, n. 4035, III. 

155. Officium Titularis Ecclesiae Cathedralis 
persolvere tenentur, sub ritu Duplici I. classis, 
omnes Diceceseos Clerici ad Horas Canonicas obli- 
gati; saeculares autem cum octava, regulares sine 
octava. 

Officium Titularis Ecclesiae vel Oratorii parti- 
cularis, persolvendum est a toto Clero, si exstiterit, 
vel a Sacerdote dictae Ecclesiae, aut publico Ora- 
torio addicto. Illi autem ita addicti censentur ali- 
cui Ecclesiae, ut hujus Tituliaris festum celebrare 
et Officium recitare debeant, qui, ut vidimus (n. 45), 
ad festum quoque celebrandum Officiumque reci- 
tandum tenentur Dedicationis propriae Ecclesiae. 
Cf. etiam dicenda Tit. seq. Cap. I. 

Regulares idem praestant quoad Titularem Ec- 
clesiae Conventus in quo morantur, et etiam Se- 
minaristae quoad Titularem Ecclesiae principalis 
Seminarii. 

Quae jaro diximus de Sociis Patroni et de qua- 
litate Officii istius (cf. n. 150, seq.), Titulari quoque 
applicantur. 

Demum notare praestat festum Titularis Ec- 
clesiae, non secus ac festum Patroni loci, semper 
haberi uti primariurn, licet, per se, inter secun- 
daria sit recensitum. Ita v. g. festum SS. Cordis 
Jesu, Rosarii B. Mariae V., Cathedrae S. Petri, etc. 
sunt per se secundaria ; at primaria evadunt si ad 
Titularem Ecclesiae spectant (cf. n. 38). 

CAPUT IV. 
De Officio ratione Reliquiae. 

156. Sanctorum Reliquiae, ut plurimum in Eo 
cleshs asservantur, ut ibi publicus, qui eis debetur, 
cultus ipsis praestari possit. Sacra autem Liturgia 

speciali prosequitur honore Sanctos illos, quorum 
Reliquiae alicubi exstant, et quidem in eo loco ubi 
eas revera asservari contingit. 

Et in primis concedit peragi, determinata die, 
aut Dominica, infra annum, festum omnium Reli- 
quiarum, quae in particularibus Ecclesiis custodiun- 
tur. Ad hoc tamen festum peragendum requiritur 
pro singulis locis indultum Apostolicum, quo etiam 
ritus praefinitur sub quo illud est celebrandum. Idem 
festum primariis est accensendum, sed mobilibus, 
quae sine indulto non transferuntur. 

Insuper concedit ut de singulis Sanctis, ubi Re- 
liquiae eorum asservantur, festum peragatur, sua 
cujusque die, speciali ritu. 

157. Attamen non qualiscumque Reliquia jus 
tribuit Sanctum colendi speciali hoc ritu, sed tantum 
quae est insignis. Insignes autem censentur : corpus, 
caput, brachium, sive integrum, sive alterutra ejus 
pars et crus. Item insignes habentur: pes, cor, 
manus, lingua l , dummodo aut intactae ex miraculo 
conserventur, aut sint partes in quibus speciali modo 
Sanctus Martyr passus fuerit. Ceterae partes nii- 
nores nunquam ut insignes considerantur. 

Praeter hoc requiritur quod Reliquia insignis 
sit authentice probata et recognita, quod ad San- 
ctum spectet canonizatum atque in Martyrologio 
relatum, et quod in Ecclesia ipsa, ubi festum fit, 
habitualiter custodiatur. 

158. His positis conditionibus, illius Sancti, cujus 
exstat insignis Reliquia, festum peragitur sub ritu 
Duplici minore, nisi ritus altior aliunde ei debea» 



1) S. R. C. 27 Junii 1899, n. 4041, ad I. II. III. — Ibidem 
pes non nominatur, at non videtur de eo aliter sentiendum 
ac de tnanu. 

tur, et quidem ea die qua ejus Officium in Calen- 
dario est assignatum, vel, si in Calendario locum 
non obtinet, die ejus natalitia. 

Pro Sociis illius Sancti, cujus, ratione Reliquiae, 
festum agitur, illud valet quod supra diximus de 
Sociis Patroni loci * (cf. n. 150). 

CAPUT V. 
De Officiis votivis. 

159. Officia votiva ea sunt, quae pluries infra an- 
num, non ex praecepto, sed ex voto, seu ex volun- 
tate et devotione, recitantur, vi Apostolicae con- 
cessionis. 

Dicimus non ex prcecepto, saltem si spectetnus 
concedehtis voluntatem ; qusedam enim, postquam 
ab Ordinario loci, vel a Superiore Regulari ac- 
ceptata et in proprio Calendario inserta fuerunt, 
debent recitari ab omnibus, qui eodem utuntur Ca- 
lendario. 

160. Votiva Officia dividuntur in parttcularia 
et universalia. 

Particularia conceduntur vel Ordinibus Regula- 
rium, vel Dioecesibus, vel singularibus Ecclesiis, 
ut v. g. Officium Stigmatum S. Francisci, quod 
prima cujusque mensis die a Fratribus Minoribus 
dicti Sancti, recitatur, vel Officium SS. Sacramenti 
feria V., et aliquando aliis quoque feriis non impe- 
ditis, in Ecclesiis, ubi est Ejusdem Expositio et 
Adoratio perpetua, etc. 

Universalia illa sunt, qu?e a Leone XIII. s. m. 
Litteris Apostolicis diei 5 Julii 1883 2 , fuerunt con- 

1) S. R. C. 20 Junii 1899, n. 4037, ad III. 

2) S. R. C. Decr. Urb. et Orb. 5 Julii 1883, n. 3581, ad I. 

cessa Ecclesise universae. Haec autem sex nume- 
rantur et singula singulis hebdomadae feriis sunt 
assignata, nempe : de Ss. Angelis, pro feria II. ; 
de Ss. Apostolis (Romae, de Ss. Petro et Paulo), 
pro feria III.; de S. Joseph, pro feria IV.; de SS. Eu- 
charistiae Sacramento, pro feria V.: de Passione 
Domini, pro feria VI.; de Immaculata B. Mariae V. 
Conceptione, pro Sabbato. 

161. Haec quidem universalia Officia votiva re- 
citantur loco Officiorum ferialium, nempe trium 
lectionum, ceu feriae, et festi Simplicis. 

Attamen ii qui choro adstringuntur, postquam a 
Capitulo, vel Communitate, accedente Episcopi con- 
sensu, illa Officia recepta fuerunt semel pro sem- 
per, debent omnes et singuli, etiam privatim Horas 
persolventes, eadem suis diebus dicere ; alii autem 
choro non addicti possunt pro lubitu ipsa recitare, 
nisi eis placeat ferialia retinere. 

Verum a die 17 ad diem 24 . Decembris, item 
feria IV. Cinerum et toto tempore Passionis, nullis 
licet Officia haec votiva ferialibus substituere. 

162. Eadem haec Officia habent ritum Semidu- 
plicem, et rationem festi secundarii. Quare admit- 
tunt suffragia Sanctorum * et preces dominicales, 
et in concurrentia cum festis primariis ejusdem 
ritus, his cedunt Vesperas, commemoratione tantum 
sibi reservata 8 ; concurrente autem Officio votivo 



1) Commemoratio tamen illius, de quo dictum est Officium, 
in suffragiis omittitur (cf. n. 29). Hoc autem minime appli- 
candum est commemorationi communi de Ss. Apostolis Petro 
et Paulo, quae in Officio votivo de Ss. Apostolis, assignato 
feriae III. non debet omitti. S. R. C. 24 Nov. 1883, n. 3597, 
ad VII. 

2) S. R. C, 23 Aug. 1895, n. 3870. 

cum alio pariter votivo, Vesperae dimidiantur, nulla 
ratione habita dignitatis unius prae alio *. 

Item, in I. nocturno, extra Quadragesimam, le- 
guntur lectiones de Scriptura occurrente; in Qua- 
dragesima, exstant propriae. Quinimo, in Officio 
de SS. Eucharistiae Sacramento, lectiones II. et III. 
nocturni propriae habentur pro binis mensibus 
anni, et ia Qfficio de. Tmmarnlata B. Mariae V. 
Conceptione eaedem lectiones propriae sunt pro 
quatuor temporibus anni, scilicet pro tempore hie- 
mali, verno, aestivo et autumnali. 

Demum singula Officia admittunt commemora- 
tiones feriae et festi Simplicis occurrentis, tum 
lectionem IX. ex homilia dictae feriae, vel ex vita 
Sancti, cujus commemoratio peragitur. 

CAPUT VI. 
De Officio pro Defiinctis. 

163. Antiquissimus quidem censeri debet mos 
fundendi preces, quibus permotus misericors Deus 
animas piacularibus flammis addictas cito in beatitu- 
dinem fruitionis divinae admittat. Verum Officium 
peculiare pro Defunctis, prout in Breviario exstat, 
compositum non invenimus ante saeculum VIII. 2 , et 
quae remotiori, imo et Apostolicae tribuuntur insti- 
tutioni, nonnisi de aliis precibus, ac potissimum de 
Missae Sacrificio, intelligi possunt 8 . Ultro tamen 

1) S. R. C. 24 Nov. 1893 n. 3597, ad IV. Verum in con- 
cursu Officii votivi SS. Sacramenti, cum Officio votivo Pas- 
sionis Domini, Vesperae fiunt integrae de praecedenti, nihil 
de sequenti, ratione identitatis mysterii. 

2) Cf. Lapini. Istituz. Liturg. pag. 478, nota. 

3) Cf. Liturgia Missoe, «. ij6 

concedimus, post primam sui institutionem, Officium 
illud, non secus ac cetera, mutationibus obnoxium 
fuisse, donec, auctoribus S. Pio V. et Clemente VIII., 
ad hodiernam formam fuit redactum. 

164. Officium Defunctorum prostat in IV. parte 
Breviarii, ejusque ultimum locum tenet ; constat 
autem Vesperis, Matutino et Laudibus, unde nec 
Completorium, nec minores Horas habet. Insuper 
caret capitulis et hymnis, neque benedictiones 
praemittuntur lectionibus trium nocturnorum in 
Matutino. Antiphonae duplicantur, vel non, prout 
Officium sub ritu Duplici, vel Semiduplici recita- 
tur. Quando unum dicitur nocturnum, designatae 
sunt feriae hebdomadae, quibus unumquodque dici 
debet, nempe, feriae II. et V. pro primo nocturno; 
feriae III. et VI. pro secundo; feria IV. et Sab- 
batum pro tertio. 

165. Porro die II. Novembris, vel hac impedita 
prout indicavimus n. 138, die insecjuenti, peragitur 
in Ecclesia universa Commemoratio omnium Fide- 
lium Defunctorum, eademque die, praeter Officium 
occurrentis festi, recitandum quoque est ab omnibus, 

2ui Horas canonicas persolvere tenentur, integrum 
)fficium Defunctorum, a Vesperis, quae pridie, 
juxta morem, dici debent 

Similiter, singulis mensibus, die per Rubricam 
specialem determinata, in choro tantum, praeter 
Officium diei, est recitandum Officium Defuncto- 
rum, ast cum uno nocturno dumtaxat. 

Insuper, in die obitus seu depositionis cadaveris 
cujuscumquefidelis, sicut et in diebus quasi-obitus, 
tertia, septima, trigesima et anniversaria, potest 
dici integrum Officium, vel tantum Matutinum cum 
Laudibus, quae concluduntur oratione conveniente 
personis pro quibus Officium recitatur. 

Demum, quavis die non impedita infra annum, 
adhuc licet Officium pro uno, vel pluribus Defunctis 
persolvere, sive ex dispositione testatorum, sive 
rogatu, vel devotione vivorum. 

166. Modum quod spectat hujusmodi Officium 
recitandi, haec adnotamus : 

i) Ritus Duplex servatur in die Commemora- 
tionis omnium Fidelium Defunctorum, necnon die- 
bus obitus, seu. depositionis, quasi-obitus, tertia, 
septima, trigesima, anniversaria cujuscumque Fi- 
delis Defuncti. 

Extra hos dies servatur ritus Semiduplex. 

2) Tres Nocturni debent dici in die Commemo- 
rationis omnium Fidelium Defunctorum ; item die 
depositionis, cadavere praesente, nisi, hoc altero in 
casu, ob rationabilem causam, magis expediat unum 
dicere. Quod tanto magis valebit pro ceteris diebus *. 

3) Invitatorium est praemittendum quoties tres 
Nocturni recitantur et quoties Cadaver est praesens, 
licet unicum Nocturnum dicatur a . 

4) Laudes semper adjiciendae sunt uni, vel tri- 
bus Nocturnis, nisi ex consuetudine omittantur. 

5) Quando unicum Nocturnum obtinet, illud 
eligitur quod feriae currenti respondet, at sustine- 
tur consuetudo recitandi. quavis die primum No- 
cturnum 8 . 

6) Si pro uno tantum dicatur Officium, nihil 
est mutandum in eo, sed omnia dicenda sunt nu- 
mero plurali, exceptis versiculis qui immediate prae- 



1) Rituale Rom. Tit. VI. c. III. n. 16, et c. V. n. 1. 

2) S. R C. 9 Maji 1739, n. 2344 ad II; 31 Maji 1817, n. 
2578, ad XII. 

3) Rituale Rom. loc. cit. et S. R. C. 21 Febr. 1896, n. 
3885 ad V. 

cedunt et sequuntur orationem, et ipsa excepta 
oratione, quae congruere debet qualitati personae 
defunctae. 

Ad quaesitum : « Utrum Parochus aliique Sa- 
cerdotes exequiis mortuorum Officiisque quotidianis 
pro iisdem assistentes, ac pro ea functione sti- 
pendium accipientes, teneantur per se Officium 
Defunctorum persolvere ; ita ut solummodo assi- 
stentes, et non cantantes vel psallentes, fructus 
non faciant suos ? An vero sufficiat ut assistant, 
et Schola Officium persolvat, ipsis interea pro suo 
lubitu alias preces fundentibus, v. g. Breviarium 
recitantibus pro sua quotidiana obligatione ? » 
S. R. Congregatio respondit: « Ajffirmative^ quoad 
primam partem; negative quoad secundam » *. 

167. Dies excipiuntur, quibus nefas est Officium 
Defunctorum publice decantare. Sunt autem : 

1) Cadavere prcesentc t dies quibus festa occurrunt 
solemniora Ecclesiae, quae ritu Duplici I. classis po- 
tiuntur ; item cum expositum est solemniter SS. Sa- 
cramentum, et ultimum triduum Hebdomadae Ma- 
joris. 

2) Cadavere absente, etiam dies quibus occurrit 
quodvis festum ritus Duplicis I. vel II. classis; et 
dies infra octavas privilegiatas. 

1) S. R. C. 9 Maji 1857, n. 3045. 

TITULUS VI. 
DE MODO RECITANDI OFFICIUM 



CAPUT I. 
De Calendario proprio. 

168. Quaestionem hic attingimus prorsus aliam 
ab ea, quam instituimus loquentes de Calendario 
Ecclesiastico (Tit. III. Cap. V.); ibi enim de Calen- 
dario sive universali, ^ive proprio conficiendo et 
edendo actum est. Hic vero inquiritur de usu Ca- 
lendarii proprii, seu de obligatione huic sese con- 
formandi in recitando divino Officio, ut Ecclesiae 
praeceptum impleatur. 

169. In primis distinguimus inter diversos Cle- 
ricos, qui ad Horas canonicas recitandas tenentur. 
Ex iis enim alii sunt adscripti choro ; alii sunt 
stricte adscripti alicui Ecclesiae; alii neque choro, 
neque ulli Ecclesiae adscripti sunt ; alii demum ad 
quempiam Ordinem religiosum pertinent. 

Habentur tamquam adscripti choro Canonici 
praebendati, beneficiati, aliique omnes, qui ad Of- 
ficium chori obligantur. Hi autem debent Officium 
quotidie recitare ut in choro dicitur, etiamsi con- 
tingat eos privatim illud persolvere. 

rlabentur tamquam stricte adscripti alicui Ec- 
clesiae Clerici illi, qui ab auctoritate legitima ita 
Ecclesiae addicuntur, ut in ea ex ojfficio deserviant, 

sive principaliter, ut parochi, sive dependenter, ut 
vice-parochi et coadjutores \ Item, relate ad Ec- 
clesiam Seminarii, hujus alumni et professores ibi 
commorantes, quamvis isti alibi Missam celebrent 
et munia sacra peragant * (cf. n. 29). Hi aute» 
omnes uti debent Calendario dioecesano, etirmrper 
Officia dicere, quae particularis Eccfesfee sunt pro- 
pria, v. g. Titularis, Saocti habentis insignem Re- 
liquiam, etc. 

Ceteri Clericf, neque choro, neque alicui Ec- 
clesiee, modo supra indicato, adscripti, Calenda- 
rium tantum dioecesanum sequi tenentur, nullis 
adjectis Officiis Ecclesiae particularis propriis. 

170. Religiosi, quibus peculiare talendarium 
non fuit indultum, sequi debenj Calendarium Dice- 
cesis in qua degunt, non secus ac Clerici saeculares 
loci, exceptis tamen Officiis, quae Clero saeculari 
tantum fuerunt indulta. IUi vero qui proprium Ca- 

1) S. R. C. 7 Dec. 1844, n. 2872, ad I. ; 11 Aug. 1877, 
n. 3431, P. I. ad IV ; Decr. Gener. 5 Junii 1899, n. 4025, IV. — 
Hodie tamen, novissimis inspectis legibus, et per haec anti- 
quioribus excussis et explicatis, deducendum videtur omnes 
illos Clericos alicui Ecclesiae ita adscriptos haberi, ut hujus 
particularia Offtcia persolvere teneantur, qui a suo Episcopo 
servitio dictae Ecclesiae deputantur, adeo ut ipsi nequeant 
sua voluntate locum deserere, sed ibidem sacra munia, v. g. 
Missam celebrare, Confessiones audire, etc, expleant, vi 
adscriptionis a Superiore factae. Et hoc maxime ex eo pro- 
batur, quod, quum iidem Clerici teneantur quotidie Missam 
celebrare juxta Calendarium Ecclcsiae in qua celebrant, et 
quidem non per accidens, ut advenae cuilibet contingit, sed 
per se, illi enim Ecclesiae sunt ipsi addicti, ideo consentaneum 
videtur eos teneri quoque recitationi Officiorum, quae in eo- 
dem Calendario inveniuntur. — Cf. Ephem. Liturg. an. 1904, 
P<*g* 339 seqq.; sed contra Card. Gennari Consultaz. Can* 
Can. Mor. Ut. Vol. II. P. III. Cons. XLII. 

2) S. R. C. 27 Febr. 1847, n. 2939, ad III. ; 7 Sept. 1850, 
n. 2980, ad I et II. ; 28 Sept. 1872, n. 3279, ad I et II. 

lendarium habent, eo uti tenentur, quamvis Eccle- 
siis particularibus inserviant, vel tamquam parochi 
praeficiantur, quo in casu addere debent Officium 
Titularis suae respectivae Ecclesiae. 

Sed insuper .omnes Religiosi omittere nequeunt 
festa Patroni principalis Civitatis, vel Dioeceseos ; 
Titularis Ecclesiae Cathedralis ; Dedicationis ejus- 
dem Cathedralis, sed hoc in Civitate tantum ; et 
festa de praecepto, quae ab omnibus servari jusse- 
rit Episcopus *. Imo, in his festis agendis, Officia 
propria, si quae conc.essa fuerunt Clero saeculari 
loci, etiam a Regularibus recte usurpantur. 

171. Haec quidem valent quousque Clerici, de 
quibus agimus, in sua versantur Dioecesi ; sed 
aliter est dicendum quando ab hac discedunt. 

Triplici autem modo contingere potest quem- 
piam a propria Dioecesi discedere, scilicet 1. ita 
ut in Dioecesi aliena domicjlium suum constituat, 
aut cum animo domicilium constituendi illuc se 
conferat; 2. ita ut in Dioecesi aliena per tempus 
aliquod moretur, cum animo tamen ad suam Dioe- 
cesim redeundi; 3. ita ut versetur per aliquot 
tantum dies, vel peregre agat. 

Porro, in primo casu, quis evadit subditus loci 
in quo consistere perpetuo decernit; quare loci 
ejusdem Calendarium sequi lenetur. 

In secundo casu, qui choro in sua Dioecesi sunt 
et manent adscripti, hujus Calendario uti debent ; 
ceteri vero possunt, pro lubitu, se conformare vel 
Calendario loci ubi sunt, vel Calendario propriae 
Dioeceseos. 

In tertio casu, omnes debent suum Calendarium 
sequi. 

1) Cf. Conc. Trid. Sess. XXV c. XIL de Re.ug . 

Verumtamen Clerici saeculares, qui in domibus 
Religiosorum degunt, v. g. servitii causa, vel ut 
vacent exercitiis spiritualibus, non possunt horum 
Officia, ne quidem si in communi recitentur, per- 
solvere, nisi praesto sit Indultum, quo nonnulla in- 
stituta gaudent *. Item Regulares, qui a proprio 
monasterio discedunt, sequi debent Officium illius 
ccenobii in quo actu morantur; et qui praedicatio- 
nis causa, tempore Quadragesimae, in aliqua de- 
gunt Paroecia, debent uti Calendario illius Provin- 
ciae, in cujus ambitu consistunt 2 . 

172. Nemini licet, sine rationabili causa, Offi- 
cium aliquod praetermittere, qua die hoc assigna- 
tur, et hujus loco aliud diversum recitare ; imo si 
illud, quod quis recitat, est notabiliter brevius quan* 
illud, quod recitare debuisset, ne quidem oneri suo 
satisfacit. Num sit grave commutare Officium oc- 
currens in aliud plane diversum, at non brevius, 
dubitari potest, et siquidem raro id fiat, negandum 
est. Verum omni, vel levi, caret culpa, qui Officium 
mutat inconsulto, scilicet ex errore, aut oblivione, 
vel ex rationabili causa, ut puta, si praesto non 
habet partem Breviarii in qua Officium occurrens 
continetur, vel si cum socio recitat, qui diversum 
legit Officium *, etc. Errore autem detecto, vel causa 

1) Cf. S. R. C. 28 Aug. 1846, n. 2917 ; 21 Maji 1897, n. 3955. 

2) S. R. C. 31 Aug. 1839, n. 2801, ad I. et II. Verum, qui 
brevioris temporis moram faciunt in coenobio non suo, si 
privatim Officium recitant, servare debent Calendarium coe* 
nobii a quo discesserunt. S. R. C. 27 Junii 1896, n. 3919, 
ad XIII. 

3) Attamen, propositae quaestioni « An satisfaciat obliga- 
tioni suae Clericus in Ordinibus sacris constitutus, qui sponte, 
vel invitatus se adjungit Clero, Officium ab Officio ipsius 
Clerici diversum canenti, vel recitanti? » S. R. Congr. re- 
spondit: « Generaliter Negative ». S. R. C. 27 Jan. 1899, 

rationabili cessante, postquam Officium aliud fuit 
inchoatum, datur libertas vel idem prosequendi, 
vel reliqua ex Officio occurrente sumendi. Et die 
adveniente, qua in Calendario assignatur Officium, 
quod alias, quacumque ex causa, fuit jam recita- 
tum, hoc idem repetere opoitet. Ita communiter 
Moralistae, qui fusius hanc rem pertractant. 

CAPUT II. 
De tempore quo Officium est recitandum. 

173. Nulla est, infra annum, dies, qua Clerici, 
qui ad Horas canonicas obligantur, sint ab hac 
lege soluti. E contra, die 2 Novembris, vel se- 
quenti, qua fit Commemoratio omnium fidelium 
Defunctorum, omnes et singuli debent, sive in 
choro, sive privatim, praeter Officium occurrens, 
recitare quoque integrum Defunctorum Officium, 
seu Vesperas et Matutinum cum Laudibus. 

Obligatio autem recitandi Officium, pro illis, qui 
ad hoc tenentur propter acceptum Beneficium ec- 
clesiasticum, incipit ab ipsa die, qua Beneficii ejus- 
dem possessionem sunt adepti ; pro illis, qui obli- 
gantur vi aut solemnis Professionis religiosae, aut 

n. 401 1, ad III. « Nempe non satisfack quando Officium non 
continetur in Breviario Romano, sed est particulare appro- 
batum pro Dioecesi socii, minime vero pro Dicecesi recitantis ». 
Ita Busquet, Thesaurus Confessarii L. IV. n. J4 (edit. III). 
Expresse vero eadem S. R. Congregatio declaravit Clericos, 
qui in choro Vesperas solemtiitatis translatae cantaverunt, 
teneri ad recitandas privatim Vesperas de festo in Calen- 
dario occurrente, « quoniam Vesperae solemnitatis translatae, 
solummodo deVotionis gratia, recitandae permittuntur ». Ita 
S. R. C 18 Maji 1878, n. 3450, Cf. etiam 7 Aug. 1875, n. 
3^65, ad X. 

sacri Ordinis, decurrit ab hora diei, qua vel vota 
emiserunt, vel Ordinem sacrum susceperunt l , ita 
ut ipsi non teneantur partem illam Officii recitare, 
quae horis praecedentibus respondet 2 . 

174. Horas quod spectat, scimus olim plane di- 
versum fuisse morem distribuendi per noctem, vel 
diem divini Officii partes. Veteres enim, tam diem, 
quam noctem, in duodecim horas dividebant, quae 
inter se aequales erant, in se autem inaequales, 
idest longiores, vel breviores, prout varia erat, 
pro temporum diversitate, dierum et noctium men- 
sura. Sed insuper, denuo diem et noctem divide- 
bant in quatuor partes, quarum singulae contine- 
bant tres e supradictis duodecim horis. Patet has 
quoque partes aequales inter se, inaequales in se 
exstitisse, prout longiores, vel breviores exstabant 
horae ab ipsis contentae. 

Quatuor noctis partes nuncupabant vigilias s , 
et quidem primam ex his, quae ab occasu solis 
protendebatur ad horam tertiam, vocabant contici- 
nium (a conticescere), quia tunc omnia tacent ; alte- 

1) Episcopus, in sacra Ordinatione imponit Subdiaconis 
et Diaconis a se promotis onus recitandi nocturnum talis 
dtei (Pontific. Rom.) Declaratum fuit pro nocturno talis diei 
intelligi nocturnum feriale, vel primum festi, aut Dominicae 
in Psalterio, prout Ordinatio in feria, festo aut Dominica ha- 
bita sit, cum respectivis antiphonis tantum, omisso Ps. Venite 
exultemuSy necnon omissis hymno et lectionibus. S. R. C. 
27 Junii 1899, n. 4042, ad I ; 10 Julii 1903. 

2) Probabile est satisfieri obligationi illius diei recitando 
totum Officium ante Ordinationem. 

3) Vigiliae a vigilando dicuntur, ex more militum qui, statis 
horis, excubias agentes, castra custodiunt et ab hostium in- 
cursibus defendunt; pari autem ratione Clerici, continuo 
orantes, teterrimum animarum hostem a se et a populo suae 
curae commisso, propulsant, juxta monitum S. Petri, I. Epist. 
V. 8, 

ram, quae decurrebat ab hora tertia ad sextam, 
appellabant intempestum, quia pars minus operando 
apta, ob densas tenebras ; tertiam dicebant gallici- 
nium, ob cantum galli, et ab hora sexta ad nonam 
extendebatur ; quartam nuncupabant antelucanum, 
quia antecedebat primam lucem, ejusque cursus 
erat ab hora nona, usque ad duodecimam, seu 
•usque ad ortum solis. 

175. Porro singulis noctis partibus erat assi- 
gnata pars Officii recitanda, ita ut primum noctur- 
num Matutini recitaretur in prima vigilia ; alterum 
in secunda; tertium in tertia; Laudes in quarta. 
Quando vero unicum obtinebat nocturnum, ut in 
feriis, illud recitabatur in tertia vigilia. 

Serius tamen, mos alius inductus est, ut nempe 
tres nocturni non quidem seorsim, sed conjunctim 
recitarentur, et quidem una cum Laudibus ; ex quo 
ratio deducitur vocis Matutinum t qua totum no- 
cturnum Officium modo designatur (cf. n. 15, nota 2). 

Pari ratione Officium quoque diurnum distribu- 
tum novimus per diversas diei partes, ita ut harum 
singulis responderent Horae minores Tertia, Sexta 
et Nona, atque Vesperae; Prima enim et Comple- 
torium serius tantum inseri in Officio cceperunt \ 

Quare Tertia ex eo vocatur, quod olim recitari 
consueverat in prima parte diei, quae in hora ter- 
tia desinebat; et ita vocantur aliae duae Horae, 
Sexta et Nona } quia recitabantur in altera et in 
tertia diei parte, quae respective finem habebant 
in sexta et nona hora. Vesperae, quae in hora duo- 

1) Constitutiones Apostolicce L. VII. C. XXXI V. sexHoras 
diurnas commemorant hisce verbis: « Precationes facite mane, 
tertia, sexta, nona hora, vespere et in gallicantu. » Horae 
Primce vestigium nullum est ante saeculum V.> et Completorii 
institutor fuisse videtur S. Benedictus, ante medium saec, VI. 

decima solvebantur, seu labente die, a sidere 
quod Vesper vocatur, et sole occidente apparet, 
nomen mutuantur \ Habebantur Vesperae eaedem 
tamquam initium Officii nocturni, et hinc forte ratio 
deducitur incipiendi diem liturgicum a Vesperis. 

176. Inde vero etiam quoad alias OfFicii divini 
partes factum est ut non amplius, ceu olim usus 
erat, indicatis horis absolverentur. Quum enim, ut 
animadvertit Benedictus XIV. 8 , regula statuta 
fuerit, in choro servanda, celebrandi, saltem je- 
juniorum diebus, Missam Conventualem post abso- 
lutam Officii Horam Nonam, hinc mos fuit inductus 
Sextam et Nonam recitandi ante meridiem, qua- 
cumque die, et consequenter ad horam, quae Nonae 
assignata olim erat, trahendi Vesperas et ad horam 
Vesperarum trahendi Completorium. 

Demum, Quadragesimali tempore, et praecise a 
Vesperis quae dicuntur in Sabbato ante Domini- 
cam I. Quadragesimae, etiam Vesperae absolvuntur 
ante meridiem. Nam olim nefas erat jejunium Qua- 
dragesimale, nisi post Vesperas, seu prope solis oc- 
casum, solvere. Quum autem, progressu temporis, 
consuetudo invaluerit refectionem sumendi meridie, 
ideo, ad vestigium servandum antiquae disciplinae, 
statutum est ut Vesperae ante meridianam refectio- 
nem recitarentur. At quoniam Dominicis diebus 
jejunium minime est servandus, ideo in his nulla 
fit Vesperarum anticipatio. 

177. Hodierna igitur disciplina, horas quod 
spectat, recitandi diversas Officii partes, haec est : 

1. In choro: Matutinum dicendum est simul cum 
Laudibus, regulariter, vel noctu, vel mane. Dicimus 

1) Hora Vesperarum vocabatur etiam lucernarium, quia, 
tenebris jam incumbentibus, lumina accendebantur. 

2) Benedictus XIV. Instit. CVIL §. 4. 

regulariter, quia recitatio tum Matutini, tum Lau- 
dum, de jure fit pridie in ultimo triduo Majoris 
Hebdomadse, et permittitur, pro commodo populi, in 
Commemoratione omnium fidelium Defunctorum l ; 
ex indulto, anticipatio hujusmodi conceditur in qui- 
busdam anni festis, ut fideles assistentes Indulgen- 
tias lucrari queant, ut v. g. in festo et per octavam 
SS. Corporis Christi, in festo SS. Cordis Jesu, etc. 

Verum Laudes a Matutino sejungi non debent, 
si Officium excipias Nativitatis Domini, in quo Ma- 
tutinum dicitur ante Missam mediae noctis, quse ex 
tribus prima est, et Laudes post Missam eamdem 
recitantur. 

Horae minores Prima et Tertia dicuntur regu- 
lariter ante Missam Conventualem ; Sexta et Nona, 
pbst eam, sed omnes ante meridiem. Dicimus hic 
quoque regulariter, quia aliquando, v. g. in Ad- 
ventu, Quadragesima, vigiliis cum jejunio, etc. 
Missa Conventualis de tempore celebratur post 
Nonam. 

Vesperse dicuntur post meridiem ; sed Quadra- 
gesimali tempore, a Sabbato quod praecedit Do- 
minicam I., ante meridiem persolvi debent, exceptis 
tamen Dominicis (cf. n. 176). 

Completorium dici potest immediate post Ve- 
speras, nunquam vero ante meridiem. 

Episcopi et Praelati nequeunt ordinem statutum 
in recitandis Horis canonicis mutare, nisi ex juxta 
causa, et quidem in casu aliquo particulari, non 
vero in perpetuum, vel per longum tempus. At, ex 
consuetudine longe probata, potest fieri ut ordo ille 
intervertatur, quod revera jam contigit quoad Ma- 
tutinum, quod nunc, saltem a Clericis saecularibus, 
non amplius noctu, sed mane persolvitur. 
1) Ccerenton. Episcop. L. II. c. X. 

2. Extra chorum : Matutinum et Laudes recitari 
prsescribunt Rubricae ante Missae celebrationem l . 
At ex recepta nunc consuetudine, datur cuique fa- 
cultas persolvendi hanc Officii partem pridie,quando 
sol medium cursum tenet mter meridiem et oc- 
casum *. 

Horae minores Prima et Tertia persolvuntur 
a summo mane ad meridiem, Sexta et Nona vel 
mane, vel post meridiem. 

Vesperae et Completorium recitantur a me- 
ridie ad mediam noctem ; at Quadragesim^li tem- 
pore, a primo Sabbato, extra dies Dominicos, Ve- 
sperae tantum congruenter dicuntur ante meridiem. 

178. Nihilominus quaecumque rationabilis causa, 
ut, v. g. major devotio, quies, studium, societas, etc, 
quamlibet ordinis et temporis mutationem certo 
permittit. 

Item certum est posse, in privata recitatione, 
separari Laudes a Matutino, etiam sine causa, imo. 
et nocturnos Matutini a se invicem, non tamen, 
quoad hos, ultra spatium trium horarum ; verum, 
ex quavis honesta causa hoc spatium protrahi 
potest et quaecumque alia separatio singularum 
partium Officii licita evadit. 



1) Cf. Missale Rom. Ritus serv. in celebr. Missce. Tit. I. n. 1. 

2) S. R. C. 16 Martii 1876, n. 3391. Sententia quae tenet 
licere, ex rationabili causa., Matutinum cum Laudibus, quo- 
cumque anni tempore, recitare hora II. diei antecedentis, qua 
dies ecclesiasticus initium habet, est vere probabilis. 

CAPUT III. 

De ipsa recitatione Officii. 

179. Officium recitatyr vel in choro, vel extra 
chorum. Recitatur in choro ab illis, qui huic o&li- 
gantur, ceu Canonici et Praebendati in Ecclesiis 
Cathedralibus, aut Collegiatis, et Regulares utrius- 
que sexus, quibus, ex regula propria, talis obligatio 
incumbit. Praeceptum tamen chori grave est pro 
omnibu* simul sumptis, non pro singulis sumptis 
seorsim, nisi et hi ssepe absint. Quare Episcopi et 
Praelati invigilare tenentur ut Officium a Canonicis, 
vel a suis subditis in choro persolvatur. 

180. Iterc, in choro Officium debet aut cantari, 
aut saltem elata voce perlegi, observatis quoque 
caeremoniis a Rubricis indicatis, videlicet standi, 
sedendi, genuflectendi, etc. ; hae quippe Rubricae, 
quando agitur de chorali officiatura, generatim, non 
aut mere directivae sunt habendae l . 

Quas autem particulas v. g. unum vel alterum 
verbum, aut versiculum, quis omiserit, dum erat aliis 
intentus, ceu in organis pulsandis, thure adolendo, 
etc, ipse non tenetur supplere, quia chorus, quo- 
cum unum efformat, optime supplet. At qui submisse 
suam partem recitat, alteram partem audiendo, etsi 
Officio satisfaciat, non tamen satisfacit servitio chori, 
et fructus, quos percipere deberet, non facit suos 8 . 

181. Extra chorum, Officium recitare quisque 
potest vel solus, vel cum socio, quamvis hic nul- 
lam Officii persolvendi obligationem habeat. Si cum 
pluribus sociis recitat, alternis, non pluribus vicibus, 

1) S. R. C. 12 Nov. 1831, n. 2682, ad XLI. et n. 2687, ad I. 

2) S. R. C. 22 Maji 1841, n. 2828. 

dicere debet omnia, praeter lectiones, quae omnes 
ab uno tantum, vel singulae a singulis perlegi pos- 
sunt, dummodo ab aliis aure percipiantur, quantum 
possibile est, ea quae leguntur. 

Recitationem privatam Officii non respiciunt Ru- 
bricae quae caeremonias determinant (cf. n. 7), quare 
indifferens est quod illa fiat stando, sedendo, deam- 
bulando, equitando, etc, dummodo corporis com- 
positio talis sit, quae omnino deceat tam sanctam 
actionem, angelico munere dignam. 

182. Sive in choro, sive extra chorum Officium 
recitetur, requiritur intentio recitandi, saltem vir- 
tualis, secus obligationi non satisfit; requiritur 
etiam attentio saltem externa, quae nempe alias re- 
movet actiones cum recitatione Officii incompossi- 
biles ; interna autem attentio, qua raens attendit 
vel ad verba, ut haec rite proferantur, vel ad sen- 
sum verborum, vel ad Deum ipsum, requiritur ad 
peccatum distractionis voluntariae vitandum ; num 
ad satisfaciendum obligationi, certo asseri nequit, 
unde nullus tenetur, propter hoc, iterare recita- 
tionem, nec restituere fructus forte perceptos. 

183. Ante totum Officium, ab omnibus solet 
dici oratio Aperi, Domine, etc. et ante singulas 
Horas, quae seorsim dicuntur, alia oratio Domine 
in unione f etc. 

Item singulis Horis praemittitur Pater et Ave, 
atque Matutino et Primae etiam Credo. 

Singulae Horae, sive seorsim, sive continuo di- 
cantur, concluduntur versiculis Dominus vobiscum, 
etc. Benedicamus Domino, etc. Fidelium animce, 
etc. cum Pater, exceptis Vesperis, et cum Credo 
post Completorium tantum. 

Quamvis Matutinum et Laudes simul efforment 
unicam Horam, si tamen, ut fas est in recitatione 

privata et aliquando in chorali, disjungantur, Ma- 
tutinum concluditur oratione Officio assignata, ad- 
ditis versiculis et Pater, prout fit post alias Horas 
(cf. n. 24), sed inde Laudes inchoandae sunt ut in 
Psalterio, scilicet omissis Pater, et Ave \ Si vero 
etiam nocturni Matutini, ad invicem separantur, 
non sunt singuli concludendi oratione propria Of- 
ficii, cum aliis versiculis, neque in principio alfee- 
rius nocturni dicuntur Pater et Ave. 

184. Aliquando in Officio, ut in Completorio, 
clicendum est Confiteor et Misereatur. Porro, quando 
haec dicuntur in choro, bis recitantur, seu tum ab 
Hebdomadario, tum a choralibus, facta, juxta casum, 
mutatione verborum : vobis fratres 9 vos fratres et 
tibi Pater, te pater, item : Misereatur vestri et Mi- 
sereatur tui. Quando recitatio fit extra chorum, ab 
uno tantum, priora verba omittuntur, et alia mu- 
tantur, dicendo : Misereatur nostri. 

Quaesitum autem fuit : & Quum duo vel plures 
Officium divinum privatim recitant, debent ne ad 
Confiteor omittere verba illa vobis fratres et vos 
fratres : misereatur tui et misereatur vestri, sicut 
quando unus tantum illud recitat? » S. R. Con- 
gregatio respondit: « Possunt, sed non debent 3 »;. 

185. Officium absolvitur antiphona finali, quae 
quadruplex est, scilicet ; 

i° Alma Redemptoris Mater^ quae dicitur a 
primis Vesperis Dominicae I. Adventus ad Vespe- 
ras, inclusive, diei 2 Februarii ; 

2 Ave Regina ccelorum, quae recitatur a Com- 
pletorio diei 2 Februarii ad Completorium, inclu- 
sive, feriae IV. Hebdomadae Majoris; 

1) S. R. C. 18 Maij 1883, n. 3574, ad II. 

2) S. R. C. 12 Nov. 1831, n. 2682, ad XXXIX. 

3 Regina cceli, quae obtinet a Completorio 
Sabbati Sancti ad Nonam, inclusive, Sabbati post 
Pentecosten. 

4° Salve Regina f quae reliquo anni tempore 
perlegitur. 

Jamvero, in choro f semper dicitur antiphona 
finalis, quae tempori respondet, post quamlibet Ho- 
ram, si, hac persoluta, a choro disceditur. Extra 
chorum f eadem antiphona finalis recitatur in fine 
Completorii, et post Laudes, si tunc Officium in- 
terrumpitur, vel post Horam, aut Horas quae Lau- 
dibus continuo adjiciuntur. 

186. Post integrum Officium recitatur oratio 
Sacrosanctce, qua Leo X. P. M. defectus et culpas 
in eo persolvendo ex humana fragilitate contractas 
indulsit. 

Ad hoc tamen requiritur quod ab omnibus in- 
distincte eadem oratio dicatur flexis genibus, ex- 
ceptis iis tantum, qui infirmitatis causa sunt im 
pediti \ Item requiritur ut Pater et Ave addantur. 

Nihil autem prohibet quominus post quamlibet 
Horam, quae separatim persolvitur, pnedicta oratio 
dicatur, quo casu pro defectibus iridulgendis in 
eadem Hora commissis, ipsa valebit; imo Leo X. 
hoc modo concesserat ab initio hanc indulgentiam, 
et nonnisi serius ita extendit gratiam, ut oratio 
semel dicta valeret pro omnibus Horis etiam dis- 
junctim persolutis. 

187. Opportunum censemus liturgicas regulas 
hic exponere, quae cantum atque organi et instru- 
mentorum usum moderantur, in divinis Officiis pu- 
blice peragendis. 

Porro regulae, quae nunc vigent, inveniuntur in 

1) S. C. Indulg. 26 Jul. 1855, n. 368. 

Instructione de musica sacra, quam Pius X. P. M. 
edi jussit et servari ubique locorum mandavit Motu 
proprio diei 22 Novembris 1903. Hujus Instructionis 
hic ea tantum, quae ad Officii divini decantationem 
spectant summatim exhibemus, collatis quoque aliis 
documentis in eadem Instructione citatis. 

1. Cantus, qui magis sacrae Liturgiae convenit, 
ille est qui planus, seu firmus dicitur, atque a suo 
restauratore Gregorio Magno P. M. nomen recepit. 
Hic in divinis Officiis est retinendus, et, ubi opus 
est, feliciter restituendus. 

2. Cantus, quem figuratum dicunt, minime re- 
probatur, dummodo quidquid profanum sapit ab 
lpso excludatur. 

3. Licet musicam organo moderari, et etiam, 
cum venia tamen Ordinarii, aliis musicis instru- 
mentis, quibusdam minus usitatis exclusis, dum- 
modo eorum sonitus cantum adjuvet, non vero 
opprimat. 

4. Nonnisi latino sermone omnes Officii partes 
sunt canendae, neque alii cantus vulgari eloquio 
sunt intermiscendi. 

5. Textus prout a sacra Liturgia proponuntur 
sunt apprime servandi, neque fas est illorum or- 
dinem intervertere, eosque leviter etiam mutare, 
vel ex integro, aut ex parte tantum omittere. Usus 
igitur canendi in Vesperis solemnibus unum alte- 
rumve psalmum, ceteris omissis, reprobatur prorsus. 

6. Ad praescriptum Caeremonialis Episcopo- 
rum, ea norma communiter est servanda, ut in 
psalmodia Vesperarum cantus Gregorianus debeat 
adhiberi, in versiculis autem doxologiae Gloria Patri 
et in hymno musica figurata usurpari possit. Verum 
conceditur usus concentuum qui falsobordoni vulgo 
nuncupantur, et interdum ut omnes psalmi in so- 

lemnioribus diebus ex integro musice proponantur, 
servata tamen propria psalmodiae forma, et exceptis 
antiphonis, quae generatim gregoriano ritu proponi 
debent. 

7. Juxta Caeremoniale Episcoporum « quando- 
cumque per organum figuratur aliquid cantari, seu 
responderi alternatim versiculis hymnorum, aut 
canticorum, ab aliquo de choro intelligibili voce 
pronuntiatur id, quod ab organo respondendum est. 
Et laudabile esset, ut aliquis cantor conjunctim 
cum organo voce clara idem cantaret *. » # 

8. Attamen regulare est ut primus versus can- 
ticorum primus et ultimus versus hymnorum, vel 
ille in quo est genuflectendum et Gloria Patri in 
fine canticorum, cantentur a choro, non autem ab 
organo, idque etiamsi versus immediate praecedens 
fuerit a choro pariter decantatus 2 . 

9. Organum silere debet in Officiis de Tempore 
Adventus, (excepta Dominica III.), Quadragesimae 
(excepta Dominica IV.), Quatuor Temporum (ex- 
ceptis illis quae occurrunt infra octavam Penteco- 
stes), necnon in Officio Defunctorum. 



CAPUT-IV. 
De obligattone recitandi Officium. 

188. Officium divinum recitare tenentur: i. 
Omnes Clerici in Sacris Ordinibus constituti, etiam 
suspensi, excommunicati, etc; 2. Beneficiati, qui 



1) Cceretnon. Episcop. L. L c. XXVIIL n. 7. Cf. S. R, C. 
cr. Gener. 22 Maji 1894, n. 3827. 

2) Cceremon. Episcop. L. L c. XXVIIL n. 6. 

sunt in possessione Beneficii ; 3. Religiosi solemni- 
ter professi utriusque sexus, ad chorum deputati, 
etiam fugitivi, apostatae, etc. 

Quo momento incipiat pro singulis haec obli- 
gatio, jam vidimus n. 173. 

189. Obligatio recitandi quotidie Officium divi- 
num est gravis ex genere suo, et talis est nedum 
pro Officio integro, sed etiam pro parte quae, quan- 
titate, aequivalet Horae minori. Unde grave est omit- 
tere quamlibet integram Horam, vel unum noctur- 
num Matutini, vel novem lectiones cum suis re- 
sponsoriis; est leve omittere unum psalmum, vel 
Pater, Ave et Credo, vel tres tantum lectiones, etc. 

Etiam Officium Defunctorum, in generali horum 
Commemoratione, est sub gravi recitandum ; e con- 
tra, non certo constat de gravi obligatione dicendi 
Litanias diebus S. Marci et Rogationum, licet hae, 
si dicuntur, sua die tantum, non vero pridie, reci- 
tari debeant. 

Oratio praeambula Aperi, Domine et alia Sa- 
crosanctce, quae Officio absoluto recitari solet, nulla 
obligatione proponuntur; at nonnisi desidiem mi- 
nime probandam ille ostenderet, qui, ulla sine causa, 
eas praeteriret, et quoad alteram orationem, se ipse 
privaret indulgentia, quam, ut vidimus (n. 186) 
Leo X. P. M. illi adnexuit. 

190. Porro ille, qui ratione Beneficii Officium di- 
vinum persolvere tenetur, « si post sex menses ab 
obtento Beneficio divinum Officium non dixerit, le- 
gitimo impedimento cessante, Beneficiorum suorum 
fructus' non faciat suos pro rata omissionis recita- 
tionis Officii et temporis, sed eos, tamquam injuste 
perceptos, in fabricam Beneficiorum, vel pauperum 
eleemosynas erogare teneatur. Si vero ultra dictum 
tempus in simili negligentia contumaciter perman- 

serit, legitima monitione praecedente, Beneficio ipso 
privetur * ». Particula autem pro rata ita intelli- 
genda est, nimirum « ut qui Horas canonicas uno 
vel pluribus diebus intermiserit, omnes Beneficii, 
seu Beneficiorum suorum fructus, qui illi vel illis 
diebus responderent, si quotidie dividerentur : qui 
vero Matutinum tantum, dimidiam, qui ceteras 
omnes Horas aliam dimidiam ; qui harum singulas, 
sextam partem fructuum ejusdem diei omittat 2 . » 

Haec autem restituendi obligatio urget ante sen- 
tentiam declaratoriam 8 . 

191. Obligatio recitandi Officium cessat triplici 
de causa, nimirum : i° ob impotentiam physicam, 2° ob 
impotentiam moralem y gob legitimam dispensationem. 

Jamvero : ex i°, non obligantur ii, quibus impos- 
sibile est Officium persolvere, v. g. ob morbum 
gravem, ob caecitatem, ob carentiam Breviarii, 
saltem quoad partes quas nec memoriter recitare 
sciunt ; ex 2°, non obligantur ii, quibus grave est 
Officium dicere, v. g. quia occupantur aliis, quae 
sine gravi damno proprio vel alieno, aut sine scan- 
dalo, praeterire non possunt ; ex 3 , non obligantur 
ii, qui dispensationem obtinuerunt vel a R. Pon- 
tefice, qui dispensare potest absolute et etiam sine 
causa, vel ab Episcopo, aut Superiore Regulari, qui 
possunt dispensare ex justa causa, in casibus par- 
ticularibus et ad breve tempus. Indultum autem 
quod a S. Sede dari solet hac in re, consistit in 
commutatione Officii divini in integrum Rosarium 
B. Mariae V. cum Litaniis Lauretanis, firma manente 
obligatione recitandi quotidie Completorium, ad- 
ditopsalmo De profundis pro Defunctis. 

1) Conc. Lateran. Const. « Supernce dispositionis ». 

2) Pius V. Const. « Ex proximo ». 

3) Cf. Prop. 20 damnata ab Alexaadro VII. die 24 Sept. 1665. 

APPENDIX. 
De Martyrologio Romano 

192. Quemadmodum liber ille, qui Cceremoniale 
Episcoporum inscribitur, tamquam complementum 
habetur Missalis Romani, quum ad hujus Rubricas 
explicandas Liturgistae saepe ad illum recursum 
faciant, ita tamquam complementum et veluti ap- 
pendix Breviarii Romani Kber ille habetur, qui 
Martyrologium Romanum vocatur, et de quo ali- 
quid hic innuimus. 

193. Jam penes ipsos Paganos mos erat heroum 
suorum nomina in fastis inscribere, ne rerum ge- 
starum, quae illos claros reddiderunt, memoria fa- 
cile periret. 

Hunc morem secuta est Ecclesia, quae, a primis 
jam saeculis, per publicos notarios a se delectos, 
suorum Martyrum acta scriptis consignabat, eo- 
rumque nomina in sacris describebat diptychis, ut 
saepe in divinis Officiis publice legerentur. 

Hinc ortum habuit ille catalogus, seu elenchus 
Ss. Martyrum, cui nomen est Martyrologium y quam- 
vis, temporis decursu, etiam aliorum Sanctorum, 
qui martyrio minime occubuerunt, nomina inscripta 
in eo fuerint. 

In hoc igitur libro Sanctorum canonizatorum, 
non autem Beatorum, nomina leguntur, addito, ut 
plurimum, brevi in uniuscujusque laudem elogio, 
et ita disposita, ut singulorum Sanctorum memo- 
ria suis per annum propriis festis diebus recen- 
seatur. 

194« Porro Martyrologia plura jam a saeculo IV. 
in Oriente extitisse compertum est, et in Occi- 
dente tamquam primum censetur illud, quod Hie- 
ronymianum appeilarunt, quia S. Hieronymo, licet 
falso, tamquam suo auctori, tribuebatur, et hoc 
quidem Romana Ecclesia usa est. 

Sed usque ad saeculum XVI. alia plura pro- 
dierunt Martyrologia, opera praesertim S. Bedae 
Venerabilis, Rabani Archiepiscopi Viennensis, et 
potissimum Usuardi monachi S. Germani apud 
Parisios. 

.Quum autem in illis conficiendis plures irrepse- 
rint errores, mens fuit Gregorii XIII. P. M., cujus 
opera calendarii nova correctio induta fuit (cf. n. 91), 
Martyrologium quoque emendandi. In hac emen- 
datione praestitit perillustris Card. Baronius, qui 
codici Usuardi maxime inhaerens, novum exhibuit 
Martyrologium correctum et auctum, quod Mar- 
tyrologium Romanum fuit inscriptum et a Gre- 
gorio XIII. per Constitutionem « Emendato » diei 
14 Januarii 1584, editum, cum praecepto illud exclu-' 
sive adhibendi pro usu liturgico in toto orbe. 

Aucto inde Sanctorum numero, novisque de- 
tectis historicis monumentis, opus fuit inducere 
mutationes et correctiones in Martyrologio Romano; 
quare novae prodierunt ejusdem codicis editiones, 
quae recognitae, vei etiam auctae et emendatae fue- 
runt a Romanis Pontificibus Urbano VIII., Cie- 
mente X., Benedicto XIV., Pio IX., et novissime, 
seu anno 1902, a Leone XIII. 

195. Nullum igitur dubium hunc quoque liturgi- 
cum librum Pontificia auctoritate pollere, ex quo fit, 
non sine piaculo, idipsum mutari privatorum arbi- 
trio posse, et regulas, quae ejus usum moderantur, 
adamussim esse servandas. 

Porro hae sunt regulae, ad quas exigendus est 
ritus legendi Martyrologium : 

I." Lectio Martyrologii praecipitur quotidie, ex- 
cepto triduo ante Pascha, in Officio chorali ; in 
recitatione privata consulitur tantum. 

II.' Martyrologium legitur, et in choro cantatur 
in tono lectionum Matutini, ad Primam, ante ver- 
sum Pretiosa t nulla praemissa benedictione. 

III.' Legitur semper die praecedenti ea pars, 
quae continet memoriam Sanctorum diei insequentis. 

IV.* Antequam legantur nomina Sanctorum in 
ipso Martyrologio descripta, nomina enuntiantur, 
sive Sanctorum, sive etiam Beatorum, quorum, in 
particulari Ecclesia, festum ea die peragitur. Quod 
si alicujus Sancti Officium translatum fuerit, sive 
perpetuo, sive per accidens, ejus recordatio fit tum 
sua die propria, tum die in quam fyit translatum, 
mentione facta hujus translationis. 

V." Pariter nuntiantur festai mobilia, dies octavae, 
vigiliae, Dominicae Septuagesimae et Palmarum, 
feriae IV. Cinerum et V. in Coena Domini, ac de- 
mum Officia votiva. 

VI/ Unaquaeque lectio concluditur his verbte : 
Et alibi aliorum plurimorum Sanctorum Martyrum, 
et Confessorum, atque Sanctarum Virginum. 

VII." Ante quamcumque lectionem indicantur 
Kalendae, Nonae vel Idus, et quantitas Lunae, quae 
quantitas, in tabulis praefixis singulorum dierum 
lectionibus, indicatur numero signato sub littera 
Martyrologii propria illius anni. 



A. M. D. G. 

Indicantur numeri marginales et signa () note 



Antiphon» : notio, usus, 18, 37 — majores, 97 — in Officio 

Defunctorum, 164 — finales, 185. 
Aperi Domine: 183, 189. 
Assignatio Officiorum: 56 — dies quibus assignari pos- 

sunt Officia, 59 — ordo assignationis, 62. 
Breviarium: origo, 2 — editiones, 3 — notio, 4. 
Calendarinm : quomodo efFormandum, 84 — errores, 85 — 

quale adhibendum, 169, 171 — mutatio Officii, 172. 
Cantus: 180, 187. 

Capitula : ubi reperiuntur et quando omittuntur, 19. ' 
Commemorationes : ubi locum habent et quid si plures oc- 

currunt ejusdem generis, 28 — quando fiunt, vel non, 66, 

78 — ordo earum, 69 — quid si adest identitas Officio- 

rum, 79, 130. 
Dies Officiorum: propria et non propria assignata et trans- 

lata, 40 — natalitia et quasi-natalitia, 41. 
Dignitas : insignis et exigua, 33 — in occurrentia, 51, 54 — 

in concurrentia, 75. 

Dominics» : divisiones, 31 — quoad lectionem IX., 25, 70 — 
quoad commemorationem, 66, 69, 78 — translatio, vel an* 
ticipatio, 88 — de singulis cf. suis in locis. 

Feriatio : num praelationem conferat festis, 52 (*). 

Feriae : divisiones, 32 — ordo, 89 — quoad commemoratio- 
nem, 66, 69* — quoad lectionem IX., 70 — translatio, vel 
anticipatio, 89 — Quatuor Temporum, 90 — de singulis 
cf. suis in locis. 

Festa: divisiones, 33 — elenchus, quo describuntur festa 
primaria et secundaria, 38 — de singulis cf. suis in locis. 

Hymnus : constructio et diversae conclusiones 20, — regulae 
in adhibenda propria hymnorum conclusione, 21, fio — 
Iste Confessor, quoad mutationem I. strophae, 22, 41, 80 — 
Te Deum, 26, 96, 108. 

Horae Canonicae : ratio nominis, 12 — numerus, 15 — quando 
incipit obligatio eas recitandi, 173 — quo tempore dicun- 
tur, 174 seqq. — quinam tenentur eas persolvere, 188 — 
quomodo cesset obligatio eas recitandi, 191. 

Lectiones: ex quo desumuntur et quot dicuntur, 25, 37 — 
lectio IX., 25, 70 — quaenam dicantur in particularibus 
Officiis cf. suis in locis. 

Matutinum : ratio nominis, 15 ( 2 ) — quando dicendum, 174, 
seqq. — ejus a Laudibus separatio, 24, 177, 178. 

Nocturni: ratio nominis, 15 -- quot dicuntur pro diverg* 
ri tu > 37 — * n Officio Defunctorum, 164, 166 — nocturnum 
diei quod ab Episcopo imponitur in sacra ordinations, 

173, f 1 ). 
Octavarium Romanum: 10, 151. 
Octavae : divisiones, 34 — earum occurrentia, 55 — translptfo 

festi in diem infra octavam, 63 — de singulis cf. gujg 

in locis. 
Preces : dominicales et feriales, 27 — quando dicendae, iy, 
Psalmi: eorum collectio, 17 — distributio et numerusprQ 

diversis Officiis et Horis, ac diverso ritu, 17, 37. 
Regulares: quoad commemorationem Fundatoris in Suffyi* 

giis, 29 — quoad Officium Dr:J : jationis Ecclesiae Cathe- 

dralis, 144 — quoad Officium Patroni et Titularis, 149, 

155 — quoad Calendarium Dicecesis, 170 — degentes extra 

suum ccenobium, 171. 
Reliquiae insignes: quaenam sint, 157. 
Repositio Officiorum : 56 — dies in quibus reponi possunt 

Officia, 61 — ordo repositionis, 62. 
Responsoria : quando omittuntur, 26. 
Ritus Officiorum: 37 — quid juris tribuit in occurrentia, 

49 — quid in concurrentia, 73. 
Rogationes: quoad Officium, 118 — quoad Litanias, 118, 189. 
Sacrosanctae oratio : 186, 189. 
Seminarii aliynni et professores : quoad Titularem suae Ec- 

clesiae, 29, 169. 
Socii : Patroni, 150 — Titularis, 155 — Sancti cujus insignis 

Reliquia asservatur, 158. 
SuffrL. 6 .a Sanctorum : 29 — quando dicenda, 37. 
TabelU: occurrentiae, 64 — concurrentiae, 81. 
Vigilise: divisiones, 35 — de singulis cf. suis in locis. 
Versus: eorum usus, 23. 
Vesperae : dimidiatio, 77, 78 — qua hora recitantur, 177. 

BARTHOLOM^US 

TITULO S. BARTHOLOMiEI IN INSULA 

S. R. E. Presbyter Cardinalis BACILIERI 

Dei et Sanctse Apostolicse Sedis Gratia 

Episcopus Veronensis 



Cum opus inscriptum LITURGIA MISS^ a dilecto filio 
Nostro Sac. jEmilio Ferrais, in Episcopali hoc Seminario Juris 
Canonici et Sacrae Liturgiae Professore, nuper concinnatum 
et perspicua rerum expositione, et methodi novitate praestans, 
et tum Clericis instituendis, tum Sacerdotibus excolendis per- 
utile judicatum sit a clarissimo Praeceptore Joanne Baptista 
Pighi, hujus Ecclesiae Catedralis Canonico, cujus examini il- 
lud subjecimus; illius editionem typographicam non solum 
permittimus, sed laudamus, ejusquc studium Clero universo 
hujus Dicecesis etiam atque etiam commendamus, ut in eo 
scientia pariter et devotio erga augustissimum Missae Sa- 
crificium crescat et proficiat. 

Veronce ex ^Edibus Episcopalibus 
Dominica Pentecostes A. MCMIL 

►& Card. B. BACILIERI Episc. 

PR/EFATIO 



Postquam R.mus Can. Jo. Bapta Pighi, clarissi- 
mus in Sacrce Liturgice tradendce munere Antecessor» 
meuSy in hoc Veronensi Episcopali Seminario } suum 
edidit opus, cui titulus: Liturgia Sacramentorum et 
Sacramentalium, quo majori consuleretur, prout 
reapse consultum fuit, tyronum maxime profectui in 
Rituum Sacrorum studio: visum est non minus 
utilitatis allatum iri st\ pari ratione, Missce quoque 
Liturgia exponeretur. 

Id ipse prcestare ausus sum. Quum enim muta- 
tiones quamplures, nuper in re liturgica inductce, 
nova etiam ea de re manualia exigant, neque mul- 
tum ad bonum conferat discipulorum, si diversa 
plane methodo, varice unius disciplince partes illustren- 
tur; mea quidem fuit mens t ut tum vigens nunc jus, 
quoad Missam, veteri reformato, octilis subjiceretur, 
tum methoduSy qua sapienter Auctor Liturgice Sa- 
cramentorum et Sacramentalium est usus, ad rectum 
ordinem novo operi imprimendum y opportune tradu- 
ceretur. 

Omnia, quce in opere citavi, Decreta et Responsa 
SS. CC. Rituum et Indulgentiarum } in authenticis 



Digitized by VjOOQIC 



recentioribus Collectionibus contuli, numero singuhs 
addito, quem in illis ipsa prce se ferunt. Quce vero 
iisdem Collectionibus posteriora sunt y numero carent, 
eaque ex notissimis, quce de re liturgica evulgantur, 
Ephemeridibus, desumpsi. 

Omne quidem me tulisse punctum minime prce- 
sumo, at non ingratum, neque inutile prorsus meum 
qualecumque opus f Clericis prcesertim, fore } animo 
confido, grates peritioribus habiturus, si quod minus 
veritati aut claritati conforme ipsis occurrat, miht 
indicare non omiserint. 

Veronae. In festo S. Petri Martyris, Civis Veron. et Patroni 
minus principalis hujus Ecclesiae, qua die semisaecularia 
ejusdem solemnia peraguntur - 29 Aprilis 1902. 

Sae. iEMiuus Ferrais. 

TITULUS I. 
DE MISSAU ROMANO 



CAPUT I. 
De Missali ejusque materia. 

i. Quod olim circa alios liturgicos libros, idem 
quoad Missale contingebat, seu, et distinctis colle- 
ctionibus diversas ejus partes contineri et diversis, 
pro varietate Ecclesiarum, ritibus Missae celebran- 
dae ordinem confici. Et sane, antequam Missalia 
plenaria obtinerent, Latini utebantur Antiphonario, 
quod partes Missae a choro plerumque cantandas 
continebat; Lectionario, vel Epistolario } in quo le- 
ctiones scripturales, praesertim epistolae S. Pauli, 
legebantur ; Evangeliario, seu Evangeliorum libro ; 
Sacratnentario, quo, praeter Orationes, Praefationes, 
Canonem, aliasque Missae preces, ritus etiam con- 
ferendi sacros Ordines, administrandi Baptismum 
solemnem, conficiendi sacra Olea, etc. comprehende- 
bantur. * 



i) Horum librorum reformatores potissimum habentur 
RR. PP. S. Gelasius et S. Gregorius M. Unde triplex sta- 
dium, seu antegelasianum, gelasianum et gregorianum, quod 
in historia romanae liturgiae distinguit Mabillon. Liturgia 
Gallicana. L. I, c. 2, n. 4. 

2 DE MISSALI ROMANO 

Hoc quidem ullo sine incommodo procedere 
poterat quando uni, quae celebrabatur, Missae totus 
aderat clerus et populus, et quisque, quod eum 
spectabat, ex uno vel altero libro legebat. Verum, 
Sacerdotibus excrescentibus,.iisque singulis per se 
Missam legentibus quoad omnes ejusdem partes, 
has necesse fuit in unum codicem colligere, dictum 
Missale plenarium } de quo Leo IV. P. M. loquitur 
cum ait : « Missale plenarium et Lectionarium et 
Antiphonarium unaquaeque Ecclesia habeat. » * 
Idque perduravit quousque, iis demptis a Missali 
quae Missam haud spectant, compositisque seorsim 
aliis liturgicis libris, illud, ad hodiernam redactum 
formam, S. Pius V. P. M., votis inhaerens S. Con- 
cilii Tridentini, edi jussit Brevi u Quo prirnwn 
tempore » die 14 Julii 1570, sub nomine Mtssalis 
Romani. 

2. Quum autem, privata inde auctoritate, quae- 
dam mutarentur, non obstantibus severissimis pro- 
positis poenis, quibus S. Pius V. caverat ne quid 
Missali a se edito vel adderetur, vel ulla ratione 
demeretur, RR. Pontifices tum Clemens VIII., tum 
Urbanus VIII., novas et expurgatas editiones im- 
primi curarunt, novis adjectis poenis contra praesu- 
mentes sua auctoritate quid immutare. Quare Mis- 
sale, quod nunc a Latinis adhibetur, inscriptum 
legimus : Missale Romanitm ex decreto SS. Coneilii 
Tridentini restitutum } S. Pii V. P. M.jussu editum, 
Clementis VIIL.et Urbani VIII. auctoritate recogni- 
tum. Novis interdum Coelicolis, ad nostra usque 
tempora, divini cultus honore auctis, novae etiam 
ipsorum Missae insertae sunt, novaeque in posterum 
inserentur. Quinimo,auctoreLeone XIII. P.M., novae 

1) Leo IV. Hom. de cura pastorali. 

DE MISSALI ROMANO 3 

additiones et variationes in Rubricis Missalis Romani 
inductae fuerunt, in novis hujus libri editionibus 
inserendae. l 

3. Est igitur Missale Romanum : Liber Aposto- 
lica auctoritate editus, continens preces et ritus 
quibus sacrosanctum Missae Sacrificium est celebran- 
dum, pro diversis anni temporibus et singulis diebus. 

Verum quarumdam etiam Benedictionurrt, ex 
iis potissimum quae ad Altare solent dari, formulae 
reperiuntur, sive cum Missis sibi respondentibus, 
ut v. g. Benedictio Palmarum, sive in distincta 
Appendice. 



CAPUT II. 
De auctoritate Missalis Romani. 

4. Ex tenore Brevis « Quo primum tempore » 
S. Pii V., quod Missali praefixum legitur, patet La- 
tinis verum praeceptum esse impositum utendi Mis- 
sali Romano, nulla ratione habita alicuius ante- 
rioris indulti, exemptionis, dignitatis, severissimis 
etiam poenis statutis, tum per citatum Breve, tum 
per alia « Cum Sancttsstmum » Clementis VIII. et 
u Si quid est» Urbani VIII., contra edentes exem- 
plaria Missalis Romani haud conformia typo Romae 
existenti et sine licentia aut Inquisitoris, aut Ordi- 
narii loci, illam conformitatem declarantium. 2 

1) S. R. C. Decr. Gener. n Dec. 1897. Hinc in novissimis 
editionibus Missalis nomini Pontificum, qui in iscriptione in- 
dicantur, additum est nomen Leonis XIII. 

2) Has quidem sanctiones adhuc in suo robore permanere 
declaravit S. R. C. 7 Apr. 1832, n. 2692 et Decr. Gener. 26 
Apr. 1834, n. 2716. 

4 DE MISSAU ROMANO 

Duae tamen exceptiones, ex voluntate positiva 
R. Pontificis, effugiunt obligationem ab eo impo- 
sitam utendi Missali Romano. Prior est quoad Mis- 
salia ab ipsa sui prima institutione a S. Sede ap- 
probata, quod quidem valere dicendum est sive 
quoad ea quae ante Breve S. Pii V. jam existebant, 
sive quoad ea quae post illud vel approbarunt vel 
approbaturi sunt RR. Pontifices. Altera est de Mis- 
salibus quae a ducentis annis ante praefatum Breve 
assidue usu fuerant, et quidem pro Ecclesiis tantum 
quae illis usae sunt. 

Hinc est quod, praeter Missale Romanum, et 
alia ab hoc diversa adhiberi passim cernimus in 
Ecclesia Latina, praesertim penes Religiosos Ordi- 
nes, quamvis nunc in toto fere Occidente, antiquis 
repudiatis liturgiis, Romana tantum receptg conspi- 
ciatur \ De Orientali Ecclesia non loquinmr, at 
certe ad illam non extenditur praeceptum Brevis 
S. Pii V. 

5. Ad Rubricas vero Missalis quod attinet, eas 
distinguimus quae sunt extra actum Missae, sive ante, 
sive post, ab illis quae actum Missae spectant. Priores 
esse per se praeceptivas non omnes conveniunt; 
imo S. Alphonsus profitetur sententiam id negantem 
eam esse quam ipse sequitur \ quamvis hoc idem 
non ad omnes Rubricas extendat, ut relate ad 
manuum lotionem et ad preces dicendas dum vestes 
sacrae assumuntur. Posteriores Rubricas esse prae- 
ceptivas, vel sub gravi, vel sub levi } commune est. 

1) De antiquis ritibus vigentibus in Ecclesiis Mediolanensi, 
Hispana et Gallicana, atque de variis ritibus orientalibus cf. 
Lapini. Istituzioni Liturgiche. Lezz. IX et XXIV(ed\z. II. 1895) 

2) S. Alphonsus. TheoL Mor. L. VI. n. joo. Ita etiam 
Gury. Theol. Mor. Vol. II. n. 40J, et Ballerini Op. TheoL 
Mor. Vol. IV. n. 2j8. Contra vero Ephem. Liturg. 1890, pag. 8 

DE MISSALI ROMANO 5 

6. Ex dictis certo constat : nulli ritus latini Sa- 
cerdoti, quacumque praefulgeat dignitate, fas esse 
uti Missali diverso a Romano, licet in Ecclesiis, 
quae Missali privilegiato gaudent, celebrare ei con- 
tingat. Quod sane ita est intelligendum, ut ritu 
illarum Ecclesiarum proprio non celebret, non autem 
ut suo ritu Missas illis concessas, etsi in Missali 
Romano non insertas, recitare non valeat \ Item 
Rubricas, saltem quae Missae actum respiciunt, ad 
amussim esse observandas, ne in actione tam sancta, 
cui trementes assistunt Angeli, facile peccetur et 
scandalum obveniat fidelibus adstantibus. 



CAPUT III. 
De Missalis partibus. 

7. Quum mysteriorum, quibus nostrae Redem- 
ptionis oeconomia absolvitur,atque Sanctorum recor- 
datio pari temporis gradu minime procedat, (horum 
quippe festa singulis diebus juxta computationem 
anni civilis, qui a die I. Januarii decurrit, assi- 
gnantur, illorum vero series anno ecclesiastico, qui 
est a Dominica I. Adventus, continetur,) conveniens 
fuit quod Missae, quae ad mysteria referuntur, seu 
de tempore, discernerentur a Missis de Sanctis. 

Item Sanctorum Missae aliae propriae sunt unius- 
cujusque, aliae pluribus communes ; aliae universae 
Ecclesiae, aliae quibusdam tantum locis concessae. 
Accedunt Missae de particularibus aliquibus my- 
steriis et aliae pro determinatis necessitatibus sta- 
tutae. 

1) S. R. C. Decr. Gener. 9 Julii 1895, n - 3^* 

6 DE MISSAU ROMANO 

Hiric ratio pro diversa Missarum classi, diversas 
in Missali assignandi partes, quas nunc exponimus. 

8, Porro quinque potissimae enumerantur Mis- 
salis divisiones, prseter Rubricas quae ab initio, tfna 
cum Pontificiis Brevibus, tabulis temporariis et Ca- 
lendario perpetuo, leguntur. 

Prima pars inscribitur : Proprium Missarum de 
tempore, et Missas comprehendit pro variis anni 
liturgici temporibus legendas in Dominicis et Feriis, 
cum de istis fit, a Dominica I. Adventus ad ultimam 
post Pentecosten. Attamen post Missam Sabbati 
sancti inseritur Ordo Missce y quae pars invariabilis 
est, paucis exceptis, pro toto anno. 

Secunda pars titulum habet: Proprium Missa- 
rum deSanctiSy Missasque continet proprias cujusque 
ex pluribus Sanctjs in Calendario designatis per 
dies anni civilis. Incipit tamen a die XXIX. Novem- 
bris,quae solet esse proximior Dominicae I. Adventus. 

Tertia pars est : Commune Sanctorum, cum ha- 
beat Missas communes cuicumque Sancto propriam 
non habenti. Istae tamen communes sunt aut unius, 
vel plurium Martyrum, aut Confessorum vel Pon- 
tificum, vel non Pontificum, vei Doctorum, aut Vir- 
ginum, vel non Virginum ; accedit Missa in anni- 
versario Dedicationis Ecclesice. 

Quarta pars comprehendit Missas votivas, seu 
duodecim per dies hebdomadae distributas hoc or- 
dine : de Ss. Trinitate; de Angelis; de SS. Apo- 
stolis Petro et Paulo; de Spiritu S.; de Ss. Eu- 
charistiae Sacramento; de S. Cruce; de Passione 
D. N. J. C. et quinque de S. Maria pro varietate 
temporis, seu ab Adventu ad Nativitatem D. N. J. C, 
a Nativitate D. N. J. C. ad Purificationem, a Puri- 
ficatione ad Pascha, a Paschate ad Pentecosten, a 
Pentecoste ad Adventum. Accedunjt aliae tresdecim 

DE MISSALI ROMANO 7 

Missae votivae dicendae pro variis circumstantiis et 
necessitatibus et sunt : De eligendo Summo Ponti- 
fice; in anniversario electionis seu consecrationis 
Episcopi; ad tollendum schisma; pro quacumque 
necessitate; pro remissione peccatorum; ad postu- 
landam gratiam bene moriendi ; contra Paganos ; 
tempore belli; pro pace; pro vitanda mortalitate; 
pro infirmis; pro peregrinantibus; pro sponso et 
sponsa. Dein sunt sex pariter votivae concessae a 
Leone XIII. an. 1883, seu de Angelis; de SS. A- 
postolis; de S,. Joseph; de Ss. Eucharistiae Sacra- 
mento; de Passione D. N. J. C; de Immaculata 
Conceptione B. M. V., assignatae respective sex 
diebus infra hebdomadam, et respondentes totidem 
Officiis votivis loco ferialium dicendis. 

In hac parte insertae habentur Orationes seu 
Collectae diversae, dicendae vel jussu Superioris, 
vel data necessitate et ritu permittente ; item Mis- 
sae pro Defunctis, et quaedam formulae Benedictio- 
num, prout in antiquis Sacramentariis habebantur. 
(Cf. n. 1.) 

Quinta pars est Appendix habens Missas cele- 
brandas aliquibus in locis ex indulto Apostolico. 
Singulae Diceceses habent etiam aliam Appendicem 
priori adnexam, qua Missae continentur ipsis pecu- 
liariter concessae. 

TITULUS II. 
DE MISSA IN GENERE 



CAPUT I. 
De Liturgia Missae. 

9. Quemadmodum Christus Jesus, discessurus 
ex hoc mundo, Eucharistiae Sacramentum instituit, 
et in illius sumptione colere nos sui memoriam 
praecepit, ita, ait Concilium Tridentinum, « Deus et 
Dominus noster, etsi semel seipsum, in ara Crucis, 
morte intercedente, Deo Patri oblaturus erat.... 
quia tamen per mortem Sacerdotium ejus extin- 
guendum non erat, in coena novissima, qua nocte 
tradebatur.... Sacerdotem secundum ordinem Mel- 
chisedech se in aeternum constitutum declarans, 
corpus et sanguinem Suum sub speciebus panis et 
vini Deo Patri obtulit; ac sub earumdem rerum 
symbolis Apostolis, quos tunc novi Testamenti Sa- 
cerdotes constituebat, ut sumerent, tradidit ; et eis- 
dem, eorumque in sacerdotio successoribus, ut of- 
ferent, praecepit, per haec verba : Hoc facite in meam 
commemorationem, uti semper Catholica Ecclesia 
intellexit et docuit *. » 

Haec quidem divinam ostendunt sacrosancti Mis- 
sae Sacrificii institutionem, simulque exhibent quae 

1) Conc. Trid. sess. XIII cap. II. 

in eodem essentialia et immutabilia sunt tenenda, 
quaeque ad corporis et sanguinis Christi Jesu sub 
speciebus panis et vini oblationem Deo factam re- 
duci possunt. 

10. At simul, « cum natura hominum ea sit, ut 
non facile queat sine adminiculis exterioribus ad 
rerum divinarum meditationem sustolli; propterea 
pia Mater Ecclesia ritus quosdam, ut scilicet quae- 
dam submi^sa voce, alia vero elatiore, in Missa 
pronunciarentur, instituit. Caeremonias item adhibuit, 
ut misticas benedictiones, lumina, thymiamata, ve- 
stes, aliaque id genus multa, ex Apostolica disci- 
plina et traditione, quo et majestas tanti Sacrificii 
commendaretur, et mentes fidelium per haec visi- 
bilia religionis et pietatis signa ad rerum altissi- 
marum, quae in hoc Sacrificio latent, contempla- 
tionem excitarentur \ » 

Quibus sane verbis institutio humana, sive A- 
postolica, sive ecclesiastica, indicatur rituum, quo- 
rum nullus supervacaneus, aut inanis existimandus 
est 8 , qui Sacrificii essentialia praecedunt, vel comi- 
tantur, vel subsequuntur, quique, pro temporum, 
locorum et personarum diversa ratione, diversi esse 
potuerunt et simt, cum elementum accessorium et 
mutabile constituant. 

ii. Equidem nullum dubium, quin Apostoli, post 
acceptum Spiritum S., determinatis, etsi non sem- 
per aequalibus, ritibus, Missae Sacrificium celebra- 
verint *, quos, sin scripto, usu tamen Ecclesiis a 
se rectis tradiderunt, ita ut, qui potissimi sunt, 
huic Apostolicae traditioni nitantur et cuicujnque 



i) Conc. Trid. sess. XI 1 cap. V, 

2) Catech. Conc. Trid. de Euchar. circa finent. 

3) Actor. 11. 42. 

liturgiae communes plus minusve semper inve- 
niantur *. 

Sed insuper RR. Pontifices, juris liturgici su- 
premi moderatpres, plura addiderunt, quae vel in 
Constitutionibus a se editis, vel in Rubricis Missalis, 
vel in Decretis S. Rituum Congregationis, imo et in 
laudabilibus consuetudinibus, continentur. 

12. De Constitutionibus Pontificiis et de Rubricis 
nihil est quod dicamus, praeter dicta n. 5., evidens 
enim est per eas voluntatem supremi Legislatoris 
manifestari, cui obsecundare est necesse. Tantum 
notamus, quod si inter generales Rubricas Missalis, 
huic praefixas, et particulares, in Ordine Missae 
insertas, quandoque cernitur quaedam discrepantia, 
haec potius apparens est, quatenus nempe quod 
expresse praescribitur in uno loco, reticetur vel 
obscurius exprimitur in alio 8 . 

Quoad vero Decreta S. R. Congregationis, ea 
pariter habenda sunt uti regula proxima eorumdem 
rituum; habent enim eamdem auctoritatem ac si 
immediate ab ipso R. Pontifice promanarent 8 . 
Quare obligant omnes si generalia sunt aut for- 
maliter y aut saltem cequivalenter, quatenus nempe 
eamdem constanter sententiam, in pluribus parti- 
cularibus casibus datam, exhibent. 

Porro de authentico fonte a quo illa Decreta 
dimanant constare debet, ut obligationem inducant, 
et certo constat quoad Decreta quae in Authentica 
Collectione, jussu Leonis XIII. edita anno 1900, in- 
veniuntur. 

13. Consuetudinem quod spectat, haec in re 



1) Cf. Lapini. Istituz. Liturg. Lezz. 111. et IV. 

2) De Herdt. S. Liturgke Praxis. Tom. I. n. p. 

3) S. R. C. 23 Maji 1846, n. 2916. 

liturgica generaiim jmb -arfnnttitur, nisi sit imme- 
morabilis. Insaper admittitur si sit vel juxta, vel 
prceter Rubricas \ praesertim si cultum divinum non 
minuit, sed auget. Contra vero Missalis Rubricas 
non admittitur consuetudo 2 , quae potius abusus 
et corruptela declarata fuit a RR. Pontificibus in 
Brevibus eidem Missali praefixis, nisi agatur de ea 
quae tam generalis est, ut tacitus R. Pontificis con- 
sensus haberi censeatur s . Quod si in particulari- 
bus casibus de tollenda quadam consuetudine aga- 
tur, quod sine scandalo, vel admiratione fieri nequit, 
recurrendum est ad S. Congregationem, quae ali- 
quando illam tolerari posse declaravit. 



CAPUT II. 
De relatione Missae cum Divino Officio. 

14. Rubricae Generales Missalis exordiuntur ab 
his verbis : « Missa quotidie dicitur secundum or- 
dinem Officii, de festo Duplici, vel Semiduplici, vel 
Simplici : de Dominica vel Feria, vel Vigilia, vel 
Octava ; et extra ordinem Officii, Votiva, vel pro 
Defunctis. » 

Est igitur intima connexio Missam inter et Di- 
vinum Officium, cui illa, regulariter, conformari 
debet. Hinc, quemadmodum singulis Officiis reci- 

1) Ita inducta est praxis abstergendi ora Calicis post in- 
fusionem vini et aquae, ad Offertorium, quam praxim lau- 
davit S. R. C. 7 Sept- 1816 n. 2572, ad XIV. 

2) S. R. C. 19 Aug. 165 c, n. 937, ad II. 

3) Hoc contigisse dicendum est quoad intorticium accen- 
dendum ad Consecrationem, ex Rubr. Rit. serv. in celebr. Miss. 
TiU VIII. n. 6. Cf. S..R. C. 9 Jun. 1899, n. 4029, ad II. 



Digitized by VjOOQIC 

tandis suus ab Ecclesia assignatur ritus suumque 
objectum, singulae pariter Missae illis respondentes 
eumdem ritum, idemque objectum habent. 

Porro, hac in re, ritus est vel Duplex, vel Setni- 
duplex y vel Simplex. Duplex indicat digniorem Of- 
ficii dignitatem, et in quatuor subdistinguitur gra- 
dus. Ex his, qui excelsior est dicitur Duplex I. 
classis, quo solemniora festa gaudent. Sequitur 
Duplex II. classis ; dein Duplex major et Duplex 
minor. Ritus Semiduplex medius stat inter Dupli- 
cem et Simplicem, eoque praeditae sunt, praeter 
quaedam Sanctorum festa, Dominicae infra annum, 
paucis exceptis, et dies infra Octavas. Ritus Simplex 
est coeteris minus solemnis, eoque ornantur nonnulla 
Sanctorum Officia, Feriae et generatim Vigiliae. 

15. Dominicae dividuntur in majores, seu prive- 
legicUaSj et minores. Majores eae sunt in quibus co- 
luntur potiora Religionis nostrae mysteria et distin- 
guuntur ita ut alia sint L, alia, II. classis. Priores 
nulli festo cedunt et octo numerantur, seu : Prima 
Adventus, prima Quadragesimae, Passionis, Palma- 
rum, Paschatis, in Albis, Pentecostes, Ss. Trini- 
tatis. — Posteriores cedunt tantum festo Duplici 
I. classis, et novem numerantur, seu : Secunda, tertia 
et quarta tum Adventus, tum Quadragesimae, Do- 
minicae Septuagesima, Sexagesima et Quinquage- 
sima. Caeterae minores dicuntur et cuicumque festo 
ritus Duplicis cedunt. Omnes tamen, etiam majores, 
ritus sunt Semiduplicis, si tantum excipiantur qua- 
tuor, seu : Dominicae Paschatis, in Albis, Pentecostes 
et Ss. Trinitatis, quarum ritus Duplex est. 

16. Ad majorem solemnitatem, quaedam festa 
suam habent Octavam, in qua, generatim, vel de 
eadem Officium fit, vel saltem ejus commemoratio. 
Porro Octavae aliae sunt privilegiatoe, aliae commu- 

nes. Privilegiatce quinque numerantur, scilicet : Na- 
tivitatis D. N. J. C, Epiphaniae, Paschatis, Ss. Tri- 
nitatis et Corporis Christi, et hae, vel quodcumque, 
vel quoddam aliud festum excludunt. Aliae Octavae 
sunt communes. 

17. Ferice sunt dies in quibus nullum occurrit 
festum, vel nulla Octava. Dividuntur et hae in 
majores et minores. Majores, de quibus aut Officium, 
aut commemoratio debet fieri, sunt quae occurrunt 
in Adventu, Quadragesima, Quatuor temporibus et 
Feria II. Rogationum. Ex his quidem aliae sunt 
privilegiatce t seu Feria IV. Cinerum et omnes infra 
Majorem Hebdomadam, quae nulli cuicumque festo 
cedunt; aliae sunt communes. Minores Feriae sunt 
caeterae, de quibus ne commemoratio quidem fit. 

Demum Vigilice, quae festum aliquod e solemnio- 
ribus praecedunt, sunt vel privilegiatce t vel non. Illae 
tres numerantur, seu: Nativitatis D. N. J. C. ritus 
Duplicis a Laudibus, Epiphaniae et Pentecostes, ritus 
Semiduplicis: prima et tertia nulli festo cedunt; 
secunda cedit festo ritus Duplicis. Reliquae Vigiliae 
sunt non privilegiatce et ritus simplicis. 



CAPUT III. 
De Nomine et Divisione Missarum. 

18. Antiquiores denominationes, quibus Altaris 
Sacrificium indicatur, sunt : Fractio panis, Oblatio, 
Communioy Liturgia t Anaphora (sursum elatio), 
Eucharistia, Mysterium t Collecta vel Synaxis, Do- 
tninicum, etc. Nonnisi saeculo III. labente, et saeculo 
IV., in Ecclesia Latina commune fuit nomen Missce t 
quod ideo non quidem hebraicam, neque grecam, 

sedlatinam prorsus originem habere est dicendum; 
secus jam ab initio usurpatum videremus. Est igitur 
Jlfissa a voce mittere (italice : mandare, licenziare) 
idem ac missio, levi facta inflexione, ceu oblata pro 
voce oblatio, et indicavit aliquando quaecumque 
Ecclesiastica officia, quibus expletis populus dimit- 
tebatur. At frequentius ad Sacrificium Altaris in- 
dicandum fuit nomen illud usurpatum, et quidem 
plurali numero, ut Missas facere, Missarum so- 
lemnia etc. quia olim, praeter communem populi 
dimissionem in fine Sacrificii, et alia erat, post 
Evangelium, qua dimittebantur poenitentes et ca- 
techumeni dicti audientes, auippe quibus, praeter 
verbi Dei auditionem,. non licebat mysteriis adsi- 
stere. Ratio vero obscuri nominis a disciplina arcani, 
qua regebantur veteres fideles, ne infidelibus pro- 
derentur, est repetenda \ 

19. Quamquam una eademque est semper et 
ubique substantialiter Missa, sicut unus idemque 
est Christus, qui in ipsa offertur, spectatis tamen 
particularibus adjunctis, quibus contingit eam cele- 
brari, diversas obtinet denominationes. Habetur 
enim Missa solemnis, cantata, privata seu lecta, 
conventualis, parochialis, de tempore, de Sanctis 
vel mysteriis, votiva et de Requiem. 

Missa solemnis est quae cum cantu, sacris Mini- 
stris et multiplici caeremoniarum apparatu celebra- 
tur. Cantata est quae celebratur cum cantu, sed 
sine sacris Ministris. Lecta est quae dicitur sine 
ullo cantu : nuncupatur etiam privata, prout so- 
lemni opponitur; per se enim et ipsa est publica, 
quia in bonum totius Ecclesiae et hujus nomine 
celebratur. Conventualis est Missa, sive solemnis, 

1) Cf. Benedictus XIV. De S. Missce Sacrificio. L. II. c. I. 

sive cantata, sive etiam lecta, propria Conventuum 
et Capitulorum ; ideo non recte hoc nomine desi- 
gnatur quae est simpliciter cantata, ubi nulla adest 
obligatio chori. Parochialis dicitur Missa quae diebus 
Dominicis et festis, etiam suppressis, a Parocho 
celebratur pro populo, et in qua solet haberi ho- 
melia evangelica. Sunt de tempore Missae quae 
continentur in prima parte Missalis (cf. n. 8) ; de 
Sanctis vel mysteriis, quae istorum Officiis respondent ; 
votivce t quae dictis Officiis non respondent; de Re- 
quiem, quae emortuali ritu celebrantur pro Defunctis. 
Fusius agemus de his omnibus infra. 

TITULUS IIL 

DE IIS QVM, MSS&M, CELEBRAND^ 

PR^REQUIRUNTUR 



CAPUT I. 
De loco Missae celebrandae 

20. Loca in quibus ipsi Apostoli Sacrum lita- 
bant fuerunt ab initio cubicula in privatis domibus 
existentia et ccenacula nuncupata, at inde a doraibus 
distincta et sacris addicta, quae dominica, vel mar- 
tyria appellabantur, quia Domino dicata, vel prope 
martyrum sepulcra extructa. Accesserunt Basilicce, 
seu ampliora loca in quibus christiani suos agebant 
conventus, nomine retento aedium civilium publicis 
negotiis et judiciis addictarum, ut infidelibus magis 
illi occultarentur. Haec quidem loca, ab ipsis con- 
ventibus, seu convocationibus fidelium, etiam Ec- 
clesice dicta fuerunt, ceu etiamnum dicuntur, sensu 
vocis translato a coetu convocato ad aedificium illum 
continens. Interea tamen, saevientibus persecutio- 
nibus, nullus ferme locus fuit, in quo sacra myste- 
ria non celebrarentur, et, Romae praesertim, in are- 
nariis et cryptis fideles conveniebant, ut Sacrificii, 
absque persecutorum metu, participes fierent. 

21. Sacra vero templa, sin antea, certe a tem- 
pore Pontificis S. Silvestri I. (a. 314-337) speciali 
ritu erant Deo dicanda, seu ritu consecratioms, qui, 
prout nunc adhibetur, in Pontificali R. legitur. Ve- 

rum excrescentibus templis atque difficultatibus illa 
omnia consecrandi, quod per Episcopum tantum 
fieri poterat, concessum fuit ut per simplicem etiam 
benedietionem, ab Episcopo, vel Sacerdote ab eo 
delegato factam, templa, praesertim minora, dicari 

Sossent. Porro a incumbere debent Episcopi ut 
lcclesiae saltem Cathedrales et Parochiales solemni- 
ter consecrentur. Quoad minores Ecclesias, si nolint 
uti jure suo illas solemniter consecrandi, facultatem 
tribuant Sacerdotibus eas benedicendi \ » 

22. Regula canonica statuta in Concilio Triden- 
tino, per quam jus vetus limitatur, est ne Episcopi 
« patiantur privatis in domibus, atque omnino extra 
Ecclesiam et ad divinum tantum cultum dedicata 
Oratoria, ab eisdem Ordinariis designanda et visi- 
tanda, S. Sacrificium a saecularibus aut Regularibus 
quibuscumque peragi \ » Loca igitur in quibus 
Episcopi auctoritate licet celebrare Missam sunt 
Ecclesiae et Oratoria cultui divino dicata sive con- 
secratione, sive benedictione. 

Oratoria autem ita distinguuntur ut alia sint 
vel publica, vel setnipublica, alia sint privata seu 
domestica. In his, quae in privatorum exclusivum 
usum eriguntur, et benedictione Ecclesiae propria 
minime benedicuntur, non licet, sine Apostolico 
Indulto, celebrare s ; idemque Indultum pluribus 
limitibus sive personarum, sive temporis, sive loci, 
solet coarctari. 

Oratoria publica ea sunt quae, auctoritate Ordi- 
narii ad publicum Dei cultum perpetuo dicata, be- 



1) S. R. C. 7 Aug. 1875, n. 336^, ad I. Cf. resp. 2 Sept. 
71, n. 3255, ad III. Ritus beneaic " 

Appendice Ritualis Romani. 



187 1, n. 3255, ad III. Ritus benedicendi Ecclesias exstat in 



2) Conc. Trid. Sess. XXII. Decr. de observ. et vit. etc. 

3) S. R. C. 20 Sept. 1749, n. 2404, ad V. 

Ferrais. LUurgia Miss. Rom. j 

nedicta, vel etiam solemniter consecrata, januam 
habent in via, vel liberum a publica via fidelibus 
universim pandunt ingressum. 

Semipublica ea sunt quae, etsi in loco quodam- 
modo privato, vel non absolute publico, auctoritate 
Ordinarii erecta sint, commodo tamen non fidelium 
omnium, nec privatae tantum personae aut familiae, 
sed alicujus communitatis vel personarum coetus 
inserviunt. Hujus generis sunt quae pertinent ad 
Seminaria et Collegia ecclesiastica ; ad pia Instituta 
et Societates votorum simplicium, aliasque Com- 
munitates sub regula sive statutis saltem ab Ordi- 
nario approbatis ; ad Domus spiritualibus exercitiis 
addictas ; ad Convictus et Hospitia juventuti litteris, 
scientiis aut artibus instituendae destinata; ad No 
socomia, Orphanatrophia, nec non ad Arces et 
Carceres, atque similia Oratoria in quibus ex in- 
stituto aliquis Christifidelium coetus convenire solet 
ad audiendam Missam \ Quibus adjungi debent 
Cappellae in Coemeterio rite erectae, dummodo in 
Missae celebratione omnibus fidelibus aditus pateat *. 



i) Haec verba : « - atque similia Oratoria, tn quibus ex in- 
stituto aliquis christifidelium catus convenire solet ad audiendam 
Missam - lntelligi posse de quibuscumque fidelibus qui assen- 
tiente domino loci et Ordinarii auctoritate interveniente, acce- 
dant ad praedicta Oratoria pro audienda Missa etiam in adim- 
plementum praecepti festivi » rescripsit S. R. C. 3 Aug. 1901. 
Ex hoc deducitur, in casu quod certus fideiium numerus 
accedat pro audienda, diebus etiam festivis, Missa, hujus ce- 
lebrationem et auditionem Ordinarium permittere posse in 
Oratoriis quoque privatis. Cf. // Monit, Eccles. Ser. II. Vol. III. 
pag. J4p, nota. Haec conclusio clarius deducitur ex ipsa facti- 
specie exposita S. R. Congregationi a R. D. Secretario Vica- 
riatus Urbis, quo instante citatum responsum datum fuit. 

2) S. R. C. Decr. Gener. 23 Januar. 1899, n. 4007. 

23. In Oratoriis, sive publicis, sive semipublicis, 
licet Ordinarii auctoritate celebrare Missam, et 
omnes fideles qui eidem intersunt, quamvis ad 
Communitatem, cum agitur de semipublicis, non 
pertineant, praecepto festivo audiendi Sacrum fa- 
ciunt satis. Attamen ut in altero Oratorio, praeter 
principale, possit in piis Communitatibus Missa ce- 
lebrari, opus est Apostolico Indulto \ 

In Oratoriis privatis olim Episcopi poterant 
suo jure permittere celebrationem Missae. Verum 
Concilium Tridentinum hanc facultatem ademit, 
prout inde expressius declaravit S. Congregatio 
Concilii, jussu Pauli V., dicens soli R. Pontifici 
eam esse reservatam 2 . Quum tamen gravissimi 
Doctores, quos inter S. Alphonsus 8 , distinctione 
facta inter facultatem habitualem, seu permanentem, 
et actualem, seu transeuntem, illam tantum, non 
vero hanc Episcopos concedere posse negarent 
celebrandi in Oratoriis privatis, non obstantibus 
declarationibus S. Sedis, demum re discussa in 
plenariis comitiis, S. Congregatio super dubium: 
u An Episcopus possit, justa interveniente causa, 
facultatem concedere celebrandi in Oratoriis pri- 
vatis in casu ? » respondit : « Negative, nisi tamen 
magnae et urgentes adsint causae, et per modum 
actus tantum \ » Porro causae hujusmodi certe 
habentur si vera sit impotentia adeundi Ecclesiam, 
nec sine damno possit Missae celebratio omitti, puta 
quia communicandus est infirmus ad quem ab Ec- 
clesia deferri nequit Ss. Eucharistia sine magna 

1) S. R. C. 8 Mart. 1879, n. 3484, ad II. 

2) S. C. C. 10 Martii 1615. Benedictus XIV De S. Missce 
Sacrif. L. III. c. VI. n. 2. 

3) S. Alphonsus. Theol. Mor. L. VI. n. )J9 

4) S. C. C. 20 Dec. 1855. 

difficultate, vel quia urget spiritualis necessitas di- 
cendi vel audiendi Missam \ 

24. At per Concilium Tridentinum minime de- 
rogatum fuit privilegio quo S. R. E. Cardinales 
et Episcopi possunt in aedibus ordinariae suae ha- 
bitationis Oratorium habere, in eoque ipsi, imo et 
alii Sacerdotes, etiam privilegiato absente, vel Sede 
Episcopali vacante, celebrare, ita ut ab omnibus 
satisfiat praecepto audiendi Missam. Extra vero 
domum suae habitationis possunt iidem Cardinales et 
Episcopi, in loco ubi degunt, super Aram portatilem 
celebrare et, ipsis praesentibus, celebrationem per- 
mittere unius Missae, ita ut adhuc ab omnibus prae- 
cepto festivo satisfiat. Quod quidem privilegium 
Episcopis quoque Titularibus prodesse declaratuni 
fuit 2 . 

Communiter etiam tribuitur Episcopis facultas 
permittendi celebrationem Missae extra Ecclesiam, 
sub dio, in casu necessitatis, v. g. si Ecclesia di- 
ruta est vel periclitatur ; si ob magnum concur- 
sum populi hic in illa nequit contineri ; in castris 
pro exercitu ; in littore maris pro navigantibus ; 
non vero in navi, nisi ex lndulto Apostolico 8 . 

25. Canonistae docent quibus in casibus Ecclesia 
consecrata, vel benedicta, execratur, vel polluitur. 
Porro si id contingat, non amplius licet in ea ce- 
lebrare nisi execrata denuo consacretur vel bene- 
dicatur, et polluta reconcilietur. Hoc unum praestat 
adnotare, nempe Ecclesiam haud execrari per soiam 

1) Cf. M. C. G. Consultaz. Mor. Can. Lit. P. 11 Cons. X. 

2) S. R. C. 19 Maji 1896, n. 3906; 2 Julii 1661, n. 1196; 
8 Apr. 1854, n. 3021. Ct". 11 Monit. Eccles. Ser. 1. Vol. X. 
P. 1. pag. 211 et Ser. 11. Vol. 111. pag. 81. 

3) Benedictus XJV. De S. Missce Sacrif. L. 111 c. VII., 
n. 7, - S. R. C. 4 Martii 1901, ap. Acta S. Sedis Vol. XXXIIL 

parietum et crucium abrasionem, prout S. Congre- 
gatio declaravit, secus ac olim sentiebant Doctores \ 
Rubrica Missalis ait : « Si Sacerdote celebrante 
violetur Ecclesia ante Canonem, dimittatur Missa : 
si post Canonem, non dimittatur. Si timeatur in- 
cursus hostium, vel alluvionis, vel ruina loci ubi 
celebratur, ante Consecrationem dimittatur Missa, 
post Consecrationem vero Sacerdos accelerare po- 
terit sumptionem Sacramenti , omissis omnibus 
aliis *. » 



QAPUT II. 
De Altari ejusque ornatu. 

26. Jam ab aevo Apostolico mos est Missam ce- 
lebrandi super altam ararn, seu Altare, quod olim 
ex ligno, imo et auro vel argento, esse poterat ; 
at, jubente Silvestro Pontifice, nonnisi ex lapide 
esse nunc debet. Quare Rubrica Missalis est : 
« Altare, in quo sacrosanctum Missae Sacrificium 
celebrandum est, debet esse lapideum.... vel saltem 
ara lapidea... in eo inserta, quae tam ampla sit, 
ut Hostiam et majorem partem Calicis capiat 8 . » 

Quod requiritur est ut sit verus lapis, sive mar- 
moreus, sive non, at durus et compactus, non pu- 
niceus, ex gypso aliave simili materia \ Et siqui- 

1) S. R. C. 19 Maji 1896, n. 3907, ad II; 9 Aug. 1897, 
n. 3962, ad I. 

2) Miss. Rotn. De defect in celebr. Miss. occurr. Tit. X. n. 2* 

3) Miss. Rom. Rubr. Gener. Tit. XX. 

4) S. R. C. 29 Apr. 1887, n » 3674- a d III ; J 3 Junii 1899. 
n.. 4032, ad I. et II. 

dem unicus sit lapis x , qui totam constituit men- 
sam et suae basi adhaeret inamovibiliter, Altare 
dicitur fixum ; si lapis non adhaeret basi, sed hu- 
jus structurae solo fixae est superpositus amovibiliter, 
habetur Altare ad instar fixi ; si tandem, praeter 
lapidem mobilem, existit et basis ex ligno % ut 
plurimum, confecta, pavimento non adhaerens, ha- 
betur Altare mobile seu portatile. Super quodcum- 
que ex his licet celebrare. 

27. At insuper ex ipsa Rubrica Missalis : « Al- 
tare.... debet esse.... ab Episcopo.... consecratum. » 
Idem dicitur de ara lapidea. Porro Altare fixum 
consecratur conjunctim cum sua basi, cui debet 
omni ex parte adhaerere, 8 ita ut structura, quam o- 
portet esse lapideam nec lateritio etsi levigato ad 
instar marmoris tectam 4 , obtrudat totum in circuitu 
spatium, quamvis intus aliquid vacuum sub mensa 
relinquatur B , ubi collocari possit arca cum Reli- 
quiis Sanctorum, non vero armarium ad reponenda 
paramenta etc. 6 . Altare ad instar fixi et mobile dis- 
junctim a basi consecratur ; quare potest ab una 
.ad aliam basim tuto transferri. 

Nullum Altare consecrari valet, nisi in ipsa 



1) S. R. C. 17 Junii 1843, n. 2862, ad I. 

2) S. R. C. 10 Nov. 1612, n. 303. 

3) S. R. C. 20 Dec. 1864, n. 3126. 

4) S. R. C. 14 Dec. 1888, n. 3698. 

5) S. R. C. 28 Sept. 1872, n. 3282. 

6) S. R. C. 20 Dec. 1890, n. 3741. Ex hoc responso ne- 
gandum etiam videtur construi posse Altare fixum mensa 
superposita marmoreis columellis tantum, contra id quod 
innuit responsum 7 Aug. 1875, n.3364, ad II. Quod certum 
habetur est mensam debere omni ex parte basi adhaerere, 
quare si basis solis columellis confici valet, oportet harum 
capitella ita extendi ut ipsis tota undique insideat mensa. 

mensa sit effossum sepulcrum, parvo quidem lapide l 
cooperiendum, in quo recludantur Reliquiae ex 
corpore plurium SS. Martyrum, quibus et aliae 
Sanctorum non Martyrum addi possunt \ 

28. In Altari nondum consecrato, vel in execrato 
nulli fas est celebrare, Execratur autem quod est 
fixum per avulsionem mensae a sua basi vel basis 
a pavimento \ Quodcumque execratur per fractu- 
ram lapidis notabilem, quae contingit i) si substan- 
tialis unitas cessat ; 2) si pars frangitur, quamvis 
levis in se, ex iis quae speciali ritu ab Episcopo 
fuerunt inunctae, quaeque crucem sculptam habere 
solent \ Item execratur per violationem sepulcri 
Reliquiarum, sive hae removeantur, sive operculum 
aut frangatur, aut e suo loco tollatur, licet statim 
reponatur; quamvis de his dubitetur tantum \ 

Attamen Ecclesia execrata, non per hoc execran- 
tur Altaria in ea existentia, sed haec polluuntur Ec- 
clesia polluta, si fixa sunt, non vero si mobilia. 

Profanatum censetur Altare si extructum sit 
super sepultum cadaver, infra distantiam trium cu- 
bitorum, neque licet celebrare in eo, nisi cadavere 
amoto, si commode id fieri potest \ 

1) Quamvis consecrationi non obsit operculum metallo 
confectum, ex resp. S. R. C. 23 Junii 1892, n. 3779, ad IV, 
tolerari tamen non possunt sacrse mensae quarum sepulcrum 
quadam subtili lamina confecta ex vulgo oitone aut latta, ob- 
tectum est. S. R. C. 16 Sept. 1881, n. 3532 ad I. 

2) S. R. C. 6 Oct. 1837, n. 2777 ; 13 Apr. 1867, n. 3155. 
Cf. De Herdt. S. Lit. Praxis Tom. L n. 178. 

3) S. R. C. 20 Febr. 1874, n. 3326, ad I. 

4) S. R. C. Instruct. 6 Oct. 1837 n. 2777. 

5) S. R. C. 31 Aug. 1867. n. 3162, aa V; 25 Sept. 1875 
n - 3379; 23 Junii 1879, n. 3497, ad II ; 18 Maji 1883, n. 3575, ad XI. 

6) S. R. C. 11 Junii 1629, n. 508; 2 Apr. 1875, n. 3339; 
12 Januar. 1897, n. 3944 ad II. Constat tres cubitos esse unum 
metrum longitudinis. 

Super ipum Altare, ne lectus sit in quo dor- 
miatur curandum est, propter reverentiam Sacrificio 
debitam, neque fenestra ulla extruatur, et in neces- 
sitate caveatur ne una quidem aquae gutta penetrare 
possit *. 

Unum saltem Altare fixum sit oportet in Ec- 
clesiis consecratis, praesertim Altare majus; in be- 
nedictis tantum saltem unum sit ad instar fixi, 
caetera, majori non excluso, esse possunt mobilia *. 

29. Juxta Pontificale Romanum 8 , super mensam, 
ad hujus mensuram, sternitur chrismale, seu pan- 
num lineum ceratum; super hoc ponendae sunt, ex 
praescripto etiam Missalis 4 , tres mappae, seu to- 
baleae mundae, superiori saltem oblonga, quae ad 
terram ex utraque parte, non obstante contraria 
consuetudine, pertingat 6 , duabus aliis brevioribus, 
vel una duplicata. 

Quaeres: Num haec omnia de praecepto sint? 
Resp.: i.° Quoad chrismale, seu linteum ceratum, 
negandum censemus, tum quia Pontificale potius 
descriptive, quam praeceptive de eo loquitur, tum 
quia in Rubricis Missalis nulla est de eo mentio. 
2. Quoad tobaleas, certo hae praecipiuntur et grave 
est nullam, excepto casu gravis necessitatis, leve 
duas tantum adhibere 6 . 

1) S. R. C. 11 Maji 1641, n. 756; 12 Sept. 1840, n. 2812. Fu- 
magalli. Manuale etc. P. II. v. Altare n. 7. 

2) S. R. C. 31 Aug. 1867, n. 3162, ad I; 4 Febr. 1898, 
n. 3978, ad VI. 

3) Pontif. Rom. Bened, iobalear. vasor. etc. 

4) Miss. Rom. Rubr. Gener. Tit. XX. et De defect. etc* 
Tit. X. n. 1. 

5) S. R. C. 9 Junii 1899, n. 4029, ad I. 

6) S. Alphonsus. Theol. Mor. L. VI. n.jjj. Sed quartam 
superimponere oblongiori, ne haec maculis inquinetur, prae- 
scrtim cum, ob ipsius ornatus, haud expediat saepius eam 
.abluendam tradere, prohibitum non dicimus. 

30. Nonnisi ex lino, vel cannabe mundo et albo, 
confici debent Altaris mappae, quavis alia materia 
exclusa \ permisso solummodo textili pinnato, vel 
opere ex lacinia, ex auro etc. in earum estremita- 
tibus. « An in tobaleis Altarium, in albis et super- 
pelliceis tolerari possint vela transparentia, quae 
repraesentent Cruces, Ostensoria, Calices cum Hostia, 
figuras Angelorum et alia similia sacra objecta ? » 
S. R. C. respondit: « Posse permitti » 8 . 

Tobaleae ex praecepto sunt benedicendae ab 
Episcopo, vel a Sacerdote delegato, seu habente 
facultatem etiam generalem benedicendi sacra in- 
dumenta, juxta formulam Ritualis vel Missalis. Be- 
nedictionem autem amittunt, cum formam suam 
substantialiter mutant, vel amplius usui suo servire 
decenter nequeunt. Cf. dicenda n. 42. 

Crepidines seu coronides ligneae, vel metallicae, 
circa angulos Altaris, nequaquam sunt ducendae, sed 
earum loco apponi poterunt fasciae ex auro, vel 
serico elaboratae ac variegatae, quibus ipsa Altaris 
facies apte redimita, ornatiorque appareat s . 

31. Anterior pars Altaris ornetur antipendio 
pallio serico, vel ex alia simili materia, coloris, 
quoad fieri potest, diei festo vel Officio conve* 
nientis \ Ab usu tamen pallii excusare potest Al- 
taris pretiositas, quod sit auro, vel lapide pretioso 
ornatum, vel marmore, vel ad instar tumbae con- 
fectum 5 . Et ratione paupertatis, vel alterius causae, 



1) S. R. C. Decr. Gen. 15 Maji 1819, n. s6oo. 
a> S. R. C. 5 Dec. 1868, n. 3191, ad V. 

3) Ccerem. Episc. L. I. c. XII. n. 11. 

4) Miss. Rom. Rubr. Gener. Tit. XX. 

5) De Herdt. 5. Lit. Prqxis. T. I. n. 180. 

toleratur quod ex pictis asseribus aut alia matena, 
qecenti tamen, sit factum l . 

32. Super Altare collocetur Crux in medio \ 
ut in incruento, quod celebratur, Sacrificio, omnibus 
Crucifixi imago renovet passionis Christi memo- 
riam. Sub levi Crucem praecipi dicunt 3 ; at cum 
Cruce etiam Crucifixus praecipitur, tum quia ipsum 
supponit Rubrica Missalis \ tum quia expresse il- 
lum nominat Caeremoniale Episcoporum \ tum quia 
id est conforme praxi perantiquae Ecclesiae \ 

Sit autem Crux omnibus conspicua, seu super- 
emineat candelabris hinc inde positis, vel saltem 
visibilis ac talis magnitudinis, ut subito in con- 
spectu veniat Celebrantis et populi. Quare S. R. 
Congregatio reprobavit abusum collocandi parvam 
Crucem vix visibilem, vel supra Tabernaculum, vel 
supra aliquam minorem tabulam sitam in medio 
Altaris, loco Crucis collocandae inter candelabra \ 
Quod si aliquam ob causam removenda sit Crux 
sita inter candelabra, alia, tempore Sacrificii, apte 
inferius apponatur, sed conspicua tum Celebranti, 
tum populo, seu collocari potest vel supra Taber- 
naculum, hujus vertici infixa, vel super laminam 
quamdam e basi eminentem throni in quo Sacra- 
mentum exponitur, numquam tamen in throno ipso, 
soli Eucharistiae reservato \ Verum dictae Crucis 



1) Fornici. Instit. Lit. P. I. c. 111. 

2) Miss. Rom. Rubr. Gener. Tit. XX. 

3) S. Alphonsus. Theol. Mor. L. VI. n. j$j. 

4) Miss. Rom. Ritus celebr. Miss. Tit. II. n. 2. 

5) Ccerem. Episc. L. 1. c. XII. n. 11. 

6) Benedictus XIV. De S. Missce Sacrif. L. L c\ III. n. 1 
seqq. et Constit. « Accepimus » 16 Julii 1746. 

7) S. R. C. 17 Sept. 1822, n. 2621, ad VII. 

8) S. R. C. 2 Junii 1883, n. 3576, ad III. 

locum tenere potest eamque supplere magna Crux, 
etiam depicta, quae locum principem Altaris oc- 
cupat \ imo et ipsa Ss. Eucharistia publice expo- 
sita si consuetudo invaluerit 2 . 

Crucem, quae super Altare ponitur, minime 
necesse est benedicere, et a quocumque Sacerdote 
privatim ea benedici potest 8 . 

33. Candelabra saltem duo cum candelis accensis 
hinc inde in utroque Altaris latere habeantur ex 
Rubrica Missalis 4 . Uno tantum lumine, et quidem 
extra casum necessitatis, celebrare, leve est, unde 
et ratio devotionis excusare potest; sine ullo, cen- 
setur grave, ita ut nec gravis necessitas, puta si 
Viaticum sit inde ministrandum, excuset 5 , nisi 
habeatur Apostolicum Indultum, quod interdum 
in locis Missionum fuit concessum 8 . - Cf. di- 
cenda n. 35. 

Lumina haec non quidem illuminandi causa in- 
troducta sunt dicenda, ut quidam contendere conati 
sunt 7 , cum obstet mos Iudaeorum, tum etiam Chri- 
stianorum, vel ab ipso Apostolico aevo, illa accen- 
dendi et plura quam necessitas fugandi tenebras 
exposceret, et diu, cum nulla prorsus aderat neces- 
sitas hujusmodi. E contra, mysterio non caret pe- 
rantiquus ille mos, prout plures ecclesiastici scrip- 
tores atque SS. Patres clare ostenderunt, ceu Ter- 
tullianus, S. Ambrosius, S. Jo. Chrysostomus, S. Au- 



j) S. R. C. 16 Junii 1663, 11. 1270, ad.II. 

2) S. R. C. 2 Sept. 1741. n. 2365, ad I. 

3) S. R. C. 12 Julii 1704 n. 2143. 

4) Miss. Rom. Rubr. Gener. Tit. XX. 

5) S. Alphonsus TheoL Mor. L. VI. n. J94. 

6) Cf. S. R. C. 7 Sept. 1850, n. 2935. 

7) Ita De Vert, de quo vide Pighi. Lit. Sacramentor. et 
Sacramental. n. 10 (edit. 3). 

gustinus et S. Hieronymus, qui in lumine laetitiam, 
fidem, charitatem nostram, vel lucem quae a Christo 
in nostras mentes derivat ut nos dirigat in viam 
salutis, recognoscunt. 

34. Cum dicat Rubrica duo saltem lumina esse 
accendenda, plura etiam accendi posse deducitur, 
quod tamen non ultra rationem convenientiae et 
mentem Ecclesiae est intelligendum. Porro plures 
duabus candelae accendi possunt in Missis sive so 
lemnibus, sive cantatis, etiam deRequiem \et quidem 
sex in illis, in his saltem quatuor; item in Missis 
privatis, quae diebus solemnioribus parochiales aut 
similes sunt, vel quae loco solemnis, aut cantatae, 
occasione realis et usitatae celebritatis, dicuntur *. 
Unde sola objectiva solemnitas attenditur, quae ha- 
beri potest sive in solemnitateOfficii, sive in speciali 
devotione publica, quae fovetur in determinatis 
exercitiis menstrius. vel hebdomadalibus, etc. Id 
certe est cavendum, ne candelarum numerus augea- 
tur aut ex cultu superstitioso, aut ratione dignitatis 
personae celebrantis, quae sit v. g. Canonicus, Vi- 
carius Generalis, Protonotarius Apostolicus, vel 
alius quicumque, etiam ex usum pontificalium ha- 
bentibus, qui sit Episcopo inferior 8 . Episcopus 
autem, propter plenitudinem Sacerdotii qua poflet, 
quatuor candelas, dum privatim celebrat, habere 



1) S. R. C. 25 Sept. 1875, n. 3377, ad I ; 12 Aug. 1854, 
n. 3029, ad VII. 

2) S, R. C. 12 Sept. 1857, n. 3059, ad IX.; 6 Febr. 1858, 
n. 3065. Quamdam solemnitatem inesse Missae quae legitur 
pro sponsis, vel primo a neo Sacerdote, censemus. 

3) S. R. C. 7 Aug. 1627, n. 441; 5 Julii 1631, n. 567; 
19 Julii 1659, n. 1125; 22 Mart. 1710, n. 2201, ad III; Decr. 
Gener. 27 Sept. 1659, n. 1131 art. 21. 

permittitur, quamvis deceat id solemnioribus tantum 
diebus fieri \ 

05. Candelas ex cera apum esse praecipitur 2 , 
exclusa quavis alia materia, sive sevo, sive stearina, 
$ive oleo vel petroleo \ quae nonnisi Apostolico 
Indulto permittuntur, et etiam forte, deficientibus 
cereis, si urgeat necessitas celebrandi, v. g. ut 
detur Viaticum muribundo, aut populus debeat 
audire Sacrum de praecepto, modo absit scandalum, 
non vero ad solam devotionem \ ltem cera can- 
delarum alba sit oportet, non picta coloribus, qua 
tantum R. Pontifex in Missis Pontificalibus utitur 5 ; 
sed in Missis de Requiem etiam flava, seu nondum 
purgata uti licet. Toleratur quoque usus cereorum 
fictorum, ex metallo, vel etiam ex ligno, in quibus 
machina quadam introducitur cereus \ 

Quoad mensuram candelarum nihil positive 
decernitur, at curandum ne tam exiguae adhibeantur 
ut dedeceant gravitatem cultus et majestatem Dei 
qui colitur et cui offertur Sacrificium. 

36. Candelabra sunt collocanda ab utroque 
Crucis latere, vel super mensam, vel super Altaris 
"gradus, non vero extra Altare, neque sufficiunt si 
infixa sunt hinc inde parieti Altare fere tangenti \ 

Lumen, etiam ex alia materia quam cera, adhi- 
bere pro usu Celebrantis, modo candelabrum non 



1) Ccerem. Episc. L. I. c. XXIX. n. 4. 

2) Miss. Ront. De defect. occurr. etc. TiL X. n. 1. 

3) S. R. C. 16 Sept. 1843, n. 2865; 7 Sept. 1850, n. 2985; 
10 Dec. 1857, n. 3063. 

4) S. AlphoDsus. Theol. Mor. L. VI. n. J94. 

5) Martinucci. Manuale SS. Ccerent. 

6) S. R. C. 11 Maji 1878, n. 3448, ad XIII. 

7) S. R. 0. 16 Sept. 1865, n. 3137, ad I; 5 Dec. 1891, 
n. 3759, ad II. 

praeseferat palmatoriae episcopalis (vulgo bugia) 
formam, conceditur \ 

Rubrica Missalis ait parandum esse cereum a 
parte Epistolae accendendum ad elevationem Sa- 
cramenti et extinguendum post Communionem 3 . 
Attamen interrogata S. R. Congregatio : « Utrum 
consuetudo servari possit non accendendi tertium 
cereum in Missis lectis a consecratione ad consum- 
mationem ? » respondit : « Affirmative 8 . » Sed in 
Missa solemni duo saltem intorticia accendenda 
sunt ad finem Praefationis, extinguenda post eleva- 
tionem Calicis, imo post Communionem, si aliqui 
sunt communicandi, vel diebus jejuniorum, aut in 
Missa de Requiem \ 

37. Demum in Missae celebratione requiritur 
tabella secretarum in medio, ad pedem Crucis col- 
locanda 5 , cui ex usu aliae duae laterales addi possunt, 
cum psalmo Lavabo et initio Evangelii S. Joannis. 
Item cussinus, vel legile velo coopertum coloris 
paramentorum, aut etiam affabre elaboratum, pro 
sustinendo Missali. Parentur ampullae cum vino et 
aqua, quae sint vitreae, ob majorem munditiem, vel 
ex auro, argento 6 , imo et stamno, non vero ex 
aere vel ferro, propter aeruginem, et dummodo si- 
gno aliquo facile una ab alia discernatur. Pelvis 



1) S. R. C. Decr. Gener. 31 Maji 1817. n. 2579; 11 Dec. 1885, 
n - 3^47> ad IV. et V. 

2) Miss. Rom. Rubr. Gener. Tit. XX. 

3) S. R. C. 9 Junii 1899, n. 4029, ad II. 

4) Miss. Rom. Ritus celebr. Miss. Tit. VIII. n. 8. 

5) Nonnisi ex Indulto Apostolico licet inferioribus Epi- 
scopo uti Canone, seu libro qui Ordinem Missae continet et 
ante oculos Celebrantis, super mensam erectus, collocatur. 
S. R. C. 11 Dec. 1885, n. 3647, ad IV. et V; 

6) S. R. C. 28 Apr. 1866, n. 3149. 

tamen, ad aquam recipiendam, ex quavis materia 
esse potest. 

Pannulus mundus ex lino, vel alia materia, ha- 
beatur, et campanula pulsanda, etiam in Missa quae 
celebratur in privatis Oratoriis, ubi solus adest mi- 
nister praeter Sacerdotem \ excepto casu quo in 
Ecclesia solemne aliquod officium aut processio 
peragatur, vel expositum sit Ss. Sacramentum pro 
adoratione XL Horarum 2 . Et si ex errore cam- 
panula pulsetur, dum fit pia supplicatio, seu pro- 
cessio, omnes ante Altare transeuntes, ubi fit ele- 
vatio Ss. Sacramenti, bini et bini unicum genu 
flectant, et piam supplicationem prosequantur 8 . 



CAPUT 111. 
De Vestibus Sacris. 

38. Tempore Apostolico, vestibus non quidem 
forma diversis ab illis quse erant quotidiani et ci- 
vilis usus, laicis quoque communes, sed tamen ni- 
tidioribus, utpote usui sacro reservatis, divina my- 
steria celebrantes induebantur. Eaedem vestes Cle- 
ricorum propriae factae sunt ex quo laici alias di- 
versae formae usurparunt *. Vestes huiusmodi, prout 
nunc adhibentur, sunt: amictus, alba, cingulum, 

1) S. R. C. 18 Julii 1885, n. 3638, ad III. Usus cujusdam 
cymbali, ab hasta semipendentis, quod ab inserviente per- 
cutitur, loco pulsandi campanulam, non est conveniens. S. 
R. C. 10 Sept. 1898, n. 4000, ad III. 

2) S. R. C. 11 Maji 1878, n. 3448, ad II. 
.3) S. R. C. 21 Nov. 1893, n - 3814» ad II. 

4) Benedictus XIV. De S. Missce Sacrif. L. L - c. VIL 
• n. 1 seqq. Lapini. Istituz. Liturg. Lez. XXIX. 

manipulus, stola, planeta. Tres priores sub generico 
nomine linteaminum veniunt, aliae tres sub nomine 
paramentorum. 

39. AmictiiSy ab amicire, seu cooperire, est pri- 
mum indumentum quo caput, dein collum statim 
obtegitur, vel quod initio Missae, uti mos est apud 
Religiosos mendicantes, e collo super humeros de- 
mittitur. Nonnisi ex lino vel cannabe dealbato per- 
mittitur, l cum textili ornatoejusdem materiae vel 
saltem coloris et cruce in medio acu picta a Sa- 
cerdote deosculanda, atque chordulis quibus corpori 
circumductis firmatur a . 

Alba, seu camisile est vestis a collo ad pedes 
defluens, quam Romano utentes ritu supra amictum 
induunt s . Et haec lintea vel ex cannabe dealbato 
sit oportet 4 , et partes extremae, ad collum, pedes 
atque manus, adjectis ornari possunt operibus acu 
pictis vel transforatis, quibus supponi permittitur 
fundus niger vel etiam coloratus \ Hoc textile, 
quum ad ornatum solummodo spectet, nisi tamen, 
quod non decet, majorem albae partem constituat, 
non necessario ex eadem materia ac alba esse de- 
bet, sed etiam ex gossipio, serico, etc. fieri posse 
censendum est \ Quod vittse sericae, persaepe 

1) S. R. C. Decr. Gener. 15 Maji. 1819, n. 2600. Neque 
tela, lino et gossipio composita, quam Mussolo vocant^ neque 
alia vulgo Nipis, uti licet. S. R. C. 15 Martii 1664, n. 12^7 ; 
13 Aug. 1895, n. 3868. 

2) Chordulas quoque debere esse ex lino vel cannabe ait 
De Amicis. 11 Parroco proweduto, pag. 6j y at id praecipi mi- 
nime putamus, cum ad rei substantiam non pertineant. 

3) Ambrosiani superimponunt amictum albae. 

4) S. R. C. Dec. Gener- 15 Maji 1819, n. 2600. 

5( S. R. C. 12 Julii 1892, n. 3780, ad V ; 24 Nov. 1899, 
n. 4048, ad VII. 

6) Fumagalli. Manuale eic. P. II. v. Alba, adnoU 

coloratae et acu pictae, applicentur parti superiori, 
a more liturgico alienum est \ 

Cingulum est funiculus quo alba, ne inconcinne 
defluat, ad lumbos cingitur et coaptatur. Congruit 
illud esse linteum album 2 , sed permittitur etiam 
laneum vel sericum et coloris paramentorum 3 . 
Consuetudinem autem utendi cingulo ad instar fa- 
sciae tolerari posse, ubi viget, donec cingula hujus- 
modi hucusque adhibita consumentur, nuper decla- 
ratum fuit 4 . 

Manipulus locum tenet antiquae mappulae, seu 
sudarioli, quad ab omnibus publicum gerentibus 
officium, sudoris tergendi causa, manu sinistra te- 
nebatur. Ejusdem materiae esse debet ac planeta, 
tribus omatus crucibus atque praeditus vittis, quibus 
brachio sinistro circumligatur. 

Stola est ad instar fasciae, quam Sacerdos collo 
imponit, ita ut ante pectus hinc inde pendeat. Ipsa 
est signum ordinis et officii, non vero jurisdictio- 
nis B . Quoad materiam idem dicatur ac de manipulo 
et planeta, et tres ipsa quoque cruces referre debet. 
Presbyter celebraturus illam ita sibi imponit ut, 
dextera extremitate super sinistram ducta, ante 
pectus in formam crucis cingulo firmatam teneat ; 
Episcopus vero solutam hinc inde defert, ratione 
Crucis pectoralis, quae super albam ante pectus 
ipsius pendet. 



1) De Amicis. 11 Parroco proweduto, pag. 61, n 2. 

2) S. R. C. 22 Januar. 1701, n. 2067, ad VII. 

3) S. R. C. 23 Dec. 1862, n. 3118; 8 Junii 1709, n. 2194, 
ad III. 

. 4) S. R. C. 24 Nov. 1899, n. 4048, ad VI. 
5) Cf. Suffragium in CollecU Auth. Decret. S. R. C. Vol.1V. 
pag. 182. 

Ferrais. Liturgia Miss. Rom. 3 

Planeta, seu casula, olim totum circumambiebat 
corpus, a lateribus super brachia plicanda tempore 
Sacrificii \ Dein resecari et abbreviari coepit, et 
serius ad praesentem redigi formam. Mos quidem 
est apud Italos planetae ornatus ita componere ut 
crucis formam exhibeant in parte anteriori ; alibi, 
vel in posteriori, vel in utraque parte. 

Quaeres : Quanta sit obligatio sacras induendi 
vestes ad celebrandam Missam ? Resp. : Sine ulla 
veste sacra celebrare nulli licet, nisi forte agatur 
de morte vitanda et celebratio omitti non possit. 
Grave est omittere, extra gravissimam necessitatem, 
albam, vel casulam, et extra necessitatem gravem, 
stolam, vel manipulum. Leve est omittere amictum, 
vel cingulum 2 . 

40. Sacra paramenta debent esse serica, exclusa 
quavis alia materia, seu lino, gossypio, lana, non 
obstante Ecclesiae paupertate vel contraria consue- 
tudine. 8 . Ob pretiositatem permittuntur paramenta 
auro contexta vel argento, non vero filamentis vi- 
treis, quae auri vel argenti similitudinem referunt \ 
Item, attenta Ecclesiarum paupertate, tolerari potest 
illud panni genus, quod ex parte superiori et oculis 
intuentium apparente ex filo serico integre conte- 
gitur, habet tamen operis textilis fulcimentum ex 

1) Ritus Orientales hujus formae vestes adhuc servant. 

2) Cf. D'Annibale. Summula Th. Mor. P. III. n. 401. 
Alii tamen ponuut manipulum inter res minores, quarum o- 
missio levis est. Cf. Be Herdt. 5. Lit. Praxis. T. I. n. 164. 
Gravissima necessitas est periculum propriae vel alterius vitae; 
gravis est si Viaticum sit deferendum, vel praeceptum ur- 
geat audiendi Missam. Loco stolae deficientis posset manipulus, 
si longior sit, adhiberi. 

3) S. R. C. 23 Sept. 1837, n. 2769, ad V.; 23 Junii 1892, 
n. 3779, ad .1. 

4) S. R. C. 28 Apr. 1866, n. 3145 ; 11 Sept. 1847 n. 2949. 

gossypio, lana, vel lino \ Pariter textum quoddam 
a Josepho Pasqualis, Dioeceseos Cenetensis, con- 
fectum e serico et mori fibris, vulgo gelsolino nun- 
cupatum, sacris paramentis conficiendis adhiberi 
posse declaratum fuit, dummodo textum non im- 
mutetur *. Tolerantur etiam paramenta ex panno 
serico, frondibus floribusque vel imaginibus or- 
nata partim acu pictis, partim vero coloribus ope 
penicilli 8 . Nihil etiam prohibet quominus stemmata 
gentilitia apponantur sacris suppellectilibus \ 

41. Quod spectat colores paramentorum, quinque 
hi numerantur in Rubricis Missalis 6 , scilicet : albus 
rubeus, viridis, violaceus et niger. In eodem Titulo 
indicantur dies et Missae, in quibus varii colores 
adhibentur. Explicite prohibetur color coeruleus, 
flavus et aureus 6 , si paramenta serica sunt ; at si 
ex auro revera sint contexta, tolerantur, ut jam di- 
ximus (n. 40), ob suam pretiositatem, at pro triplici 
tantum colore, nempe albo, rubeo et viridi ; item 
et argentea pro albo colore 7 . Verum inepta ha- 
bentur quae ita pluribus coloribus, vel floribus varii 



1) S. R. C. 23 Martii 1882, h. 3543. 

2) S. R. C. 21 Apr. 1893 n. 3796. 

3) S. R. C. 2 Junii 1883, n. 3576, ad XV. ; 30 Martii 1885, 
n. 3628, ex quo resp. etiam constat permitti afiquam imaginem 
oleo pingi super telam lineam vel ex gossypio, quae inde 
sericae vel aureae telae paramentorum applicatur. 

4) S. R. C. 7 Dec. 1844 n. 2875. 

5) Miss. Rom. Rubr. Gener. Tit. XVIII., n. 1. 

6). S. R. C. 16 Martii 1833, n. 2704, ad IV. ; 23 Sept. 1837, 
n. 2769, ad V,; 26 Martii 1859, n. 3082 ; 29 Martii 1851, n. 2986, 
«d V. 

7) S. H. C. 28 Apr. 1866, n. 3145 ; 5 Dec. 1868, n. 3191, 
ad IV.; 20 Nov. 1885, n. 3646^ ad II. et III. 

coloris sunt obducta, ut color praecipuus vix di- 
gnosci queat \ 

Ad ornatus tamen haec non referuntur, qui ideo 
vel aurei, vel ex diverso esse colore minime pro- 
hibentur, dummodo, ut ait Martinucci, caveatur ne 
paramentis nigris intextae sint cruces albae (praeter 
praescriptas), calvae mortuorum cum ossibus, rami 
lauri, aut olivae, aut cupressus, neque alia signa 
funerea, sive acu picta, sive texta \ 

Quaeres: Num Rubrica colorem paramentorum 
statuens sit praeceptiva ? Resp. : Affirmative, tum 
ex tenore Rubricae dicentis: « paramenta... debent 
esse coloris convenientis Officio et Missae diei » ; 
tum ex declarationibus S. Congregationis, quae 
Rubricam strictim esse servandam passim dicunt ; 
tum ex auctoritate plurium Moralistarum et Litur- 
gicorum \ 

At, remoto scandalo *, nonnisi sub levi urget lex, 
ita ut excuset justa causa, v. g. 3i plures Sacer- 
dotes celebraturi praesto non habeant paramenta 
coloris convenientis Officio diei, quamvis ex de- 
votione tantum celebrare velint \ Generatim, co- 
lor albus adhibetur in Missis Domini, B. Mariae V., 
Angelorum, Confessorum et Virginum; rubeus in 
Missis Spiritus S., S. Crucis et Instrumentorum 
Passionis, atque Martyrum ; viridis in Missis domi- 

1) S. R, C. 19 Dec. 1829, n. 2675 ; 12 Nov. 1831, n. 2682,. 
ad L. ; 23 Sept. 1837, n. 2769, ad V. 

2) Martinucci. Manuale Liturg. C. X. 1. 2. n. j. - Cf. Cceremon* 
Episcopor. L. 11. c. XI. n. 1. 

3) S. R. C. 19 Dec. 1829, n< 2675; 12 Nov. 1831, n. 2682, 
ad L. -Cf. S. Alphonsus. Theol. Mor. L. VI. n. J78. De Herdt, 
S. Lit. Praxis. 7 . 1.n. ijj; Ephem. Liturg. an. 1897, pag. 582. 

4) Scandalum certo est si v. g. color niger adhibeatur 
die Paschae. 

5) S. Alphonsus. Theol. Mor* L. VL n. J78. 

nicalibus et ferialibus ab Octava Epiphaniae ad Se- 
ptuagesimam et ab Octava Pentecostes ad Adven» 
tum ; violaceus in festo SS. Innocentium extra diem 
dominicum occurrente, in Missis dominicalibus et 
ferialibus Adventus et a Septuagesima ad finem 
Quadragesimae, necnon diebus jejunii et in Missis 
pcenitentiae * ; niger in feria VI. in Parasceve et in 
Missis de Requiem, in quibus color violaceus ne- 
quit amplius, ut olim, nigrum supplere, nisi casu 
quo die II. (vel III.) Novembris, qua agitur comme- 
moratio omnium fidelium defunctorum, Ss. Eucha- 
ristiae Sacramentum sit expositum pro adoratione 
XL. Horarum *. Color rosaceus, qui in Missa etiam 
privata adhiberi potest, loco violacei, in Dominicis 
Gaudete, seu III. Adventus, et Lcetare, seu IV. Qua- 
dragesimae, quippe qui est usus facultativi, non 
solet inter praescriptos colores adnumerari. 

42. Paramenta et linteamina de praecepto, et 
quidem sub gravi, sunt benedicenda, juxta formam 

?uae exstat tum in Rituali, tum in Missali, tum in 
ontificali, ab Episcopo, vel Sacerdote ab ipso de- 
legato, juxta facultates sibi a S. Sede concessas s ; 
neque solo usu res illas benedici declaratum fuit \ 
Porro benedictionem amittunt si ita usu trita sunt 
ut non amplius decenter inservire queant, vel si 
formam sub qua benedicta sunt, etiam unico in- 
stanti, substantialiter deperdunt, vel si nova pars, 
quae est major, adjicitur. Nullatenus vero bene- 

1) Qaestio erat num in Missa Vigiliae Immaculatae Con- 
ceptionis B. M. V. color albus anne violaceus esset adhi- 
bendus. S. R. C. 12 Sept. 1901 respondit violaceum colorem 
esse adhibendum. Acta S. Sedis. VoL XXXIV. pag. jij. 

2) S. R. C. Decr. Gener. 27 Junii 1868, n. 3177. 

3) Cf. Pighi. Lif. Sacramentor. et Sacramentat. n. 211 seqq. 
(edit. III), ubi fuse hac de re. 

4) S. R. C. 31 Aug. 1867, n. 3162, ad VII. 

dictionem amittunt per solum profanum usum r 
quamvis illicitum \ Grave autem est, seclusa gravi 
necessitate, ea non benedicta adhibere, quae etiam 
omittere letali non caret (cf. n. 39) ; secus est leve *~ 
Attamen, data gravi causa, consultius est uti non 
benedictis, quam nullis uti, ne sit scandalum. 

Cuique etiam iicet sacra indumenta hucusque 
recensita tangere, sine speciali licentia. Verum ea 
alienare nefas est, nisi ex justa causa et ad usus- 
sacros; et quae inepta evadunt non sunt conver- 
tenda in usus profanos, sed penitus destruenda \ 



CAPUT IV. 
De Calice, Patena, horumque accessoriis* 

43. Usus Calicis, ad vini species continendas in 
eoque consecrandas, aperte comprobatur vigens 
jam ab aetate Christi Domini, qui in ultima Ccena, 
suis cum discipulis habita, « accipiens Calicem, 
gratias egit: et dedit illis, dicens: Bibite ex hoc 
omnes 4 . » Constat autem Calices vitreos ab initio 



1) Ct. Al. A. Carpo. Comp. Biblioth.Liturg. P. I. n. 246 ~ 

2) Cf. D'Annibale. Summula Th. Mor. P. III. n. 401. 

. 3) Circa modum mutidandi a sordibus et conservandi 
sacra indumenta, cf. Fumagalli. Manuale etc. L. II. v. Para- 
nunta, n. 14. - Mach. Tesoro del Sacerdote Tr. X. c. I. - 
Sanna Solaro. Acquisto, conservazione, ristauro degli Arredi 
Sacri. Qui si consulantur, facile vitatur periculum indumentav 
saepe pretiosa, deteriorandi vel majoribus sumptibus reficiendi 
4) Matth. VI. 27 - Cf. Ep. I. ad Corinth. X. 16. Hinc 
Feria V. in Coena Domini, dicta fuit a veteribus SS. Patribus 
« Natalis Cabcis ». Cf. Benedictus XIV. De S. Miss. Sacrif. 
L. I. c. IV. n.j. 

fuisse, vel ligneos, sed non defuisse aureos et ar- 
genteos, imo et gemmis ornatos, praesertim post 
restitutam Ecclesiae pacem. 

Impraesentiarum tamen debet Calix, vel saltem 
ejus cuppa, esse ex auro, vel argento, vel etiam 
ex stamno, sed intus inaurata * ; et expresse prohi- 
bentur Calices ex ligno, vitro, aere, aurichalco et 
cupro, idque propter porositatem, vel fragilitatem, 
vel vilitatem, vel aeruginem. 

Cl. Fumagalli, in suo Manuali (Lib. II. v. Calices) 
refert, praemisso consultoris voto, S. R. Congrega- 
tionis Decretura, in Molin. 6 Dec. 1866, circa Calices 
ex aere alluminii confectos, quos determinatis sub 
conditionibus permitti posse declarat. At hujus- 
modi Decretum in novissima Collectione Authentica 
minime invenitur, quare licet illius valorem abnuere. 

Verum materia quae cuppae conficiendae minime 
permittitur, inservire potest, dummodo sit decens 
et solida, pro pede, seu basi Calicis. Inauratio autem 
Calicis, qui aureus non sit, certe praecipitur; num 
sub gravi, an sub levi, incertum est. 

44. Itidem Patena, a patere, quia late patens, 
dicta, cujus usus est perantiquus, ex eadem materia 
ac cuppa Calicis esse debet et, nisi sit aurea, in 
parte concava inaurata. Non desunt tamen qui 
putant etiam ex aere illam confici posse, eo quod 
eadem materia Pyxidi conficiendae permissa fuit 8 ; 
et forte non abs re, cum ratio prohibitionis, quae 
excludit praedictam materiam pro Calice, in quo 



1) Miss. Rom. Ritus serv. in celebr. Miss. Tit. I.n. i.\De 
defect. in celebr. Miss. occurr. Tit. X. n. 1. et Can. « Ut Calix » 
de Consecr. dist. 1. S. R. C. 16 Sept. 1865. n. 3136, ad IV. 

2) S. R. C. 31 Aug. 1867, n. 3162, ad VI. 

species liquidae continentur, haud verificetur quoad 
Patenam \ 

45. Sacra haec vasa sunt de praecepto et sub 
gravi consecranda ab Episcopo, vel a Sacerdote 
delegato a S. Sede, cum S. Chrismate et juxta 
formam Pontificalis; neque solus usus vices supplet 
consecrationis. 

Consecratio vero Calicis amittitur per foramen 
in ima cuppa, per separationem cuppse a pede, non 
quidem si tornatilis illa est, sed si per fractionem 
contingat; unde censemus Calicem execrari si cuppa 
tornatilis quidem est, sed ab ipsa vitis ferrea per 
fractionem disjungitur, qua basi firmatur. Porro 
extra hunc casum, cuppa consecrata potest ab una 
ad aliam basim transferri, salva consecratione. Sive 
Calix, sive Patena amittunt consecrationem per no- 
vam inaurationem 2 ; at deauratione absumta neu- 
trum execratur 8 , urget tamen praeceptum denuo 
inaurandi et consequenter reconsecrandi. 

Quaeres : Cuinam liceat tangere vasa sacra ? 
Resp : Si continent sacras species, soli Sacerdoti 
vel Diacono licet; secus, in Altaris ministerio, 
Subdiacono, vel Clerico ejus vices gerenti ; extra 
iilud ministerium, Acolytho, dum necessaria pro 
Missa parare debet, imo, ex usu, cuique tonsurato, 
et, ex privilegio, sacristis laicis regularibus, etiam 
feminis. Caeteris de licentia Episcopi ; sed his leve 
est, extra necessitatem, tangere sine licentia \ 

1) Cf. Ephem. Liturg. an. 1890, p. 153. 

2) S. R. C. 14 Junii 1845, n. 2889. 

3) S. Alphonsus. TheoL Mor. L. VI. n. jyo. 

4) Del Vecchio ad Scavini. Vol. 1 V. n. 409. ^t ex usu 
nunc fere generali laici quoque, qui Sacristiis inserviunt, 
sine speciali licentia videntur posse vasa sacra tangere. Cf. 
// Monit. Eccl. Ser. II. Vol. I. p.< 40. 

46. Accessoria Calicis et Patenae sunt corpo- 
rale cum palla, velum et bursa atque purificatorium. 

Corporale et palla ex lino, vel cannabe tantum 
permittuntur \ amylo oblinito, quo major consi- 
stentia datur. Textile pinnatum circumduci potest, 
at in corporali omne opus excludendum est, nisi 
forte in anteriori parte, ubi crux acu pingi non 
prohibetur ; e contra, permittitur palla a supe- 
riori parte panno serico, aut ex auro vel argento 
et acu depicto, cooperta, dummodo pars linea sub- 
nexa Calicem cooperiat, ac pannus superior non 
sit nigri coloris, nec referat aliqua mortis signa 2 . 
Corporale et palla de praecepto sunt benedicenda 
ab habente facultatem in paramenta (cf. n. 42). 

Velum et bursa sint oportet ejusdem materiae 
et coloris ac paramenta, et cum his congruenter be- 
nedicuntur. 

Puriftcatorium, quo Calix abstergitur, ex lino 
sit, at benedici nec debet, nec potest \ 

« Celebrare sine palla, vel purificatorio est leve ; 
sine corporali,nisi ex causa gravi, sine Calice, vel Pa- 
tena, nisi ex gravissima, letale est * ». Tanto nimus 
urget grave praeceptum celebrandi cum veloet bursa, 
dummodo ne sit scandalum. At deficiente palla, 
pro ea posset adhiberi aliud corporale plicatum, 
imo, remoto scandalo, et purificatorium vel bursa 5 . 

Porro corporalia, pallas, purificatoria, prima 
saltem vice, abluere nulli fas est, ne Monialibus 



1) S. R. C. Decr. Gener. 15 Maji 1819, n. 2600. 

2) S. R. C. 17 Julii 1894, n. 3832, ad IV. 

3) S. R. C. 7 Sept. 1816, n. 2572, ad XII. 

4) Ita D'Annibale. Summula Theol. Mor: P. III. n. 401. 

5) Cf. Scavini. Vol. 111. n. ijj, nota j, et Gury. Vol. II. 
n. J97. 

quidem, etiam de licentia Episcopi * ; sed iis tantum, 
quibus vasa sacra licet ex officio tangere et abluere, 
seu constitutis in sacris *. 



CAPUT V. 
De Ministro in Celebratione Missae 

47. Nomine ministri venire hic potest tum ille 
qui Missam celebrat, tum ille qui huic administrat, 
seu inserviens. De utroque dicimus. 

Minister Sacrificii Missae duplex est, alter prima- 
rius et invisibilis, alter secundarius et visibilis. Ille 
est Christus «Sacerdos in aeternum »,qui « sempiter- 
num habet Sacerdotium 8 », « idem nunc offerens Sa- 
cerdotum ministerio, qui seipsum tunc in cruce ob- 
tulit 4 . » Dein sunt Sacerdotes, qui potestate sacri 
Ordinis in se per Apostolos derivata,.Christi ipsius 
personam gerunt, et in Ejus commemorationem 
vere et realiter offerunt et sacrificant Corpus et 
Sanguinem ipsius 6 . 

Frustra igitur Sacrificium invenire datum . est 
penes illos, qui a catholica fide desciverunt et, ob 
mutatam substantialiter sacrae Ordinationis formam, 

1) S. R. C. 12 Sept. 1857, n. 3059, ad XXVI. 

2) Cf. Pontific. Rom. De Ordinat. Subdiac. Quod et Cle- 
ricis tantum tonsuratis liceat probabile est, imo, si justa 
subsit causa, etiam laicis. Aqua tamen ablutionis necessario- 
in sacrarium est projicienda. Cf. S. Alphonsus. Theol. Mor^ 
L. VI. n. j8 7 . 



3) Epist. ad Hebr. VII. 17, 24. 

4) Conc. Trid. Sess. XXII. cap. II. 



5) Cf. inter Theologos cl. Hurter. Tkeol. Dogm. Comp^ 
Tom. III. Thes. CCXXXVII. 

Sacerdotalem potestalem minime accipiunt \ vel, 
etsi rite ordinati, intentionem faciendi saltem quod 
Christus fecit et fieri voluit non habent; deest 
enim unio ministri secundarii cum primario, a quo 
et ille totam vim haurit quae propria est sacrifi- 
cantis. Sacerdos autem, qui nihil praeterit ex iis, 
quae divini sunt juris (cf. n. 9), semper validum 
Sacrificium offert, etsi haereticus factus, excommu- 
nicatus, interdictus, suspensus etc. quamvis possit 
et graviter peccare. 

48. « Sacerdos celebraturus Missam, praevia 
confessione sacramentali, quando opus est, et sal- 
tem Matutino cum Laudibus absoluto, orationi ali- 
quantulum vacet, et orationes inferius positas pro 
temporis opportunitate dicat. » Haec Rubrica Mis- 
salis *, qua duplex innuitur praeparatio Missae prae- 
mittenda, nempe remota, quae est in statu gratiae, 
cui jejunium naturale a media nocte, quacumque 
celebretur hora, addendum est 8 , et proxima, quae 
consistit in piis animi sensibus atque precibus re- 
citandis. 

Ad Missam igitur celebrandam requiritur ii* 
primis status gratiae et quidem acquisitus per sa- 
cramentalem confessionem, a qua, cum ea opus 

1) Hoc definiti juris nunc est quoad SS. Ordinationes. 
in Ecclesia Anglicana peractas, postquam novus plane ritus^ 
sub rege Eduardo VI., fuit publice inductus. Cf. Leo XIII. 
Litt. Apost. « Apostolicce curce » 13 Sept. 1896. 

2) Miss. Rom. Ritus serv. in celebr. Missce. Tit. I. n. 1. 

3) De jejunii lege agunt Moralistae, qui etiam tradunt a]> 
ea excusari Celebrantem si, coepta jam Missa, recordetur se 
non esse jejunum ; imo et illa nondum ccepta, si populus ad 
eam audiendam convenerit, nec ipse possit sine obmurmu- 
rationibus eam omittere. Num ad moribundum communican- 
dum, valde dubitatur. Cf. D'Annibale. Summula Th. Mot\. 
P. III. n. 411. 

est, nullus eximitur, si copia non deest Confessarii 
et urgeat necessitas celebrandi, prout Moralistae, 
hac de re agentes, tradunt. Insuper Matutinum cum 
Laudibus absolutum sit oportet. 

Quaeres : Num recitatio Matutini cum Laudibus 
ante Missam vere praecipiatur ? Resp. : Probabilius 
negative; certo rationabilis quaevis causa excusabit '. 

Quod orationi prius vacare debeat Sacerdos ce- 
lebraturus, id ex rei natura quoque pendet ; sanctis- 
simo enim et divino actui ponendo, ea qua par est 
devotione et pietate, precibus ad Deum effusis, a- 
nimus disponitur et mens tota figitur in contempla- 
tione altissimi mysterii. Quod vero preces illae re- 
citentur, quae in ipso Missali, post Rubricas, legun- 
tur, quamvis conveniens sit, praeceptum tamen dici 
nequit, ad directionem enim tantum et pro Sacer- 
dotis opportunitate sunt positae. Quatenus autem 
recitentur,attendendum est ad hoc quaesitum : « Num 
antiphonae Ne reminiscaris et Trium puerorum quae 
privatim a Sacerdote recitantur ante et post Missam, 
duplicandae sunt vel non, juxta ritum Missae quam 
celebrat. » S. R. Congregatio respondit : « Ad li- 
bitum in casu, juxta ritum Officii vel Missae *. » 

49. Prosequitur Rubrica Missalis : a Deinde ac- 
cedit ad locum in sacristia, vel alibi praeparatum; 
ubi paramenta aliaque ad celebrationem necessaria 
habentur. » In sacristia igitur, vel alio in loco ad 
id praeparato, Sacerdos debet sumere sacras vestes, 
non vero ab Altari, quod solis Episcopis privatim 
etiam celebrantibus, atque omnibus pontificaliuro 
usum habentibus, quando hi pontificaliter Sacrum 



1) Cf. Gury. TheoL Mor. VoL II. n. 6j seq. et Ballerini. 
Qp. TheoL Mor. Tract. IX. c. 11. n. 238. Cf. etiam dicta n. 5. 

2) S. R. C. 27 Januar. 1899,, n. 401 1, ad II. 

faciunt, conceditur, quod innumeris S. R. Congre- 
gationis responsis firmatur \ In casu vero necessi- 
tatis, vestes sacrae ponantur super separatam men- 
sam prope Altare, vel, si haec mensa haberi non 
potest, super ipsum Altare, in cornu Evangelii, 
non in medio, more Episcoporum 9 . 

Quod autem debeat ipse Sacerdos, ut innuit 
citata Rubrica* Missam in Missali perquirere, per- 
legere et signare, item praeparare Calicem, id ad 
ordinem ponitur ; haec enim solent fieri ab inser- 
vientibus Sacristiae. Neque contrarium deducen- 
dum est, prout cl. Fumagalli deducit, ex responso 
S. R. Congregationis ab eodem Auctore citato, 
quippe quod praeparationem respicit Calicis, quae 
fit super Altari in ipsa Missa privata, quaeque re- 
vera a Celebrante est facienda 8 . 

Quod sine Missali et memoriter Missa celebretur, 
tamquam defectus notatur in Rubricis 4 , et inter- 
dicitur inservienti aperire librum super Altare po- 
situm et invenire Missam \ 

50. Veste talari indutum esse oportet Celebra- 
turum et calceatum. Manus etiam lavare debet, 
dicens Orationem convenientem. Omittere hanc lo- 
tionem certo est grave, si manus sint valde im- 
mundae 6 ; secus, leve non excedit et forte nullum 

1) S. R. C. 9 Maji 1857, n. 3052, ad I; ibi alia citantur re- 
sponsa. 
. 2) De Herdt. S. LiU Praxis. T. L n. 194. 

3) Fumagalli. Manuale etc. L. 11. v. Minister etc. n. 11, 
adnot. - S. K. C. 7 Sept. 1816, n. 2572 ad VI. 

4) Miss. Ront. De defect. in celebr. Missce occurr. Tit. X. 
n. 1. At quoad peccatum controvertitur. Cf. S. Alphonsus. 
Theol. Mor. L. VI. n.jpo. 

5) S. R. C. 7 Sept. 1816, n. 2572 ad V. 

6) S. Alphonsus. Theol. Mor. L. VL n. 409 ; ibi etiam di- 
citur nullum esse peccatum omittere lotionem post Missam. 

est peccatum, cum in tali casu ceu directiva ha- 
beatur Rubrica. 

Praemisso, si vult, Crucis signo, Sacerdos sacras 
assumit vestes et induit, Orationes ad singulas reci- 
tans, idque, ex comrauni senlentia, non sub gravi l , et 
osculans crucem positam in medio amictus, manipuli 
et stolae, etsi Missam de Requiem sit celebraturus, 
cum Rubricae minime hac in re distinguant. 

Birreto caput cooperiendum est, vel amictu ab 
illis qui hoc adhuc ritu perantiquo utuntur, ceu 
quidam Religiosi (cf. n. 39); non vero ficto cap- 
pillitio (parrucca) vel pileolo (callotta), quae nonnisi 
ex Apostolica venia in Missae celebratione possunt 
retineri 9 . 

Calicem ipse Sacerdos celebrans debet suis ma- 
nibus ferre s , et nihil super ipum collocare oportet, 
nec manutergium *, nec Reliquias aut vasa sacra, 
neque perspicillos, neque birretum cum, ob expo- 
situm in Ecclesia Ss. Sacramentum, debet caput 
discooperire. Annulum quoque, siquidem ipsius 
deferendi jus habeat, detrahere et deponere debet, 
non obstante quacumque consuetudine 6 . 

u An Sacerdos pergens ad celebrandum et Ca- 
licem manu sinistra portans, possit ad januam Sa- 
cristiae accipere aquam benedictam, eaque se si- 
gnare? » S. R. Congregatio respondit: « Si 

1) S. Alphonsus. TheoL Mor. L. Vl.n. 410. Cf. dicta n. 5. 

2) S. R. C. 4 Apr. 1699. n. 2027, ad V.; 12 Apr. 1704, 
n. 2130, ad II. 

3) S. R. C. 20 Sept. 1681, n. 1681, ad V. 

4) S. .R. C. 1 Sept. 1703, n. 21 18. 

5) S. R. C. 9 Martii 1894, n. 3821. « Linteum aut suda- 
rium, quo sibi usui fore putet, sub Planetam ponere liceat, 
Cingulo obfirmatum, ita ut non appareat: sit autem mundum; 
decet et esse albi coloris. » Ita cl. FumagaUi. Manuale etc. 
L. L c. I. n. ji adnot. » 

commode fieri potest, se signet; sin minus, se 
abstineat » \ 

51. Ministrum inservientem exigit Rubrica Mis- 
salis et quidem veste talari ac superpelliceo indu- 
tum *. Duos adhibere ministros inservientes, plu- 
rimis responsis S. R. Congregationis interdicitur 
in Missis privatis, et tantummodo permittuntur, 
praeterquam Episcopo celebranti, in Missa Paro- 
chiali vel simili, diebus solemnioribus et in iis 
quae loco cantatae et solemnis celebrantur occasione 
realis et usitatae celebritatis et solemnitatis \ 

Inserviens autem Missae privatae etiam Canonici 
vel constituti in Dignitate Episcopo inferiori, neque 
folia Missalis vertere, neque vinum et aquam in 
Calice ponere, neque Calicem paila cooperire et 
discooperire eumque tergere et parare potest, 
quamvis clericus sit vel in sacris constitutus \ 

Quaeres i° : Num liceat sine ullo ministro ce- 
lebrare ? — Resp. : Negative, et grave est. Eruitur 
ex Rubricis Missalis \ ex Jure Canonico 6 et ex 
r&tione Sacrificii, quod, cum sit actus publicus, exi- 
git ministrum qui populum repraesentat. Attamen 
Theologi conveniunt, si gravis urget necessitas, 



1) S. R. C. 27 Martii 1779, n. 2514, ad IV. 

2) Miss. Rom. Ritus serv. in celebr. Misscs. Tit. II. n. 1. 
Tonsuratum esse convenit. S. R. C. 23 Nov, 1602, n. 113, 
ad VI. 

3) S. R. C. 12 Sept. 185^, n. 3059, ad VII. At magna so- 
lemnitas ad hoc non requiritur. 

4) S. R. C. 7 Sept. 1816, n. 2572, ab V. et VI. ; 11 Maji 
1878, n. 3448, ad XIV. 

5) Miss. Rom. De defect. in celebr. Miss. occurr. Tit. X. n. 1. 

6) Cap. VI. De Filits Presbyt. ubi haec leguntur: « Non 
enim solus Presbyter Missarum solemnia, vel alia divina 
officia, potest sine ministri suffragio celebrare. » 

posse Missam sine ministro celebrari \ Haec ne- 
cessitas gravis obtinet cum Viaticum ad moribundum 
est deferendum ; cum obligatio urget audiendi 
Sacrum ; cum inserviens, Missa jam inccepta, ma- 
xime si facta fuit oblatio, discedit s . Porro, ministro 
deficiente, Celebrans ipse recitabit illius respon- 
siones, excepto Conftteor, quod semel dicendum 
est s . 

Quaeres 2 : Num femina possit ministri munus 
obire? Resp.: Negative, et grave est Eruitur ex 
Rubricis Missalis * et ex Iure Canonico \ Hinc, 
necessitate urgente, melius est nullo ministro, quam 
ministrante femina, celebrare. Dicimus ministrante 
femina, quia si agitur de muliere respondente tan- 
tum in Missa, quin ad Altare ipsa accedat, dum 
jam necessaria omnia praesto sunt Sacerdoti, ur- 
gente necessitate, adhiberi potest \ Heec urgens 
necessitas non videtur exigenda tam gravis, ut 
quoad celebrationem ullo sine ministro vidimus, 
sed levis esse potest, uti v. g. ne desit Missa diebus 
etiam ferialibus; si Celebrans, ob suum negotium, 
nequit ministrum marem expectare; si estCommu- 
nio distribuenda ex devotione, vel obligatio sumpta 
celebrandi in eo Altari, ea hora etc.; si, ut contigere 



1) S. Thomas. Summa. P. III. q. LXXXIIL art. V. - 
S. Alphonsus. Theol. Mor. L. VI. n. jpi. 

2) D'Annibale. Summula. P. III. n. 401. 

3) S. R. C. 4 Sept. 1875, n. 3368. ad I. 

4) Miss. Rom. De Defect. in celebr. Miss, occurr. Tit. X. n. /. 

5) Cap. 1. De Cohabit. Cleric. et mulier. ubi haec leguntur: 
n Prohibendum quoque est, ut nulla femina ad Altare prae- 
sumat accedere aut Presbytero ministrare .». Cf. Bene- 
dictus XIV. Const. « Etsi pastoralis ». 

6) S. R. C. 27 Aug. 1836, n. 2745, ad VIII. 

potest in Conservatoriis puellarum, non est praesto 
nisi juvenis, quem adhibere non expedit \ 

52. Qua cura inter morigeratos viros, praesertim 
juniores, seligendi sunt ministrantes tanto Sacrificio, 
qua devotione atque modestia ii debent munus istud 
angelicum obire, exponit cl. Fumagalli in suo Ma- 
nuali 2 , ubi etiam adnectit Statutum, cum Indulgentiis 
a s. m. Pio IX. concessis, Sodalitatis sub nomine 
S. Joannis Berchmans S. J. ex Ecclesiae inser- 
vientibus. 



CAPUT VI. 
De materia apta ad Sacrificium. 

53. Materia, quae ad Sacrificium essentialiter 
requiritur, nonnisi ea esse potest quam ipse Christus 
Jesus determinavit atque in ejusdemSacrificii prima 
institutione adhibuit, nempe panis triticeus et vinum 
de vite 8 . Porro panis triticeus ille intelligitur qui 
est confectus farina frumenti et aqua naturali, atque 
igne puro coctus. Si ex his unum deficiat, materia 
quae sit certo valida non habetur. Vinum oportet 
sit liquor ex uvis maturis expressus et ad ordina- 
riam fermentationem adductus ; secus invalide con- 
secratur. Necesse est etiam neque panem neque 
vinum esse corruptum; aliter materia inepta evadit 
Haec essentialia sunt. 



1) M. C. G. Consultazioni Mor. Can. Lit. P. III. Cons. V.; 
S. R. C. 18 Martii 1899, n. 4015, ad VI. 

2) Fumagalli. Manuale. etc. L. II. v. Minister. Cf. etiam 
Arato. // S. Sacrificio della Messa. Cap. XVI. 

3) Cf. Catech. Conc. Trid. De Eucharistia. 

Ferrais. Liturgia Miss. Rom. 4 

54. Accedunt alia ex praecepto vel usu servanda. 
Et panis quidem debet esse pro Latinis azymus, 
pro Graecis fermentatus; idque sub gravi, etiam 
ad Viaticum administrandum, praeterquam dum 
peregre agunt, si quo loco celebrant, nulla exstat 
sui ritus Ecclesia \ Componi solet ad formam cir- 
culi, qui Hostia vocatur, et praesefert Imaginem 
Crucifixi impressam. Attamen interrogata S. R. Con- 
gregatio: « An liceat Missam celebrare, quin in 
sacra Hostia appareat Imago Jesu Christi Cruci 
affixi? » respondit: « Servetur consuetudo » 8 . 

Nonnisi quae est recens potest Hostia conse- 
crari, seu, ut commune est penes Theologos, non 
ante quindecim dies circiter confecta s ; et quae 
aut coepit corrumpi, aut fracturam vel maculam 
habet quae sit enormis, vel scandalum pariat, sub 
gravi adhiberi nequit, nisi gravis necessitas excuset. 
Deficiente Hostia majori, leve est minorem, seu 
particulam, consecrare pro Missa; unde, scandalo 
remoto, quaevis justa causa, etiam sola devotio, 
excusat. 

55. Vino admiscenda est aqua modicissima in 
ipso Calice, ex gravi praecepto *; illaque deficiente 
abstinendum esta celebratione, etsi Viaticum admi- 
nistrari debeat. Coloris autem vini nulla habenda 
est ratio, nisi ob munditiem linteaminum quae illo 
maculari contingat. At vinum quod ccepit acescere, 
vel corrumpi, vel aliquantum acre sit, consecrari 
vetant Rubricae. 

1) S. Alphonsus. TheoL Mor. L. VI. n. 20J. 
% 2) S. R. C. 26 Apr. 1834, n - 2 7 x 4- 

3) Cf. Scavini. Theol Mor. L. III. n. 124. 
. 4) Conc. Trid. sess. XXII. cap. VIL Usus parvi cochlearis 
•^ro aqua in Calicem infundenda non est prohibitus. S. R. C. 
6 Febr. 1858, n. 3064, ad IV. 

C. S. Officii declaravit consecrari valide vinum 
expressum ex uvis passis, vel corroboratum sive 
infusione spiritus seu alcool de genimine vitis, in 
determinata quantitate, sive ignea musti evapo- 
ratione *. 

Sacerdotibus autem qui abstemii sunt potest 
concedi a S. Sede ut purificationem Calicis et 
digitorum, post Communionem sub utraque specie, 
sola adhibita aqua agant. 

56. Haec subjungimus monita ex perraro claris- 
simi Berengo opere deprompta *: 

« Sacrosancti hujus Sacrificii materia, panis et 
vinuni, omnem a Parocho curam et diligentiam 
postulat, ut nempe talis adhibeatur panis, qui mun- 
dus sit, tale vinum, quod non solum purum, sed 
etiam ex ejusmodi sit uvarum qualitate et maturi- 
tate, ut augustum mysterium non dedeceat. Sane 
pudet, hostiarum farinam et vinum pro Sacrificio 
nonnunquam infimae qualitatis inveniri, ita ut illa 
non bene a furfure purgata/ istud ex peioribus 
acinis confectum, talem efformet panem, tale vinum 
efficiat, quale nulla profana mensa pateretur 

Ast, quamvis hodie ex chemices progressu etiam 
frumenti farina aliquando heterogeneis substantiis 
adulterata inveniatur, ad vini praecipue sincerita- 
tem attendant Parochi praesertim urbani ; ne fidant 
non solum vinis importatis ex transmarinis et trans- 
montanis regionibus, sed ne nostris quidem, ut 
dicunt, nationalibus, praesertim si proveniant ex 
oenologicis quibusdam societatibus, quarum quo 

1) C. S. O. 10 Apr. 1889, 5 Aug. 1896, 22 Maji 1901. 

2) Berengo. Enchirtdion Parochorum. P. III. c. L art. I. 
n. ijy. In votis est ut hujus operis nova editio, necessariis 
inductis mutationibus, prodeat, quod certe erit maximo Ec- 
clesiasticis, praesertim Parochis, emolumento. 

maior est celebritas, eo minor plerumque solet esse 
sinceritas. Vinorum adulteratio nostris diebus eo 
omnino pervenit, ut de sinceritate vini ille solus 
possit esse securus, qui suis, aut saltem fiditissi- 
morum oculis, ipsius vini confectionem, conserva- 
tionem, atque ex uno in alium locum translationem 
videat. Olim ab aqua, nunc a chemice timendum est. 

Quapropter cogitent Parochi de re maximi 
momenti hic agi, de validitate nempe Sacrificii et 
de inenarrabilibus consequentiis, quae exinde pro- 
fluunt; quas si tuto velint cavere, nihil restat, nisi 
ut ipsi domi suae vinum pro Sacrificio Missae con- 
ficiant. Verum non solum ad sinceritatem, sed et 
ad custodiam sedulas curas Parochi extendant 
oportet, ne iterum sinceritas periclitetur. Quae cu- 
stodia tum domi, tum praesertim in Sacristiis locum 
habere debet, ne per inservientium, aliorumve sive 
malitiam, sive imprudentiam, aliquid secus eveniat; 
nec proinde Sacerdoti sacristae unice haec custodia 
committenda videtur: » 

Hisce monitis consonant nuperriroae Litterae 
S. Officii \ quibus excitatur Ordinariorum vigilantia 
super confectionem materiae ad Sacrificium aptae 
et grave indicatur periculum eam adhibendi quae 
a mercatoribus venalis exhibetur. 

CAPUTNII. 
De tempore celebrandi Missam. 

57. Tempus heic intelligimus sive dies, sive 
horas, quibus celebrare licet. 

Quoad dies, hi sunt vel liturgici, quibus Missae 

1) C. S. O. 30 Aug. 1901. 

celebratio permittijur, vel aliturgici, quibus ea ve- 
tatur. Quidquid de vetere fuerit disciplina, quae 
varia exstitit, ita ut alibi quotidie l , alibi quibusdam 
tantum diebus litandi mos esset, disciplina hodierna 
Ecclesiae Romanae est quod omnes dies infra an- 
num liturgici sunt, tribus exceptis ultimis feriis 
Majoris Hebdomadae, quae aliturgicae sunt pro 
Sacerdotibus, quamvis pro Ecclesia sola feria VI. 
in Parasceve nunc ut talis habeatur. In Ecclesia 
vero Graeca feriae omnes Quadragesimae, exceptis 
Sabbatis et die qua occurrit festum Annuntiationis 
B. M. V., aliturgicae sunt, et in Ecclesiis ritus 
Ambrosiani, aliturgicae pariter sunt feriae sextae 
temporis quadragesimalis. 

Romanam igitur Ecclesiam quod spectat, dixi- 
mus in ea pro Sacerdotibus aliturgicas esse tres 
ferias postremas Majoris Hebdomadae. Hi enim 
Missam celebrare stricte prohibentur in eis. At- 
tamen Feria V. in Ccena Domini, in memoriam in- 
stitutionis Ss. Eucharistiae, atque Sabbato Sancto, 
in memoriam Resurrectionis Christi Domini, Ec- 
lesia statuit Missam unam solemniter celebrandam ; 
quare, pro ipsa, tantum Feria VI. caret Sacrificio. 
oed in eadem Feria V. Ecclesia concedit ut in 
Ecclesiis Parochialibus, quae Clericis destituuntur, 
ita ut ne quidem juxta ritum in Memoriali Bene- 
dicti XIII. expositum possint functiones peragi 
Majoris Hebdomadae, fas sit in populi commodita- 
tem, ex venia quotannis ab Ordinario loci impe- 
trata, unam Missam lectam celebrare, antequam in 
Cathedrali, vel Matrice Conventualis incipiat 2 . In 



1) Cf. Actor. II. 46 , et S. Cyprianus Et. LIV. ad CorneL 

2) S. R. C. 31 Juiii 1821, n. 2616 ad l.j 1 Febr. 1895, 
n. 3842, ad II. 

aliis Ecclesiis non Parochialibus una Missa potest 
legi Feria V. dummodo aliae functiones saltem ejus- 
dem Feriae et Feriae VI., juxta ritum supradicti Me- 
morialis, expetita ad hoc facultate, si est Clericorum 
defectus, peragantur \ Item Regulares proprie 
dicti, seu votorum solemnium, possunt in propria 
Domo unam pariter Missam lectam habere in 
eadem Feria V., celebrandam a Superiore, ut 
Communionem suis Religiosis ministret, vel in pri- 
vato Oratorio, vel in Ecclesia januis clausis; quod 
tamen ad Seminaria, et pias alias Communitates 
extendi nequit, sine Apostolico Indulto 2 . 

Decretum autem S. R. C. 27 Martii 1733, ad IX. 
quod ab Auctoribus citatur, qua parte unam conce- 
debat Missam lectam ex arbitrio Episcopi propter 
infirmos, a Collectione Authentica Decretorum 
S. R. C. expunctum fuit, quare observari nequit. 

Quod si Feria V. festum aliquod occurrat de 
praecepto, per Ordinarios providendum est ut ea 
die, pro locorum qualitate et fidelium numero, plu- 
res Missae privatae ante solemnem, ad pratcepti ad- 
implementum non desint s . Sabbato Sancto autem 
celebratio Missarum, ea tantum excepta quae spe- 
ctat ad functiones diei, omnino prohibetur, non ob- 
stante contraria consuetudine, nisi habeatur Apo- 
stolicum Indultum, quamvis in illo occurrat festum 
de praecepto, quod in tali casu erit transferendum \ 

E contra in festo Nativitatis D. N. J. C. tres li- 
cet unicuique Sacerdoti celebrare Missas, sive con- 

1) S. R. C. 9 Dec. 1899, n. 4049, ad I. 

2) S. R. C. 31 Aug. 1839, n. 2799, ad II.; 9 Dec. 1899, 
n. 4049, ad. II. Cf. // Monit. Eccles. Ser. II. Vol II. p. 34. 

3) S. R. C. Decr. Gener. 27 Sept. 1716, n. 2240. 

4) S. R. C. 10 Januar. 1693, n. 1890, ad VL;28Julii 1821, 
n. 2616, ad III. 

tinuo, sive disjunctas. Quare haec dies dici post 
politurgica. 

58. Ad horam quod attinet, ex Rubricis ea debet 
esse ex illis quae currunt ab aurora ad meridiem \ 
Aurora autem intelligitur tempus quod medium est 
inter noctem et ortum solis, quodque proinde, 
pro diversis partibus anni et regionibus, variare 
dicendum est \ Attamen moraliter accipiendus est 
uterque terminus, ita ut liceat Missam finire non 
ante auroram et incipere non post meridiem. Imo 
leve est et, data rationabili causa, ne leve quidem, 
si non ultra horae spatium anticipetur vel postici- 
petur celebratio. Verum ultra horae spatium gra- 
vis causa requiritur ad licite celebrandum, ut si 
infirmus, alioquin sine Viatico moriturus, sit com- 
municandus; vel etiam causa rationabilis tantum, 
si accedat Episcopi licentia : et ne populus die festo 
careat Missa, licet eam ad duas horas post meri- 
diem differre \ Quidam Indultum a S. Sede petunt 
celebrandi ab hora ante auroram. 

Sed in festo Nativitatis D. N. J. C. cuicumque 
fas est unam Missam solemnem, vel cantatam, ce- 
lebrare media nocte ; non vero antea, nec privatam 
Missam, vel etiam aliam solemnem, praeter primam, 
nisi ex Indulto Apostolico, non obstante contraria 
consuetudine \ 

1) Miss. Rom. Rubr. Gener. Tit. XV. n. 1. Cf. etiam 
Conc. Trid. Decr. de observ. et evit. in celebr. Missce. 

2) In regionibus polaribus, quae carent aurora, intelligitur 
moraliter de tempore quod aequivalet aurorae, hoc est de 
exordio diei civilis, moralis et usualis, in quo homines di- 
luculo surgere solent ad opera juxta receptas regionum 
consuetudines. S. R. C. 2 Nov. 1934, n. 614.. 



3) Cf. S. Alphonsus. Theol. Mor. L. VI. n. J41 seqq. et 
R. C. 5 Nov. 1667, n. 1361, ad II. 

4) S. R. C. 20 Apr. 1641, n. 752; 18 Sept. 1781, n. 2520. 

TITULUS IV. 
DE NONNULLIS PARTIBUS MISS^ 



Praenotanda. 

59. Non quidem integrum Missae celebrandae 
ritum exponimus, quoad hoc remittentes benignum 
lectorem ad alios Auctores, ceu Fumagalli, De Herdt, 
etc; neque de omnibus partibus, quibus S. Sacri- 
ficium componitur, tractare proposuimus. Nonnullas 
tamen Sacrificii ejusdem partes attingere non prae- 
termittimus; eas saltem quae, utpote mutabiles, pe- 
culiaribus reguntur legibus, vel quae speciali dignae 
nota nobis videntur. 

Agemus itaque : De Missae initio ; de hymno 
Angelico ; de Orationibus ; de Graduali, Tractu et 
Sequentia; deSymbolo; de Praefatione et deCanone; 
de Calicis purificatione ; de Ite Missa est, de ultimo 
Evangelio et de precibus post Missam. 

CAPUT I. 
De Initio Missae. 

60. Haec est Rubrica l : u Collocato Calice in 
Altari, accedit ad cornu Epistolae, Missale super 
cussino aperit, reperit Missam, et signacula suis 

1) Miss. Rom. Ritus serv. in cekbr. Missce Tit. II. n. 4. 

locis accomodat. Deinde rediens ad medium Altaris, 
facta primum Cruci reverentia, vertens se ad cornu 
Epistolae, descendit post infimum gradum Altaris, 
ut ibi faciat Confessionem. » 

Ipse igitur Sacerdos qui celebrat debet aperire 
Missale, et hoc per ministrum inservientem fieri 
prohibetur l . Si Altaris gradus plures sunt in di- 
^ersos distributi ordines, sufficit descendere infra 
ultimum gradum primi ordinis. Item si plures tribus 
sunt gradus, sufficit sub tertio tantuni descendere; 
imo si nimis latam planitiem habeat Altare, satis est 
descendere a predella, quae inibi in hoc casu collo- 
cari debet 2 . 

Exstante Ss. Sacramento in tabernaculo, imo et 
exposito, genuflexio fit non quidem in plano, quod 
tantum in primo accessu ad Altare et in recessu 
ab hoc praescribitur, sed, unico semper genu, super 
ipsum infimum gradum 3 ; idemque servatur si in 
eodem Altari exposita sit Reliquia S. Crucis. Si 
Ss. Sacramentum ibi non exstat, fit profunda re- 
verentia. 

61. Psalmus Judica omittitur a Dominica Passio- 
nis usque ad Sabbatum Sanctum exclusive, sed tan- 
tum in Missis quae de tempore, sive in Dominicis, 
sive in feriis dicuntur; item in Missis de Requiem) 
non vero in votivis de Passione, quae infra annum 
celebrantur. 

Recitandum est Confiteor pure et simpliciter, 
absque additione nominis alicujus Sancti etiam Pa- 



1) S. R. C. 7 Sept. 1816, n. 2572, ad V. 

2) S. R. C. 16 Junii 1663, n. 1205, ad IV. Cf. De Herdt. 
S. Lit. Praxis. T. I. n. 204. Fumagalli. Manuale etc. L. 1. 
cap. I. n. 2). 

3) S. R. C. 12 Nov. 1831, n. 2682, ad LXVII. 

troni, nisi id concessum sit a S. Sede \ Et celebrans, 
ex necessitate, sine inserviente, non bis, sed semel 
tantum confessionem facit, prout adnotavimus n. 51. 
Quid faciendum sit cum Missa celebratur coram 
R. Pontifice, vel summis Ecclesiae Praelatis, clare 
dicit Rubrica Missalis *. 



CAPUT II. 
De Hymno Angelico. 

62. Hymnus, qui Angelicus dicitur, eo quod ejus 
initium cecinerunt Angeli ad praesepe, qua nocte 
Christus Dominus natus est, incipit verbis Gloria 
in excelsis Deo, et a Sacerdote recitatur ordinarie 
post Kyrie in medio Altaris, manibus prius apertis 
et elevatis ac dein ad pectus junctis. 

De tempore, certe antiquissimo, quo in usu fuit 
hujus hymni recitatio in Missa, non inquirimus. 
Hoc tamen notamus, olim ab Episcopis tantum 
diebus festis et Dominicis, a Presbyteris solummodo 
in Paschate illum recitari consuevisse, prout indi- 
catur in Sacramentario S. Gregorii. Post saeculum 
XI. usus invaluit, qui et nunc viget et firmatur 
Rubricis Missalis 8 . 

63. Porro, juxta Rubricas, hymnus iste generatim 
dicitur in Missa quae Officio respondet, si ad hujus 
Matutinum dictum est Te Deitm, excepta Missa 
Feriae V. in Coena Domini et Sabbati Sancti, in 
qua Gloria in excelsis dicitur quamvis ad Matutinum 



1) S. R. C. 13 Febr. 1666, n. 1332, ad V.; 12 Jul. 1704, n.2142» 

2) Miss. Rom. Ritus serv. in celebr. Missce. Tit. III. n. 2. 

3) Miss. Rom. Rubr. Gener. Tit. VIII. n. 3 et 4. 

non sit recitatum Te Deutn, idque ob peculiaria 
mysteria quae iis diebus celebrantur. In Missa vero 
quae cum Officio minime concordat, seu votiva, 
generatim omittitur hymnus, exeptis casibus suo 
loco indicandis. 

« Aliqui Rubricarum expositores dicunt, post 
signum Crucis, quod fit in fine Gloria in excelsis, 
Credo et Sanctus t manus esse jungendas, etiamsi 
nihil hujusmodi praescribant Rubricae. Quaeritur: 
Estne sequenda istorum opinio? » S. R. Congregatio 
respondit: « Serventur Rubricae » * Atqui Ru- 
bricae nullatenus praescribunt illam manuum con- 
junctionem. 



CAPUT 111. 
De Orationibus. 

64. Triplicis speciei distinguimus Orationes quae 
in Missa dicuntur post Hymnum Angelicum, post 
Orate fratres et post Commupionem a . Habentur 
nempe Orationes proprie dictae, Commemorationes 
et Collectae. 

Orationes proprie dictae eae habentur quae sunt 
propriae uniuscujusque Missse, v. g. Dominicae, 
Sancti, mysterii etc. de quibus est Missa, necnon 
quae sunt tali Missae per se adnexae, v. g. quae 
secundo et tertio loco dicuntur in Missis de Domi- 
nica, de feria, de Octava etc. Hae postremae vocantur 



1) S. R. C. 12 Nov. 1831, n. 2682, ad XXIX. 

2) la Missali tamen Oratio quae dicitur post Orate fratres 
inscribitur Secreta; quae dicitur post Comunionem inscribitur 
Postcommunio. 

etiam Orationes pro tempore assignatce, et a quibus- 
dam Commemorationes communes \ 

Commemorationes non sunt per se tali Missae 
adnexae, sed respondent Commemorationibus factis 
in Officio, v. g. Simplicis vel Octavae occurrentis, 
S. Pauli in Festo Cathedrae S. Petri etc. Quare si 
qua ratione hujusmodi Commemorationes omissae 
fuerunt in Officio, pariter generatim omittuntur 
in Missa. Notandum tamen quod Commemoratio 
omissa in primis Vesperis, facta autem in Laudibus 
Officii ritus Duplicis II. classis obtinet quidem in 
respondente Missa privata, non vero in solemni. 

Collectce neque spectant per se ad Missam, neque 
ulli respondent Commemorationi in Officio, sed 
sunt imperatae sive a Rubricis, sive a Superiore, 
vel sunt ad arbitrium Celebrantis; quare vocantur 
quoque Oraiiones votivce. De singulis dicamus. 

65. Orationes. Ritus Duplex generatim unam 
tantum admittit Orationem ; ritus Semiduplex et 
Simplex tres Orationes exigunt. Sed excipiuntur: 
Dominica Passionis, Dominicae occurrentes infra 
aliquam Octavam et dies infra Octavas Paschatis et 
Pentecostes, quae duas tantum ; item Dominica Pal- 
marum et vigiliae Nativitatis Domini ac Pentecostes, 
quae unam tantum Orationem admittunt. At insuper 
ritus Simplex, sive festi, sive feriae, quinque etiam 
permittit imo et septem Orationes, computatis hoc 
numero etiam Collectis imperatis; qui numerus si 
Sacerdotis arbitrio, ut ei datur facultas, completur, 
impar esse debet. (Cf. dicenda n. 67.) 

Quae sint Orationes, praeter primam, quando 
plures praecipiuntur, recitandae, in ipso Missali suis 

1) Cf. Aertnys. Comp, Liturgice Sacroe (edit. an. 1899). 
P. II. n. 81. 

locis, pro varietate temporum, indicatur; at Com- 
memorationes, si quae occurrunt faciendae, tenent 
illarum locum, dum e contra Collectae imperatae 
superadduntur. Quod si tertio loco Oratio adlibitum 
praescribitur, datur libertas quamcumque ex illis 
quae in fine Missalis, sub titulo Orationes diversce, 
exstant, vel ex Missis tamquam votivis concessis, eli- 
gendi, non vero eam omittendi, vel Collectam im- 
peratam illi substituendi \ 

In Oratione A cunctis, quae secundo loco as- 
signatur a Purificatione ad Dominicam Passionis 
et a Pentecoste ad Adventum, ad litteram N. 
exprimendum est nomen Sancti Titularis (et om- 
nium si plures sunt aeque principales) Ecclesiae, 
sive consecratae, sive solemniter benedictae 2 , in 
qua celebratur. Quod si Ecclesia non ulli Sancto, 
sed mysterio est dedicata, vel non fuit solem- 
niter benedicta, ad litteram N. exprimi debet no- 
men non quidem Sancti Patroni Paroeciae intra 
cujus limites illa existit, sed Patroni Civitatis vel 
locis (dictionis), vel Dioecesis, 8 . Si autem Titularis 
ejusdem Missa votiva celebratur, vel de eo fit Com- 
memoratio, omittitur ipsius mentio in Oratione 



i) S. R. C. 17 Aug. 1709, n. 2198, ad II. 

2) S. R. C. 28 Nov. 1891, n. 3752, ad I. 

3) Si R. C. 12 Sept. 1840, n. 2814, ad I. At in Oratorio 
privato Seminarii, nominatur Sanctus Titularis Ecclesiae majo- 
ris ejusdem Seminarii. S. R. C. 16 Jun. 1893, n. 3804, ad VIII. 
Quod si S. R. C. 23 Sept. 1837, n. 2769, ad VII. ad quae- 
situm : « An in commemorationibus pro suffragiis facienda 
sit commemoratio Titularis Dicecesis vel Parceciae ? » re- 
spondit « Negative », hoc intelligitur de hujusmodi Titulari 
nominando non quidem loco TituTaris Ecclesiae in qua cele- 
bratur, si hic desit, sed nominando proeter hunc Titularem 
si adest ; quod postremum tantum prohibetur, nisi forte im- 
memorabili ex consuetudine fiat. 

A cunctis, vel, si libet, subrogatur alia Oratio 
Concede, quae prima est inter Orationes diver- 
sas \ prout Rubricae praescribunt in Missa vo- 
tiva SS. Apostolorum Petri et Pauli 2 . Sancti Fun- 
datoris alicujus religiosae familiae nomen exprimi a 
Regularibus potest, non quidem loco Titularis Ec- 
lesiae, sed praeter ipsum, et servato ordine digni- 
tatis 8 . 

Inter Sanctos nominandos in dicta Oratione ordo 
servandus est intrinsecae dignitatis, et, exDecreto 
Pii Pp. IX., addenda est mentio S. Joseph ante 
quoscumque Patronos, exceptis B. Maria V., SS. 
Angelis et S. Joanne Baptista \ 

Commemoratio pro Defunctis, cum haec praeci- 
pitur in Missis vivorum, ponenda est penultimo 
loco ante Collectas. 

66. Commemorationes. Commemorationes in 
Missa respondent generatim, quoad nuraerum et 
ordinem, illis quae fiunt ad Laudes in Officio. 
Quare in Duplici I. classis, quemadmodum in Of- 
ficio, ita et in Missa ei respondente nulla fit Com- 
memoratio, sive Simplicis, sive simplificati eadem 
die occurrentium 6 ; in Duplici II. classis fit Com- 
memoratio occurrentis simplificati in quavis Missa, 
Simplicis autem in Missis lectis tantum, dum- 



i) S. R. C. 15 Maji 1819, n. 2597, ad III. 

2) Miss. Rom. Rubr. Gener. 77/. IX. n. if. Sed in Missa 
votiva S. Joseph, declaratum fuit « recitandam esse Oratio- 
nem A cunctis, omisso nomine S. Joseph. » S. R. C. 27 Maji 
1876, n. 3400, ad III. 

3) S. R. C. 2 Dec. 1891, n. 3758. In pari dignitate prae- 
ponendum est nomen Titularis. S. R. C. 17 Julii 1900. 

4) S. R. C. Decr. Gener. 7 Julii 1871, n. 3252. 

5) Exceptio est quoad Commemorationem S. Anastasiae 
in altera ex tribus Missis Nativitatis Domini. 

modo et hae non sint Conventuales l . Diximus 
generatim> quia in Dotninica Palmarum et in vi- 
gilia Pentecostes quaecumque Commemoratio facta 
in Officio omittitur in Missa ; e contra, Feriarum II. 
et III. Rogationum, atque alicujus vigiliae occur- 
rentis in Adventu, vel Quadragesima, vel Quatuor 
Temporibus Commemoratio fit in Missa, quae tamen 
non sit de Duplici I. classis, quamvis in Officio 
ea facta non sit *. 

Commemoratio nulla unquam uniri potest Ora- 
tioni diei, sub unica conclusione, contra ac dicemus 
quoad Collectas. 

Quis ordo servandus sit in Commemorationibus, 
si plures sint, recitandis, satis .innuit Rubrica re- 
formata Missalis 8 . 

67. Collectae. Hae Orationes imperantur a Su- 
periore, qui generatim est R. Pontifex pro toto orbe 
et Episcopus in sua Dioecesi, exclusis vel ipsis 
Praelatis Regularibus quoad suos subditos, sine E- 
piscopi licentia \ Aliquando ab ipsis Rubricis im- 
perantur, v. g. pro Sponsis in Missa de Officio 
diei tempore non clauso, de Ss. Sacramento so- 
lemniter exposito etc. Aliquando etiam adjici pos- 
sunt arbitrio Celebrantis, ut diximus n. 65. 

Collectae imperatae a Superiore dici debent ex 
praecepto, etiam a Sacerdotibus non subditis Epi- 
scopo praecipienti, 6 et in Regularium exemptorum 



1) Miss. Rom. Rubr. Gener. Tit. VII. n. 1. S. R. C. 
7 Sept. 1816. n. 2572, ad IV. ; 27 Martii 1799, n. 2514, ad VIII. 

2) Miss. Rom. Rubr. Gener. Tit. III. nn.2,4,s; Tef. VIL 
n. 1. 

3) Miss. Rom. Rubr. Gewx* Ttt. VIL *. /. 

4) S. R. C. 27 Mart. 1799, n. 2514, ad VI. 

5) S. R. C. 5 Mart. 1898, n. 3985. 

Ecclesiis *, post Orationes et Commemorationes a 
Rubrica praescriptas et juxta ordinem tum aucto- 
ritatis vi cujus dicuntur, tum, in eadem specie, di- 
gnitatis ipsarum Orationum. 

Verum eaedem Collectae debent omitti i.° in 
Missis votivis solemnibus ; 2. in omnibus Missis 
quae celebrantur in Duplicibus I. classis, in vi- 
giliis tum Nativitatis Domini, tum Pentecostes, 
et in Dominica Palmarum ; nisi tamen praeci- 
piantur pro re vere gravi, tunc enim conjunctim 
cum Oratione propria Missae, sub unica con- 
clusione, dicuntur 2 ; 3. in Missis cantatis et 
Conventualibus, etiam lectis, quae celebrantur de 
festo ritus Duplicis I. vel II. classis 8 . Omitti pos- 
sunt ab libitum Sacerdotis in Missis privatis quae 
leguntur in Duplicibus II. classis \ Sed ex con- 
suetudine, quae alicubi viget, omittuntur in iisdem 
Duplicibus II. classis et insuper in diebus infra 
Octavas privilegiatas, nec non in solemnitatibus 
particularium Ecclesiarum, in triduis quoque et no- 
vendialibus, nisi praecipiantur pro re gravi publica. 

De Collectis a Rubricis imperatis dicemus suis 
ih locis. Quoad eas vero quae Celebrantis arbitrio 
dicuntur quaesitum fuit: u An Sacerdos, qui a fide- 
libus eleemosynam accepit ad celebrandam Missam 
in honorem alicuius Sancti vel de aliquo mysterio, 
dum ritus non permittit celebrationem Missae vo- 
tivae, possit tamen Missae occurrenti Commemora- 
tionem addere Sancti ipsius vel mysterii ? » S. R. 



1) S. R. C. 31 Mart. 1821, n. 2613, ad I et II. 

2) S. R. C. 7 Aug. 1875, n. 3365, ad III. 

3) S. R. C. 7 Dec. 1888, n. 3697, ad VII; 15 Maji 1819, 
n. 2597, ad II ; 25 Aug. 1882, n. 3553, ad II. 

4) S. R. C. 15 Maji 1819, n. 2597, ad II. 

Congregatio respondit : « Non licere n l . Idem 
dicatur de Collecta Pro infirmis, Vestitione vel Pro- 
fessione Religiosa etc. 2 . Etjam indicavimus quando 
Orationibus praescriptis aliae addi possunt, quot et 
quales ad libitum Sacerdotis (cf. n. 65). Hae au- 
tem dicuntur post Collectas imperatas. 

68. Orationes, qaecumque sirt, unde etComme- 
morationes et Collectae, dirigumur vel ad Patrem 
vel ad Filium 8 . In primo casu conclusio earum 
est : Per Dominum nostrum Iesutn Christum Filium 
tuum etc. ; in altero casu est : Qui vivis et regnas 
cum Deo Patre etc. Attamen si in decursu Ora- 
tionis, quae ad Patrem dirigitur, nominatur Filius, 
quacumque ipse denotetur voce, v. g. Redemptoris, 
Salvatoris, Christi, Unigeniti, Dei cum additione 
Genitricis Marice, etc, et quidem in principio vel 
medio Orationis, tunc conclusio est : Per eumdem 
Dominum nostrum etc. ; si vero nominatur in fine, 
dicitur : Qui tecum vivit et regnat etc. Si facta est 
mentio Spiritus Sancti, Oratio concluditur : Qui 
tecum vivit et regnat in unitate ejusdem Spiritus 
Sancti, etc. Sed quum plures Orationes dicendae 
sunt, concluditur tantum prima et ultima, compre- 
hensis ipsis Collectis, et tenor conclusionis, quae plu- 
res Orationes claudit, est semper ille qui Orationi po- 
stremae respondet, quidquid sit de praecedentibus 4 . 



1) S. R. C. 7 Sept. 1850, n. 2981, ad III. 

2) S. R. C. 23 Sept'1837, n. 2771; 11 Mart. 1837, n. 2766. 

3) Cf. Benedictus XIV. De S. Missce Sacrificio. L. II. 
c. V. nn. s, 6* 

4) S. R. C. 23 Maji 1835, n. 2724. 

Ferrais. Liturgia Miss. Rom. 5 

CAPUT IV. 
De Graduali, Tractu et Sequentia. 

69. Post Epistolam, legitur quoddam responso- 
rium, tribus, ut plurimum, constans versiculis, quo- 
rum duo priores proprie veniunt nomine Gradualis, 
tertius, post duplex Alleluja et ante aliud Alleluja 
positus, Versus nuncupatur. 

Porro Versus, cum adjectis Alleluja, omittitur 
in ^Missis ferialibus Adventus, Quatuor Temporum, 
iis exceptis quae post Pentecosten occurrunt, et vi- 
giliarum cum jejunio, exceptis vigiliis Nativitatis Do- 
mini, si haec venerit in Dominica, Paschae et Pente- 
costes. A Septuagesima autem ad Pascha, in Missis 
etiam festorum, pariter Versus cum Alleluja omit- 
titur, sed loco ejus dicitur Tractus, qui duobus et 
modo pluribus versiculis constat. Demum tempore 
Paschali etiam Graduale praetermittitur, et statim 
post Epistolam, duplici praemisso Alleluja, duo di- 
cuntur versiculi, quibus unum interponitur et unum 
postponitur Alleluja. 

70. Praeter Missas de Requiem, quinque exstant 
Missae quae Sequentiam habent, seu quae dicuntur 
in solemnitatibus Paschae, Pentecostes et Corporis 
Christi atque in duobus festis Septem Dolorum 
B. Mariae V. 

CAPUT V. 
De Symbolo. 

71. Symbolum, quod ex graeco vocabulo idem 
sonat ac signum, seu tessera religiosae professionis, 
quadruplex est : Apostolicum, Nicenum, Constanti- 

nopolitanum, Athanasianum. Primum et ultimum 
dicuntur in Ofticio. Constantinopolitanum compre- 
hendit Nicenum, cui superaddit articulum de pro- 
cessione Spiritus Sancti a Patre et Filio, necnon 
quatuor posteriores articulos Symboli Apostolici, 
et recitatur in Missa post Evangelium. 

72. Triplicem ob causam Symbolum recitatur in 
Missa, seu ratione mysterii, ratione doctrinse, ratione 
celebritatis. 

a) Ratione mysterii dicitur in omnibus Dominicis 
(excepta Missa Rogationum in festo S. Marci quod 
in Dominicam incidit), l in omnibus festis, etiam 
secundariis, Domini, B. Mariae V. et Angelorum. 

b) Ratione doctrince dicitur in festis, etiam se- 
cundariis, Apostolorum, Evangelistarum et Ecclesiae 
Doctorum. Item in festo S. Mariae Magdalenae, quae 
prima credidit Jesu Christi Resurrectionem eamque 
Apostolis nuntiavit. 

c) Ratione celebritatis dicitur in festis primariis 
Patronorum principalium, Titularium Ecclesiarum, 
Fundatorum Religiosorum Ordinum, sed in respe- 
ctivis Ecclesiis tantum, et non extra, licetipsorum, 
et quidem sub eodem ritu, Missa celebretur; item 
in festis, etiam secundariis *, Sanctorum vel Bea- 
torum, siquidem horum Missa sit concessa, in iis 
Ecclesiis quae eorum Reliquiam insignem 8 asser- 
vant, dummodo ritu saltem Duplici gaudeant. Adde 
festum Sanctorum Omnium et utrumque S. Joseph *; 

1) S. R. C. 7 Sept. 1816, n. 2572, ad XVI. 
a) S. R. C. 11 Apr. 1840, n. 2802, ad I. 

3) Reliquia insignis esi integrum corpus, vel pars nota- 
bilis, ceu caput, brachium, crus, imo et pars, non parva tamen, 
in qua passus est Martyr. 

4) Sed in festo Nativitatis S. Joannis Baptistae, licet ritu 
Duplici 1. classis cum Octava potiatur, non dicitur Credo, 
nisi ubi est Patronus vel Titularis. 



Digitized by VjOOQIC 



68 DE NONNULLIS PARTIBUS MISS^E 

item festum quodcumque, Symbolum non exigens, 
si cum magna pompa et populi concursu, sive sua 
die, sive extra, celebratur, sed in Missa solemni 
tantum ! . 

Quacumque autem ex tribus expositis rationibus 
Credo dicatur in festo, dicitur etiam per totam 
Octavam, si habet, quamvis Missa sit de alio festo 
occurrente *, imo et in die in quam forte transfe- 
ratur. E contra, festi Credo exposcentis, sed 
reducti ad ritum Simplicem, fit tantum Commemo- 
ratio in Missa, omisso Symbolo si aliunde hoc non 
exigitur. 

CAPUT VI. 
De Praefatione et de Canone. 

73. Quae Praefationem praecedunt, vel Missam 
constituunt quae Cateckumenorum dicitur, quippe 
cui et Catechumeni adsistere permittebantur, quo- 
usque dimissio eis daretur a Diacono, vel prae- 
parationem materiae ad sacrificium aptae. Actio 
vero substantialis in Missa incipit per Canonem, 
cui, tamquam proloquium excitans et disponens 
Celebrantis et fidelium animas, praemittitur Praefatio. 

Jam tempore Apostolico Praefationem dicendi 
usum fuisse communis est sententia ; imo Ecclesia 
Occidentalis innumeras serius Praefationes habuit, 
ita ut sua cuique fere raysterio, vel alicujus notae 
Sancto assignaretur. Sed numerus maxime immi- 
nutus fuit praesertim a saeculo XII. et hodie nonnisi 
undecim Praefationes in Missali Romano continentur, 

1) S. R. C. 3 Sept. 1746, n. 2392, ad I. 

2) Cf. de his omnibus Miss. Rotn. Rubr. Gener. Tit. XI. 

videlicet: In Nativitate Domini; in Epiphania Do- 
mini; in Quadragesima; in Missis de S. Cruce et 
de Passione; in Paschate; in Ascensione Domini; 
in Pentecoste; in festo Ss. Trinitatis et in Dominicis 
per annum; in festis et in Missis votivis de B. Maria 
V.; in festis Apostolorum; in festis et in feriis per 
annum \ 

Ex his patet postremam esse communem, caeteras 
proprias esse vel de mysterio, v. g. in Nativitate 
Domini, vel de tempore, v. g. in Quadragesima, 
Paschate, vel de Sanctis, v. g. in festis B. Mariae V. 
et Apostolorum. Porro propria de mysterio, vel de 
Sanctis praefertur propriae de tempore, et utraque 
communi. 

u Si intra Octavam alicujus festi habentis Prae- 
fationem propriam occurrat festum ex majoribus 
propriam non habens Praefationem, dicitur Praefatio 
de Octava, quamvis de ea nulla fiat Commemoratio 
in Missa » *. Hinc v. g. si infra Octavam Assum- 
ptionis B. Mariae V. occurreret festum S. Joachim 
ritus Duplicis II. classis, prout revera in Missali 
assignatur Dominicae infra eamdem Octavam, de 
hac nihil fieret et tamem Praefatio diceretur propria 
Octavae. E contra festi, vel mysterii, cujus in Missa 
fit tantum Comitiemoratio, nisi sit infra ejusdem 
Octavam,non dicitur Praefatio quam propriam habet, 
sed vel propria Missae, vel, si haec desit, de tempore, 
vel, si haec non occurrit, communis, et in Dominicis, 
extra tempus Quadragesimale, vel Paschale, de 
Ss. Trinitate 8 . 

1) Ordinibus tamen Religiosis S. Sedes indulget propriam 
Pra*fationem de Sancto Fundatore. 

2) Miss. Rom. Rubr. Gener. Tit. XII. n. j. S. R. C. 29 
Nov. 1755, n - 2439» a<* n. 

3) S. K. C. 18 Dec. 1779, n. 2515, ad VJ. 

74. Canon idem est ac regula juxta quam Sa- 
crificium Missae conficiendum praecipitur. Constituit 
autem potiorem partem Missae, cujus substantialia 
immediate praecedit et subsequitur. Idcirco actio 
vel agenda antonomastice dictus est, in eo quippe 
res Sacrificii substantialiter agitur; quare Orationi 
Communicantes f in eodem Canone exstanti, praeponi- 
tur titulus : Infra actiones. Incipit post trisagium, 
quo Praefatio concluditur ; desinit, probabilius l , 
ante Orationem Dominicam, qua quidem initium 
habet praeparatio ad Communionem. 

In prima Canonis Oratione, ad litteram N. quae 
primo occurrit, nominandus est R. Pontifex ab 
omnibus Celebrantibus etiam Episcopali vel Cardi- 
nalitia dignitate insignitis *. Haec mentio ab ipso 
R. Pontifice fit his verbis: Una cum me indigno 
famulo tuo, quem gregi tuo prceesse voluisti; Sede 
vero Pontificia vacante, supprimitur. Ad alteram lit- 
teram N. fit mentio, etiam a Regularibus, vel exem- 
ptis 3 , Episcopi illius loci in quo Missa celebratur, 
etsi nondum Episcopus consecratus.fuerit, dummodo 
suae electionis Litteras Capitulo exhibuerit et pos- 
sessionem suae Ecclesiae jam acceperit \ Nulla tamen 
fit ejus mentio Sede Episcopali vacante, neque 
Episcopi qui tamquam Apostolicus Administrator 
regit Dioecesim, neque Abbatis licet Episcopali di- 
gnitate insigniti et habentis jurisdictionem quasi 



1) Cf. Benedictus XIV- De S. Missce Sacrificio. L. II m 
c. XIX. n. 1. 

2) u Mementote Praepositorum vestror. » Ep. adHebr. Xlll^ 

3) S. R. C. 25 Sept. 1649, n. 924, ad VI ; 8 Apr. 1690^ 
n. 1827, ad I. 

4) 5. R. C. 4 Julii 1879, n. 3500, ad II. 

Episcopalem *. Sed Episcopus ipse, imo et Cardi- 
nalis, licet non sit Episcopus, et Episcopus Titularis 
seipsos nominant verbis: Et me indigno famulo tuo f 
ut deducitur ex locutione Canonis Missae Pontificalis. 
Romae vero, ubi Episcopus est ipse R.Pontifex,nullus 
nominatur loco Ansistitis *. 

Id quoque adnotare praestat, in nomine R. 
Pontificis exprimendo, capitis inclinationem mini- 
mam praecipi R , nullam vero in nominando Episcopo. 

75. Oratio Communicantes propria habetur cum 
Praefatione pariter propria (cf. n. 71), in festis et 
per Octavas Nativitatis Domini, Epiphaniae, Pa- 
schatiSj Ascensionis et Pentecostes, nec non, sed 
sine Praefatione propria, in Coena Domini. Porro 
si contingat infra illas Octavas Missam celebrare 
de alio festo suam pariter Praefationem habente, 
v. g. de B. Maria V., quam quidem oportet dicere, 
Oratio tamen Communicantes Octavae propria non 
est omittenda, licet de eadem Octava nec Com- 
memoratio fiat 4 . Idem dicendum est de altera 
Oratione Hanc igitur f quae propria assignatur in 
Coena Domini, Paschate et Pentecoste. 

In eadem Oratione Communicantes y tum in O- 
ratione Nobis quoque peccatoribus f quae dicitur post 
Consecrationem, inclinandum est caput, non tantum 

1) S. R. C. 9 Maji 1857, n. 3047, ad IV ; 27 Junii 1889, 
n. 37 11, ad I. Verum Abbatis Montis Cassini atque Archie- 
piscopi Mutinensis, qui est Abbas Commendatarius Nonan- 
tulae, mentio fit in Canone ex antiqua consuetudine, quam 
probavit S. R. C. 26 Apr. 1898, n. 3991 et n. 3992. 

2) Mentio Regis, quae in quisbudam Missalibus invenitur, 
nonnisi ex venia S. Sedis facienda est. 

3) Miss. Rom. Ritus celebr. Missam. Tit. V . n. 2. S. R. C. 
23 Maji 1846, n. 2915, ad V. 

4) S. R. C. 16 Junii 1663, n. 1265, ad III ; 13 Febr. 1666^ 
n. 1333, ad VIII. 

ad nomina Jesu et B. Mariae, sed etiam ad nomen 
Sanctorum quorum in Missa saltem Commemoratio 
facta fuit *, sive in festo, sive infra Octavam, sive 
extra. 

CAPUT VII. 
De Calicis Purificatione. 

76. Quum contingat ab uno Sacerdote duas 
eadem die Missas, ex accepta facultate, esse cele- 
brandas, operis pretium est ipsum instruere quo 
modo Calicis sit perficienda purificatio. Nostris 
tamen hic non utimur verbis, at potius duas su- 
bjicimus Instructiones, alteram quae prodiit a S. R. 
Congregatione die 12 Septembris 1857, pro casu 
quo duplex Missa sit eadem die sed non in eodem 
loco celebranda, alteram depromptam ex Commen- 
tariis Bartholomaei Gavanti et Cajetani Mariae Me- 
rati, pro casu quo in eodem etiam loco utraque 
Missa celebretur 8 . 

Instructio Prima. * Quando Sacerdos eadem 
die duas Missas dissitis in locis celebrare debet, 
in prima, dum divinum Sanguinem sumit, eum di- 
ligentissime sorbeat. Exinde super corporale po- 
nat Calicem et palla tegat, ac junctis manibus in 
medio Altari dicat : Quod ore sumpstmus t etc. et 
subinde admoto aquae vasculo digitos lavet dicens : 
Corpus tuum etc. et abstergat. 

Hisce peractis Calicem, super corporale manen- 
tem adhuc, deducta palla cooperiat, ceu mos est, 
scilicet primum purificatorio linteo, deinde patena 
ac palla, et demum velo. 

1) S. R. C. 7 Sept. 1816, n. 2572, ad XX. 

2) Ambrae Instructiones insertae fuerunt in recentioribus 
editionibus Ritualis Romani. I. Appendice. 

Post haec Missam prosequatur, et completo ul- 
timo Evangelio, rursus stet in medio Altaris, et 
detecto Galice, inspiciat an aliquid divini Sanguinis 
nec ne ad imum se receperit quod plerumque 
continget. Quamvis enim sacrae species primum se- 
dulo sorptae sint, tamen dum sumuntur, cum par- 
ticulae, quae circum sunt, undequaque sursum de- 
ferantur, non nisi deposito Calice ad imum re- 
deunt. Si itaque divini Sanguinis gutta quaedam 
supersit adhuc, ea rursus ac diligenter sorbeatur, 
et quidem ex eadem parte qua ille primum sum- 
ptus est. Quod nullimode omittendum est, quia 
Sacrificium moraliter durat, et seperexstantibus 
adhuc vini speciebus ex divino praecepto compleri 
debet. 

Postmodum Sacerdos in ipsum Calicem tantum 
saltem aquae fundat, quantum prius vini posuerat, 
eamque circumactam ex eadem parte, qua S. San- 
guinem biberat, in paratum vas demittat. Calicem 
subinde ipsum purificatorio linteo abstergat, ac 
demum cooperiat, ut alias fit, atque ab Altari 
discedat. 

Depositis vestibus sacris, et gratiarum actione 
completa, aqua e Calice demissa pro rerum adjunctis 
vel ad diem crastinum servetur (si nempe eo rursus 
Sacerdos redeat, Missam habiturus), et in secunda 
purificatione in Calicem demittatur, vel gossypio 
aut stuppa absorpta comburatur, vel in sacrario, 
si sit exsiccanda, relinquatur, vel demittatur in 
piscinam. 

Cum autem Calix, quo Sacerdos primum est 
usus, purificatus jam sit, si illo ipso pro Missa 
-altera indigeat, eum secum deferat: secus vero in 
altera Missa diverso Calice uti poterit. » 

77. Instructio altera. « Hoc itaque in casu(nempe 
cum Sacerdos utramque Missam in eadem Ecclesia 
offerre debet) Sacerdos post haustum in prima 
Missa diligenterSanguinemDomini, omissa consueta 
purificatione, patena Calicem et palla patenam te- 
gens, ac super Corporale relinquens, dicet junctis 
manibus : Quod ore sumpsimus t Domine, etc. Deinde 
digitos, quibus Ss. Sacramentum tetigit, in aliquo 
vase mundo, ad hoc in Altari praeparato, abluet, 
interim dicens: Corpus tuum, Domine, etc: abster- 
sisque purificatorio digitis, Calicem velo cooperiet, 
velatumque ponet super corporale extensum. 

Absoluta Missa, si nulla in Ecclesia sit sacristia, 
Calicem eodem modo super Altare relinquet; secus 
vero in sacristiam deferat, ibique super corporale 
vel pallam in aliquo loco decenti et clauso collocabit 
usque ad secundam Missam, in qua, cum eodem 
Calice uti debeat, illum rursus secum deferet ad 
Altare, ac super corporale extensum reponet. 

Cum autem in secunda Missa Sacerdos ad Offer- 
torium devenerit, ablato velo de Calice, hunc pa- 
rumper versus cornu Epistolae collocabit, sed non 
extra corporale ; factaque hostiae oblatione cavebit, 
ne purificatorio extergat Calicem, sed eum intra 
corporale relinquens leviter elevabit, vinumque et 
aquam eidem caute imponet, ne guttae aliquae ad 
labia ipsius Calicis resiliant, quem deinde, nulla- 
tenus ab intus abstersum, more solito offeret *. » 



1) Hujusmodi Instructiones usui esse possunt etiam Sa- 
cerdotibus, qui tres Missas in festo Nativitatis Domini cele- 
brare debent diversis horis et forte in locis diversis. 

CAPUT VIII. 

De Ite Missa est, de ultimo Evangelio 
ac de precibus post Missam. 

78. Ultima Oratione recitata, Celebrans in me- 
dio Altari se vertit ad populum eumque dimittit 
per verba: Ite Missa est, quoties in Missa, sive 
haec respondeat, sive non, Oflicio, dictus est hym- 
nus Gloria in excelsis (cf. n. 63), addens duo Al- 
leluja a Sabbato Sancto ad Sabbatum in Albis. 
Quum vero hymnus Angelicus omissus fuit, non 
illa verba proferuntur, sed Benedicamus Domino, 
et quidem facie versa ad Altare. Repetendum est 
hoc ab antiqua disciplina, qua post Missas prae- 
sertim feriales, in quibus hymno Angelico non 
erat locus, populus, vel saltem Clerus in Ecclesia 
manebat pro fundendis precibus longioribus ; quare 
non dabatur dimissio. 

In Missa autem de Requiem, quae tota est pro 
Defunctis, ex antiqua generali consuetudine, per 
Rubricas inde firmata, dicitur Requiescant in pace, 
numero plurali etsi pro uno tantum Missa celebrata 
fuerit; neque enim populus dimittendus, cum in 
Ecclesia sistere debeat pro Cadaveris delatione ad 
sepulturam. 

79. Post Benedictionem, vel post Orationem 
Placeat tibi, etc, si illa danda non est, ut in Missis 
de Requiem, Celebrans procedit junctis manibus 
ad cornu Evangelii, ibique, dicto Dominus vobiscum, 
prosequitur dicens : Initium, vel Sequeniia Sancti 
Evangelii, etc. interea signans pollice dexterae ma- 
nus Altaris mensam, vel librum, et inde seipsum 

in fronte, ore et pectore. Evangelium quod legitur 
vel est commune S. Joannis : In principio erat 
Verbutn, etc, vel proprium Dominicae, feriae, vi- 
giliae, de quibus fere semper dicta fuit nona Lectio 
in Matutino. Idem Evangelium dicitur a Sacerdote 
oblique stante, seu parumper per suam sinistram 
ad populum converso *. 

80. Lecto ultimo Evangelio Sacerdos, junctis 
manibus, non autem Calicem tenens, quod minus 
decere censemus, descendit 8 preces dicturus post 
Missam praescriptas. 

Quaeres i.°: Num et quando harum precum 
recitatio praecipiatur? Resp.: Hujusmodi recitatio 
praecipitur jussu R. Pontificis, qui eam ob innu- 
meras gravesque Ecclesiae necessitates imposuit. 
Recitandae vero sunt post Missas privatas, non vero 
post solemnes, vel cantatas, vel Conventuales etiam 
sine cantu 8 ; in festo autem Nativitatis Domini 
recitantur post ultimam tantum ex tribus, vel duabus 
Missis quae continuo dicuntur, at minime post se- 
cundam lectam, quam immediate subsequitur tertia 
solemnis \ Neque ratio excusat quod nullus fide- 
lium intersit Missae, vel quod eodem momento 
eaedem preces ab alio Celebrante recitentur, vel 
quod strepitus musicorum aut cantus in Ecclesia 
impediat recitationem precum, cum haec fieri possit 
et debeat alternatim cum Missae inserviente et sub- 



1) S. R. C. 30 Aug. 1892, n. 3792, ad V. 

2) Inclinationem capitis ante Crucem Altaris, hic non 
praescribi, neque prohiberi, dixit S. R. C. 18 Junii 1885, 
n. 3637 ad VIII. 

'1 S. R. C. 7 Dec. 1888, n. 3697, ad VII. 



ad I 



3) ~. _. ^. , , ... ~,„ — . „. 

4) S. R. C. 30 Apr. 1889, n. 3705 ; 11 Dec. 1896, n. 3936, 

Quod si aliae preces sint recitandae> 
quod minime interdicitur a , vel fiat expositio Ss. Sa- 
cramenti, vel Communio populi, his omnibus est 
praemittenda recitatio precum a R. Pontifice prae- 
scriptarum 8 . Et Regulares qui ex Constitutionibus 
sui Ordinis, ut ecce Carmelitae, tenentur in fine 
Missae recitare Antiphonam Salve Regina cum 
versiculis Ora pro nobts, etc. et Oratione Omni- 
potens, debent postea recitare rursus eamdem Anti- 
phonam et preces a R. Pontifice statutas \ 

Quaeres 2. : Ubinam debeat Sacerdos consistere 
in precibus istis dicendis? Resp. : « In recitatione 
precum genuflectendum pro lubitu sive in suppe- 
daneo, sive in infimo gradu Altaris » \ Flexis 
autem genibus per integrum eas esse dicendas, 
patet ex Rubrica eisdem praefixa. 

Id notare praestat recte in tabellis, quibus eae 
preces typis nunc imprimuntur, poni Beato Joseph 
et non Beato Josepho } itemque primam ex duabus 
Orationibus concludi verbis Per eumdem Christum 
Dominum nostrum (cf. n. 68). 

APPENDIX 
De administratione Communionis. 

81. Cum non tantum intra Missam, sed etiam 
ante, vel post eam, Communio fidelibus possit ' et 
soleat administrari, de ea in hac Appendice loqui- 

1) S. R. C. 7 Dec. 1900, apud Ephem. Liturg. an. 1901 
pag. 265. Neque expectanduru quod quae ab aliis fiunt cessent» 

2) S. R. C. 31 Aug. 1867, n. 3157, ad VII. 

3) S. R. C. 23 Nov. 1887, n. 3682. 

4) S. R. C. 18 Junii 1885, n. 3637, ad VII. 

5) Ita S. R. C. 18 Junii 1885, n. 3637, ad VIII. 

6) S. R. C. 17 Julii 1894, n. 3832, ad III. 

mur, ipsam spectando pro triplici momento quo 
fieri contingat, seu ante. intra et post Missam. 

Adnotamus tamen populi Communionem statim 
post Communionem Sacerdotis fieri, magis respon- 
dere menti Ecclesiae, at praeceptum ita non dari 
ut rationabilis quaevis causa ordinem mutari non 
permittat, imo aliquando non suadeat, ut v. g. cum 
periculum adest vel timetur, nostris temporibus 
non infrequens, eos taedio affici, qui non commu- 
nicantes, saepe indevoti finem Missae praestolantur, 
vel ante finem discedunt. 

82. Ante Missam. Sacerdos communicaturus 
immediate ante Missam, ad Altare, more solito, 
accedit omnibus sacris indutus vestibus ad Missam 
celebrandam necessariis, sive earum color respon- 
deat colori Officii diei, sive non ; imo etiamsi nigri 
sint coloris \ 

Calice de more ad latus Evangelii collocato 
et corporali, quod in Missa adhibetur, extenso, a- 
perit tabernaculum et omnia peragit quae in Rituali 
Romano \ pro distribuenda Ss. Eucharistia extra 
Missam, statuuntur. 

Finita Communione, ad Altare reversus, solitas 
recitat preces, omissis tamen, tempore Paschali, 
Alleluja ad antiphonam et versiculos si nigris in- 
dutus* sit paramentis \ Clauso tabenaculo, dat po- 
pulo Benedictionem, praeterquam si Missam de 
Requiem sit celebraturus \ 

83. Intra Missam. Sumpto pretiosissimo San- 
guine, Sacerdos Calicem ad latus Evangelii, sed 
super corporali, collocat et palla obducta cooperit. 

1) S. R. C. Decr. Gener. 27 Junii 1868, n. 3177. 

2) Rit. Rom. Tit. IV. c. II. 

3) S. R. C. 26 Nov. 1878, n. 3465. 

4) S. R. C. 30 Aug. 1892, n. 3792, ad X. 

Dein vel particulas, si quas consecravit et super 
corporali positas habet, Patena colligit, vel Pyxidem, 
si in hac consecravit, in medio reponit, vel si eam 
coram se non tenet, e tabernaculo deducit, aperit 
et juxta morem prosequitur. 

Quod praeter Celebrantem, alius Sacerdos, ut 
illi auxilietur in Communione generali, Ss. Eucha- 
ristiam eodem tempore administret, permitti posse 
videtur, ut fert etiam praxis Ecclesiarum Urbis l . 

Communione peracta, redit ad Altare et nihil 
dicens, Pyxidem, nisi statim purificanda sit, coo- 
perit, genuflexione praemissa, et in tabernaculum 
recludit, Missam inde prosequuturus. 

84. Post Missam. Precibus recitatis, quae post 
Missam privatam praecipiuntur (cf. n. 80), Sacerdos 
Altare ascendit, sacris adhuc vestibus indutus,omnia- 
que praestat, eodemque ritu, non secus ac ante Mis- 
sam Communionem administraturus esset, data in 
fine, vel non, Benedictionem, juxta colorem para- 
mentorum, ut antea diximus. 

Quaesitum fuit : « An toleranda sit vel elimi- 
nanda consuetudo inveterata, qua Sacerdos qui 
ad Altare aliquod ad celebrandum accedit vel ab 
eo recedit, sic sacris vestibus Sacrificii indutus et 
prae manibus Calicem tenens, ascendat in transitu 
ad Altare, in quo adest Ss. Eucharistia, ut ibi 
Sacram Communionem fidelibus distribuat? et qua- 
tenus non sit toleranda : An, depositis planeta et 
manipulo in Sacristia, accedere possit cum alba et 
stola ? » S. R. Congregatio respondit : « Ad pri- 
mam partem : Si adsit necessitas, posse tolerari ; 
ad secundam : Provisum in prima 3 . » 

1) Cf. etiam Pighi. Lit. Sacramentor. et Sacramental. n. 86 
{edit. III.) Ibi fuse agitur de Ss. Eucharistiae distributione. 

2) S. R. C. 12 Martii 1836, n. 2740, ad XI. 

TITULUS V. 
DE MULTIPLICI MISSARUM SPECIE 



CAPUT I. 
De Missa solemni et cantata. 



85. Ut jam animadvertimus (n. 19), Missa solemnis 
ea dicitur quae cum sacris Ministris, cantu et magno 
rituum apparatu celebratur. 

Ministri sunt Diaconus et Subdiaconus, induti 
respective dalmatica et tunicella, quas vestes se- 
ricas et ex congruentia benedictas, decet esse con- 
formes planetae Celebrantis l . Tempore autem 
Adventus et Quadragesimae et diebus jejuniorum, 
in Missa de Dominica vel de feria, quae canitur 
in Ecclesiis majoribus, dalmaticae et tunicellae sub- 
stituuntur planetae plicatae, quas exuunt Subdia- 
conus quidem dum cantat Epistolam, Diaconus vero 
ab Evangelio usque ad sumptionem Calicis in- 
clusive 2 , quo etiam tempore hic stolam induit la- 
tiorem, nullas habentem cruces intextas \ 

1) S. R. C. 31 Maji 1817. n. 2578, ad IV. 

2) Miss. Rotn. Rubr. Gener. Tit. XIX., n. 6. Sed in 
Ecclesiis minoribus alba tantum amicti ministrant, qum ma- 
nipulo et Diaconus etiam cum stola. Ibidem n. 7. Ad hunc 
tamen effectum pro Ecclesiis majoribus veniunt etiam Paro- 
chiales. S. R. C. 23 Apr. 1875, n. 3352, ad VII. Quod planetae 
in parte anteriori decurtatae pro plicatis adhibeantur, ceu 
alicubi mos est, prohibendum non videtur. 

3) S. R. C. 25 Sept. 1852, n. 3006, ad VII. 

Vice Subdiaconi fungi permittitur Clericus prima 
saltem tonsura insignitus, at non pro lubito, sed 
tantum in casu necessitatis, seu vere deficiente 
alio in sacris constituto, qui illud munus agat, et e- 
tiam sine manipulo l ; secus, si scienter hoc uteretur, 
irregularis fieret. Alius tamen iu sacris constitutus 
deficere censetur, si aliis ipse d jbeat tunc vacare 
officiis, vel si opportunius munus cliversum in eadem 
Missa solemni sit acturus. Sed Clericus, qui vice 
fungitur Subdiaconi, omnia praestare potest quae a 
Subdiacono ponuntur, ne inutile sit ejus ministerium. 

Interrogata S. R. Congregatio de more adhibendi 
pro Ministris Saeculares et Regulares simul, vel 
omnes Regulares, sed diversi Ordinis, praesertim 
habentes caeremonias sibi proprias, respondit: « In 
omnibus sacris functionibus, praesertim in Cathe- 
dralibus et Collegiatis Ecclesiis, in quibus adest 
numerus sufficiens Ministrorum de gremio ipsarum 
Ecclesiarum, convenit ut Celebrans et Ministri sint 
de gremio Ecclesiae: quatenus vero sufficiens hic 
numerus desit, oportet ut sacri Ministri, qui extra 
gremium Ecclesiae assumuntur, eamdem Ecclesiae 
illius Liturgiam sequantur, ne ulla prorsus in sacris 
exercendis ritibus ac caeremoniis difformitas ha- 
beatur 2 . » 

86. Quod, praeter Diaconum et Subdiaconum, 
alius Presbyter Pluviali indutus assistat Celebranti, 
qui sit simplex Sacerdos, est abusus, ne praetextu 
quidem immemorabilis consuetudinis sustinendus 8 . 
Hanc tamen consuetudinem servari posse decla- 

i) S. R. C. 17 Julii 1894, n. 3832, ad VII. 

2) S. R. C. 18 Mart. 1874, n. 3327, ad I. 

3) S. R. C. 15 Mart. 1721, n. 2271 ; 7 Dec. 1844, n » «867, 
ad II ; 28 Julii 1876, n. 3408, ad II, praeter alia plura re- 
sponsa. 

Ferrais. Liturgia Miss. Rom. 6 

ratum fuit si Celebrans sit Canonicus, quemadmo- 
dum toleratur mos dictae assistentiae in prima Missa 
novi Sacerdotis l . Non tamen eodem modo Prer 
sbyter cum Pluviali assistit Canonico vel Sacerdoti 
celebrantibus, ac Episcopo pontificanti ; in illorum 
enim Missis assistit tantum ad Librum 8 . Nihilomi- 
nus illi non talis est gradus assignandus ut nulla 
ei competat supra Diaconum et Subdiaconum prae- 
cedentia, ceu innuere videtur Instructio alterius 
ex Apostolicarum Cceremoniarutft Magistris } Romae 
edita anno 1887 *; nam, ex posterioribus respon- 
sis S. R. Congregationis, Presbyter Assistens de- 
bet sistere, in exitu a Sacristia et reditu ad eam, 
ad sinistram, et in Missae initio, ad dexteram Cele- 
brantis: debet incensari ante Subdiaconum et pa- 
cem accipere a Celebrante ut det Diacono 4 . 

87. In Missa solemni partes quaedam sunt can- 
tandae vel a Celebrante, vel a Ministris;quaedam a 
cantoribus sive Clericis, qui in Presbyterio possunt 
consistere, sive a laicis, non vero foeminis, non 
obstante invecta consuetudine tamquam abusus eli- 
minanda 5 , extra Presbyterium. Partes a cantoribus 
non omittendae sunt : Introitus, Kyrie, Gloria in ex- 
celsis, Graduale, Tractus, Sequentia, Offertorium, 
Sanctus, Benedictus, Agnus Dei et Communio ; 
neque usus contrarius sustinendus est 6 . Attamen 
« omissio Gradiialis, Tractus, Offertorii et versiculi, 



1) S. R. C. 1 Dec. 1882, n. 3564, ad I. et II. 

2) Ibidem. ad I. 

3) Exstat apud Fumagalli. Manuale. etc. L. II. v. Presbyter 
Assistetis. 

4) S. R. C. 15 Apr. 1899, n. 4018, ad II. et VI. 

5) S. R. C. 17 Sept. 1897, n. 3964. 

6) S. R. C. 11 Sept. 1847, n. 2959, ad II ; 7 Aug. 1875, 
n. 33 6 5> ad VII. 

quem Communionem appellant, in quibusdam spe- 
cialibus rerum adjunctis, ut est vocum defectus, 
si musici Organi sonitu suppleatur, tolerari po- 
test *. » Dum a cantoribus canitur Symbolum, „non 
licet Celebranti Missam prosequi, et dum a Cele- 
brante canitur Praefatio, vel Oratio Dominica, Or- 
gana silere debent 2 , quae tamen pulsari possunt, ubi 
est consuetudo, ad respondendum ad Ite Missa est 3 . 

Item S. R. Congregatio decrevit : I. « Cantiones 
quascumque vernaculas esse omnimo prohibitas, in 
omnibus Missis quae vel solemniter vel solum in 
cantu celebrantur ; ita ut modulationibus, quas litur- 
gico idiomate Rubricae praescribunt, nulli liceat alias 
ab illis addere vel immiscere ; et consuetudinem 
ea de re contrariam, si alicubi invecta fuerit, esse 
prorsus eliminandam tamquam abusum et corrupte- 
lam. » II. « Ea, quae cantorum schola exsequi al- 
ternatim debet, numquam esse omittenda ; sed vel 
per integrum cantanda, vel, si vocibus jungantur 
Organa, partim concinenda, partim sub Organis 
clara voce legenda, prout Caeremoniale Episcopo- 
rum praescribit; Symbolo excepto, quod per inte- 
grum, si recurrat, semper canendum erit. » III. 
« Dum Ss. Sacramentum, sive sub una sive sub 
altera specie elevatur, cantoribus esse omnino si- 
lendum, juxta Rubricas, iisdemque Sacramentum 
cum caeteris adorandum. 

Quod si, peracta ultima elevatione, quam juxta 
Rubricas statim Benedictns subsequi debet, ad O- 
rationem Dominicam usque, aliquid modulari libeat, 
S. R. Congregatio id permittit, dummodo de iis, 

1) Ordinatio quoad Sacram Musicen ex S. R. C. an. 1884. 
art. VII. 

2) S. R. C. 17 Dec. 1695, n. 1936 : 27 Jan. 1899, n « 4009. 

3) S. R. C. 11 Sept. 1847, n. 2951, ad V. 

quae ex Liturgia sumenda sunt, nihil praetermittatur, 
Celebrans a Missa continuanda haud impediatur, 
et quod concinitur ad Sacramentum pertineat \ » 

Quo autem gravitati cantus et musices in sacris 
functionibus niagis consuleretur, S. R. Congregatio 
Ordinationem edidit anno 1884 2 , cui alia accedit 
anno 1894 publicata 8 . 

88. Caeremoniae etiam multiplices comitantur 
Missae solemnis celebrationem, quas quidem, ut 
recto procedant ordine, moderatur Caeremoniarius, 
qui sit sacris instructus ritibus, non laicus, et cotta 
indutus. Huc referuntur plures inclinationes et ge- 
nuflexiones, Chori praesentia, plures candelae, sex 
saltem (cf. n. 34), super Altari accensae, delatio 
luminum ad cantum Evangelii 4 et ad Sanctus, 
Altaris ornatus, incensationes et saepe sermo laudis 
statim post Evangelium 6 . 

Nulla est ratio, qua a Celebrante ponatur in- 
censum in thuribulo antequam e Sacrario exeat, 
cum id praecipiatur tantum in Caeremoniali Episco- 
porum * in casu quo Episcopus solemniter cele- 



1) S. R. C. Decr. Gener. 22 Maji 1894 n - 3^ 2 7 > q uo * 
emendatur responsum 14 Apr. 1753, n. 2424, ad VI, conce- 
dens cantum alicujus antiphonae in elevatione Ss. Sacramenti. 

2) Exstat apud Fumagalli. Manuale etc. L. 11. v. Mnsicen^ 

3) S. R. C. 7 Julii 1894. n. 3830. Cf. etiam S. R. C. 14 
Martii 1896, n. 3891, ubi statuitur intonationes et modulationes 
cum responsionibus ex praecepto servari debere prout in 
Missali jacent ; et contrarias consuetudines esse eliminandas^ 

4) Ad Evangelium deferenda sunt candelabra cum cereis 
accensis, non vero intorticia. S. R. C. 22 Junii 1874, n. 3333, 
ad I. 

5) Miss. Rom. Ritus celebr. Miss. Tit. VI. n. 6. S. R. C. 
16 Mart. 1591. n. g ad VIII. 

6) Cce.-emon. Episcopor. L. 11. c. VI 11. nn. 2j, 24, 2j. 

braturus vestes induat in aliqua Cappella vel Sa- 
crario, et, processionali ritu, procedat ad Altare cum 
Ministris, Cruce et cereis \ 

Incensationes in Missa solemni omitti nequeunt : 
incensari autem debent, post Crucem, Reliquiae vel 
imagines Sanctorum, quamvis hae Reliquias inclusas 
non habeant, quae hinc inde inter candelabra Altaris 
reperiuntur a . 

Quaesitum fuit: « Quaenam a Diacono et Sub- 
diacono tenendae sunt normae pro genuflexionibus 
peragendis in Altari: i. Dum ab uno latere in 
aliud transeunt: 2. Dum ab uno latere pergunt in 
medium: 3. Dum a medio ascendunt ad Altare, 
aut vice versa? ». S. R. Congregatio respondit: 
a Ad 1. Diaconus et Subdiaconus, Sacramento non 
exstante super Altari, semper genuflectunt, et tantum 
in medio: Sacramento vero exstante super Altari, 
semper et tantum genuflectere debent in utroque la- 
tere. Ad 2. et 3. Diaconus et Subdiaconus, Sacra- 
mento exstante super Altari, semper et tantum genu- 
flectuntin loco, aquo recedunt; excepto Subdiacono, 
qui reversus ab incensatione Sacramenti ad Ele- 
vationem in Missa solemni de Requiem, genuflectere 
debet in medio tantum: Sacramento non exstante 
super Altari, numquam genuflectunt, praeter Subdia- 
conum, quando, accepta Patena, vadit post Cele- 



1) Cf. Fumagalli. Manuale etc. L. I. P. II. c. Ln. 11. ad- 
not. At putamus consuetudinem, ubi est, servari posse, quia 
nulli ipsa opponitur legi et cultum potius auget (cf. n. 13). 

2) S. R. C. 21 Mart. 1744, n. 2375, ad III. Sacramentum 
exstare super Altari intelligitur, cum ibi invenitur, seu super 
mensam, post Consecrationem. 

brantem ante medium Altaris, et, facta genuflexione, 
ibi stat \ y> 

89. Contra ac olim declaraverat, S. R. Congre- 
gatio statuit in eadem Ecclesia, et de eodem Sancto 
vel mysterio, plures Missas eadem die cantari posse, 
eas tantum prohibitas decernens quae, praeter Con- 
ventualem, in ipsa officiatura chorali concinuntur, 
vel cum ea aliquam relationem habent *. 

90. Missa cantata a solemni differt ratione tum 
Ministrorum, tum cantus, tum caeremoniarum. 

Ministri parati minime adhibentur, sed cotta tan- 
tum induti, etiam ex Clericis, non vero ex laicis 3 . 
« An celebrans Missam cumcantu sine Ministris adhi- 
bere possit plures quam duas candelas, et Ministrum 
qui folia vertat et Calicem discooperiat ipsumque 
mundet, vinum et aquam infundat, eumdemque Ca- 
licem infra actionem palla cooperiat et discooperiat 
juxta opportunitatem, nec non ipsum tergat post 
Communionem, suisque ornamentis instruat; vel 
celebrare debeat ut in Missis sine cantu, omnia 
supraenunciata a semetipso peragendo et non ope 
Ministri? » S. R. Congregatio respondit: « Amr- 
mative, ad primam partem: Negative ad secun- 
dam » \ Et denuo interrogata: <» Utrum iste Mi- 
nister debeat esse in sacris constitutus? » eadem 
S. R. Congregatio respondit: « Affirmative, si debeat 

1) S. R. C. 9 Junii 1899, n. 4027. Declaratum etiam fuit 
servari posse consuetudinem, ubi ea viget, quod Subdiaconus 
non accedat cum Diacono ad Altare ut dicat Sanctus, contra 
ac praescribit Rubrica Missalis. S. R. C. 12 Nov. 1831, n. 2682, 
ad XXX. Item »Ministros paratos inter Missam solemnem 
privatim recitare non posse Horas Canonicas. S. R. C. 20 
Mart. 1869, n. 3201, ad IX. 

2) S. R. C. 30 Junii 1896, n. 3921, 

3) S. R. C. 7 Sept. 1861, n. 3108, ad III. 

4) S. R. C. 25 Sept. 1875, n. 3377, ad I. 

etiam Calicem abstergere « \ Quare, si qui inservit 
non est in sacris constitutus, a Calice abstergendo 
debet abstinere, et, si ne in Acolythatus quidem 
ordine est constitutus, etiam a tangendis sacris 
vasibus abstineat oportet a . 

91. Cantum generatim quod spectat, recole dicta 
n. 87. Sed Epistola canenda est in loco consueto, 
non autem in choro, a Clerico cotta induto, qui 
saltem Lectoris ordine sit insignitus, sive hic Missae 
inserviat, sive non ; eoque deficiente, satius erit 
quod ipsa Epistola legatur sine cantu a Celebrante; 
neque in Ecclesiis Monialium decantari potest ab 
una ex ipsis \ Evangelium autem semper est canen- 
dum in cornu proprio a Celebrante, et pariter Ite 
Missa est, vel Benedicamus Domino, vel Requiescant 
in pace. 

92. Quoad caeremonias, hae minori, ac inMissaso- 
lemni, apparatu perficiuntur. Incensationes omnes 
sunt omittendae, quamvis sit expositum Sanctissimum 
Sacramentum, non obstante consuetudine, quae sine 
offensione et scandalo populi supprimi non possit, 
nisi praesto sit speciale Indultum \ Candelae saltem 
quatuor accenduntur (cf. n. 34), sed lumina non 



1) S. R. C. 6 Dec. 1901, apud Ephem. Liturg. an. 1901, 
pag. 700. 

2) Cf. De Amicis. // Parroco proweduto, pag. J45, ubi 
Instructio ad hoc legitur, et 11 Monit. EccL Ser. 1. VoL IX. 
P. I. p. 278. 

3) Miss. Rom. Riius celebr. Miss. Tit. VI. n. 8. et S. R. C 
23 Apr. 1875, n. 3350. In hoc tamen responso, quod ad men- 
tem datum fuit, non exigitur Lectoratus ordo in Clerico, 
dummodo hic Missse inserviat, ut possit cantare Epistolam. 

4) S. R. C. 18 Mart. 1874, n. 3328, ad I. ; 9 Junii 1884, 
n. 361 1, ad VI. Responsio in Urgell., quae affertur a cl. Fu- 
magalli. Manuale etc. L. J. P. II. c. V. n. j. adnot., a Col- 
lectione Authentica expuncta fuit. 

deferuntur ad Evangelium et ad Sanctus. Celebrans 
tamen sedere potest, dum a choro canitur hymnus 
Angelicus, vel Sequentia, vel Symbolum. 

CAPUT II. 
De Missa Conventuali et de Parochiali. 

93. Conventualem diximus (n. 19) Missam sive 
solemnem, sive cantatam, sive etiam lectam, pro- 
priam Conventuum, Collegiorum, Capitulorum, seu 
quae quotidie in Ecclesiis Cathedralibus, Collegiatis 
et Regularium choro obstrictorum, juxta Divini 
Officii recitationem, choralibus praesentibus, cele- 
bratur. 

In Ecclesiis Cathedralibus et Collegiatis cum 
cantu debet haec Missa celebrari. et aliquando du- 
plex, v. g. de festo et de feria occurrente, ali- 
quando etiam triplex, v. g. de festo, de feria et de 
vigilia. Quoad Commemorationes, cf. dicta n. 66 ; 
quoad Collectas et preces post Missam, cf. dicta 
n. 67 et n. 80. Caetera, quae de Missa solemni 
vel cantata diximus, etiam Conventuali genera- 
tim aptari possunt. Quibus horis haec Missa sit 
celebranda satis explicatur in Rubricis Missalis \ 

94. Missa Parochialis est quae diebus festis et 
Dominicis a Parocho celebratur et pro populo ap- 
plicatur. 

Qualis et quanta sit hujus celebrationis et ap- 
plicationis obligatio, Moralistae tradunt. Sacram 
Liturgiam quod spectat, sufficit haec adnotare : 
i° Missa Parochialis debet esse conformis Officio 
diei ; non igitur votiva, vel de Requiem, idque etiam 

1) Miss. Rom. Rubr. Gener. Tit. XV. nn. 2, 4. 

in festis nunc suppressis l . 2° Dies, quibus Missa 
eadem est dicenda, cum applicatione pro populo, 
sunt illi, qui inveniuntur designati in Encyclica Pii 
Pp. IX. 3 Maji 1858. 3 In dicta Missa, non ordinario, 
sed diebus tantum solemnioribus, possunt plures 
duobus cerei accendi 8 (cf. n. 34). 

CAPUT Ili 

De Missis de Tempore, 

de Mysteriis et de Sanctis. 

95. Prout jam diximus(n.8), prior Missalis pars 
inscribitur: Proprium Missarum de Jempore, et al- 
tera : Proprium Missarum de Sanctis, 

Jamvero in parte priori continentur Missae, quae 
de tempore dicuntur, quibus potiora coluntur, suis 
infra annum ecclesiasticum temporibus, mysteria 
Redemptionis nostrae, v. g. Adventus, Quadrage- 
simae,Paschatis, Pentecostes, etc, atque, proutMissae 
hujusmodi assignatae exsistunt vel Dominicis vel 
feriis, habentur Missae vel dominicales t vel feriales. 

In altera parte continentur Missae, quae singulis 
Sanctis, vel particularibus quibusdam mysteriis, v. g. 
Exaltationis S. Crucis, sunt assignatae suis propriis 
diebus infra annum civilem. Quod si propria Missa 
pro aliquo Sancto non exsistat assignata, una ex 
illis dicitur, quae, pro diversa Sanctorum classe, 
sunt ipsis communes, et in tertia Missalis parte 
reperiuntur. 

1) S. R. C. 21 Febr. 1896, n. 3887. Excipitur Missa Roga- 
tionum, quae quidem potest applicari pro populo. S. R. C. 
14 Aug. 1858, n. 3059, ad II. 

2) S. R. C. 7 Sept. 1850. n. 2984 ; 12 Sept. 1857, n. 3059, 
ad IX. At magna solemnitas non est ad hoc necessaria, et 
sufficere videtur, si in ea Missa locum habet explicatio Evan- 
gelii, si ad eam populus vocari solet speciali campanarum 
sonitu. etc. 

TITULUS VI. 
DE MISSIS VOTIVIS 



CAPUT I. 
De Missis votivis in genere. 

96. Missa votiva dicitur a voto t seu voluntate ; 
et ea est, quae non respondet Officio diei, prout 
vult generalis regula, sed ab eo est difformis, id- 
que ex voluntate sive privatorum, scilicet Cele- 
brantis vel fidelium, sive ipsius Ecclesiae, quae eam 
interdum per Rubricas praecipit '. 

97. Dividuntur Missae . votivae in solemnes et 
privatas. Votivae solemnes, qua tales, quatuor tan- 
tum numerantur, videlicet : 1) pro re gravi ; 2) de 
festo, quod juxta Rubricas in aliam diem est trans- 
ferendum ; 3) de Ss. Sacramento pro adoratione 
XL Horarum ; 4) in anniversario electionis et con- 
secrationis proprii Episcopi. Hae quatuor Missae, 
prout sunt votivae, ceu solemnes habentur, dum- 
modo celebrentur revera solemniter, vel saltem, 



1) Quoniam Leo XIII. P. M. a. 1883, concessit sex Officia 
votiva, dicenda pro lubito Sacendotis loco ferialium occur- 
rentium, illisque etiam respondentes adsignavit Missas (cf. 
n. 8), hae quoque votivae dicuntur, quatenus nempe respondent 
Officiis votivis, quorum recitatio a voluntate pendetSacerdotis, 
et difformes sunt ab Officio diei. Attamen non iisdem legibus 
ac Missae votivae, saltem universim, reguntur. 

deficientibus Ministris, cum cantu. Caeterae Missae 
votivae, seppsito Indulto Apostolico, sunt privatae, 
quamvis forte cum cantu, vel etiam cum Ministris 
celebrentur. 

Patet igitur solemnitatem hic repeti potius a 
causa, ob quam Missae dicuntur, quaeque publica 
semper est, quam ab ipsarum exteriori ritu. 

98. Etsi Rubrica Missalis concedat Missas vo- 
tivas privatas dici posse pro Sacerdotis arbitrio, 
ritu permittente, subjungit tamen : a Id vero pas- 
sim non fiat, nisi rationabili de causa » l . Pbrro 
causa rationabilis certe habetur, cum aliqua occur- 
rit necessitas indicata titulis, qui praefixi leguntur 
Missis votivis in Missali contentis, v. g. pro pace, 
pro infirmis, etc. (cf. n. 8). Item potest esse neces- 
sitas spiritualis, vel temporalis sive Celebrantis, 
sive alicujus fidelis, imo et specialis horum devotio 
erga aliquem Sanctum, vel aliquod mysterium. 
Quod si, die qua licet, Missa votiva a fideli aliquo 
petatur, debet ea dici ; secus minime satisfit obli- 
gaitioni susceptae ; ntu vero diei votivas Missas 
non permittente, obligationi satisfit celebrando 
Missam Officio conformem, cum applicatione juxta 
mentem petentis *. 

99. Ad quatuor classes reduci possunt Missae 
votivae, spectato earum objecto ; r) de Sanctis ; 2) 
de mysteriis ; 3) de B. Maria V. ; 4) pro diversis 
necessitatibus. Notare enim praestat de tempore dici 
non posse votivas Missas. 

100. De Sanctis. Missae votivae dici possunt 
de quibuscumque Sanctis in Martyrologio relatis; 



1) Miss. Rom. Rubr. Gener. Tit. IV. n. j. 

2) S. R. C. 13 Junii 1899, n. 4031, ad IV. Cf. etiam Decr. 
Gener. 30 Junii 1896, n. 3922, §. IV., n. 3. 

non vero de Beatis, quamvis Officio et Missa gau- 
deant; quippe quorum cultus est tantum permissus 
et limitibus permissionis definitus \ 

Missa, quae dicitur, est propria, si ea in Missali, 
vel, pro iis quibus fuit concessa, in hujus Appen- 
dicibus reperitur, sive die festo, sive inter votivas; 
secus sumitur de Communi, juxta uniuscujusque 
Sancti qualitatem, factis in utroque casu muta- 
tionibus infra indicandis, et partibus propriis, si 
quae sunt, retentis. 

101. De Mysteriis. Non omnium mysteriorum 
Missae tamquam votivae dici possunt; sed illorum 
tantum, quae non sunt certo tempori propria, ita ut 
possit eorum recordatio tempore alio fieri. Quare 
ut votivae dici possunt Missae de Ss. Trinitate, 
de Spiritu S., de Ss. Sacramento, de Passione et 
de Cruce, quae praesto sunt inter alias votivas 
(cf. n. 8);item de Ss. Nomine Jesu, de Ss. Corde 
Jesu, de Pretiosissimo Sanguine, et, pro aliquibus 
locis, de Instrumentis Passionis, quorum festa in 
feriis sextis Quadragesimae aguntur. 

Si igitur Missa alicujus mysterii petitur, v. g. 
Epiphaniae, quae tamquam votiva non fuit concessa, 
una ex concessis dicenda est, v. g. de Ss. Trini- 
tate, cum intentione colendi speciali modo myste- 
rium illud, pro quo Missa postulatur. 

102. De B. Maria V. Missae de B. Maria V., 
quae uti votivae dici possunt, quinque numerantur, 
positae in Missali post alias votivas (cf. n. 8), et 
insuper de Septem Doloribus, de Immaculata Con- 
ceptione, et, pro aliquibus locis, de Purissimo Corde. 



i) S. R. C. Decr. Gener. 27 Sept. 1659, n. 1130, et sub- 
sequens declaratio 17 Apr. 1660, n. 1156 ; 13 Junii 1676, 
h. 1568 ; Decr. Gener. 30 Junii 1896, n. 3922, §. III. n. 1. 

Idcirco si petitur aliqua Missa B. Mariae V., v. g. 
de Ss. Rosario, quae tamquam votiva non fuit con- 
cessa, una ex concessis, supra indicatis, dicenda 
est, cum intentione colendi specialem illum titulum, 
pro quo Missa quaeritur. Nihilominus, si qua die 
celebranda est Missa votiva B. Mariae V., occurrat 
festum aliquod ipsius, vel aliqua ejus Octava, sive 
de hac Officium fiat, sive non, in hoc casu Missa 
dicenda est non quidem votiva, sed de occurrente 
festo, vel de occurrente Octava, juxta ritum illius 
diei l . 

103. Pro diversis necessitatibus. In Missali 
exstant tredecim Missae pro diversis necessitatibus 
(cf. n. 8) ; at post primam ex his Missis est Rubrica, 
qua designat;ur alia Missa dicenda in die Creationis 
et Coronationis Papae et ejusdem die anniversario, 
seu Missa ut in Cathedra B. Petri (die XVIII. 

1) S. R. C. Decr. Gener. 30 Junii 1896, n. 3922, §. V. n. 1. 
Exemplum rci sit, quod alicubi ex Indulto, vel probata 
consuetudine, vel ex pia fundatione, celebretur quotannis 
Missa votiva de B. M. V. die III Octobris. Aliquando con- 
tingit, quod ea die occurrat Dominica I. ejusdem mensis, qua 
fit solemnitas Ss. Rosarii. Hoc in casu Missa ejusdem so- 
lemnitatis, non autem votiva, dicenda est. Item, si Missa illa 
votiva celebranda occurrit infra Octavam Annuntiationis, sive 
die 26 Martii, qua Officium de die II. infra eamdem Octavam 
fit, sive die 28, qua Officium fit de S. Joanne a Capistrano, 
ritus Semiduplicis et ideo permittentis Missa votivas, Missa 
dicenda est non quidem ex votivis, sed propria de Annun- 
tiatione et ritu qui respondet diei infra hanc Octavam, seu 
cum Gloria et Credo ut infra dicemus (cf. n. 108). Vide 
Ephemer. Liturg. an. 1901, pag. 502, quae, interpretantes De- 
cretum Generale S. R. C. 30 Junii 1896, n. 3922, recedunt 
a regula hucusque tradita a pluribus Liturgistis, qui in Missis 
de B. Maria V. vel de Sanctis, intra eorum Octavas, conce- 
debant Gloria y non vero Credo, nisi de Octava eadem fieret 
etiam integfum Officium. Cf. S. R. C. 12 Nov. 1831, n. 2683, 
ad I. et II. 

Januarii), cum Oratione Deus omnium fidelium. Item 
pro gratiarum actione, ut habet Rubrica post Missam 
votivam Ss. Trinitatis, dicitur vel haec eadem 
Missa, vel de Spiritu S., vel de B. Maria V., additis 
Orationibus, quae illarn Rubricam sequuntur, et qui- 
dem sub unica conclusione, una cum Oratione 
propria Missae, si haec est solemnis pro re gravi; 
secus, post omnes Commemorationes et ante 
Collectas. 

104. Quod aliqua Missa tamquam votiva fuerit 
concessa, dignoscitur vel ex Decreto concessionis, 
vel ex eo quod in ipsa Missa, post Graduale, indi- 
catur hujus mutatio, vel Tractus additio, facienda 
pro varia temporis ratione, si Missa eadem dicatur 
vel post Septuagesimam, vel tempore Paschali, uti 
votiva. (Cf. dicta n. 69). 

105. Ritum quod spectat, quo generatim Missae 
omnes votivae celebrantur, haec animadvertimus : 

1) Color paramentorum est proprius festi. At 
violaceo utendum est in Missis SS. Innocentium, 
de Passione \ et pro diversis necessitatibus (cf. n. 8), 
exceptis, ex his, prima, secunda et ultima. 

2) Introitus Gaudeamus, quarumdam Missarum 
proprius, in alium, vel in Missali indicatum, vel de 
Communi, mutatur. 

3) In Orationibus, si verba occurrunt natalitia, 
festivitas etc, ea mutantur in alia, quae magis con- 

gruunt, seu dicitur memoria, commemoratio ; voces 
autem hodie, annua, etc. prorsus omittuntur. 

4) In Graduali, Tractu, etc. fiunt mutationes pro 
temporis varietate (cf. n. 69), et quae in proprio loco 



1) At in Missa de Passione quae respondet Officio votivo, 
ex concessione Leonis XIII. (cf. n. 96, nota 1), utendum est 
rubro colore. 

non habentur, ex Communi sumuntur. Sequentia 
(cf. n. 70) numquam dicitur. 

5) Praefatio dicitur propria Missae, si exstat; 
secus de Octava, si haec occurrit ; alioquin de tem- 
pore, et, his deficientibus, communis. At in Domi- 
nicis, loco communis, dicitur de Ss. Trinitate l m 
Numquam vero ea dicitur, quae propria est Officii 
occurrentis, etsi hujus Commemoratio in Missa 
fiat (cf. n. 73). 

6) Dicitur Ite Missa est vel Benedicamus Domino, 
prout dictus est, vel non, Gloria in excelsis (cf. n. 78). 

7) Evangelium in fine est semper S. Joannis : 
In principio etc. ; numquam Dominicae, feriae, veJ 
vigiliae, etsi harum Commemoratio facta fuerit. 

CAPUT II. 
De Missis Privatis. 

106. Missae votivae privatae, seu quae ex pri- 
vata causa dicuntur, quamvis solemniter celebren- 
tur, prout animadvertimus n. 97, permittuntur oc- 
currente Officio ritus Semiduplicis vel Simplicis, 
sed exceptis diebus Dominicis, Octavis, feriis et 
vigiliis privilegiatis 2 (c£ nn. 15, 16, 17). 

107. Eaedem celebrantur absque Gloria in excelsis, 
exceptis votivis 1) de B. Maria V. in die Sabbato ; 
2) de eadem B. Maria V. infra ejus Octavam (cf. 
n. 102) ; 3) de Ss. Angelis ; 4) de Sancto aliquo, 
cujus Missa dicitur in die sui natalitia, vel infra 
suam Octavam, si habet. 

1) S. R. C. 18 Dec. 1779, n. 2515. ad VI; 10 Febr. 1888, 
n. 3683. 

2) S. R. C. Decr. Gener. 30 Junii 1896, n. 3922, §. III. n. 2, 
§. IV. n. 1. 

Orationes tres saltem exigunt, et, computatis 
Commemorationibus atque Collectis imperatis, at- 
tingi potest, Celebrantis arbitrio, septenarius nu- 
merus ! (cf. n. 65). Prima autem Oratio est propria 
Missae ; aliae sunt, quae in Missa de occurrente Of- 
ficio, si haec celebraretur, forent dicendae primo et 
secundo loco 8 . Excipitur 1) Missa de B. Maria V., 
in qua tertia Oratio est de Spiritu S. : 2) Missa 
de 3s. Apostolis Petro et Paulo, in qua Oratio A 
cunctis, cum haec occurrit (tertio loco dicenda), mu- 
tatur in aiiam Concede de B. Maria V. (cf. n. 65). 
Ratio utriusque exceptionis est ne' bis fiat mentio 
B. Mariae V. vel Ss. Apostolorum. Quare si Com- 
memoratio aliqua occurrat, quae tertiae Orationis 
locum teneat, nulla mutatio fit. 

Symbolum omittitur, etiamsi Missae votivae pri- 
vatael dicantur de Patrono, vel Titulari, vel, per 
speciale Indultum, in Dominicis, vel festis ritus 
Duplicis, vel infra Octavas ; excepta Octava pro- 
pria Sancti illius de quo Missa dicitur, in ea 
quippe recitatur Symbolum, sive de Sancto eodem 
Officium fiat, sive non, prout de Missis votivis 
B. Mariae V. diximus (cf. n. 102, cum nota). 

108. Missae autem quae concessae fuerunt una 
cum respectivis Officiis votivi.s (cf. n. 96, nota), 
cum dicuntur diebus sibi adsignatis, quibus respon- 
dens unicuique Officium recitatur, sunt celebrandae 



1) S. R. C. 17 Julii 1894, n. 3^32, ad VIII. 

2) Si quis recitato OiScio votivo loco ferialis, celebret 
Missam, non quidem respondentem Officio quod recitavit, 
sed de feria, in eadem Missa facienda est .Commemoratio 
dicti Officii votivi. S. R. C. 30 Aug. 1892 n. 3792, ad VII. 
Idcirco idem servabitur si, eodem recitato Officio votivo^ 
quaevis alia celebratur Missa votiva ab Officio recitato dif- 
formis. 

cum Gloria, tribus Orationibus, sine Credo et cum 
Evangelio feriae, vel vigiliae occurrentis in fine. Ex 
quo patet Missas easdem ex parte sequi, ex parte non 
sequi naturam votivarum, ut jam animadvertimus. 

CAPUT III. 
De Missis votivis solemnibus. 

109. Missae votivae solemnes, scilicet et ex pu- 
blica causa et solemniter celebrandae, tfae quatuor 
sunt : 1) pro re gravi ; 2) de festo transferendo ; 

3) de Ss. Sacramento, pro adoratione XL Horarum; 

4) in anniversario electionis et consecrationis pro- 
prii Episcopi. 

Singulae suas habent regulas, sive quoad dies 
quibus permittuntur, sive quoad ritum quo cele- 
brantur. Haec tamen communia eis sunt : 1) habent 
Gloria, quando non adhibetur color violaceus (cf. 
n. 105) et Credo, quando dicitur Gloria f necnon in 
omnibus Dominicis \ 2) Commemorationes occur- 
rentes excludunt. 

110. Missa pro re gravi. Haec celebranda est 
interveniente, vel saltem, singulis vicibus, permit- 
tente Episcopo et praesente Clero et populo, pro 
quadam spirituali, vel temporali necessitate gravi 
et publica, seu quae fidelium communitatis aut hujus 
majoris partis intersit, ut esset beneficium obti- 
nendum, v. g. pacis, pluviae etc, vel malum aver- 
tendum, v. g. belli, pestis etc; item electio Summi 
Pontificis vel Episcopi, horumque atque Principis 

1) S. R. C. 16 Febr. 1666, n. 1333, ad IV., et Miss. Rom. 
Rubr. Gener. Tit. XI. 

Ferrais. Liturgia Miss. Rom. 7 

recuperanda sanitas, gratiarum actio pro iisdem 
beneficiis obtentis, et, apud Religiosos, electio, quae 
in Capitulis fit, Superioris sive Generalis, sive 
Provincialis. Sed tamquam graves causae non ha- 
bentur vestitio vel professio religiosa, electio Ab- 
batissae, prima neosacerdotis Missa, vel hujus 
quinquagesimum anniversarium, solemnitas alicujus 
Sancti vel mysterii extra suam diem, quamvis in- 
fra ejus Octavam \ Caeterum, in dubiis, gravitas 
causae judicio Episcopi declarabitur. 

iii. Missa hujusmodi dici potest, et quidem 
post Conventualem, ubi hujus est onus, diebus onini- 
bus non exceptis. Excipiuntur autem : Festa ritus 
Duplicis I. classis; Dominicae privilegiatae I. classis 
(n. 15) ; feriae privilegiatae (n. 17) ; vigiliae Nati- 
vitatis Domini ac Pentecostes. 

Porro, diebus non exceptis, Missa dicitur ex 
iis quae, tamquam votivae concessae, in Missali re- 
periuntur, sive de Sanctis, sive de mysteriis, sive 
assignata pro speciali necessitate, vel, si haec de- 
sit, quae inscribitur : Pro quacumque necessitate. 

Eadem celebranda est cum Gloria, nisi tamen 
color violaceus sit adhibendus (cf. n. 105), unica % 
Oratione propria (cui, pro gratiarum actione, adjun- 
gitur, sub eadem conclusione, Oratio Deus cujus 
misericordice) (cf. n. 103) et Credo, quando dictus 
est Gloria, nec non in omnibus Dominicis (cf. n. 109). 
Quoad caetera, cf. n. 105. 

Diebus vero exceptis, Missa celebratur con- 
formis Officio occurrenti, addita Oratione, quae est 

1) Cf. S. R. C. Decr. Gener. 30 Junii 1896, n. 3922, §. II. 
n. 1, §. IV. nn. 1 et 2, et resp. 24 Julii 1660, n. 1174. 
' 2) S. R. C. 23 Apr. 1875, n. 3352, ad VI ; 7 Aug. 1875, 
u. 33 6 5» ad IV - 

Missae votivae propria, sub una conclusione et, sub 
alia, adjectis Commemorationibus, si quae vi Ru- 
bricarum sint praescriptae. 

112. Missa de festo transferendo. Contingere 
potest quod festum sive Patroni loci, sive Titularis 
alicujus Ecclesiae, aut consecratae, aut solemniter 
benedictae, vel etiaim quodcumque, ad quod cele- 
brandum accedere solet extraordinarius * populi 
concursus, nequeat, propter occurrentiam praestan- 
tioris Ofticii, sua die celebrari, a qua debeat in 
aliam, juxta Rubricas, transferri. Tunc potest, in 
ipsa die propria, solemnitas externa identidem fieri, 
imo, diebus quibusdam exceptis, solemniter quoque 
celebrari Missa votiva de eodem festo transferendo. 

Excipiuntur autem : Festa potiora Domini, ritus 
Duplicis I. classis, seu Nativitatis, Epiphaniae, Pa- 
schatis cum biduo sequenti, Ascensionis, Penteco- 
stes cum biduo sequenti et Corporis Christi ; Do- 
minicae privilegiatae I. classis (n. 15) ; feriae privi- 
legiatae (n. 17) s . 

Diebus non exceptis, Missa dicitur ut in ipso die 
festo, cum Gloria, unica Oratione 8 , et Credo. Quoad 
caetera, cf. n. 105. 

Diebus vero exceptis, Missa celebranda est de 
occurrenti Officio, prout jacet, nulla adjecta Com- 
memoratione festi transferendi, de quo fit extrinseca 
solemnitas \ 

ii3.Missa prp adoratione XL Horarum. Cum 
Ss. Sacramentum exponitur pro adoratione XL Ho- 
rarum, juxta Instructionem jussu Clementis XI. a. 

1) S. R. C. 23 Sept. 1837, n. 2769, ad VIII. 

2) Miss. Rom, Rubr. Gener. (reform.) 77/. VI. 

3) S. R. C. 29 Januar. 1752, n. 2417, ad VII ; 7 Aug. 1875, 
n. 3365, ad IV. 

4) S. R. C. 16 Apr. 1853, n. 3009, ad II. 

1795 editam, pro usu Ecclesiarum Urbis ', cumque 
illud, adoratione absoluta, reponitur, celebratio per- 
mittitur unius Missae votivae solemnis de eodem 
Ss. Sacramento, diebus non exceptis. 

Excipiuntur quidem : Festa ritus Duplicis I. et 
II. classis; Dominicae privilegiatae I. et II. classis 
(n. 15); dies infra Octavas privilegiatas Epiphaniae, 
Paschae et Pentecostes ; feriae privilegiatae (n. 17). 

Diebus non exceptis, Missa dicitur de Ss. Sa- 
cramento, quae est inter votivas in quarta parte 
Missalis (cf. n. 8), cum Gloria, unica Oratione, nullis 
adjectis Commemorationibus 2 , et Credo. Quoad cae- 
tera cf. n. 105. Infra tamen Octavam Corporis 
Christi Missa dicitur hujus Octavae propria et ut 
in eodem Festo, non omissa Sequentia (cf. n. 70). 

Verum diebus exceptis, Missa dici debet con- 
formis occurrenti Officio, adjecta Orationi diei, 
sub eadem conclusione, Oratione Ss. Sacramenti, 
omissis Commemorationibus aliis, nisi Missa sit de 
aliquo festo occurrente in die Dominica; tunc quippe 
Dominicae ipsius fit Commemoratio sub altera con- 
clusione et legitur Evangelium in fine 5 . 

114. Die medio vel secundo, cani debet Missa 
votiva Pro Pace } vel alia ex praecepto Superioris, 
exceptis diebus, quibus Missa Ss. Sacramenti, ut 
supra, prohibetur. 



1) De ipsa expositione Ss. Sacramenti pro adoratione 
XL Horarum, secundum Instructionem Clementinam et di- 
versas consuetudines locorum, agit fuse Pighi. Lit. Sacra- 
mentor. et SacramentaL n. 100. seqq. (edit. 3). 

2) Multo magis omittendse sunt, in Missa ae tempore, 2. et 3. 
Oratio, quippe quae, occurrentibus Commemorationibus, locum 
cedunt ; sed non omittitur Oratio super populum, in feriis 
Quadragesimae. 

3) S. R. C. 18 Maji r883, n. 3574, ad V. 

Missa haec est votiva solemnis et dicitur cum 
paramentis coloris violacei, sine Gloria et, nisi sit 
dies Dominica, sine Credo (cf. n. 109), cum unica 
Oratione, cui additur, sub eadem conclusione, Oratio 
Ss. Sacramenti. 

Diebus exceptis, dicitur Missa de currenti Officio, 
addita, sub unica conclusione, Oratione Pro Pace. 

Num hanc, quemadmodum et aliam Missam de 
Ss. Sacramento in die expositionis et repositionis, 
liceat canere diebus supra indicatis, ubi expositio 
diu noctuque non durat, quaestio est. Generatim 
negant Liturgistae; sunt qui affirmant, attendentes 
praecipue ad satis communem in multis locis usum, 
habendi tamquam veram expositicnem pro adora- 
tione XL Horarum eam, quae per plures dies 
continuos, sed excepta nocte, fit '. 

De Missis privatis, quae, hac perdurante expo 
sitione, leguntur, dicemus infra. 

115. Missa in anniversario electionis et con- 
secrationis Episcopi. Die anniversaria tum ele- 
ctionis in Concistorio 8 peractae, tum consecrationis 
Episcopi proprii, potest et, accedente Episcopi man- 
dato, debet 3 , in solis Ecclesiis Cathedralibus et 
Collegiatis, diebus non exceptis, celebrari, praeter 
Conventualem, Missa votiva solemnis, quae prostat 
inter votivas diversas in quarta parte Missalis (cf. 
n. 8). 

Excipiuntur : Dies Dominici et festivi ; festa 
ritus Duplicis I. et II. classis ; dies infra Octavas 

1) Cf. Ephem. Liturg. an. 1901, pag. 646 e+ Pighi 1. c. 

2) S. R. C. 16 Apr. 1886, n. 3661, ad III. Dies Concistorii 
attenditur licet ante ipsum et Bullae datae fuerint et possessio 
Dicecesis accepta sit, ut in locis Missionum contingit. S. R. C. 
X3 Dec. 1895, n. 3876, ad VIII. 

3) S. R. C. 14 Aug. 1858, n. 3078, ad I. 

privilegiatas Epiphaniae, Paschae et Pentecostes; 
dies octava Corporis Christi; vigiliae Nativitatis Do- 
mini et Pentecostes \ 

Diebus non exceptis, Missa celebratur votiva 
cum paramentis albi coloris, Gloria, unica Oratione, 
exclusis Commemorationibus aliis, et Credo. Quoad 
caetera cf. n. 105. 

Ast diebus exceptis, in ipsa Missa Conventuali, 
quae ordinario canitur de occurrenti Officio, Ora- 
tioni primae additur, sub una conclusione, Collecta 
pro Episcopo, quae tamen omittenda est in festis 
ritus Duplicis I. classis. 

116. Extra Cathedralem, in Ecclesiis etiam 
exemptis, Missa votiva non celebratur, ne ritu qui- 
dem permittente Missas votivas privatas 8 , sed in 
omnibus Missis, sive lectis, sive cantatis, exceptis 
festis ritus Duplicis I. classis, additur Collecta pro 
Episcopo, post alias occurrentes Commemorationes; 
sed in festis ritus Duplicis II. classis ea unitur 
Orationi principali, vel Commemorationi, si quaedam 
occurrit, sub eadem conclusione 8 . 

•Anniversarium hujusmodi per accidens impe- 
ditum perpetuo, reponitur in prima die insequenti 
libera \ 

Item anniversarium creationis et coronationis 
R. Pontificis per solam Collectam in Missis re- 
colitur, et eo occurrente cum anniversario electio- 
nis vel consecrationis Episcopi, hoc transfertur \ 

1) Cceretnon. Episcop. L. 11. c. XXXV. et S. R. C. 18 Maji 
1883, n. 3575, ad IV. et VI. 

2) S. R. C. 12 Sept. 1840, n. 2823, ad II. 

3) S. R. C. 18 Maji 1883, n. 3575, ad V. et VII. ; 6 Febr. 
1892, n. 3764, ad II. 

4) S. R. C. 12 Dec. 1891, n. 3762 ; 30 Aug. 1892, n. 3792, ad II. 

5) S. R. C. 20 Dec. 1864, n. 3132. 

CAPUT IV. 
De Missa pro sponso et sponsa. 

117. Ultimo loco, inter Missas votivas, in quarta 
parte Missalis insertas, ponitur ea quae inscribitur 
Pro sponso et sponsa \ 

Haec Missa, cum a ritu permittitur, dicenda est 
in nuptiarum solemnibus ; sed est semper privata, 
licet per accidens forte cum cantu, vel etiam cum 
Ministris, celebretur (cf. n. 97). Quare eo ritu semper 
dicenda est, qui est determinatus pro Missis votivis 
privatis. 

Missa Pro sponso et sponsa continet etiam so- 
lemnem benedictionem nuptialem, quae ab ea, vel 
ab alia Missa numquam separari potest, neque ab 
alio, quam a Missam celebrante, dari debet 2 . At 
tempore clauso (quod est a Dominica I. Adventus 
ad diem Epiphaniae, et a Feria IV. Cinerum ad 
Dominicam in Albis inclusive) quemadmodum so- 
lemnis nuptiarum benedictio, ita Missa votiva eam 
continens, imo et hujus Commemoratio prohibetur. 
Tempore autem non clauso, solemnis benedictio 
datur, sed Missa modo est votiva Pro sponso et 
sponsa, modo est de currenti die, cum Collecta de- 
sumpta ex eadem Missa votiva. 

118. Dicitur Missa votiva diebus non exceptis. Ex- 
cipiuntur autem : Dies Dominici et festivi de prae- 

1) Cf. de hac Missa quae statuit S. R. C. Decr. Gener. 
30 Junii 1896, n. 3922. §. VI. 

2) Sed Missae applicatio pro sponsis, qui nullam pro ea 
celebranda obtulerunt eleemosinam, non praecipitur. S. R. U. 
Inquis. 1 Sept. 184.1. 

cepto, imo et suppressi ubi Missa applicanda est 
pro populo ; festa ritus Duplicis I. et II. classis, 
necnon dies Duplicia haec excludentes, qui, tem- 
pore non clauso, sunt dies infra Octavas Epiphaniae, 
Pentecostes et Corporis Christi, (ubi haec ad instar 
octavae Epiphaniae ex Indulto celebratur, secus 
dies tantum Octava) et vigilia Pentecostes ; dies 
Rogationum, ubi harum Missa dicenda est ; dies 
Commemorationis omnium Fidelium Defunctorum \ 

His diebus non occurrentibus, Missa votiva Pro 
sponso et sponsa dicitur cum paramentis albi coloris, 
sine Gloria et Credo, cum tribus saltem Orationibus, 
quarum prima ipsius Missae propria, secunda de 
Officio diei, tertia quae in Missa de die foret se- 
cunda, vel, si haec desit, propria temporis. 

Illis e contra occurrentibus diebus, Missa di- 
citur quae Officio diei respondet, addita, sed num- 
quam sub unica conclusione cum prima Oratione, 
Collecta pro sponsis, post alias Commemorationes, 
si quae occurrunt, et ante quascumque Collectas. 

119. Quoniam tempore clauso. nec Missa votiva 
Pro sponso et sponsa dicitur, nec hujus Commemora- 
tio fit, nec benedictio solemnis datur, si qui tamen, 
tempore eodem perdurante, nuptias, de licentia 
Episcopi et sine solemnitate, contraxerunt, ii ad- 
hortandi sunt ut quamprimum denuo conveniant 
in Ecclesiam, ibique benedictionem, quam nondum 
receperunt, accipiant infra Missam votivam Pro 
sponso et sponsa, si dies occurrens eam permittit, 
ut supra vidimus, vel de die cum Collecta ex 



1) Cf. S. R. C. Decr. Gencr. 9 Julii 1895, n - 3864. III. 

eadem Missa votiva. At omnia haec omittuntur, si 
mulier vidua est et in nuptiis praecedentibus bene- 
dictionem solemnem jam accepit \ 

CAPUT V. 
De Missa Rogationum. 

120. Rogationes, seu Supplicationes, quae Litanice 
etiam nuncupantur, bis in anno obtinent, seu die 
25 Aprilis in festo S. Marci, quamvis hoc transfe- 
ratur, et in triduo quod festum Ascensionis imme- 
diate antecedit. Quae prima vice fiunt, dicuntur 
majores ; quae altera vice, minores 2 . 

121. Ubi Processio Rogationum fit, sive ex prae- 
scripto, ut in Ecclesiis Cathedralibus s , sive ex 
usu, ut in aliis Ecclesiis, celebranda est, diebus 
non exceptis, una tantum Missa, vel cum cantu, 
vel saltem lecta, quae inscribitur : In Litaniis ma- 
joribus, et exstat in Missali post Missam Dominicae 
V. post Pascha. Hujusmodi Missa celebratur vel 
Processione peracta, vel, si aliter commoditas fi- 
delium postulat, in illius decursu, aut etiam ab ini- 
tio *, et per.eam satisfit etiam obligationi appli- 
cationis pro populo (cf. n. 94. nota 1). 

Excipitur autem : i°. Dies qua in Ecclesia fe- 
stum occurrit Patroni vel Titularis, nisi hoc inci- 



1) S. R. U. Inquis. Decr. Gener. 31 Aug. 188 1. Plura de 
ritu nuptiali vide apud Pighi. Lit. Sacramentor. et Sacra- 
mental P. /. Tit. VI. (edit. 3.) 

2) Cf. Pighi. 1. c. n. 201 et seqq. ubi fuse de Processione. 

3) Cceremon. Episcopor. L. II. c. XXXII. 

4) S. R. C. 5 Maji 1736, n. 2319, reliq. dub. ad XX. 

dat in primo triduo Paschae, quo Sanctorum Missae 
prohibentur; 2°. Feria II. Paschae. 

Diebus non exceptis, Missa Rogationum, tam- 
quam votiva privata, celebratur cum paramentis 
coloris violacei, prout jacet in Missali, sine Gloria 
et Credo, etiam in Dominica vel infra Octavam 
Paschae, sine ulla Commemoratione, cum Collectis 
imperatis et Praefatione Paschali. Ubi tamen una 
tantum Missa celebratur, haec exigit Commemora- 
tionem festi occurrentis, vel Dominicae, vel Octavae, 
cum tertia Oratione Concede, et Praefationem Octavae 
propriam. 

Diebus vero exceptis, Missa celebratur de oc- 
currenti Officio, cum Commemoratione Rogatio- 
num sub unica conclusione. 

Caeterae Missae dicuntur de currenti Officio, et 
quidem in Litaniis majoribus sine Collecta Roga- 
tionum; in Litaniis minoribus, cum Collecta eadem, 
quae tamen in feria II., quia major est (cf. n. 17) 
semper additur ; in feria III. et IV. cum non occur- 
rit Duplex I. classis (cf. n. 66). 



CAPUT VI. 
De Missa translatae solemnitatis» 

122. Saepe contingit alicujus festi, praesertim Pa- 
troni, vel Titularis, vel quod speciali quadam de- 
votione et pompa celebratur, solemnitatem exter- 
nam, quae ut plurimum consistit in Ecclesiae or- 
natu, in acquisitione Indulgentiae adnexae, in cele- . 
bratione Missae solemnis et cantu Vesperarum, 
etc, peragi extra diem proprium, et transferri aut 

in proximam vel aliam Dominicam, aut etiam in 
diem alium non festivum. 

123. Externae hujus solemnitatis translatio fieri 
potest, ex causa non levi ', auctoritate Ordinarii, 
cum suis etiam novendialibus aliisque publicis pre- 
cibus; eaque peracta, omnes etiam Indulgentiae 
ejus intuitu concessae, sive ab eodem Episcdpo, 
sive a R. Pontifice, tum partiales, tum plenariae, 
translatae pariter censentur in diem, qua dicta 
solemnitas peragitur 2 . Non tamen Missa cele- 
brari potest de eodem festo, quod sic transfertur, 
nisi dies occurrat qua Missae votivae privatae per- 
mittuntur (cf. n. io5). Hac vero die non occur- 
rente, Missas, sive solemnem, sive privatas, de 
translata soiemnitate, celebrare licet tantum ex 
Indulto S. Sedis 3 , quae solet illud quosdam intra 
limites concedere. 

Ordinario, limites Indulti sunt. i.° Quoad Missam 
solemnem, excipiuntur dies ritus Duplicis I. classis 
et qui hunc ritum excludunt, ac Dominicae privile- 
giatae I. classis (cf. n. 15) ; 2. Quoad Missas priva- 
tas, excipiuntur etiam dies ritus Duplicis II. classis, 
Dominicae, feriae, Octavae privilegiatae et vigiliae Na- 
tivitatis, ac Pentecostes (cf. nn. 15, 16, 17). 3. Omitti 
non debet Missa Conventualis, vel Parochialis Of- 
cio diei respondens, ubi eam celebrandi est onus. 

Attamen ad Indulti tenorem semper est atten- 
dendum, cum ejus limites plus minusve coarctari 
vel extendi possint. 

124. Posita unius, vel plurium Missarum voti- 
varum concessione, regulae exponendae sunt, juxta 
quas illae celebrari debent. 

1) S. R. C. 16 Junii 1893, n. 3804, ad IX. 

2) S. C. Indulg. 9 Aug. 1852, n. 360. 

3) S. R. C. 13 Febr. 1892, n. 3767, Dub. XXIX. ad 18. 

Inhaerentes autem Decretis S.R.Congregationis, 
putamus duplicem distingui posse hypothesim. 
Prima est, quod solemnitas transferatur in pro- 
ximam Dominicam ; altera est, quod solemnitas 
transferatur in aliam diem infra annum. 

125. In prima hypothesi applicandum videtur De- 
cretum \ quo declaratur Indultum reductionis festo- 
rum concessum Reipublicae Gallicae, initio saec. XIX. 
Etenim Decretum hujusmodi, ceu in eodem edicitur, 
continet dispositiones servandas « in omnibus et sin- 
gulis Ecclesiis Cathedralibus, Collegiatis, Parochia- 
libus, imo et in quibuscumque Oratoriis publicis, 
in quibus Missa cantari solet. » 

Porro in eodem decernitur : « Pro solemnitate, 
quae transfertur, nonnisi unica Missa intelligitur, 
more votivo canenda, ut in Festo, cum Gloria, una 
tantum Oratione, Credo et Evangelio S. Joannis in 
fine : ubi tamen non adsit Missae Conventualis obli- 
gatio, addatur sola Commemoratio Dominicae sub 
distincta conclusione, ejusque Evangelium in fine. » 
Ubi autem Missa Parochialis est, quae, uti vidimus 
Officio diei conformis esse debet (cf. n. 94 et n. 123) 
hanc sufficere ut in Missa solemni omitti possit Com- 
memoratio et Evangelium Dominicae, autumamus *. 

Missae privatae, si et hae de solemnitate translata 
conceduntur, eodem modo dicuntur ac solemnis, sed 
Oratio Officii diei et omnes Commemorationes oc- 
currentes adjiciuntur 8 . 

126. In altera hypothesi, Missa solemnis celebra- 
tur pariter cum Gloria, Credo et Evangelio S. Joannis 
in fine ; at quoad Orationes, unica dicitur, si alia 



1) S. R. C. Decr. 2 Dec. 1891, n. 3754. 

2) Cf. Ephent. Liturg. an. 1901, pag. 112. 

3) S. R. C. 7 Aug. 1875, n. 3365, ad IV. 

celebratur Missa Oflicio diei conformis ; secus, Ora- 
tionem ejusdem Officii diei et occurrentes Comme- 
morationes in soleinni dicere oportet *. 

Missae privatae eodem modo celebrantur, num- 
quam omissis Oratione Officii diei et Commemora- 
tionibus occurrentibus. 

CAPUT VII. 
De Missa Ss. Cordis Jesu. 

127. Duplex, quoad Missam votivam Ss, Cordis 
Jesu, exstat Indultum. 

Indultum Primum : « Firmiter manente festo 
Ss. Cordis Jesu affixo feriae VI. post Octavam Cor- 
poris Christi, guotannis recolendo cum Officio et 
Missa propriis juxta Rubricas et Decreta, ejusdem 
festi externam solemnitatem, in aliam diem a Rmis 
Ordinariis locorum designatam, posse in unoquoque 
anno transferri, etiam cum privilegio celebrationis 
Missae propriae de ipsomet Ss. Corde Jesu : hoc 
autem privilegium, juxta praxim S. R. Congrega- 
tionis, excludi, quoad Missam solemnem, a Dupli- 
cibus I. classis et a Dominicis privilegiatis item I. 
classis ; at quoad Missas lectas, etiam a Duplicibus 
II. classis, necnon a Dominicis, feriis, vigiliis, octa- 
visque privilegiatis, atque ea sub lege illud adhiberi 
posse, ut nunquam omittatur Missa Conventualis 
vel Parochialis Officio diei respondens, ubi eam 
celebrandi adsit obligatio ; et serventur Rubricae 8 . »■ 



1) S. R. C. 7 Aug. 1875, n. 3365, ad IV. 

2) S. R. C. 23 Julii 1897^ n. 3960. 

Haec Missa dicitur ut in festo, cum Gloria et 
Credo, factis mutationibus, quas temporis ratio exi- 
git, in Graduali, et quoad Alleluja addendum, vel 
omittendum ad Introitum, Offertorium et Commu- 
nionem. 

Quoad Orationes, erunt applicanda quae, pro 
duplici hypothesi, in praecedenti capite exposuimus. 

128. Indultum alterum: « In iis Ecclesiis et Ora- 
toriis, ubi feria VI. quae prima unoquoque in mense 
occurrit, psculiaria exercitia pietatis, in honorem 
Divini Cordis, approbante loci Ordinario, mane 
peragentur; Beatissimus Pater indulsit, ut hisce 
exercitiis addi valeat Missa votiva de Sacro Corde 
Jesu ; dummodo in illam diem non incidat aliquod 
festum Domini, aut Duplex I. classis, vel feria, 
vigilia, octava ex privilegiatis : de cetero servatis 
Rubricis l . » 

Ut igitur haec Missa dici possit, requiritur in 
primis ut pia quaedam exercitia, mane, non vespere 
tantum, peragantur. Pia hujusmodi exercitia non 
consistunt in sola Missae celebratione, quia haec 
iisdem exercitiis addi permittitur : neque in sola 

{>opuli Communione, quae in dicta Missa fit, nam 
ndultum agit de piis exercitiis peragendis appro- 
bante lociOrdinario, quae approbatio necessaria nullo 
jnodo est pro Communione distribuenda in Missa. 
Consistunt ergo haec peculiaria exercitia pietatis, 
vel in precibus in honorem Ss. Cordis Jesu reci- 
tandis, sive ante, sive post Missam, vel in bene- 
dictione, quae datur cum Ss. Sacramento, vel in 
canticis liturgicis, etc. 

129. Missa de qua in casu, ex declaratione S. R. 
Cortgregationis, quamvis sit lecta, habetur tamen uti 

1) S. R. C. Decr. Gener. 28 Junii 1889, n. 3712. 



Digitized by VjOOQIC 



DE MISSIS VOTIVIS III 

votiva solemnis, ideoque semper dicitur cum Gloria, 
Credo, unica Oratione et Evangelio S. Joannis in 
fine. Dicitur Missa Miserebitur, ut in festo, omisso, 
extra tempus Paschale, Alleluja ad Introitum, Of- 
fertorium et Communionem, et factis mutationibus, 
pro temporis ratione, in Graduali l . 

Attamen quidam dies in Indulto indicantur, ut 
supra vidimus, quibus ea Missa votiva minime per- 
mittitur. Inter festa Domini adnumerantur etiam ea, 
quibus coluntur mysteria Passionis Dominicae et 
hujus Instrumenta, non vero cum de Passione Offi- 
cium votivum dictum fuit. Dubium erat de Vigilia 
Epiphaniae; at res decisa fuit per S. R. Congre- 
gationem. quae ad quaesitum: « Utrum Missa votiva 
de Sacro Corde Jesu, per decretum Urbis et Orbis, 
diei 28 Junii 1889, indulta, dici possit feria VI., 
quae prima in Januario mense occurrit, quando in 
illam diem incidit Vigilia Epiphaniae? » respondit 
a Negative *. » 



1) S. R. C. 20 Maji 1890, n. 3731, ad I ; 20 Maji 1892, 
n * 3773 1 ^ Febr. 1892, n. 3764, ad X., ubi legendum est af* 
firmative pro negative, ut advertit Index Generalis Collectionis 
Decretorum. 

2) S. R. C. 28 Nov. 1891, ap. Ephem. Lifurg. an. 1901, 
pag. 698. Vigilia Epiphaniae inter privilegiatas non raro ab 
Auctoribus accensetur, quod et nos fecimus (cf. n. 17) exem- 
plum sequuti cl. De Herdt. At S. R. C. cum vigilias privile- 
giatas nominat, non solet comprehendere vigiliam Epiphaniae, 
quam utique ut majorem habet una cum vigiliis Nativitatis 
et Pentecostes, dum has duas tantum ceu privilegiatas tenet. 
Quod erat notandum, ut recte mens intelligeretur S. R. Con- 
grecationis, cum ipsa vigilias privilegiatas ab Indultis excipi 
declarat (cf. nn. 126, 128, 130). 

Ab Indulto autem, de quo hic agimus, excipitur vigilia 
Epiphaniae, quia ad festum Domini reducitur. 

Etiam die, qua fit Commemoratio omnium Fide- 
lium Defunctorum, Missa eadem votiva prohibetur l . 

Diebus ab Indulto exceptis, non debet Missae 
diei currentis addi Commemoratio Ss. Cordis Jesu. 



CAPUT VIII. 
De Missa S. Aloisii Gonzagae. 

130. « Per Decretum S. C. Indulgentiarum difc 22 
Aprilis 1742 editum et in Actis S. R. Congregationis 
exhibitum die 29 Januarii 1746, ubicumque festum 
S. Aloisii Gonzagae Conf. cum solemnitate fieri 
contigerit, dies pro eodem festo, in singulis Eccle- 
siis et Oratoriis, a Rmis locorum Ordinariis op- 
portune designanda, permittitur, cum extensione, 
ad praedictam diem, Indulgentiae plenariae a Chri- 
stifidelibus in forma Ecclesiae consueta lucrandae ; 
et Officii et Missae propriae de ipso Angelico Juvene 
a Clero peragendae. 

Hinc a nonnullis ecclesiasticis Curiis postulatum 
fuitrNum, juxta praxim S. R. Congregationis, omnes 
Missae propriae de Sancto Aloisio celebrari valeant 
qualibet die a Rmis Ordinariis, ut in casu, desi- 
gnata ? Et S. R. Congregatio, referente Secretario 
reque mature perpensa, rescribendum censuit: Af- 
firmative ; dummodo non occurrat Duplex I. classis, 
quoad Missam solemnem; aut etiam Duplex II. clas- 
sis, nec non Dominicae, feriae, vigiliae, octavaeque 
privilegiatae, quoad Missas lectas ; neque omittatur 
Missa Conventualis, vel Parochialis Officio diei 



1) S. R. C. 10 Maji 1895, n. 3855, ad II. 

respondens, ubi eam celebrandi adsit onus; ser- 
vatis Rubricis \ » 

Ritum quod spectat, quo Missae, tum solemnis, 
tum privatae, celebrandae sunt, ea revocanda esse 
censemus quae diximus in Capite VI. 

CAPUT IX. 
De Missa in solemaiis Beatificationis 
et Canonizationis. 

131. Cum primo Servus aliquis Dei, auctoritate 
Ecclesiae, cultu et honoribus Altarium augetur, in 
ipso Beatificationis Brevi, vel per Rescriptum S. R. 
Congregationis, conceditur nonnullis Ecclesiis, ut 
infra annum, vel minus temporis, ex quo Solemnia 
in Arcibasilica Vaticana celebrata fuerunt, in illis 
quoque eadem Solemnia peragantur, cum Officio et 
Missis ritus Duplicis majoris, idque per triduum ab 
Ordinario designandum. 

132. De his triduanis Solemniis, quae ad octi- 
duum, cum agitur de Canonizatione, extendi pos- 
sunt, Instructio sequens data est: 

« Haec triduana Solemnia consistunt in cultu 
et honoribus Altarium, prima vice per tres dies 
continuos novo alicui Beato tribuendis. Hujusmodi 
cultus caeremoniae praecipuae stricte liturgicae sint 
oportet, quae nimirum Missam solemnem et etiam, 
si commode fieri possit, Vesperas solemnes com- 
plectantur. Permittuntur autem praeter illas et aliae 
functiones ecclesiasticae, uti preces quaedam cum 
interposita Oratione Dominica et Angelica Salu- 
tatione, Litaniae Lauretanae, necnon, praevio tamen 

1) S. R. C. 27 Junii 1896, n, 3918. 

Ferrais. Liturgia Miss. Rom. 8 

consensuOrdinarii, solemnisBenedictio cum Ss. Eu- 
charistiae Sacramento. Oratio panegirica fiat inter 
Missarum solemnia post cantatum Evangelium, 
quae in casu habebitur velut Homilia ; vel etiam 
sive ante sive post Vesperas retitari poterit. Ter- 
tia vero die non omittatur cantus solemnis Te Deum 
cum Oratione solita pro gratiarum actione. Haec 
dispositio, quae pariter in Octavariis solemnibus 
occasione alicujus Canonizationis servanda est, a 
Ss. D. N. Leone Pp. XIII., in audientia diei 24 Julii 
1899, approbata fuit. » 

133. Iis collatis, quae tum in hac Instructione 
habentur, tum in Brevi Beatificationis, vel in Re- 

•scriptis S. R. C. apponi solent, ad Missam quod 
spectat, deduci posse censemus, Missas, tum solem- 
nem, tum privatas, in Ecclesiis quibus Indultum 
favet, permitti de novo Beato, vel Sancto, tamquam 
votivas pro re gravi, unde cum Gloria } Credo et 
Evangelio S. Joannis in fine; solemnem autem 
cum unica Oratione, privatas cum occurrentibus 
"Commemorationibus ; idque singulis tridui, vel oc- 
tidui diebus non impeditis juxta dicta n. 123. Diebus 
vero impeditis, Missae omnes erunt de die cum 
Oratione Beati, vel Sancti, quae additur sub unica 
conclusione in Duplicibus I. classis; in reliquis, sub 
conclusione distincta \ 

CAPUT X. 
De Missa celebranda 
a Sacerdote caecutiente. 

134. Sacerdos caecutiens Apostolicum Indultum 
potest obtinere, quo ei datur facultas quotidie cele- 

1) Cf. Ephem. Liturg. an: 1901, pag. ^72. 

brandi Missam votivam B. Mariae V., vel, si vult 
et ritus permittat, Missam de Requiem. 

Clausulae autem Indulto apponuntur hujusmodi : 
Orator non sit omnino caecus ; memoriter non re- 
citet, sed ex libro ; celebret in privato Oratorio^ 
quatenus et hujus Indulto gaudeat, vel etiam in 
publica Ecclesia, hora tamen a populo minys fre- 
quentata; habeat assistentem sibi Sacerdotem, si 
eo indigere videatur ; si caecus omnino evadit, de- 
nuo recurrat ad S. Sedem, pro novo impetrando 
Indulto. 

Nec merae ritualitatis et styli, sed obligatorias 
esse in conscientia hujusmodi clausulas, declara- 
tum fuit \ 

135. Indultarius celebrare potest quotidie, non 
exceptis festivitatibus B. Mariae V., hujus Missam 
votivam, unam ex quinque positis inter votivas in 
quarta parte Missalis (cf. n. 8), seu illam quae tem- 
pori quo celebrat respondet ; nisi Indultum obti- 
nuerit, quod omnino caecis datur, eam, quocumque 
tempore, dicendi quae quinto loco legitur, seu a 
Pentecoste ad Adventum. 

Haec Missa dicenda est semper sine Gloria, ex- 
ceptis tantum Sabbatis 9 , et sine Credo, etiam in 
Dominicis et festis solemnioribus; cum tribus Ora- 
.tionibus, prout in Missali indicatur, omissis Comme- 
morationibus quibuscumque et Collectis imperatis. 

At die Nativitatis Domini una tantum Missa 

votiva B. Mariae V. dici potest 8 . Quare si Indul- 

.tarius cupit tres celebrare Missas, debet, Indulto 

postposito, illas legere, quae pro die illa sunt as- 

signatae. 

i) S. R. C. 16 Martii 1805, n. 2560, ad IV. 

3) S. R. C. 23 Febr. 1839, n. 2788, ad I. 

3) S. R. C. 28 Apr. 1866, n. 3146, ad III. IV. V. et VI. 

TITULUS VII. 
DE MISSIS PRO DEFUNCTIS 



Praenotanda. 

i36.Doctrina catholica, cui refragari nemo potest, 
quin haeresis labe inquinetur et extorrem se faciat 
a communione Ecclesiae, ea est quam, ex Aposto- 
lorum traditione acceptam, ejusdem Ecclesiae magi- 
sterium docuit, nempe Sacrificium Missae, qua pro- 
pitiatorium, « non solum pro fidelium vivorum 

Eeccatis, pcenis et aliis necessitatibus, sed pro 
>efunctis in Christo nondum ad plenum purga- 
tis l » offerri. 

Quamobrem Ecclesia, cujus est ritus ita com- 
ponere, ut quae interna animi fide tenemus, ex- 
terna etiam professione exhibeamus *, speciales 
ritus instituit, quibus vivorum pietas pro De- 
functorum animabus in Purgatorio detentis excitetur 
et, multiplicatis suffragiis, eaedem animae juventur. 
Et quamplures utriusque Ecclesiae, Orientalis nempe 
et Occidentalis, etiam antiquissimi SS. Patres, di- 
serte loquuntur de usu, qui semper viguit, pro De- 
functis exorandi, praesertim per Sacrificium Missae 3 . 

i) Conc. Trid. Sess. XXII. cap. II. Cf. ibid. can. III. et 
Catech. Conc. Trid. de Euchar. circa finem. 

2) Cf. Lapini. Istituz. Liturg. Lez. XV. 

3) Cf. Franzelin. De Ss. Euchar. Sacram. et Sacrif. P. IL 
Thes. XII. - Lapini. Istituz. Liturg. Lez. VI. 

137. Omnia, quae pro Defunctis agenda consti- 
tuta sunt, nullatenus hic exponemus. Plura enim, 
quae ad Exsecjuias spectant, quum in Rituali tra- 
dantur, ab hujus Commentatoribus fusiori calamo 
exponuntur '. Nos, quae Missas de Requiem tantum 
respiciunt attingemus, prout indoles fert tracta- 
tionis nostrae. 

CAPUT I. 

De diebus, qui Defunctorum suffragiis 
specialiter deputantur. 

138. Ecclesia, veluti pia Mater, omnes fideles, 
qui in sui communione ex hac vita migrarunt, 
amplectens, simulque sciens applicationem merito- 
rum Christi animabus purgatorio igne detentis, 
pro quibus ipsa exorat, totam pendere ab inscru- 
tabili beneplacito divinae Bonitatis, pro omnibus 
et pro singulis fidelibus Defunctis et pluries offert 
suffragia, eaque offerendi faciliorem in dies reddit 
modum. Et quamvis quotidie in omnibus Sacris, 
quae celebrantur, memoriam fieri jubeat Defuncto- 
rum et pro his semper applicari permittat Sacri- 
ficium Missae, quosdam tamen dies designavit, plu- 
ribusque donavit privilegiis, ex quo illi dies privile- 
giati dicti sunt, in ordine ad Missas, vel solemnes 
vel privatas, emortuali ritu in iisdem celebrandas. 

139. Porro dies, qui Defunctorum suffragiis spe- 
cialiter deputantur, sunt : pro omnibus in communi, 
dies qua ipsorum commemoratio generalis fit, seu 
II. Novembris quotannis, vel, ea impedita ob oc- 
currentiam Dominicae aut alicujus festi cum feria- 

1) Cf. Pighi. Lit. Sacramentor. et SacramentaL P. IU 
Tit. V. (edit. 3.) 

tione, aut saltem ritus Duplicis I. classis, dies libera 
quae primo inde occurrit ; pro particulartbus, alii 
sunt dies, qui cadaveris praesentiam supponunt, 
alii, qui praesentiam hujusmodi minime supponunt. 

Duplex autem hac in re statuitur a Rubricis prae- 
sentia cadaveris, scilicet physica et moralis. Habetur 
physica praesentia, cum cadaver realiter adstat in 
Ecclesia, dum in hac funebria persolvuntur ; quod 
contingere potest statim post mortem, usque ad 
sepulturam. Habetur moralis praesentia, cum idem 
cadaver non quidem realiter, sed tantum per aliquam 
fictionem ceu in Ecclesia exsistens censetur, quia ad 
hanc deferri nequit vel nequivit, sive ob civile 
vetitum, sive ob contagiosum morbum, sive ob aliam 
justam causam, ut, eo praesente, Missa exsequialis 
celebraretur. Id contingere potest statim post mor- 
tem, usque ad completum biduum post sepulturam, 
relate ad Ecclesiam illam tantummodo, in qua de 
jure funebria erant persolvenda. 

Jamvero, dies quem Ecclesia speciali modo suf- 
fragiis deputat alicujus particularis Defuncti, hujus 
cadavere physice praesente, dicitur dies obitus, qui 
protenditur usque ad depositionem, seu sepulturam; 
ideoque et dies intermedios, licet sint plures, com- 
prehendit, et liturgice ab ipso die depositionis mi- 
nime distinguitur; ita ut cum de illo loquimur, de 
hoc quoque loqui intendamus. Dies autem quem 
pariter Ecclesia Defuncti suffragiis deputat, ejus 
cadavere moraliter tantum praesente, dicitur pro 
die obitus \ 

140. Cadavere autem nullo modo praesente, nempe 
nec physice, nec moraliter, tamquam privilegiati 
pro Defunctorum suffragiis, habentur dies tertius, 

1) S. R. C. Decr. Gener. 2 Dec, 1891, n. 3755, I. et II. 

septimus, trigesimus et anniversarius, qui respective 
computantur, prout libet, sive a die obitus, sive a 
die depositionis \ . 

Attamen anniversarium dupliciter sumi potest, 
nempe stricte et late. Sumitur strtcte, cum fit, re- 
currente anno, ipsa die obitus, vel depositionis, sive 
ex dispositione fundatoris, sive ex petitione vivo- 
rum, imo etiam alia die, quae tamen a fundatore, 
semel pro semper, determinata fuit pro singulis 
annis. Sumitur late, cum fit extra diem anniversa- 
riam obitus vel depositionis ; quod in duplici casu 
contingit, videlicet in anniversariis quae semel in 
anno fieri solent a religiosis, vel ecclesiasticis, vel 
piis coetibus, pro suis Confratribus defunctis, et in 
iis quae, pro fidelium pietate, infra Octavam omnium 
Fidelium Defunctorum iocum habent 2 . 

Accedit dies alia privilegiata, seu illa qua, prima 
vice, post nuntium acceptum mortis alicujus in 
loco dissito, Missa pro eo celebratur. 

141. Neque ad superstitiosum cultum fovendum, 
quasi dies illi augeant Missae fructum, iidem desi- 
gnati fuerunt, sed ob mysticam significationem, 
quam ipsa usus antiquitas consecravit. 

Dies enim obitus deputatur, ut statim a pcenis 
Purgatorii anima eripiatur, ejusque meminit Ter- 
tulli^nus \ Dies tertia est « propter eum, qui tertia 
die resurrexit », ut loquuntur Constitutiones Apo- 
stolicae \ Dies septima et trigesima desumuntur 
ex Vetere Testamento, in quo legitur quod, mortuo 
Jacob, ejus filius Joseph et seniores ifegypti « ce- 
lebrantes exsequias, planctu magno atque vehemen- 

1) S. R. C. Decr. Gener. 2 Dec. 1801, n. 3753, IV. 

2) S. R. C. ibidem I. V. 

3) Tertnllianus. Lib. De Anima. c. Ll. 

4) Constitut. Apost. c. VIII. 

ter, impleverunt septem dies l » ; et defuncto Moyse 
d fleverunt eum filii Israfil in campestribus Moab 
triginta diebus *. » Demum dies anniversaria est 
ut quotannis memores simus animarum, si forte in 
Purgatorio adhuc poenas luant, quemadmodum quo- 
tannis Sanctorum gloriam celebrari semper con- 
suevit. 

Novendialia, quae olim in usu erant, hodie non- 
nisi pro R. Pontifice solent fieri. 

142. Dierum, qui supra (nn. 139 et 140) recen- 
siti sunt, tamquam privilegiati, ritus, in ordine ad 
Officium et Missam pro Defunctis, est Duplex, quid- 
quid sit de ritu Officii occurrentis ; caeterorum, 
praeter illos, dierum ritus est Semiduplex. 

Insuper, quum majora siat privilegia, quae Ec- 
clesia adnexuit Missae solemni, quam privatis, et 
quo magis Missa, quae celebratur, relationem habet 
ad praesentiam cadaveris; ideo maxime notandae 
sunt circumstantiae, sive quoad Missam, quae sit 
vel solemnis, vel cantata, vel lecta, sive quoad 
cadaver, quod sit praesens, vel absens, insepultum, 
vel jam sepultum, et quidem aut recens, aut in se- 
pulchreto in quo sacrum fit, aut secus. 

CAPUT II. 
De Missis pro Defunctis assignatis. 

143. In quarta parte Missalis Romani (cf. n. 8) 
praesto sunt quatuor Missae pro Defunctis. 

Prima inscribitur : In Commemoratione omnium 
Fidelium Defunctorum et habet Orationem : Fide- 
lium Deus etc. pro omnibus Defunctis. 

1) Genes. L. 10. 

2) Deuteron. XXXI V. 8. 

Secunda est: In die obitus seu depositionis De- 
functi, et Orationem propriam habet ; sed post 
hanc Missam Orationes exstant substituendae in 
die tertia, septima et trigesima. 

Tertia dicitur : In anniversario Defunctorum, 
cum Oratione pariter propria. 

Quarta titulum habet : In Missis quotidianis 
Defunctorum f eique tres assignantur Orationes, 
nempe : Pro defunctis Episcopis seu Sacerdotibus, 
Deus qui inter Apostolicos etc ; pro Defunctis fra- 
tribus, propinquis et benefactoribus, Deus venice 
largitor etc; pro omnibus Fidelibus defunctis, Fi- 
delium Deus f etc. Post hanc Missam adduntur 
plures Orationes diversae, pro vario Defunctorum 
genere. 

144. Iamvero Missa prima dicenda est : i.° Die 
secunda (vel tertia) Novembris ab omnibus Sacer- 
dotibus, quamvis applicetur, ut datur facultas l , 
non omnibus, sed uni vel pluribus Defunctis ; nisi 
eadem die Missa exsequialis sit cantanda pro ali- 
quo Defuncto, praescnte hujus corpore; tunc quippe 
ea quae cantatur erit secunda *. 2." Die et pro die 
obitus, seu depositionis, tertia, septima, trige- 
sima et anniversaria Papae, Cardinalis, Episco- 
pi 3 et Sacerdotis ; nisi placeat pro hoc ultimo 
secundam dicere, sed semper mutata Oratione 
generali in propriam particularem, quae inter di- 



1) S. R. C. 4 Aug. 1663, n. 1275, ad IX. Haec Missa, ex 
Decr. Clementis XIII. 19 Maji 1761, est privilegiata a quovis 
Sacerdote et ad quodvis Altare celebretur. 

2) S. R. C. 14 Apr. 1646, n. 893, ad IV.; 20 Sept. 1687, 
n. 1788; Decr. Gener. 9 Julii 1895, n. 3864, V. 

3) Idem obtinet etiam cum anniversarium fit Episcopi et 
Canonicorum simul. S. R. C. 20 Aug. 1901, ad I. 

versas invenitur, dignitati Defuncti respondentem *, 
Opinio est quorumdam, Missam eamdem dici posse, 
iisdem diebus, pro Principibus et Optimatibus, O- 
ratione tamen desumpta ex aliis Missis, juxta qua- 
litatem diei, cujus fit recordatio *. 

Secunda Missa dicitur : i.° Die et pro die obitus 
seu depositionis, imo,mutatisOrationibus (cf. n. 143), 
die tertia, septima et trigesima cujuscumque De- 
functi, illis exceptis personis ante indicatis, pro qui- 
bus prima dicitur Missa. 2. Iisdem diebus et in- 
super die anniversaria pro simplici Sacerdote, loco 
Missae primae (cf. n. 144), dummodo pro ipso Oratio 
propria omnino adhibeatur Deus qui inter Aposto- 
licos 8 . 

Tertia Missa dici debet : i.° In anniversario 
stricte sumpto cujuscumque Defuncti, illis adhuc 
personis exceptis pro quibus prima sumenda est. 
2. In anniversariis late sumptis, quae a Capitulis, 
piis Sodalitatibus etc. celebrari solent *, Oratione 
congrua ex diversis sumpta. Eadem Missa dici 
potest in anniversario ab obitu simplicis Sacer- 
dotis, loco primae, vel secundae, servata clausula 
Orationis propriae, ut supra. 

1) In Oratione pro Cardinali non attenditur ad characterem 
Episcopalem, Sacerdotalem, vel Diaconalem, quo est insigni- 
tus, sed ad ordinem quem tenet in Cardinalatu. S. R. C. 23 
Sept. 1885, n. 3642. ad IV. 

2) Guyetus. L. IV c. XXIIT. q. XXVIL Ratio, ob quam 
pro his personis in dignitate constitutis dicitur prima Missa, 
est quia, ut ait Amalarius, quce raro adhibentur, pretiosa re- 
putantur, et Missa illa nonnisi semel in anno dici solet. 

3) S. R. C. 29 Januar. 1752, n. 2417, ad VIII. 

4) S. R. C. 5 Martii 1870, n. 3213, ad V. Cf. Ephetn. Li- 
turg. an. 1900 pag. 168. At in anniversariis late sumptis, quae 
pro fidelium pietate, infra Octavam omnium Fidelium De^ 
functorum, locum habent, censemus aptius dici primam 
Missam cum congrua Oratione. 

Quarta Missa semper dicitur extra praefatos dies 
privilegiatos, et quidem pro Defunctis cujuscumque 
conditionis et dignitatis, etiam episcopalis vel pa- 
palis. 

145. Notanda est Rubrica posita post quartam 
Missam: « Epistolae et Evangelia, superius posita 
in una Missa pro Defunctis, dici possunt etiam in 
alia Missa similiter pro Defunctis. » Liberum igitur 
fit Celebranti, unam ex quatuor dicenti Missam, 
sumere Epistolam, vei Evangelium, vel utrumque 
ex alia earumdem, et quoniam caeterae partes 
Missae, praeter Orationes, sunt omnibus communes, 
patet totam necessariam distinctionem inter Missas 
esse in Orationibus, et ad has reduci omnes quae- 
stiones cirea-Missae qualitatem. Innuit tamen cl. 
De Herdt x convenire ut in unaquaque Missa ser- 
vetur sua Epistola suumque -Evangelium, quia non 
nisi ob quamdam congruitatem unicuique Missae 
assignata sunt. Et necessario id faciendum videtur 
cum alia Rubrica particularis Missam nominatim 
assignat, ut certis diebus pro Papa, Cardinali, Epi- 
scopo \ (cf. n. 144) 



CAPUT III. 
De ritu Missarum pro Defunctis. 

146. Missae de Requiem esse possunt vel sole- 
mnes, vel cantatae, vel privatae. In ordine autem 
ad privilegia quibus donantur, cantatae et aliquando 



1) De Herdt. S. Lit. Praxis. Totn. L n. J3- 

2) Cf. S. R. C. 31 Maji 1817, n. 2578, ad XII. ; 5 Mart. 1870, 
n. 3213, ad V. 

etiam privatae, ut in exsequiis pauperum, aequipa- 
rantur solemnibus. 

Prseter ea quae generatim diximus (Tit.JV. Cap. L) 
de Missa solemni et cantata, haec adnotamus, quae 
Missas solemnes et cantatas de Requiem respiciunt : 
i. Quoad Celebrantem et Ministros. Missa can- 
tari potest a Sacerdote diverso ab illo, qui Offi- 
cium antea persolvit ; non autem diverso ab eo qui 
postea absolutionem cadaveris est peracturus, nisi 
hic sit Episcopus Ordinarius \ Si Missa sed le- 
gatur tantum, quamvis praesente cadavere, adhi- 
beri nequeunt Ministri sacris paramentis induti *. 

2. Quoad cantum. Omnia quae precationem suf- 
fragii respiciunt, ipsa Sequentia Dies irce et Offer- 
tprio non exceptis, canenda sunt : secus Missa non 
celebranda \ Item « in Officiis Defunctorum organa 
non pulsantur; in Missis autem, si musica adhi- 
beatur, silent organa, cum silet cantus \ » 

3. Quoad cceremonias. Ad Altare, quod esse debet 
ornatum pallio coloris nigri, vel, si in eo asservatur 
Sacramentum, violacei, nullis positis vasis florum, 
aut Reliquiariis inter candelabra, quae sex aut 
quatuor saltem cum candelis accensis sint, accedunt 
Celebrans et Ministri, vel, si Missa est cantata tan- 
tum, Clerici duo, aut unus, cum cotta, praecedentibus 
luminaribus accensis \ si Missa est solemnis, at 

1) S. R. C. 21 Julii 1855, n. 3035, ad III. ; 12 Aug. 1854, 
n. 3029, ad X. 
" 2) S. R. C. 6 Febr. 1858, n. 3066, ad I. 

3) S. R. C. 11 Sept. 184 7, n. 2959, ad II. ; 9 Maji 1857, 
n. 3051, ad I. 

4) Cceremon. Episcop. L. 1. c. XXVIII, n. ij ; S. R. C. 
26 Sept. 1868, n. 3183. 

5) Miss. Rom. Rit. serv. in celebr. Missce. Tit. II. n. s, cui 
non derogatur per Tit. XIII. De his quce omittuntur in Missa 
pro Defunctis. 

sine thuribulo. Incensationes omnes omittuntur in 
Missa cantata sine Ministris ; in solemni fit tantum 
incensatio Altaris et Celebrantis ad Offertorium, 
caeteris omissis. Celebrans neque Subdiacono be- 
nedicit post Epistolam, neque Diacono ante Evan- 
gelium, et manum suam aut res, etiam sacras, uti 
Calicem et Patenam, quae ipsi traduntur, deoscu- 
lari numquam permittit. Ad cantum Sequentiae 
Dies irce omnes sedere possunt. Post incensationem, 
ad Offertorium factam, Ministri accedunt cum am- 
pulla aquae et manutergio pro ablutione, et dum 
elevatur Sacramentum, hoc incensatur a Subdiacono 
in cornu Epistolae, incenso prius in ignem immisso 
non a Subdiacono, sed ab aliquo Clerico, vel ab 
ipso thuriferario *. Dicto Agnus Dei, non datur pax. 
147. Numerum Orationum quod spectat, haec 
teneto: Una Oratio dicitur in Missis sive solemni- 
bus, sive cantatis, sive lectis, quae celebrantur in 
diebus privilegiatis et ritus, quoad Defunctos, Du- 
plicis (cf. n. 142) 2 . Tres Orationes dicuntur in 
omnibus pariter Missis, quae ceiebrantur extra 
dies privilegiatos, et ideo quotidianae sunt et 



1) Cceremon. Episcopor. L. I. c. XXUI, n. 18 et L. II. c. 
VIII. n. 70. Cf. Ephem. Liturg. an. 1899 p. 463. 

2) Quod statuitur Decreto Generali 30 Junii 1896, n. 3920. I. 
unam tantum Orationem esse dicendam in Missis quae diebus 
privilegiatis dicuntur « nec non quandocumque pro Defunctis 
Missa solemniter celebratur, nempe sub ritu qui duplici re- 
spondeat ; uti in Officio quod recitatur post acceptum nuntium 
de alicuius obitus, et in Anniversariis late sumptis, » non 
ita est intelligendum, ut Missam solemniter celebrari significet 
eam cum Ministris sacris celebrandam esse, et quoties ita ce- 
lebratur unam Orationem in ea praescribi ; sed tunc solemni- 
ter celebrari, cum id fit diebus privilegiatis, seu ritus, pro 
Defunctis, Duplicis, quamvis sine Ministris, imo et sine cantu, 
Rubricis permittentibus, Missa celebretur. 

ritus Semiduplicis. Hujusmodi tres Orationes di- 
cuntur prout jacent in Missali, si Missa applicatur 
Defunctis in genere, quin aliquis vel aliqui sint 
certo designati. Quod si applicatur uni vel pluribus, 
designatis v. g. ab offerente eleemosynam, vel ab 
ipso Celebrante, qui debeat celebrare pro uno, vel 
pro una, vel pro membris alicujus familiae aut so- 
dalitatis etc, quamvis ipsi noti non sint, tunc Oratio 
prima debet esse propria illius, vel illorum pro 

?uibus celebratur; secunda potest esse ad libitum 
lelebrantis, unde etiam pro illis pro quibus non 
applicat Missam ; tertia debet esse generalis Fi- 
delium Deus. In Missis autem lectis tantum quae 
extra dies privilegiatos dicuntur, datur facultas alias 
addendi Orationes, ita ut ex omnibus numerus com- 
pleatur quinarius vel septenarius, et semper posita 
ultimo loco quae generalis est Fidelium Deus. 

Ad litteram N., quae in aliquibus Orationibus in- 
venitur, exprimitur nomen, si notum est, Defuncti ; 
non vero cognomen aut dignitatis titulus, nisi hic 
in ipsa Oratione indicetur, ut pro Papa, Cardinali, 
Episcopo et Sacerdote. Ubi littera N. non adest, 
nomen non exprimitur. 

148. Quod denique ad Sequentiam Dies irce at- 
tinet; ea semper dicenda est in Missis quibusvis, sive 
solemnibus, sive cantatis, sive lectis, quae diebus 
privilegiatis celebrantur, seu in quibus unica Ora- 
tio dicitur (cf. n. 147). In Missis, quae extra prae- 
fatos dies celebrantur, seu in quotidianis, si so- 
lemnes sunt aut cantatae, pariter Sequentia est di- 
cenda ; si sunt lectae, ea potest dici, vel omitti, ad 
libitum Celebrantis \ 



1) S. R. C. Deor. Gener. 30 Junii 1896, n. 3920. IV. 

CAPUT IV. 

De diebus Missam prohibentibus 
cadavere praesente. 

149. Distinximus jam duplicem cadaveris prae- 
sentiam, idest physicam et moralem (cf. n. 139). 
Verum, sive uno, sive altero modo sit praesens 
cadaver, potest, pro una tantum vice, Missa so- 
lemnis, vel cantata, imo et lecta, si agatur de pau- 
pere defuncto, cujus familia imparest solvendo ex- 
pensas Missae exsequialis cum cantu \ celebrari 
aut ipso die obitus, vel depositionis, aut aliquo 
ex duobus, qui obitum vel sepulturam integri se- 
quuntur. 

Excipiuntur tamen festa solemniora, sive feriata, 
sive non, tum universalia, tum particularia, quae 
ritu Duplici I. classis potiuntur. Haec quidem sunt: 
Dominica Paschae et Pentecostes ; festa Nativitatis 
D. N., Epiphaniae, Ascensionis^ Corporis Christi, 
Immaculatae Conceptionis, Annuntiationis et As- 
sumptionis B. M. V., Nativitatis S. Joannis Baptistae, 
S. Joseph, Ss. Petri et Pauli et Omnium Sancto- 
rum ; triduum alterum Majoris Hebdomadae; festum 
Anniversarii Dedicationis propriae Ecclesiae, Patroni 
loci et Titularis Ecclesiae. Quod si unum ex dictis 
festis alicubi a populo celebretur in die Dominica 
sequenti, in quam solemnitas ex indulto transfera- 
tur, hanc tantum diem afficit exceptio 2 . Item exci- 
piuntur dies, quibus et donec Ss. Eucharistia so- 



1) S. R. C. 9 Maji 1896, n. 4024. 

-2) S. R. C. 6 Martii 1896, n. 3890, ad I. ; 16 Nov. 1898, 
n. 4003, ad I. 

lemniter exposita habetur ; necnon omnes dies, qui- 
bus ab unico, qui in Ecclesia aliqua exstat, Sacer- 
dote, Missa celebrari debet aut pro populo, aut Ro- 
gationum, aut Vigiliae Pentecostes \ 

150. Quod si per totum temporis decursum, qui 
est ab obitu ad expletum biduum post sepulturam, 
nulla dies libera inveniatur ad celebrandam Missam 
exsequialem, haec dici potest die quae prima inde 
occurrit, exceptis : Festis ritus Duplicis I. et II. 
classis; festis de praecepto; diebus qui excludunt 
Duplicia I. et II. classis 2 ; Ecclesiis ubi exposita 
est solemniter Ss. Eucharistia ; Ecclesiis Parochia- 
libus, cum Parochus debet Missam celebrare pro 
populo, vel Rogationum, vel Vigilia Pentecostes. 

Quaeres: Num in exhumatione unius, vel plu- 
rium cadaverum, quae in Coemeteriis solet fieri 
post tempus a lege statutum, possit Missa solemnis 
celebrari, tamquam praesente cadavere ? Resp. : Ne- 
gative, nisi ritus diei Missas omnes votivas per- 
mittat. Missa enim praesente cadavere conceditur 
tantum die et pro die obitus vel depositionis, quibus 
elapsis privilegium perit. Absolutiones tamen mi- 
nime prohibentur, quae fieri possunt post decanta- 
tum Officium emortuale, sed ante Missara de festo 
occurrenti 8 . 

151. Insuper cadavere aut physice, aut moraliter 
praesente, permittuntur Missae privatae ut in die 
obitus : i.° in una tantum Ecclesia, vel publico Ora- 
torio, ubi nempe et qua die funebria cum Missa 

1) S. R. C. Decr. Gener. 2 Dec. 1891, n. 3755, I. 

2) Quare excipiuntur etiam: Dies infra Octavas Paschar, 
Pentecostes et Epiphaniae, dies Octava Corporis Christi, feriae 
privilegiatae et vigiliae Nativitatis et Pentecostes. 

3) Cf. Epketn. Liturg. an. 1892, pag. 42, et 77 MoniL Ecch 
Ser. L P. I. pag. 238. 



Digitized by VjOOQIC 



DE MISSIS PRO DEFUNCTIS 12^ 

exsequiali, solemni, vel cantata, vel lecta, cum de 
paupere agitur, de jure persolvuntur ; 2. in Ora- 
toriis privatis et in Sacellis ad Seminaria, Collegia 
et Religiosas vel pias Cqmmunitates spectantibus, 
quae exsistunt in aedibus ubi cadaver degit. Ab hac 
tamen concessione excluduntur dies omnes festivi 
de praecepto, et illi qui sunt ritus Duplicis I. classis, 
vel qui hunc ritum expungunt \ 

Hujusmodi Missae privatse, etam ubi funus cum 
Missa exsequiali peragitur, toto mane possunt cele- 
brari, sive ante, sive post Missam solemnem, vel 
cantatam, sive hac perdurante, et plures si agitur 
de Ecclesiis, vel Oratoriis publicis aut semipublicis. 
Sed in privatis Oratoriis, in quibus una tantum 
Missa quotidie celebranda de more indulgetur, una 
pariter tantum dici potest de Requiem y juxta su- 
periorem concessionem. Num vero in his, quo- 
usque cadaver domi jacet 2 , liceat singulis diebus, 
ut supra non impeditis, Missam illam celebrare, an e 
contra una solummodo in aliqua ex illis diebus legi 
possit, non est definitum ; et ipsa S. R. Congregatio 
interrogata : « Utrum quilibet Sacerdos possit unam 
tantum Missam de Requiem celebrare, vel plures, 
diversis diebus, dummodo cadaver sit insepultum 
non ultra biduum? » respondit: « Stetur Decretis » s . 
Porro Decreta favere videntur pluralitati Missarum. 

Certum tamen est Missas privatas applicari 
debere pro Defuncto, cujus gratia eae permit- 

1) S. R. C. Decr. Gener. 19 Maji 1896, n. 3903, i2januar. 
1897, n - 3944» a( * III. ; 3 Apr. 1900, ad I. Quare a conces- 
sione excluduntur etiam Vigiliae Nativitatis Domini et Pen- 
tecostes, dies octava Epiphaniae, dies infra Octavas Paschae 
et Pentecostes et feriae privilegiatae. 

2) S. R. C. 3 Apr. 1900, ad IV. 

3) S. R. C. ibid. ad III. 

Ferrais. Liturgia Miss. Rom. 9 

tuntur ; posse etiam earum celebrationem repeti 
si dies intermedii occurrunt permittentes Missas 
omnes votivas privatas. 

, Si autem contingat Missam exsequialem transferri 
debere ultra biduum a sepultura, juxta dicta n. 150, 
non ideo, qua die ea inde celebratur, possunt et 
privatae .Missae legi, ex concessione supra indicata, 
nisi de die agatur, quae pariter Missas omnes vo- 
tivas permittit. 

- 152. Speciahs concessio facta est pro Episcopis, 
Vicariis Apostolicis et Praelatis jurisdictionem ha- 
bentibus ordinariam ; ut nempe, ipsis vita functis, 
dum eorum cadaver in propriae iEdis aula majori 
publice et solemniter jacet expositum, possint in 
illa, per totum mane, Missae de Requiem in ipsorum 
suffragium celebrari, nulla die excepta. Quo privile- 
gio etiam Episcopi Titulares fruuntur, dummodo eo- 
rum cadaver in aula convenienti exponatur praescrip- 
tis vestibus indutum l . Patet hic agi de cadaveris ex- 
positione, deque Missarum celebratione, non in Ec- 
clesia facta, sed in aula habitationis, et in territorio 
propriae jurisdictionis, si de Ordinariis agitur. 

CAPUT V. 

De diebus Missam prohibentibus 
cadavere absente. 

153. Praeter casum n. 150 indicatum, Missam 
de Requiem celebrari cadavere absente, scilicet 
nec physice, nec moraliter praesente, contijigere 
potest, cum nuntium accipitur mortis alicujus in 
loco dissito; item die tertia, septima, trigesima et 

1) S. R. C 3 Apr. 1894, n - 3823. 

anniversaria, ac demum extra hos dies. Jn singuiis 
casibus distinctio est retinenda, quam alibi innui- 
mus, interMissam solemnem (vel cantatam) et Missas 
privatas, cum ampliora illi quam his privilegia 
tribuantur. 

154. Jam a pluribus saeculis mos erat apud Mo- 
nachos ut, notitia accepta mortis alicujus confratris, 
quam quidem Abbas ad singula sibi subjecta Mo- 
nasteria per litteras transmittebat, in his statim 
suffragia pro illius Defuncti anima persolverentur. 
Hinc dies illa, qua haec suffragia obtinebant, dicta 
fuit dies quasi-obitus, vel etiam pro die obitus, l quae 
tamen locutio nunc aliud exprimit, ceu vidimus 
n. 139. Inde, mos ille ad Capitula transivit, praesertim 
Cathedralia, ac dein ad Ecclesiam universam. 

Nunc igitur in singulis Ecclesiis, etiam pluribus 
simul, postquam a quacumque, sive Congrega- 
tione, sive Sodalitate, sive etiam privata persona, 
accepta fuit notitia mortis alicujus fidelis in loco 
dissito, cujus cadaver ideo in loco praesens non 
est, celebrari potest, at pro una vice tantum, Missa 
solemnis, vel cantata, ut in die obitus, prima die 
quae occurrit non impedita, prout vidimus in casu 
exposito n. 150 2 . 

Diximus prima die> quae occurril etc. : si enim 
die, quae primo occurrit libera ab impedimentis in- 
dicatis, ea Missa non celebretur, v. g., ut amici et 
familiares Defuncti invitentur, ut plures Sacerdotes 
queant inveniri, qui funebri Officio adsistant, etc, 
privilegium cessat,. et dies exspectanda erit, quae 
Missas omnes votivas permittat. 

155. Insuper die tertia, septima, trigesima et in 
anniversariis stricte sumptis, una Missa solemnis, 

1) Ita Al. A. Carpo. Cotnp. Biblioth. Liturg. P. I. n. 44. 

2) S. R. C. Decr. Gener. 2 Dec. 1891, n. 3755, III. 

vel cantata, permittitur in unaquaque Ecclesia, unde 
et in pluribus Ecclesiis simul, exceptis : Festis de 
praecepto ; Duplicibus I. et II. classis; Octavis, feriis 
privilegiatis (cf. nn. 16, 17.) et vigiliis Nativitatis Do- 
mini et Pentecostes; Ecclesiis ubi est solemniter 
exposita Ss. Eucharistia et ubi Parochus debet Mis- 
sam celebrare pro populo, vel Rogationum. 

Attamen si anniversaria non tantum, sed etiam 
dies tertja, septima et trigesima, cum occurrunt, 
impediantur, ut supra, possunt transferri in pri- 
mam diem ab iisdem impedimentis liberam, vel 
eodem modo anticipari. Diximus in primam diem 
liberam; secus privilegium perit \ 

156. « De speciali vero gratia permittitur, ut 
in duplicibus minoribus celebrari quoque possint 
anniversaria, quamvis a die obitus non sint, quae 
a Religiosis Communitatibus, a Canonicorum Col- 
legiis, a Confraternitatibus, aut ab aliis quibuscum- 
que piis Sodalitatibus, pro Confratribus defunctis 
semel in anno fieri solent ; nec non illa, quae pro 
fidelium pietate infra Octavam omnium Fidelium 
Defunctorum locum habent 2 . » 

Hic, ut patet, agitur de anniversariis late sum- 
ptis (cf. n. 140), quorum celebratio permittitur, ex- 
ceptis diebus illis, qui excipiuntur pro anniversariis 
stricte sumptis, et insuper diebus ritus Duplicis 
majoris. 

Cum vero haec permissio de speciali gratia sit 
facta, non debet extendi ad casus non expressos: 
quare sodalitates civiles v. g. a mutuo succursu, 
operariorum, etc, nisi in piam aliquam Confraterni- 
tatem sint constitutae, iis privilegiis minime fruun- 

1) S. R. C. Decr. Gener. 2 Dec. 1891 n. 3753, I. II. III. 

2) S. R. C. Ibidem. V. 

tur ; idemque pariter dicendum est de illis sic dictis 
anniversariis, quae pro alicujus Paroeciae Defunctis, 
ex stipe collata in Ecclesia, celebrantur, nisi id 
fiat infra Octavarium Defunctorum omnium. 

157. Privilegia hucusque, in praesenti Capite, 
recensita Missas respiciunt solemnes vel cantatas, 
non vero privatas: hae quippe, sine speciali con- 
cessione, nullatenus dici possunt, in casibus supra 
expositis, etsi pro Defuncto paupere res agenda 
foret, pro quo tantum in die vel pro die obitus 
Missa lecta permittitur,prout animadvertimus n. 149. 

Diximus sine speciali concessione, quae quidem 
facta fuit pro Missis, quae leguntur in quolibet Sa- 
cello sepulcreti, seu ccemeterii erecti vel erigendi, 
ex Apostolico Indulto, si privatum est, et in ipsa 
Ecclesia yel publico Oratorio principali ejusdem 
coemeterii. In hujusmodi locis, Missae privatae dici 
possunt non solum diebus privilegiatis, s&d etiam 
extra hos dies, dummodo tamen non occurrant 
ritus illi, qui in quavis Ecclesia Missam solemnem, 
vel cantatam, in anniversariis stricte sumptis prohi- 
bent \ (cf. n. 155). 

Item eaedem Missae erunt una vel plures, juxta 
naturam loci in quo dicuntur, illarumque qua- 
litas respondebit diei, quae recurrit. 

158. Demum, extra casum in praecedenti nu- 
mero indicatum, Missae privatae, sive diebus privk 
legiatis in hoc Capite recensitis, sive extra illos, 
imo et solemnes, vel cantatae, quae quotidianae sunt, 
prohibentur : In omnibus festis de praecepto ; in 
omnibus Duplicibus ; in Octavis feriis et vigiliis 
privilegiatis (cf. nn. 16, 17) ; ubi est expositum Ss. Sa- 

1) S. R. C. Decr Gen. 19 Maji 1896, n. 3903; 12 Januar. 
1897» n - 3944» ad I. 

cramentum pro publica causa, nisi occurrat dies II. 
(vel III.) Novembris ; ubi unica dicitur Missa, quse 
debeat esse Rogationum *. 

Hac tamen in re solent peti et dari personis 
vel Eeclesiis particularia Indulta, celebrandi Missas 
sive solemnes, sive cantatas, sive privatas, pluries 
etiam in hebdomada, diebus quibus ipsae de jure 
prohibentur. 

Et in primis « Sanctissimus Dominus Noster 
Leo XIII. ad levamen animarum, quae in Purgatorio 
detinentur, S. R. Congregationi facultatem indul- 
gere dignatus est, qua singulis petentibus S. R. E. 
Cardinalibus, Episcopis, aliisque Praelatis, quibus 
Oratorii privati privilegium de jure competit, per- 
mitti possit in eodem Oratorio unica Missa privata 
de Requiem, Defunctis applicanda, infra hebdoma- 
dam, diebus non impeditis a festo ritus. Duplicis 
quoii jure translationis polleat, a Dominicis aliisque 
festis de praecepto servandis, necnon a vigiliis V 
feriis Octavisque privilegiatis ; et servatis Ru- 
bricis 8 . » 

Similia Indulta alias pro universa aliqua/Dioe- 
cesi dantur, alias pro singulari Ecclesia. Tunc, ut 
patet, attendendum est ad tenorem concessionis. • 

159. Siquidem contingat Defunctorum Officium 
esse decantandum (quod tameri prohibetur iis die- 
bus, quibus Missa de Requiem solemnis, vel can- 
tata, cadavere praesente, vetita est) et exsequiales 
absolutiones esse peragendas, diebus Missas de 
Requiem prohibentibus, tum Officii decantatro, tum 

1) Miss. Rom. Rubr. Gener. Tit . V. n. 2. S. R. C. Decr. 
Gener. 5 Aug. 1662, n. 1238; 28 Sept. 1675, n. 1549; 7 Maji 
1746, n. 2390, ad IV. 

2) C;f. dicta n. 129, nota 2. 

3) S. R. C. 8 Junii 1896, n. 3915. 

absolutiones erunt peragendae ante Missam, quae 
cantabitur, aut dicetur de festo occurrenti, appli- 
cando illam, si debet et potest, pro Defunctis, sed 
prius remoto tumulo \ si commode id fieri potest, 
vel saltem cereis circatumulum extinctis, dum Missa 
celebratur. 

Cum parvulorum, rationis usu carentium, Exse- 
quise fiunt, potest cantari vel dici Missa de festo 
occurrenti ; imo et votiva de Angelis, quando Missae 
omnes votivaeetiamprivataeperaiittuntur(cf. n. io6) a . 



CAPUT VI. 
De Missis privilegiatis. 

160. Agitur hic de privilegio Indulgentiae ple- 
nariae 8 , quod RR. Pontifices ab antiquissima aetate 
saepe adnexuerunt Missis celebratis, vel super de- 
terminatum Altare, vel a personis determinatis ; 
idque favore potissimum Animarum piacularibus 
flammis addictarum, quarum quidem quo magis 
est lacrymabilis conditio, eo major ostenditur ma- 
terna Ecclesiae sollicitudo, ut quam citissime, omni- 
bus exhibitis auxiliis, illas de suis poenis eripiat 
et ad Christi desideratissimum amplexum restituat. 

Privilegium, de quo loquimur, habet" igitur in- 
timam connexionem cum re nuper tractata ; eo vel 

1) S. R. C. 12 Julii 1892, n. 3780, ad VIII ; 16 Febr. 1900, 
ap. Ephem. Liturg. an. 1900, pag. 453. 

2) S. R. C. 8 Febr. 1879, n. 3481, ad II. ; 30 Januar. 1880, 
n. 3510. 

3) Cf. hac de re Arato. // S. Sacrificio dvlla Messa. Ap- 
pendice A. et Hilgers. Manuale d*Indulgenze, pag. 86 % seqq. * 

magis quod, quantum fieri datum est, Missa, cui 
haec Indulgentia adnectitur, sit oportet de Requiem. 

161. Duplex solet distingui hujusmodi privile- 
gium, nempe reale et personale. Primum, quod est 
antiquius, adnectitur Altari, ita ut quilibet Sacer- 
dos super ipsum celebrans, Indulgentiam plenariam 
applicare possit, modo universim, seu cuique ex 
Defunctis, modo cum limitatione, seu alicui jam 
pertinenti ad quemdam coetum, v. g. Tertiariorum. 
Alterum conceditur personis, sive singularibus, sive 
prout sunt membra cujusdam Sodalitatis ; in hoc 
casu personae privilegiatae, ubicumque celebrent, 
Indulgentiam plenariam applicare possunt Defun- 
ctis, vel universim vel cum limitatione, ut supra, 
Utrumque datur vel in perpetuum, vel ad tempus, 
et ita ut vel quotidie, vel afiquoties in hebdomada, 
eo frui liceat. 

162. Altare, quod privilegio reali donatur, esse 
debet fixum, aut ad instar fixi l (cf. n. 26) ; et 
quamvis corruat et reaedificetur, vel alibi transfera- 
tur, quousque eumdem titulum habet et in eadem 
manet Ecclesia, privilegium non perit 2 . Ecclesiae 
autem, vel Oratoria etiam semipublica, habere pos- 
sunt Altare privilegiatum, si sunt saltem benedicta *? 

1) S. C. Indulg. 27 Nov. 1764, n. 234, ad I. : 15 Dec. 1841, 
n. 295, ad III. 

2) S. C. T ndulg. 16 Sept. 1723, n.84; 24 Apr. 1843, n. 317. 

3) S. C. Indulg. 22 Apr. 1752, n. 193. Quae neque sunt 
benedicta et Oratoria privata per se capacia sunt privilegii, 
at de stylo non conceditur. S. C. Indulg. 20 Mart. 1747. n. 162. 
Clemens XIII. P. M. statuit ut singulis Episcopis postulan- 
tibus concederetur ad septennium, deinceps, renovata postu- 
latione, prorogandum, Induitum unius Altaris privilegiati in 
omnibus Ecclesiis Cathedralibus, Collegiatis, ParochiaEbus et 
Abbatialibus Nullius, ita ut, in Ecclesiis iisdem, nullius roboris 
censeretur privilegium alterius Altaris, eodem intuitu conces- 
sum. S. C. Indul^. 79 Maji 1759, n. 215. 

Missam quod spectat, haec esse debet de Re- 
quiem, si ritus eam permittit; quare hujus ritus 
dies sunt seligendi, infra singulas hebdomadas, ab 
e« qui personale privilegium habet per aliquot 
tantum vices. Quod si nulli, vel insufficientes ha- 
bentur dies hujusmodi, vel, si qui sunt, adest in 
eis impedimentum solemnitatis, stationis, etc, In- 
dulgentia applicatur etiam per Missam de die cur- 
renti l . 

163. Sacerdos qui ex multiplici t'tulo, puta qua 
sodalis plurium Congregationum, pnvilegio gauaet, 
omnibus concessionibus frui potest, nisi aliud ca- 
veatur in concessionibus ipsis, quo usus uniu$ 
excludat alterius usum f . Attamen nonnisi uniiis 
Defuncti animae applicari Indulgentia potest, licet 
pro pluribus Missa celebretur, et si nulla facta fuit 
determinatio animae, non ideo inutile evadit privi- 
legium, cum a Deo illa fiat s . 

Quaesitum fuit : « An Indulgentia Altaris Pri- 
vilegiati separari possit ab applicatione seu fructu 
Sacrificii, quando Sacrificium est celebrandum pro 
Defunctis ? — II. An eadem Indulgentia Altaris 
Privilegiati separari possit^ quando celebratur Sa- 
crificium pro vivis, ita ut Indulgentia praedicta 
applicari possit pro Defunctis ad libitum Celebran- 
tis ? — III. Quomodo intelligenda sit inscriptio, 
quae reperitur in aliquibus Altaribus, hujus tenoris: 
Altare Privilegiatum pro vivis atque defunctis ? v. 
S. Congregatio respondit : « Ad I. et II. Negative. 
Ad III. Interpretanda est ita, ut tam pro vivis, si 
in Altari, de quo agitur, Missae Sacrificium pro 

1) S. C. Indulg. 11 Apr. 1840, n. 281, ad II. et III.; 11 
Apr. 1864, n. 404; 27 Nov. 1764. n. 234, ad III. 

2) S. C. Indulg. 27 Maji 1839, n. 272. 

3) S. C. Indulg. 19 Junii 1880, n. 451, ad II. et III. 

vivis applicetur, quam pro Defunctis, si pro his 
S. Sacrificium applicetur, intelligatur concessa ple- 
naria Indulgentia, pro vivis ad modum jurisdictionis, 
pro Defunctis ad modum suffragii *. » Perempta sic 
videtur tantopere exagitata quaestio de separatione 
applicationis Indulgentiae, vi privilegii sive realis, 
sive personalis, ab applicatione fructus medii S. Sa- 
crificii. 

164. Huc revocatur etiam pia illa praxis con-* 
sistens in celebratione triginta Missarum, ^uae vul- 
go Gregoriance dicuntur. 

Originem habet a quodam facto S. Gregorii 
Magni, quo terapore ipse praeerat Monachis in 
Monasterio Montis Coelii. Factum est hujusmodi 2 : 
Cum monachus nomine Justus mortuus esset , 
S. Gregorius misertus est ejus status, quia fassus 
erat.sese gravem offendisse regiilam. Hinc Prae- 
tiosum monachum accersivit eique dixit : Vade 
itaque ab hodierna die diebus triginta continuis 
offerre pro eo Sacrificium : stude ut nullus prceter- 
miitatur dies\ quo, pro absolutione illius y Hostia sa- 
lutaris non immoletur. Post triginta dies Justus 
apparens fratri suo monaco Copioso, eique sisci- 
tanti quomodo se habere respondit : Nuncusque 
male fui y sed jam modo bene sum ; quia hodie com- 
munionem recepi. Fratres vero computaverunt dies, 
et lpse dies exstiterat, quo pro eo trigesima oblatio 
fuerat impleta. 

Exinde fideles speciali devotione et fiducia cu- 
pere coeperunt ut Missae pro suis Defunctis super 
Altare celebrarentur, quod in Ecclesia dicti Mbna- 
sterii exstabat, quodque serius RR. Pontifices plu- 
ribus Iridulgentiis, et potissimum plenaria, ditarunU 

1) S. C. Indulg. 25 Aug. 1897. 

2) S. Gregorius M. Dialogor. L. IV. c. LV. 

Posteaet alibi Altaria erecta sunt, quae dicta fuerunt 
Gregoriana ad instar, et iisdem privilegiis donata, 
quibus Gregorianum Montis Ccelii gaudebat. 

Nullatenus autem differt privilegium Altaris Gre- 
goriani a privilegioAltaris,dequo supraegimus,cum 
tota differentia sit in speciali fiducia, qua fideles reti- 
nent Sacrificium Missse super illud celebratum 
magis acceptum iri Dei bonitati ; quae quidem fi- 
ducia, ut pia et rationabilis, ab Ecclesia probatur \ 

165. Sed insuper usus invaluit triginta Missas, 
vulgo Gregoridnas, celebraridi, quae praxis propriam 
aliquam Indulgentiam secum non affert, sed tantum 
specialem illam supponit fiduciam, quam antea vi- 
dimus inesse celebrationi super Altare Gregoria- 
num peractae. In eo igitur est praxis hujusmodi, 
ut per triginta dies continuos 2 , sive &b eodem, 
sive a diversis Sacerdotibus, et etiam super diversa 
Altaria, quamvis non privilegiata, Missae toticlem 
celebrentur, de Requiem, ritu permittente, velde 
die, eas applicando pro anima illa, cujus liberatio* 
a poenis Purgatorii. imploratur s . 

Patet igitur aliud esse Missam celebrari ad Al- 
tare, quod Gregorianum vel ad instur dicitur, et 
aliud celebrari triginta Missas, quae Gregoriance 
nuncupantur. Utrumque potest srmul. cornponi, si 
nempe dictae triginta Missae celebrentur super Al- 
tare Gregorianum f vel ad instar.; at necessarium 
hoc non est. 



1) S. C. Indulg. 15 Martii 1884, ad II. et III. 

2) Haric continuitaterri rriinime tollit ihterruptio riecessario 
facienda in ultimo triduo Majoris Hebdomadae, 

3) S. C. Indulg. 14 Januar. 1889. 

TITULUS VIII. 
DE NONNULLIS MISSIS PARTICULAREBUS 



CAPUT I. 

De Missa Titularis, Patroni 

et Dedicationis Ecclesiae. 

166. Non unus est Auctorum consensus in no- 
tione tradenda Titularis Ecclesiae alicujus : hunc enim 
modo a Patrono plane distinguunt, modo ceu unum 
et idem cum eo accipiunt \ 

At rectius, distinctio est facienda, ita ut Patronus 
intelligatur Sanctus a populo, consentiente Episcopo 
et S. Sede approbante, perpetuo electus tamquam 
peculiaris apud Deum intercessor alicujus loci, seu 
pagi, civitatis, provinciae, regni, etc. Quare habentur 
locorum Patroni vel particulares, vel universales, 
prout peculiarem locum, vel totam ditionem respi- 
ciunt. Titularis autem intelligitur Sanctus, vel 
mysterium, vel res sacra, cujus nomen tribuitur 
determinatae Ecclesiae, idque ex privato etiam fun- 
datoris, vel aliorum ad quos pertinet, arbitrio, quin 
tamen inde mutari possit \ 

Patronus igitur pertinet ad locum, Titularis 
ad Ecclesiam; primus e Sanctis tantum, vel Angelis 
potest eligi, alter etiam ex mysteriis, v. g. Ss. Tri- 



1 ) Cf. A. Carpo. Compend. Bibl Liturg. P. L c. VL a. VII. 

2) S. R. C. 18 Febr. 1843, n. 2853, ad I. Ibi dicitur Con- 
titularem inde adjici posse, R. Pontffice consentiente. 

nitas, Ss. Sacramentum, vel ex rebus sacris, v. g. 
S. Crux; ille potest exsistere quin Ecclesiam habeat, 
cui sit ejus nomen impositum; hic nequaquam. 
Quod si Ecclesia nomen accipiat a loci Patrono, 
hic erit pro ea Patronus Titularis. 

167. Ex Decieto Generali S. R. Congregatio- 
nis \ super festo Titularium, patet in quibusvis Ec- 
clesiis et Oratoriis publicis, vel consecratis, vel solem- 
niter benedictis, seu per formulam, quae exstat in Ri- 
tuali (cf. n. 21), etiam exsistentibus in^Edibus Episco- 
palibus, Seminariis, Hospitalibus, Domibusque Re- 
gularium 3 , in respectivi Titularis die festo, Missas 
omnes ejusdem esse celebrandas, sub ritu Duplici 
I. classis, cum Octava. 

Idcirco Missae, tum solemnis, tum privatae, ce- 
lebrantur ritu festivo, cum Gloria, unica Oratione 
(nisi adjicienda sit Commemoratio occurrentis Do- 
minicae ex privilegiatis, vel feriae ex majoribus), 
Credo et Evangelio S. Joannis, aut occurrentis 
Dominicae, vel feriae, ut supra, in fine. 

At occurrente festo Titularis cum alio digniore, 
illud transferendum est, juxta Rubricas, et tunc 
die ipsa, a qua transfertur, potest Missa una votiva 
solemnis celebrari de Titulari eodem, siquidem et 
haec non impediatur, prout exposuimus sub n. 112. 

Dies autem, qui festum Titularis excludunt, 
sunt : Festa Nativitatis Domini, Circumcisionis, 
Epiphaniae, Paschae, Ascensionis, Pentecostes, Cor- 
poris Christi, Immaculatae Conceptionis, Annuntia- 
tionis, Assumptionis B. M. V., Nativitatis S. Joan- 

1) S. R. C. Decr. Gener. 5 Junii 1899, n. 4025. 

2) Quoad haec Oratoria, negavit S. R. C. 12 Nov. 1831, 
n. 2682, ad XXXII, posse in iis festum Titularis proprio 
ritu celebrari, supponens Oratoria eadem, ut communiter 
contingit, nec esse consecrata, nec solemniter benedicta. 

nis Baptistae, S. Joseph, Ss. Apostolorum Petri et 
Pauli, et Omnium Sanctorum; festum Dedicationis 
Ecclesiae propriae; Dominicae privilegiatae I. classis; 
dies octava Epiphaniae; dies infra Octavas Paschae 
et Pentecostes; Vigiliae Nativitatis Domini et Pen- 
tecostes: feriae privilegiatae (cf. n. 17). 

Ubi Titulus Ecclesiae est Ss. Salvator, pro illo 
peragitur festum Transfigurationis Domini, die VI. 
Augusti; ubi Titulus esf Sancta Maria, absque ulla 
speciali denominatione alicujus mysterii, de quo 
festum peragitur celebratur festum Assumptionis 
B. M. V., die XV. Augusti \ 

Titulus Ecclesiae Cathedralis colendus est eodem 
ritu ac supra diximus, ab universo Clero totius 
Dioeceseos, at sine Octava a Regulari 8 , et in Missis 
quae dicuntur extra Cathedralem, sine Credo 3 . 

168. Patroni loci, ejusdem festo occurrente, nec 
impedito, Missa celebranda est in omnibus loci Ec- 
clesiis, etiam Regularium, sub ritu Duplici I. classis, 
sed cum Octava a Clero Saeculari tantum. Quod 
si plures Patroni sunt aeque principales, idem 
obtinet in singulorum festis. 

Quoad Missam et quoad dies festum Patroni 
excludentes, eadem serventur quae supra (n. 167) de 
Titulari diximus. 

Regulares celebrant festum Fundatoris proprii 
Ordinis, pariter sub ritu Duplici I. classis, cum 
Octava. 

169. Post Missam de Communi Sanctorum, exstat 
Missa In Anniversario D.edicationis Ecclesice, dicenda 



1) S. R. C. 23 Maji 1835, n. 2721, ad II.; 10 Martii 1787, 
2529, ad I. 

2) S. R. C. Decr. Gener. 9 Julii 1895, n. 3863, II. 

3) S. R. C. 23 Martii 1709, , n* 2189. 

in omnibus Ecclesiis, quae consecratae fuerunt, non 
benedictae tantum, tum die ipsa consecrationis, 
tum in Jiujus die anniversaria, ritu Duplici I. clas- 
sis, cum Octava. At dies qui excludunt festum Ti- 
tularis (cf. n. 167), festum Dedicationis pariter non 
admittunt, et hoc in aliam diein translato, poterit in 
die propria Missa votiva solemnis celebrari, juxta 
dicta n* 112. 

Decretum fuit : « Quamvis fixa esse debeat illa 
dies anniversaria Dedicationis Ecclesiae, quae infra 
annum a consecratione recurrit; nihilominus Epi- 
scopo Ecclesiam consecranti jus inhaerere, juxta 
decreta alias edita, aliam diem fixam, vel etiam Do- 
minicam (dummodo in consecrationis actu) seligendi 
pro illius Anniversario quotannis solemnius cele- 
brando : exceptis Duplicibus I. et II. classis univer- 
salis Ecclesiae, nec non quibuscumque Dominicis 
privilegiatis, et Duplicibus I. classis Ecclesiarum 
particularium \ » 

Ubi vero Indultum est ut uno eodemque die 
anniversarium Dedicationis omnium Ecclesiarum 
loci celebretur, Missa respondens dicenda est non 
modo in Ecclesiis consecratis, sed etiam in be- 
nedictis et eodem ritu; in his tamen, contra ac in 
illis, occurrente eadem die festo Titularis pro- 
prii, hoc quidem celebratur, translato festo Dedica- 
tionis ; eo quod istud in Ecclesiis tantum benedictis 
secundarium est. 

. 170. Anniversarium Dedicationis Ecclesiae Cathe- 
dralis ^elebrandum est a Clero Saeculari, pariter sub 
ritu Duplici I. classis, sed in Civitate cum Qctava, 
extra, sine ea ; a Clero Regulari Civitatis tantum, sub 
rjtu T)uplici II. classis, sine Octava 9 - 

4 . i)' t S. R. C. Decr. Gener. 4 Febr. 1896, n. 3881, V. 
2)-S. R. C. 9 Juli. 1895, n. 3863, III. IV. 

Missa in singulis casibus est festiva, et eo modo 
dicitur ac Missa Titularis vel Patroni, sed semper 
cum Credo y cum agatur de festo Domini (cf. n. 72). 

CAPUT II. 
De Missa in aliena Ecclesia. 

171. Nomine Ecclesice alience venit quaecumque 
Ecclesia, sive propriae, sive alterius Dioeceseos, sive 
regularis, sive saecularis, in qua Officium fit ab illo 
diversum, quod recitavit Sacerdos ad illam accedens 
Missam inibi celebraturus. 

Olim non parum implicata erat quaestio de 
Missa in aliena Ecclesia celebranda, quum esset 
attendendum ad solemnitatem diei, ad diversitatem 
ritus et paramentorum coloris, ad specialem qua- 
litatem Missae, quae esset cum cantu, vel lecta, pa- 
rochialis, vel non, de Sanctis, vel de Beatis, etc. 

Verum hodie res expeditior evadit-, ex quo S. R. 
Congregationis Decretum facili regula omnem dif- 
ficultatem penitus amputavit. Regula statuta, quae 
nunc viget, est hujusmodi : « Omnes et singuli 
Sacerdotes, tam Saeculares, quam Regulares, ad 
Ecclesiam confluentes, vel ad Oratorium publicum, 
Missas quum Sanctorum, tum Beatorum, etsi Regu- 
larium proprias, omnino celebrent Officio ejusdem 
Ecclesiae, vel Oratorii conformes, sive illae in Ro- 
mano, sive in Regularium Missali contineantur ; ex- 
clusis tamen peculiaribus ritibus Ordinum propriis. 

Si vero in dicta Ecclesia, vel Oratorio, Officium 
ritus Duplici inferioris agatur, unicuique ex Cele- 
brantibus liberum sit Missam de Requiem peragere, 
vel votivam, vel etiam de occurrenti feria; iis ta- 

men exceptis diebus, in quibus praefatas Missas Ru- 
bricae Missalis Romani, vel S. R. Congregationis 
Decreta prohibent ! . » 

172. Sequitur, Sacerdotem in Ecclesia aliena cele- 
brantem, suum Officium negligere prorsus teneri, 
ideoque nihil ex eo addere posse in Missa; e contra, 
debere in omnibus ritum sequi, qui in ea Ecclesia 
proprius est. Regula non patitur exceptionem, ne 
favore quidem Regularium suum Calendarium ha- 
bentium ; qui si celebrent in Ecclesiis Monialium, 
quae proprio carent, sequi debent Calendarium Dioe- 
ceseos 2 . 

Nomine Oratorii publici intelligitur etiam quod- 
cumque semipublicum (cf. n. 22), in quo, sive unus 
sive plures sint Sacerdotes eidem addicti, omnes, 
sive Saeculares, sive Regulares, sive extranei, de- 
bent in Missae celebratione se conformare Calen- 
dario Dioeceseos. Verum in Ecclesiis vel Oratoriis 
alicui Religiosae Familiae concreditis, juxta Calen- 
darium ejusdem Familiae proprium, si habeatur, est 
celebrandum 3 . 

Quod si Sacerdos, qui in aliena celebrat Eccle- 
sia, in hac reperit Officium ritus Duplici inferio- 
ris, ideoque Missas votivas permittentis, celebrare 
potest Missam vel votivam quamcumque, vel de 
Requiem, vel de feria occurrente, imo et suo Of- 
ficio conformem, in quo ultimo casu Missa erit 
festiva, non votiva 4 . 



1) S. R. C. Decr. Gener. 9 Julii 1895, n. 3862. 

2) S. R. C. 3 Julii 1896, n. 3924, ad III ; 17 Julii 1896, 
n. 3927, ad I. 

3) S. R. C. 22 Maji 1896, n. 3910 ; 27 Junii 1896, n. 3919, 
ad XVII ; 15 Dec. 1899, n. 4051, ad II. 

4) S. R. C. 14 Martii 1896, n. 3892, ad V. ; 24 Apr. 1899, 
n. 4020. 

Ferrais. Liturgia Miss. Rom. 10 

173. Etiam Missae, quae Religioso alicui Ordini 
fuerunt concessae, et in ejusdem Missali tantum 
insertae inveniuntur, legi possunt et debent in Ec- 
clesia Ordinis illius, etiam a Sacerdotibus extra- 
neis, sive Regularibus, sive Saecularibus 1 ; sed unus- 
quisque Celebrans ritum suum in Missa dicenda 
servare debet, non proprium Ordinis usurpare. 
Idcirco Sacerdoti ritus Romani licet in Ecclesia 
Ordinis Praedicatorum, horum Missas dicere, at 
cum caeremoniis propriis ritus Romani, non vero 
Ordinis illius, quae, ut omnes norunt, in pluribus 
diversae sunt. 

Excipitur tamen casus, quo Missa, quae in Eccle- 
sia diversi ritus celebratur, est solemnis, vel Con- 
ventualis, aut Parochialis cum cantu; tunc quippe 
ritum Ecclesiae sequi oportet. Sane, quaesitum fuit : 
« I. Sacerdotes RitusRomani celebrantes in Ecclesiis 
Ritus Ambrosiani, quodnam Calendarium sequi de- 
bent? II. Ipsi Sacerdotes, celebrantes aliqua vice 
Missam Parochialem in iisdem Ecclesiis, sequi 
debent Calendarium et Ritum Ambrosianura, aut 
Calendarium et Ritum Romanum ? IH. Et quatenus 
affirmative ad primam partem, quaeritur: An hoc 
valeat etiam pro Regularibus, qui ex praecepto 
gravi Constitutionum tenentur ad Ritum Roma- 
num? » S. R. Congregatio respondit: « Ad I. 
Servent Calendarium Ritus Romani Diceceseos, 
dummodo diebus solemnioribus localibus, ex. gr. 
Titulus vel Dedicatio Ecclesiae, Patronus praecipuus 

1) Quare Praefatio propria Franciscalium, dicenda est ab 
omnibus qui in horum Ecclesiis celebrant; sed ab iis qui ad 
Ordinem illum non pertinent, non est addenda in Confiteor 
m mtio B. Patris Francisci. Praefatio enim spectat ad pro- 
prium Missae, non vero Confiteor. Monit. EccL Ser. I. Vol. X. 
P. II. p. 20. 

loci etc, se conforment quoad colorem et Missam 
Calendario Ecclesiae, in qua Sacrum faciunt. Ad 
II. Affirmative ad primam partem, Negative ad 
secundam. Ad III. Affirmative in casu l ». 

CAPUT III. 
De Missa in Oratoriis privatis. ' 

174. Quae sint privata, seu domestica Oratoria, 
et quo jure liceat in iis Missam celebrare, innuimus 
jam sub Tit. III Cap. I. 

Hic addimus, nullum Sacerdotem, qui personale 
Oratorii privati Indultum non habet, posse in ali- 
quo ex Oratoriis hujusmodi celebrare, nisi voce- 
tur ab aliquo Indultario, eogue praesente Sacrum 
faciat. Excipitur casus, quo Viaticum sit ad mori- 
bundum deferendum et dificillime possit illud de- 
ferri ab Ecclesia 2 . 

Missa una tantum quotidie celebrari potest, nisi 
plures expresse concedantur, vel festum sit Nati- 
vitatis Domini, quo tres ab uno eodemque Sacer- 
dote dici possunt; et cum de privilegio agatur, 
quod est contra legem, ideoque stricte accipiendum, 
censemus Missam lectam esse debere, minime can- 
tatam vel solemnem. 

Item dies quidam solemniores excipi solent et 
tamquam excepti subintelligi debent, nisi contra- 
rium in Indulto exprimatur, -quibus Missa in pri- 
vatis Oratoriis prohibetur. Hi autem dies illi sunt, 
qui in Caeremoniali Episcoporum tamquam solemnio- 



1) S. R. C. 10 Januar. 1902, ap. Ephem. Liturg. an. 1902, 

pag. 5- 

2) S. R. C. 27 Aug. 1836, n. 2745, ad VII. 

res designantur, sed tantum qui de praecepto ser- 
vantur \ scilicet; ex festis Damini : Nativitatis, 
Epiphaniae, Paschatis, Pentecostes, Ascensionis ; 
ex festis Deiparce : Immaculatae Conceptionis, An~ 
nuntiationis, Assumptionis ; ex festis Sanctorum : 
S. Joseph, Ss. Ap. Petri et Pauli, Omnium San- 
ctorum, Titularis Ecclesiae Parochialis, si festum 
de praecepto secum habet, et Patroni praecipui locu 

Translata solemnitate una cum Officio et Missa 
in diem aliam, etiam prohibitio celebrandi in pri- 
vatis Oratoriis transfertur : alterutro tantum trans- 
lato, prohibitio cessat prorsus 2 . 

175. Missa, quae in his Oratoriis s celebratur, cum 
hic non applicetur regula in Capite praecedenti 
tradita, debet esse conformis OfFicio Celebrantis, 
et, ritu, juxta ipsius Calendarium, permittente, po- 
test esse votiva, vel de Requiem. 

In Oratione A cunctis, quando haec occurrit, 
exprimitur nomen Patroni loci, non vero Titularis 
Oratorii (hic enim haberi jure nequit, cum Ora- 
toria privata, saltem in praesenti, nec consecrata,. 
nec benedicta solemniter esse possint), neque Ti- 
tularis Paroeciae, intra cujus limites Oratorium situm 
est (cf. n. 65). 

Collectae imperatae, quando sunt dicendae, non 
omittuntur; et illae sunt, ut censemus, quae ab 
Episcopo loci, in quo exstat Oratorium, praescri- 
buntur. Pariter non debent omitti preces prae- 
scriptae a Leone XIII. post Missam. 



1) Cceremon. Episcopor. L. IL c. XXIV. n. 2. S. R. CL 
10 Apr. 1896, n. 3896. 

2) S. R. C. 6 Martii 1896, n. 3890, Dub. I. ad I. 

3) Idem valet pro Cappellis, quae, praeter principalem,. 
in Domibus Religiosorum exstant (cf. n. 23). 

CAPUT IV. 

De Missa 
coram Ss. Sacramento exposito. 

176. Ad Altare, ubi solemniter, seu in Ostensorio, 
expositum est Ss. Sacramentum, Missam celebrare 
non licet, ea tantum excepta, quae pro illo repo- 
nendo permittitur, absoluta adoratione XL Hora- 
ruirf / (cf. n. 113). 

Ex necessitate tamen, vel gravi causa, aut 
lndulto a , dari potest quod et aliae Missae, sive 
solemnes, sive privatae, dicendae sint ad illud Al- 
tare, et in tali casu haec observentur : 

1) Celebrans et Ministri debent duplici genu 
flectere in primo accessu ad Altare et in recessu 
ab eo; unico tantum genu intra Missam 3 : et hanc 
alteram genuflexionem agere oportet quoties a me- 
dio Altaris ad latus, vel a latere ad medium tran- 
situs fit, item antequam Celebrans convertat se ad 
populum et cum denuo ad Altare se convertit. 

2) Incensationes Oblatae, Altaris et Ministrorum 
fiunt, prius data benedictione incensi, more solito : 
sed loco Crucis, quamvis haec super Altari exstet, 
incensatur, duplici ictu in triplici ductu, Ss. Sacra- 
mentum, genibus flexis super gradum supremum. 

3) Osculum manus Celebrantis omittitur tantum 
dum a Diacono incensum porrigitur, vel thuribulum 
traditur, non in reliquis, quando illud praescribitur. 



1) S. R. C. 13 Junii 1671, n. 1421, ad V. 

2) S. R. C. 11 Maji 1878, n. 3448, ad I. 

3) S. R. C. 12 Nov. 1831, n. 2682, ad XLIX. 

4) Celebrans, dum thurificatur et ad Lavabo, 
stare potest in plano Presbyterii, aut in supremo 
Altaris gradu, juxta consuetudinem ; dummodo ca- 
veat, ne terga vertat Sacramento *. In purificatione 
autem Calicis minime descendit. 

5) Convenientius Celebrans et Ministri noh acce- 
dunt ad scamna, ut sedeant; quod si, ob cantus 
diuturnitatem, stare nequeunt, sedere non prohiben- 
tur, sed caput detectum habeant. 

6) Sicubi mos est ad Evangelium Missae, coram 
Ss. Sacramento celebratae, verbum Dei praedicandi, 
tolerari id potest, apposito tamen velamine ante 
Ss. Sacramentum, durante concione 8 . 

177. Haec quoad ritus. Ad Missae qualitatem 
quod attinet, adnotamus : 

1) Missae de currenti Officio celebrantur, addita 
semper Collecta Ss. Sacramenti in omni Missa so- 
lemni, vel cantata, quae celebratur ad Altare ubi 
Sacramentum est expositum, et quidem in festis 
ritus Duplicis I. et II. classis et in Missis, quae 
unam tantum Orationem admittunt (cf. n. 65), sub 
unica conclusione, vel post Commemorationem, si 
quae occurrit ; in aliis casibus, sub conclusione di- 
stincta, post Commemorationes et ante Collectas 
imperatas 8 . 

2) In Missis privatis ad quodcumque Altare, et 
in cantatis ad aliud quam ad Altare expositionis, 
praedicta Collecta addi potest, et in Oratione XL Ho- 
rarum debet, post alias Commemorationes, quando 
non occurrunt festa ritus Duplicis I. et II. classis, 



1) S. R. C. 12 Nov. 1831, n. 2682, ad XLVIII. 

2) S. R. C. 10 Maji 1890, n. 3728, ad II. 

3) S. R. C. 23 Junii 1736, n. 2323, ad I. 

vel dies, cuius Missa unam tantum Orationem ad- 
mittit, ut supra \ 

3) Decet, cum ritus permittit, Missas privatas 
celebrare votivas de*Ss. Sacramenento, juxta re- 
gulas suo loco traditas (cf. nn. 106, 107). 

4) Declaratum fuit: « Commemorationem Ss. Sa- 
cramenti, ob identitatem mysterii, solummodo o- 
mittendam esse in festis Passionis, Crucis, Ss. Red- 
emptoris, Ss. Cordis Jesu et Pretiosissimi San- 
guinis 2 . » 

5) Durante expositione Ss. Sacramenti, Missas 
de Requiem ad nullum Altare fas est celebrare 3 , si 
diem excipias II. (vel III.) Novembris, qua Missae, 
pro Commemoratione omnium Fidelium Defuncto- 
rum, dicuntur cum paramentis violaceis (cf. n. 41). 

CAPUT V. 

De Missa privata 

coram Praelato vel Principe. 

178. Si quando Missam celebrare contingat, prae- 
sente aliquo ex magnis Ecclesiae Praelatis, quales 
suntR.Pontifexet Cardinales inquolibet loco,Nuntii 
Apostolici, Patriarchae, Archiepiscopi et Episcopi 
in locp suae jurisdictionis, qui veste suae Dignitatis 
propria induti accedunt, etiam ad Eccl.esiam Regu- 
larium exemptorum, quidam ritus sunt servandi, 
quos passim exponit Missale Romanum 4 . Eos 
tamen praetermittimus, qui R. Pontificis praesentiam 
supponunt, quum ad praxim minus conferant. 

1) S. R. C. 7 Aug. 1880, n. 3517. 

2) S. R. C. 3 Julii 1896, n. 3924, ad IV. 

3) S. R. C. 7 Maji 1746, n. 2390, ad IV. 

4) Miss, Rom. Ritus serv. in celeor. Missce Tit. 111 \ nn. 2, 8, n\ 
Tit. VI. n. s; Tit. X. n. 3; Tit. XI 1. nn. j, j. 

i79.Hora opportuna, Sacerdos celebraturus Prae- 
latum advenientem exspectat ad Altare, in plano, 
illique, cum pervenerit, profunde se inclinat, ac dein 
conversus ad cornu Evangelii, ne terga Praelato 
vertat, si hic in medio consistit, praemissa reverentia, 
aut genuflexione, Missam incipit. Si autem Praelatus 
jam praesens adstat, ut contingit cum ipse, post- 
quam Missam celebravit, in medio, vel prope Al- 
tare se sistit, ut gratiarum peragat actiones, Sa- 
cerdos ceiebraturus e Sacrario egressus profunde 
se Praelato inclinat, capite tecto ; dein conversus 
ad Altare, sed extra medium, capite detecto et re- 
verentia de more facta, ascendit ad Calicem de- 
ponendum et Librum aperiendum. Inde in planum 
descendit, et denuo facta reverentia tum Praelato, 
tum Cruci, vel Ss. Sacramento, incipit Missam. 

Cum recitat Confiteor, non dicit: vobis fratres... 
et vos fratres, sed iibi Pater.... et te Pater, haec 
verba versus Praelatum proferens, et quidem nu- 
mero plurali, si plures, paris dignitatis, Praelali 
adsint. Antequam Altare ascendat, denuo Praelato 
se inclinat. 

Evangelio lecto, non osculatur Missale, neque 
verba hic dicenda profert, sed illud osculandum 
a ministro ad Praelatum defertur, nisi plures paris 
dignitatis adsint Praelati; tunc quippe a nullo, neque 
ab ipso Cdebrante, osculum datur. Pariter ad 
Agnus Dei, dicta prima ex tribus Orationibus, 
Celebrans osculatur Altare, ac dein instrumentum 
pacis, dicens : Pax tecum, illudque minister, dicto : 
Et cum spiritu tuo f osculandum l praebet Praelato, 
vel Praelalis, juxta ordinem dignitatis. 

1) At in Missa de Requiem neque Missale, neque instru- 
mentum pacis osculandum traditur. . . 

In fine, ad benedictionem, antequam eam im- 
pertiatur, ad Praelatum conversus, profunde ad 
eum inclinat, quasi' veniam populo benedicendi 
ab eo petens, et mox, aliquantulum recedens ad 
cornu Evangeiii, fidelibus benedicit et. continuo 
recitat, more solito, ultimum Evangelium. Quo 
expleto,ibi stans, profunde se inclinat Praelato, 
exspectans ejus discessum ; secus, ad medium ac- 
cedens, Calice accepto, descendit, inclinat, vel ge- 
nuflectit de more, sed extra medium, caput ope- 
rit, factaque Praelato reverentia, regreditur in Sa- 
crarium. 

180. Si Praelatus, qui praesens est, non versatur 
in loco suae jurisdictionis, ei debetur reverentia a Ce- 
lebrante, dum hic accedit ad Altare ab eoque re- 
cedit, atque osculum instrumenti pacis. Caetera o- 
mittuntur, ac si ille praesens non esset. Excipitur 
tamen Episcopus, qui, extra locum suae jurisdictio- 
nis, Missae adsistit in Oratorio privato ; quo casu 
omnia sunt praestanda, quae supra memoravimus. 

181. Praesente saeculari Principe, quo nomine ve- 
nit Imperator, aut Rex, aut summus Magistratus civi- 
lis, eodem modo ac cum magnis Praelatis se geret 
Sacerdos celebrans Missam, iis tamen exceptis : i) 
Ad Confiteor non mutat verba ; 2) ad Evangelium 
osculatur Missale, dum aliud diversum osculandum 
Principi exhibetur ; 3) benedictionem in fine imper- 
titur etiam Principi, nulla ei prius reverentia facta *. 



1) Principes et summi Magistratus civiles, extra presbyte- 
rium sedem habere debent ; at Imperatores et Reges, propter 
eorum consecrationem, aut saltem specialem dignitatem, in- 
tra presbyterium consistere possunt. Cf. Cceremon. Episcop. 
L. I. c. Xlll. n. ij et Ephem. Liturg. an. 1901, pag. 238. 

APPENDIX 

De Auctoritate 
Cseremonialis Episcoporum. 

182. In Rubricis explicandis, quae Missalis sunt 
propriae, saepe recurrunt Liturgistae ad codicem 
alium, qui Cceremoniale Episcoporum inscribitur; Ne 
autem hujus auctoritas parvipendatur,cum ad Sacer- 
dotales functiones ordinandas ipsius regulae appli- 
cantur, quae, si ad Libri inscriptionem attendimus, 
functiones tantummodo Episcopales respicere vi- 
dentur, aliquid hic innuimus, quo hujus codicis vis r 
omnes ecclesiasticos viros obligandi, innotescat K 

183. Equidem nullum esse dubium potest, quin a 
RR. Pontificibus, quorum jussu Caeremoniale Epi- 
scoporum recognitum et emendatum prodiit, hujus 
propositio obligatorio modo facta fuerit. Quod sane 
cuilibet legenti Bullas Apostolicas, eidem codici 
praefixas, certo certius palam fit. Sunt autem istius- 
modi Bullae RR. Pontificum Clementis VIII., Inno- 
centii X., Benedicti XIII. et Benedicti XIV, quorum 
verba, praeter amplissimas Caeremonialis laudes, 
id habent commune, ut, quod in illo continetur, 
in universali Ecclesia.... perpetuo observandum esse f 
praecipiatur et mandetur. 

Accedit S. R. Congregationis non semel prolata 
sententia, de obligatione, quae omnes urget Eccle- 



1) Optime consulitur dissertatiuncula, quam hac de re 
edidit D. Joachira Solans, Caeremon. Mag. in Eccl. Cathedr* 
Urgellensi. (an. 1887). 

sias et ecclesiasticas personas, etiam Regulares, 
observandi praescripta Caeremonialis, illique con- 
trarios extinguendi abusus \ necnon clariorum Li- 
turgistarum, eorum praesertim, qui ejusdem codicis 
Rubricas explanarunt 2 , auctoritas. 

184. Ex citatis Bullis, ex responsis S. R. Congre- 
gationis et Auctorum sententiis,etiam deducitur Cae- 
remonialis observantiam non tantum Episcopis Prae- 
latisque usum Pontificalium habentibus imponi, 
sed omnibus Sacerdotibus ; neque in Ecclesiis so- 
lummodo Cathedralibus ad illius Rubricarum nor- 
mam functiones sacras esse exigendas, sed in 
inferioribus quoque Ecclesiis, quamvis in illis, pro- 
pter assiduam Episcopi praesentiam, ejusdem codicis 
usus frequentior sit. 

Etenim clara nimis sunt verba, quibus S. R. 
Congregatio edixit : « Ad Caeremonialis Episcopo- 
rum observantiam, juxta Apostolicas Constitutiones, 
teneri omnes Ecclesias, praecipue autem Metropo- 
litanas, Cathedrales et Collegiatas » 8 . Quae verba 
consonant illis,quae leguntur inBullisClementis VIII. 
et Innocentii X. Et ad propositas quaestiones, quae 
ritus in Ecclesiis Parochialibus, vel Regularibus, 
servandos respiciebant, eadem S. R. Congregatio 
respondit standum esse praescripto Caeremonialis 
Episcoporum \ Quare expositores Rubricarum Mis- 
salis, quas in omnibus Ecclesiis observari debere 

1) Cf. potissimum S. R. C. 10 Januar. 1604, n. 154 ; 19 
Aug. 1651, n. 937, ad IV. et V. ; 10 Junii 1656, n. 1015 ; 17 
Aug. 1894, n - 3839» ad I. II. et III. 

2) Eminent Catalani, De Herdt, et alii apud Fumagalli. 
Manuale etc. L. II. v. Rubricce. 

3) S. R. C. 17 Aug. 1894, n. 3839, ad I. 

4) S. R, C. 19 Aug. 165 1, n. 937, ad IV. et V. ; 30 Dec. 
I08i, n. 3535, ad I. et II. 

inficiabitur nemo, eas, cum minus clarae evadunt, 
vel prorsus deficiunt, per Caeremonialis Episcopo- 
rum Rubricas interpretari, vel supplere solent; 
quod et nos non semel fecimus (cf. nn. 30, 52, et. 146) 
185. Demum adnotare praestat, consuetudines, 
quae sint laudabiles, rationabiles et immemorabiles, 
adhuc sustineri contra dispositiones Caeremonialis 
Episcoporum. Ait enim S. R. Congregatio : « Cae- 
remoniale abusus tollere, non autem immemora- 
biles consuetudines, maxime si consuetudo imme- 
morabilis legitime praescripta sit » \ Quod si ali- 
quando consuetudines contrariae reprobantur, id 
obtinet cum ipsaeindicatisdestituuntur conditionibus. 



1) S. R. C. 10 Januar. 1604, n. 154. Cf. etiam S. R. C. 
16 Julii 1605, n. 184 ; 25 Sept. 1852, n. 2998. 

Animadversio super Decreto 
S. R. C. 3 Aug. 1901. Romana. 

Per Generale Decretum super Oratoriis semi- 
publicis, quod S. R. Congregatio edidit die 23 Ja- 
nuarii 1899, n. 4007, declaratur : 

« Oratoria semipublica ea esse, quae etsi in loco quodam* 
modo privato, vel nori absolute publico, auctoritate Ordinarii 
erecta sunt ; commodo tamen non Fidelium omnium, nec pri- 
vatae tantum personse aut familiae, sed aiicuius communitatis 
vel personarum ccetus inserviunt. In his, sicut auctoritate 
Ordinarii sacrosanctum Missae Sacrificium offerri potest, ita 
omnes qui eidem intersunt, praecepto audiendi Sacrum satis- 
facere valent. Hujus generis Oratoria sunt quae pertinent ad 
Seminaria et Collegia ecclesiastica ; ad pia Instituta et So- 
cietates votorum simplicium, aliasque Communitates sub re- 
gula sive statutis saltem ab Ordinario approbatis ; ad Domus 
spiritualibus exercitiis addictas; ad Convictus et Hospitia 
juventuti litteris, scientiis aut artibus instituendae destinata; 
ad Nosocomia, Orphanatrophia, necnon ad Arces et Carceres; 
atque similia Oratoria, in quibus ex instituto aliquis Christi- 
fidelium coetus convenire solet ad audiendam Missam. Quibus 
adiungi debent Cappellae, in Ccemeterio rite erectae, dummodo 
in Missae celebratione non iis tantum ad quos pertinet, sed 
aliis etiam Fidehbus aditus pateat. » 

Deinceps a Rmo Secretario Vicariatus Urbis 
supplex libellus exhibitus fuit S. R. Congregationi, 
hujus tenoris : 

« II Segretario del Vicariato in Roma, rispettosamente 
espone alla S. Congregazione dei Riti quanto segue : Don 
Carlo Maria Busch, avendo fissa dimora nella villa Silvano 
di sua proprieta fuori porta S. Pancrazio, sulla via Aurelia 
Antica atre chilometri dalla Citta, ha eretto ncl pianterreno 
della casa un Oratorio ornato e decorato con gusto. Questo 
Oratorio ha 1'ingresso in un ampio piazzale dove si puo 
giungere dalla pubblica via penetrando nella villa e risalendo 

un viale fiancheggiato da vigneti. Considerando ora che esso 
e situato tra la Basilica di S. Pancrazio e la Chiesa di 
S. Maria delle Fornaie e che per la distanza di queste Chiese 
molti villici ed operai dei dintorni non possono ascoltare la 
S. Messa nei giorni festivi, Tesponente domanda se, per la 
comodita ed il vantaggio spirituale di quella popolazione, 
dietro anche le vive raccomandazioni del loro parroco, Sua 
Eminenza Rma il Card. Vicario potrebbe dichiarare detto 
Oratorio semipubblico, basandosi sul Decreto 23 Gennaio 1899 
emanato dalla S. C. dei Riti, e propriamente suila clausola: 
n atqne similia Oratoria in quibus ex instituto aliquis Chri- 
stifidelium ccetus convenire solet ad audiendam Missam » l . 

Porro S. R. Congregatio hoc edidit responsum : 

« Romana. Instante Rmo Dno Secretario Vicariatus in 
Urbe et referente subscripto a Secretis, Sacra Rituum Con- 
gregatio adhaerens voto Commissionis Liturgicse, rescriben- 
dum esse censuit, particuiam Decreti Generalis super Ora- 
toriis semipublicis N. 4007 diei 23 Januarij 1899 — atque 
similia Oratoria in quibus ex instituto aliquis Christiftdelium 
ccetus convenire solet ad audiendam Missam — intelligi posse 
de quibuscumque fidelibus, qui assentiente Domino loci et 
Ordinarii auctoritate interveniente, accedant ad praedicta 
Oratoria pro audienda Missa etiam in adimplementum prae- 
cepti festivi. Atque ita rescripsit die 3 Augusti 1901. Ita re- 
peritur in Actis ac Regestis Secretariae Sacrorum Rituum 
Congregationis hac die 18 Octobris 1901. 

Pro R. P. D. Diomede Panici Archiep. Laodicen. SecreU » 
Philippus Can. di Fava, Substitutus. 

Ephemeris // Monitore Ecclesiastico quae Romae 
editur, hoc responsum palam fecit mense Octobris 
1901, et hunc praeposuit ei titulum : 

« Anche i Privati Oratorii, nei quali suol convenire un 
qualche numero di fedeli, per ascoltare la S. Messa, possono 
considerarsi come semipubblici ; e il Vescovo pu6 permet- 
tervi la celebrazione del S. Sacrifizio. » 



1) Exemplar authenticum hujus postulationis, comiter ad 
nos transmisit Rmus D. Secretarius Vicariatus Urbis. 

Et in nota addidit: 

» Si noti quanto sia interessante questa dichiarazione. 
Purche un qualche numero di fedeli intervengano ad un 
Oratorio privato, il Vescovo ha diritto di permetterne la ere- 
zione e la celebrazione della S. Messa, da valere a tutti nei 
di festivi, in soddisfazione del precetto ! . » 

Verum Ephemerides Liturgicce, quae pariter 
Romae eduntur, Decretum super relatum interpre- 
tantes, in diversam abierunt sententiam, et titulum 
ab Ephemeride // Monitore Ecclesiastico praefixum, 
cum subjecta nota, censura notarunt 2 . Sententia 
autem Ephemeridum Liturgicarum, ut paucis eam 
referamus, est, Decretum in Romana nullatenus 
ita esse intelligendum, ut Ordinarius loci permit- 
tere possit in Oratoriis privatis celebrationem et 
auditionem Missae, si plures fideles ad ea conve- 
niant, ut Sacro intersint, etiam in adimplementum 
praecepti festivi; sed ita ut in Oratoriis semipublicis y 
seu ad Communitates aliaque pia loca spectantibus, 
praeter personas ad easdem Communitates et pia 
loca pertinentes, etiam alii fideles extranei possint, 
diebus festis, Sacrum audire et satisfacere prae- 
cepto, assentiente tamen Domino loci t et auctoritate 
Ordinarii interveniente. Rationes hujus sententiae 
duae potissimum indicantur, videlicet : i. quia 
circa privata Oratoria nullum jus competit Ordi- 
nariis ; quare ipsi permittere nequeunt fidelibus ut 
in illis Missam audiant, diebus festis, ad implendum 
praeceptum ; 2. quia Decretum Generale, cujus par- 
ticula explicatur per Decretum in Romana, agit de 
Oratoriis semipublicis ; quare de his tantum intel- 
ligenda est data explicatio. 

1) 11 MoniU Eccles. Sez. II. Vol. III pag. 349. 

2) Ephem. Liturg. an. 1902, pag. 2. 

Nos, qui Ephemeridis // Monitore Lcclesiastico 
conclusionem recepimus et retulimus (cf. n. 22, 
nota 1), sequentia adnotamus: 

1) Casus propositus a R.mo Secretario Vicariatus 
Urbis, quem supra exposuimus, erat de quodam O- 
ratorio ad privatam personam, non autem ad Com- 
munitatem, pium locum, etc. spectante, et responsum 
in Romana datum fuit a S. R. C. instante eodem 
R.mo Secretario Vicariatus, qui casum illum pro- 
posuerat. 

2) S. R. Congregatio noluit postulationi sibi 
factae directe respondere, nura scilicet E.mo Card. 
Vicario liceret Missae celebrationem et auditionem 
permittere, nec ne, ut in casu; sed potius explicuit 
sensum particulae Decreti Generalis, cui postulatio 
innitebatur, ut ex data authentica explicatione E.mus 
Card. Vicarius deduceret quid sibi liceret, vel non. 

3) Idem E.mus reapse deduci posse existimavit 
sibi jus factum esse permittendi in dicto Oratorio 
celebrationem et auditionem Missae, ita ut omnes 
fideles in eo facerent satis praecepto festivo. Certo 
enim scimus illo jure eum usum fuisse, Missam 
permittens in exposito, imo et in altero simili casu. 

4) Dici potest in Oratorio de quo in casu, ce- 
lebrationem Missae jure permitti valuisse, tamquam 
in Oratorio publico, quod Ordinarii facultates minime 
excedit. Attamen principium, quo nulla Ordinariis 
tribuitur potestas circa privata Oratoria, infirmatum 
haberetur si illa potestas versaretur circa haec Ora- 
toria privata, dum talia manent ; secus, si in pecu- 
liaribus adjunctis, veluti ob accessum plurium per- 
sonarum, declarentur ab Ordinariis semipubiica, 
ita ut non amplius liceat fideles excludere, quousque 
ad privata, accedente, vel perdurante Apostollco 
Indulto, denuo reducantur. 

5) Quod autem explicatio particulae Decreti 

h Generalis, intelligi debeat de Oratoriis, quae ad 

Communitates spectant, prout Ephemerides Litur- 

gicce defendunt, ex eo dubitamus, quod in textu 

ipso Decreti aperte dicitur: 

u In his (seu Oratoriis ad Communitates vel personarum 
coetus pertinentibus) sicut auctoritate Ordinarii sacrosanctum 
Missae Sacrificium offerri potest, ita omnes qui eidem inter- 
) sunt, praecepto audiendi Sacrum satisfacere valent ». 

Scilicet, ni fallimur, in his Oratoriis, quemadmo- 
dum in publicis, requiritur auctoritas Ordinarii ut 
Missa celebrari licite possit; verum ut omnes fideles 
(unde etiam non pertinentes ad Communitatem cujus 
est Oratorium) valeant Missam illam audire, diebus 
etiam festis, neque domini loci assensus, neque Or- 
dinarii auctoritas exigitur, prout, e contra, expresse 
exigitur quoad Oratoria de quibus agit explicatio 
data per Decretum in Romana. 

Rem igitur saltem obscuram dicimus, et quod a 
competenti auctoritate declaretur votum promimus. 



A. M. D. G. 

GoflPeetiones et Additiones 



Pag. 4, nota 2, linea 3 : post. v. Vol. I V. adde : Tract. IX. 

c. II. ; post n. 2j8. adde : et 

Tract. X. Sect. IV. n. 3SS* 
» 26, » 2 : qecenti, corrige : decenti. 

» 41, » 22 : nimus, corrige : minus. 

» 61, n 21 : locis (dictionis), corrige : loci (di- 

tionis). 
» 73, » 13 : seperexstantibus, corrige : supe- 

rexstantibus. 
»85 »17 : post v. exstante, ponatur indi- 

catio notae 3. 
» v » 2, » 1 : ante v. Sacramentum, ponatur 

indicatio notae 3. 
« 100 n 12 : post v. Commemorationibus, de- 

leatur indicatio notae 2. 
» n n 19 : post v. aliis, ponatur indicatio 

notse 2. 
» iii » 2, » 12: adde: Et ob eamdem rationem 

excipitur festum Purificationis 

B. M. V. S. R. C. 27 Martii 

1902, ad III., ap. Ephem. Liturg. 

an. 1902, pag. 291. 
» 124 » 10 : sed, deleatur. 

» 128 » 14 : Vigilia, corrige : Vigiliae. 

» 138 » 24 : habere, corrige : haberet. 



Alia leviora per se patebunt. 

lndex Genepalis 



Titulus I. De Missali Romano. 

Cap. I. De Missali ejusque materia pag. i 

» II. De auctoritate Missalis Romani .... »3 

» III. De Missalis partibus « 5 

Titulus II. De Missa in genere. 

Cap. I. De Liturgia Missae » 8 

» II. De relatione Missae cum Divino Officio . » 11 
» III. De nomine et divisione Missarum ...» 13 
Titulus III. De iis quae Missae celefcrandse praere- 
quiruntur. 

Cap. I. De loco Missae celebrandae »16 

« II. De Altari ejusque ornatu »21 

» III. De vestibus sacris »31 

» IV. De Calice, Patena, horumque accessoriis » 38 
» V. De Ministro in celebratione Missae ...» 42 

» VI. De materia apta ad Sacrificium ... »49 
» VII. De tempore celebrandi Missam . ...» 52 
Titulus IV. De nonnullis partibus Missae. 

Proenotanda »56 

Cap. I. De initio Missae » » 

» II. De hymno Angelico »58 

» III. De Orationibus »59 

» IV. De Graduali, Tractu et Sequentia . . . » 66 

» V. De Symbolo » » 

» VI. De Praefatione et de Canone »68 

» VII. De Calicis purificatione »72 

» VIII. De Ite Missa est, de uitimo Evangelio 

ac de precibus post Missam » 75 

Appendix. De administratione Communionis . ...» 77 
Titulus V. De Multiplici Missarum specie. 

Cap. I. De Missa solemni et cantata »80 

» II. De Missa Conventuali et de Parochiali . . » 88 
» III. De Missis de tempore, de mysteriis et 

de Sanctis ' »89 

Titulus VI. De Missis votivis. 

Cap. I. De Missis votivis in genere »90 

» II. De Missis votivis privatis » 95 

» III. De Missis votivis solemnibus »97 

» IV. De Missa pro sponso et sponsa . . . . » 103 

n V. De Missa Rogationum » 105 

» VI. De Missa translatae solemnitatis ...» 106 

» VII. De Missa Ss. Cordis Jesu » 109 

» VIII. De Missa S. Aloisii Gonzagae . . . . »112 
» IX. De Missa in solemniis Beatificationis et 

Canonizationis » 113 

» X. De Missa celebranda a Sacerdote caecutiente » 114 
Titulus VII. De Missis pj?o Defunctia. 

PrCBnotanda . » 116 

Cap. I. De diebus qui Defunctorum suffragiis specia- 

liter deputantur » 117 

» II. De Missis pro Detunctis assignatis ...» 120 

» III. De ritu Missarum pro Delunctis , . . . » 123 
» IV. De diebus ftissam prohibentibus, cadavere 

praesente » 127 

» V. De diebus Missam prohibentibus, cadavere 

absente » 130 

» VI. De Missis privilegiatis » 135 

Titvlus VIII. De Nonnullis Missis particularibus. 
Cap. I. De Missa Titularis, Patroni et Dedicationis 

Ecclesiae « 140 

» II. De Missa in aliena Ecclesia » 144 

» III. De Missa in Oratoriis privatis . . . . » 147 

» IV. De Missa coram Ss. Sacramento exposito » 149 
» V. De Missa privata coram Praelato vel Prin- 

cipe » 151 

Apfend/x. De Auctoritate Caeremonialis Episcoporum » 154 
Ammadversio super Decreto S. R. C. 3 Aug. 1901. 

Roniana "........ » 157 

INDEX ALPHABETICUS 
rerum notabrtium 

QVJE IN INDICE GENERALI NON EXPRIMUNTUR 



INDICANTUR NUMERI MARGINALE8 ET SIGNO () N017E. 



Ablutio : linteaminum et vasorum, 46 — manuum ante Mis- 

sam, 50 — in Missa coram Ss. Sacramento, 176. 
Alba: materia et ornatus, 39. 
Alleluja : in Graduali, 69 — in precibus post Communionem, 

82 — in Missa Miserebihtr de Ss. Corde Jesu, 129. 
Altare: species, 26 — consecratio, 27 — exsecratio, 28 — 

crepidines, 30 — gradus, 60 — ornatus in Missa de 

Requiem cum cantu, 146 — privilegiatum, 162 — Grego- 

rianum, 164. 
Amictus : materia et ornatus, 39 — usus, 50. 
Ampullae : materia, 37. 
Anniversarium : electionis et consecrationis Episcopi, 115, 

seq. — Defunctorum, 140 — quoad Missam pro Defunctis, 

144, 155, seq. — Dedicationis Ecclesiae, 169. 
Annulus: in Missa, 50. 
Aqua: infusio in Calice, 55 — delatio in Missa solemni de 

Requienty 146. 
Benedictio : paramentorum et linteaminum, 42, 46 — nuptia- 

rurn, 117, 119 — Ministrorum, in Missa solemni de Requiem f 

146 — in fine Missae, coram Praelato vel Principe cele- 

bratae, 179, 181. 
Birretum: 50. 

Bursa: materia, color et obligatio ea utendi, 46. 
Cadaver : praesentia, 139 — quoad Missam, 149, 151 — exhu- 

matio, 150. 
Caeremonise : in Missa solemni, 88 — cantata, 92 — de Re- 

quierriy 146 — coram Ss. Sacramento, 176. 
Calix : materia, 43 — consecratio, exsecratio et tactus, 45 — 

delatio ad Altare, 50 — abstersio in Missa cum cantu, 90. 
Campanula : puisanda in Missa, 37. 

Candelae: numerus in Missa, 33, 34, 88, 92, 94, 146 — ma- 

teria, 35. 
Cantus: in Missa solemni, 87 — Epistolae in Missa cantata, 

91 — in Missis de Reguiem, 146. 
Cappillitium : in celebratione Missae, 50. 
Clericus: tangens vasa Sacra, 45 — abluens linteamina, 

46 (*) — in munere Subdiaconi, 85 — in Missa cum cantu, 

sine Ministris, 90. 
Cingulum: materia et forma, 39. 
Coemeterium : Cappellae ibi erectae, 22 — quoad Missam de 

Requiem, 157. 
Collectae: imperatae, 67 — pro Episcopo, 115^ seq. — pro 

Papa, 116 — pro sponso et spousa, 118, seq. — in Missa 

caecutientis, 135 — in Oratoriis privatis, 155 — Ss. Sa- 

cramenti, 177. 
Commemorationes : 66 — in Missis votivis privatis, 107 

— in votivis solemnibus, 109 — in Missa Rogationum, 
121 — in Missa translatae solemnitatis, 125, seq. — in so. 
lemniis Beatificationis, 132 — in Missa caecutientis, 135. 

Confiteor : sine additione, 61 — in Ecclesiis Franciscalium, 
x 73 ( 6 ) — * n Missa coram Praelato, 179 — coram Prin- 
cipe, 181. 

Consuetudo : quoad Rubricas Missalis, 13 — quoad Rubricas 
Caeremonialis Episcoporum, 185. 

Corporale: materia, ornatus et obligatio eo utendi, 46. 

Crux : super Altare, 32. 

Dalmatica: materia, benedictio et usus, 85. 

Decreta S. R. C. : eorum vis, 12. 

Dies: quibus celebrare licet, 57 — obitus, 139, 141 — pro 
dje obitus, 154 — Missa de Requiem die et pro die obitus, 
144, 149, 151 — dies tertia, septima, trigesima, 140, 141 

— Missa de Requiem in his diebus, 144, 155. 
Ecclesia : origo, 20 — consecratio vel benedictio, 21 tt- vior- 

latio 25 — aliena, 171 seqq. 
Episcopus : quoad Missae celebrationem in Oratoriis, 23 — 
in suis aedibus, vel ubi degit, 24 — extra Ecclesiam, 24 

— numerus candelarum in ejus Missa, 34 — locus in- 
duendi sacras vestes, 49 — usus Canonis, 37 ( 6 ) — delatio 
stolae, 39 — duo inservientes, 51 — quoad Missam Feriae V. 
in Ccena Domini, 57 — quoad translationem solemnitatum, 
123, 127, 130 — Missa pro Episcopis Defunctis, 144 — 
specialis concessio quoad Missam de Requiem pro Episcopo 
Defuncto, 152 — alia concessio pro Episcopis celebrantibus 
Missam pro Defunctis, 158. 

Genuflexio : ad Altare, ante Missam 60 — in Missa solemni, 

88 — Coram Ss. Sacramento exposito, 176. 
Gloria in excelsis : in Missis votivis privatis, 107 — in vo- 

tivis solemnibus, 109 — in Missa pro sponso et sponsa, 

118 — Rogationum, 121 — caecutientis, 135. 
Hora : Missae celebrandae, 58. 
Hostia : major, pro Missa, 54. 
Jejunium : servandum a Celebrante, 48. 
Incensationes : in Missa solemni 88 — cantata, 92 — de 

Requiem, 146 — coram Ss. Sacramento, 176. 
Inserviens Missae : quis esse debet et num liceat, aut nul- 
- lum, aut feminam adhibere, 51 — Sodalitas S. Joannis 

Berchmans ex Ecclesiae inservientibus, 52 — in Missa can- 

tata, 90. 
Intorticia : in Missa solemni, 36. 

Manipulus: materia et ornatus, 39 — color, 41 — benedictio, 42. 
Mappce Altaris: numerus et obligatio eas adhibendi, 29 — 

materia ornatus, et benedictio, 30. 
Matutinum : recitatio ante Missam, 48. 

Ministri : in Missa solemni 85 — in Missa de Requiem, 146. 
Missa : institutio, 9 — plures cantatae eadem die, 89 — vo- 

tivae *de Sanctis, 100 — de mysteriis, 101 — de B. Maria V. 

102 — pro diversis necessitatibus, 103 — pro re gravi, 

110 — de festo transferendo, 112 — pro adoratione XL 

horarum 113 — pro pace, 114 — Gregorianae, 165 — in 

Ecclesiis Religiosorum, 173 — de Requiem, dum est cx- 

positum Ss. Sacramentum, 177. 
Missale : origo, 1 — editiones, 2 — varietas, 4. 
Nomen : Titularis, Patroni, vel Sancti Fundatoris in Oratione 

A cunctis, 65, 175 — R. Pontificis et Episcopi, in Canone, 

74 — in Orationibus pro Deiunctis, 147. 
Orationes: numerus, 65 — conclusio, 68 — in Missis vo- 

tivis privatis, 107 — in Missis de Requiem, 147. 
Oratorium: species, 22 — quoad Missas de Requiem, 151 

— Titularis, 167 — anniversarium Dedicationis, 169 — 

Calendarium vigens, 172. 
Osculum : paramentorum, 50 — manus Celebrantis et rerum 

in Missa solemni de Requiem, 146 — in Missa coram 

Ss. Sacramento exposito, 176 — Missalis in Missa coram 

Praelato, 179 — coram Principe, 181 — pacis, 179, seqq. 
Palla Calicis: materia, ornatus, benedictio, obligatio ea u- 

tendi, 46. 
Pallium Altaris: materia, color, usus, 31 — in Missis de 

Requiem, 146. 

Palmatoria : non competit omnibus, 36. 

Pania : qualis adhibendus ad hostias conficiendas, 53, 54, 56. 

Paramenta: materia, 40 — color, 41, 105 — benealctio, 4» 

pro Missa solemni, 85. 
Patena : materia, 44 — consecratio et exsecratio, 45 — oscu* 

lum in Missa solemni de Requiem, 146. 
Planeta : forma et ornatus, 39 — materia, 40 — colores, 41 — 

benedictio et hujus amissio, 42 — planetae plicatae, 85. 
Praeparatio ad Missam : 48 — Calicis, 49. 
Predella Altaris : 60% 

Presbyter assistens cum pluviali in Missa solemni, 86. 
Privilegium Altaris, 160 i 
Purificatorium : materia, 
Regulares: quoad 

57 — quoad Collectas, 67 — quoad Praefationem, 73 ( l j 

— Ministri in Missa solemni, 85 — quoad Titularem Ec- 
clesiae propriae et Cathedralis, 167 — festum sui Funda- 
toris, 168 — anniversarium Dedicationis Ecclesiae Cathe- 
dralis, 170 — in aliena Ecclesia celebrantes, 171 seqq. 

Reliquia: quae sit insignis, 72 ( 3 ). 

Rubricae : Missalis, 5 — Caeremonialis Episcoporum, 184. 

Sequentia: in Missis votivis, 105 — in Missis de Requiem f 

146, 148. 
Stola : forma, materia, delatio, 39 — materia, 40 — color, 41 

— benedictio et hujus amissio, 42 — pro Diacono in Missa 
solemni, 85. 

Symbolum : in Missis solemnibus, 87 — in Missis votivis 
privatis, 107 — in votivis solemnibus, 109. 

Tabellce : secretarum, 37. 

Tunicella : materia, benedictio et usus, 85, 

Vasa sacra : tactus, 45, 90 — ablutio, 46. 

Vestes : obligatio induendi vestes sacras, 39 — locws quo 
induendae, 49 — vestis talaris, 50. 

Velum Calieis: materia, color, benedictio, obligatio eo u- 
tendi, 46. 

